
Capitolul I 


In care vedem că misiunea mea de salvare merge 


foarte prost 


În vinerea de dinaintea vacanței de iarnă, mama 
mi-a făcut bagajul: mi-a pus într-o geantă tot ce-aveam 
nevoie pentru o noapte, plus câteva arme letale, şi m-a 
dus la un internat nou. Pe drum, le-am luat şi pe 
prietenele mele Annabeth şi Thalia. 

Am făcut opt ore cu maşina de la New York la Bar 
Harbor, în statul Mâine. Lapoviţa şi ninsoarea cădeau pe 
autostradă. Annabeth, Thalia şi cu mine nu ne mai 
văzuserăm de câteva luni, dar, din cauza viscolului şi a 
gândurilor legate de ceea ce urma să facem, eram prea 
îngrijorați ca să vorbim. Nu şi mama. Ea vorbeşte mai 
mult când e îngrijorată. Când am ajuns în sfârşit la 
Westover Hall, se întunecase, iar ea le povestise lui 


Annabeth şi Thaliei absolut toate poveştile jenante din 


copilăria mea. 

Thalia a şters aburul de pe geamul maşinii şi a 
privit afară. 

— O, da. O să fie distractiv. 

Westover Hall semăna cu castelul unui cavaler 
aflat de partea răului. Era construit din piatră neagră şi 
avea turnuri, ferestre înalte şi înguste şi două uşi imense 
de lemn. Se afla pe o stâncă înzăpezită, de unde domnea 
asupra pădurii îngheţate şi a oceanului învolburat, 
cenuşiu. 

— Sigur nu vrei să vă aştept? a întrebat mama. 

— Nu, mulţumesc, mamă, am spus. Nu ştiu cât o 
să dureze. O să fim bine. 

— Dar cum o să vă întoarceţi? Sunt îngrijorată, 
Percy. 

Am sperat că nu m-am înroşit. De parcă nu era 
suficient că depindeam de mama ca să mă conducă la 
luptă. 


— E în regulă, doamnă Jackson, i-a zâmbit 


liniştitor Annabeth. 

Părul ei blond era ascuns sub o căciulă de schi, iar 
Ochii ei cenuşii aveau culoarea oceanului. 

— O s-avem noi grijă să nu intre în necazuri. 

Mama a părut că se linişteşte. Ea crede că 
Annabeth e semizeul cel mai cu capul pe umeri care-a 
ajuns vreodată în clasa a opta. E convinsă că Annabeth e 
cea care mă salvează de obicei. Are dreptate, dar asta nu 
înseamnă că trebuie să-mi şi convină situaţia. 

— Bine, dragilor, a spus mama. Aveţi tot ce vă 
trebuie? 

— Da, doamnă Jackson, a zis şi Thalia. Mulţumim 
că ne-aţi adus. 

— Mai vreţi pulovere? Aveţi numărul meu de 
mobil? 

— Mamă... 

— Ambrozia şi nectarul, Percy? Şi o drahmă de 
aur în caz că trebuie să iei legătura cu tabăra? 


— Mamă, serios! Ne descurcăm. Haideţi, fetelor! 


A părut puţin jignită şi mi-a părut rău, dar abia 
aşteptam să ies din maşină. Dacă mama mai spunea o 
singură poveste despre cât de drăguţ arătam în cadă la 
vârsta de trei ani, aveam de gând să mă afund în zăpadă 
şi să rămân acolo până aş fi murit îngheţat. 

Annabeth şi Thalia m-au urmat. Vântul îmi trecea 
prin haină ca un pumnal îngheţat. 

— Maică-ta e foarte mişto, Percy, a spus Thalia, 
imediat ce maşina mamei nu s-a mai văzut. 

— E destul de în regulă, am recunoscut. A ta cum 
e? Mai ţii legătura cu ea? 

În clipa în care am spus asta, mi-am dorit să nu fi 
zis nimic. Thalia se pricepe de minune să se uite urât, 
ceea ce se potriveşte perfect cu hainele punk pe care le 
poartă mereu — jachetă militară zdrenţuită, pantaloni din 
piele neagră şi bijuterii din lanţ, dermatograf negru şi 
ochii de un albastru intens. Dar privirea pe care mi-a 
aruncat-o ar fi câştigat orice competiţie de genul ăsta. 


— Dacă asta ar fi fost treaba ta, Percy... 


— Să intrăm, ne-a întrerupt Annabeth. Grover ne 
aşteaptă. 

Thalia a privit spre castel şi s-a înfiorat. 

— Ai dreptate. Mă întreb ce-a descoperit aici de 
ne-a chemat în ajutor. 

Am privit în sus la Westover Hall, spre turnurile 
întunecate. 

— Nu ceva bun, am zis. 

x 

Uşile de stejar au scârțâit când le-am deschis şi am 
pătruns cu toții în holul de la intrare, odată cu un vârtej 
de zăpadă. 

Tot ce-am putut spune a fost: 

— Uau! 

Locul ăla era imens. Pereţii erau acoperiți cu 
steaguri de luptă şi vitrine cu arme: puşti antice, topoare 
de luptă şi o grămadă de alte chestii. Ştiam că la 
Westover fusese o şcoală militară sau aşa ceva, dar 


decorațiunile alea erau mult prea multe. Serios. 


Mi-am dus mâna la buzunar, unde-mi țineam pixul 
magic, Anaklusmos. Deja simţeam că ceva nu era în 
regulă cu locul ăsta. Avea ceva periculos. Thalia îşi 
mângâia brăţara de argint, obiectul ei magic preferat. 
Ştiam că ne gândim la acelaşi lucru. Urma o luptă. 

— Mă întreb unde... a început Annabeth să spună. 

Atunci uşile s-au trântit în spatele nostru cu o 
bufnitură. 

— Buuun, am mormăit. Cred că o să stăm o vreme 
pe-aici. 

Din celălalt capăt al holului se auzea muzică. 
Părea să fie muzică de dans. 

Ne-am ascuns bagajele după o coloană şi am 
pornit pe hol. Nu ajunseserăm foarte departe când am 
auzit zgomot de paşi pe podeaua de piatră şi din 
întuneric ne-au tăiat calea un bărbat şi o femeie. 

Amândoi aveau părul cărunt, tuns scurt, şi 
uniforme negre în stil militar, cu ornamente roşii. 


Femeia avea o mustață subţire, iar tipul era perfect ras, 


ceea ce mi s-a părut total de-a-ndoaselea. Amândoi 
aveau un mers ţeapăn, de parc-ar fi avut un băț în fund. 

— Ei bine? a întrebat femeia. Ce căutaţi aici? 

— Aăă... Mi-am dat seama că nu mă gândisem la 
asta. Fusesem atât de preocupat să ajung la Grover şi să 
aflu care era problema, că nu mă gândisem că cineva ar 
putea lua la întrebări trei copii care se furişează noaptea 
într-o şcoală. În maşină nu discutaserăm deloc despre 
cum o să ajungem înăuntru. Am spus: 

— Doamnă, noi tocmai... 

— Ha! a exclamat bărbatul, făcându-mă să tresar. 
Vizitatorii n-au voie la dans! O să fiți dați afaaară! 

Avea accent — probabil, francez. Pronunţa r-ul ca 
francezii, era înalt şi avea o faţă agresivă. Când vorbea, 
nările i se umflau, aşa că era greu să te abții să nu te 
holbeza la nasul lui, şi avea ochii de două culori — unul 
căprui şi unul albastru, că ai unei pisici vagabonde. 

Cred că era pe punctul de-a ne arunca afară, în 


zăpadă, când Thalia a păşit în faţă şi a făcut un gest 


foarte neaşteptat. 

A pocnit din degete. S-a auzit un sunet clar şi 
puternic. Poate că doar mi s-a părut, dar am simţit cum 
o rafală de vânt porneşte din mâna ei şi cuprinde 
întreaga încăpere. Ne-a atins pe toţi, făcând ca steagurile 
de pe pereți să fâlfâie. 

— O, dar nu suntem vizitatori, domnule, a răspuns 
Thalia. Noi învăţăm aici. Ne cunoaşteţi: eu sunt Thalia. 
Iar ei sunt Annabeth şi Percy. Suntem în clasa a opta. 

Profesorul şi-a mijit ochii de culori diferite. Nu 
ştiam ce-avea de gând Thalia. Acum urma, probabil, 
momentul în care eram pedepsiţi pentru c-am minţit şi 
eram aruncaţi afară, în zăpadă. Dar bărbatul părea să 
ezite. 

S-a uitat la colega lui şi a întrebat: 

— Doamnă Gottschalk, îi cunoaşteţi pe aceşti 
elevi? 

În ciuda pericolului, a trebuit să-mi muşc limba ca 


să nu izbucnesc în râs. O profesoară pe nume Got 


Chalk1 ? Trebuia să fie o glumă. 

Femeia a tresărit, ca ieşită din transă. 

— Eu... da. Cred că da, domnule. S-a încruntat la 
noi. Annabeth. Thalia. Percy. De ce-aţi ieşit din sala de 
sport? 

Înainte să răspundem, s-au auzit alți paşi şi a 
apărut Grover, gâfâind. 

— Aţi ajuns! Aţi... 

S-a oprit brusc când i-a văzut pe cei doi profesori. 

— O, doamna Gottschalk. Thorn! Eu, ăăă... 

— Ce se întâmplă, domnule Underwood? a 
întrebat tipul, care probabil că era Thorn. După ton, era 
clar că-l detesta pe Grover. Cum adică, au ajuns? Aceşti 
elevi locuiesc aici. 

Grover a înghiţit în sec. 


— Da, domnule. Desigur. Am vrut să spun că mă 


' Numele profesoarei Gottschalk se pronunţă la fel ca 
„Got Chalk”, care s-ar traduce prin „ai cretă”. 


bucur c-au ajuns specialişti... în făcutul punch-ului 
pentru seara de dans! E un punch grozav. lar ei au ajuns 
specialişti! 

Thorn ne-a aruncat o privire. Am ajuns la 
concluzia că unul dintre ochi trebuie să fi fost de sticlă. 
Cel căprui? Cel albastru? Se uita la noi de parc-ar fi vrut 
să ne azvârle din turnul cel mai înalt al castelului, dar 
doamna Gottschalk a spus visătoare: 

— Da, punch-ul e excelent. Acum plecaţi, cu toţii. 
Şi să nu mai ieşiţi din sala de sport! 

N-am aşteptat să ni se spună de două ori. Am 
plecat împărțind o mulţime de „Da, doamnă”, „Da, 
domnule” şi câteva saluturi, pentru că situaţia părea s-o 
ceară. 

Grover ne-a zorit pe hol în direcţia de unde se 
auzea muzica. 

Simţeam privirea profesorilor ţintuindu-mă, dar 
m-am apropiat din mers de Thalia şi am întrebat-o în 


şoaptă: 


— Cum ai făcut chestia aia cu pocnitul din 
degete? 

— Te referi la Ceaţă? încă nu ţi-a arătat Chiron 
cum se face? 

Mi s-a pus un nod în gât. Chiron era 
instructorul-şef din tabăra noastră, dar nu-mi arătase 
cum să fac asta. De ce-i arătase Thaliei şi mie nu? 

Grover ne-a grăbit spre o uşă pe care scria SALA 
DE SPORT. În ciuda dislexiei mele, asta am reuşit să 
citesc. 

— La fix! a spus Grover. Slavă zeilor c-aţi ajuns! 

Annabeth şi Thalia l-au îmbrăţişat pe Grover. Eu 
am bătut palma cu el. 

Mă bucuram să-l văd după atâtea luni. Era puţin 
mai înalt şi-i mai apăruseră tuleie în barbă, dar în rest 
arăta la fel ca întotdeauna când voia să treacă drept om 
— cu o şapcă roşie peste părul şaten şi creţ, care-i 
ascundea coarnele de ţap, cu blugi largi şi adidaşi cu 


talpă falsă care-i ascundeau picioarele cu blană şi 


copite. Purta un tricou negru şi mi-au trebuit câteva 
secunde ca să citesc ce scria pe el: WESTOVER HALL: 
LUPTĂTOR. Nu eram sigur dacă era un soi de rang 
de-al lui Grover sau doar deviza şcolii. 

— Deci, ce-1 atât de urgent? l-am întrebat. 

Grover a inspirat adânc. 

— Am găsit doi. 

— Doi semizei? a întrebat Thalia surprinsă. Aici? 

Grover a dat din cap aprobator. 

Era mare lucru să găseşti până şi un singur 
semizeu, în ultimul an, Chiron le ceruse satirilor să 
lucreze suplimentar şi-i trimisese prin toată ţara ca să 
scotocească prin toate şcolile, de la clasa a patra în sus, 
până la liceu, în căutare de posibili recruți. Erau vremuri 
disperate. Pierdeam acoliţi. Aveam nevoie de toţi nou 
luptători pe care-i puteam găsi. Problema era că pur şi 
simplu nu existau destui semizei. 

— Un băiat şi sora lui, ne-a spus. Au zece, 


respectiv doisprezece ani. Nu le cunosc ascendenţa, dar 


sunt puternici. Suntem în criză de timp. Am nevoie de 
ajutor. 

— Sunt şi monştri? 

— Unul, a răspuns Grover neliniștit. ȘI 
suspectează ceva. Nu cred că-i convins, dar azi e ultima 
zi din trimestru. Sunt sigur că nu-i va lăsa pe cei doi să 
plece din campus fără să afle adevărul. Ar putea fi 
ultima noastră şansă! De fiecare dată când încerc să mă 
apropii de ei, e mereu acolo şi mă blochează. Nu ştiu ce 
să mai fac! 

Grover s-a uitat disperat la Thalia. Am încercat să 
trec peste asta. Odinioară, Grover îmi cerea mie sfatul, 
dar Thalia era mai mare în rang. Nu doar pentru că tatăl 
ei era Zeus. Thalia avea mai multă experienţă ca oricare 
dintre noi în a-i ţine la distanţă pe monștrii din lumea 
reală. 

— Bun, a spus. Cei doi semizei sunt la dans? 

Grover a încuviinţat din cap. 


— Atunci, să dansăm, a zis Thalia. Cine e 


monstrul? 

— O, a răspuns Grover, privind neliniștit în jur. 
Tocmai l-aţi cunoscut. Directorul adjunct, Thorn. 

K 

Chestia cu şcolile militare e că puştii o iau razna 
cu totul când se organizează vreun eveniment special şi 
pot renunța la uniformă. Cred că de vină e strictețea din 
restul timpului — au impresia că trebuie să compenseze 
sau ceva de genul ăsta. 

Podeaua sălii de sport era plină de baloane negre 
ŞI roşii, iar puşti şi le aruncau unii altora în față sau 
încercau să se stranguleze reciproc cu ghirlandele din 
crep lipite pe pereți. Fetele se plimbau de colo-colo în 
mici grupuri, aşa cum fac mereu, machiate strident şi 
purtând maiouri cu bretele subțiri, pantaloni în culori 
țipătoare şi pantofi care arătau ca nişte instrumente de 
tortură. Din când în când, îl înconjurau pe câte un 
ghinionist ca un banc de piranha, țipând şi chicotind, iar 


când, în sfârşit, treceau mai departe, băiatul avea 


panglici în păr şi era plin de urme de ruj pe faţă. Câțiva 
dintre cei mai mari semănau mai degrabă cu mine — erau 
stânjeniţi, stăteau pe margine şi încercau să se ascundă, 
de parcă în orice moment ar fi trebuit să lupte pentru 
a-şi salva viaţa. Desigur, în cazul meu, asta era 
adevărat... 

Grover ne-a arătat cu o mişcare a capului doi copii 
mai mici Care se certau în tribune: Bianca şi Nico di 
Angelo... 

— EFi sunt. 

Fata purta o şapcă verde, largă, de parcă încerca 
să-şi ascundă faţa. Băiatul era, în mod evident, fratele 
mai Mic. Amândoi aveau păr castaniu mătăsos şi pielea 
măslinie şi gesticulau întruna când vorbeau. Băiatul 
amesteca un teanc de cartonaşe. Sora lui părea să-l certe 
pentru ceva. Se tot uita în jur de parc-ar fi simţit că ceva 
nu era în regulă. 

— Ei au... adică... le-ai spus? a întrebat 


Annabeth. 


Grover a clătinat din cap. 

— Ştiţi şi voi cum e. Asta i-ar putea pune şi mai 
mult în pericol. Odată ce-şi dau seama cine sunt, 
mirosul lor devine mai puternic. 

S-a uitat la mine şi l-am aprobat. Nu înţelesesem 
prea bine cum le „„miros” semizeii monştrilor şi satirilor, 
dar ştiam că propriul miros îţi putea aduce moartea. ȘI 
cu cât deveneai un semizeu mai puternic, cu atât 
miroseai mai rău ca prânzul unui monstru. 

— Păi, hai să-i luăm şi să plecăm de-aici, am spus. 

Am luat-o înainte, dar Thalia m-a prins de umăr. 

Directorul adjunct, Thorn, se strecurase pe o uşă 
de lângă tribune şi stătea lângă frații di Angelo. A dat 
din cap cu răceală în direcția noastră. Ochiul lui albastru 
părea să strălucească. 

Judecând după expresia feţei, mi-am dat seama că 
Thorn nu se lăsase păcălit de trucul Thaliei cu Ceaţa. 

Bănuia cine eram. Aştepta doar să vadă de ce ne 


aflam acolo. 


— Nu te uita la ei, a ordonat Thalia. Trebuie să 
aşteptăm momentul potrivit ca să-i abordăm. Să ne 
prefacem că nu suntem interesaţi de ei. Să-l inducem în 
eroare. 

— Dar cum? 

— Suntem trei semizei puternici. Prezenţa noastră 
ar trebui să-l zăpăcească. Amestecaţi-vă în mulţime. 
Comportaţi-vă firesc. Dansaţi puţin. Dar nu-i pierdeţi 
din ochi pe puşti. 

— Să dansăm? a întrebat Annabeth. 

Thalia a dat din cap. A ascultat cu atenţie muzica 
ŞI s-a strâmbat. 

— Bleah. Cine a pus Jesse McCartney? 

Grover a părut jignit. 

— Eu. 

— Pe toţi zeii, Grover. E jalnic. Nu poți pune, să 
zicem, Green Day sau aşa ceva? 

— Green ce? 


— Las-o baltă. Hai să dansăm. 


— Dar eu nu ştiu să dansez! 

— Ba ştiu, dacă conduc eu, a spus Thalia. Haide, 
satirule. 

Grover a ţipat când Thalia l-a apucat de mână şi 
l-a condus pe ringul de dans. 

Annabeth a zâmbit. 

— Ce-1? am întrebat-o. 

— Nimic. Mă bucur că Thalia s-a întors. 

Annabeth mă depăşise în înălțime de vara trecută 
până acum, ceea ce mă cam deranja. Înainte nu obişnuia 
să poarte bijuterii, cu excepţia colerului de mărgele din 
Tabăra Semizeilor, dar acum purta nişte cercei mici de 
argint în formă de bufniţe — simbolul mamei ei, Atena. 

Şi-a scos căciula de schi şi părul lung şi blond i s-a 
revărsat pe umeri. Dintr-un motiv sau altul, asta o făcea 
să pară mai mare. 

— Deci... am încercat să mă gândesc ce să zic. 
Comportaţi-vă firesc, ne spusese Thalia. Ce naiba e 


firesc când eşti un semizeu într-o misiune periculoasă? 


— Aăă, ai proiectat ceva clădiri interesante în 
ultima vreme? 

Ochii lui Annabeth s-au luminat, ca întotdeauna 
când vorbea despre arhitectură. 

— O, pentru numele zeilor, Percy. La noua mea 
şcoală, am un opţional de design 3D şi au un program 
de calculator super mişto... 

A început să-mi explice cum proiectase un 
monument imens pe care dorea să-l construiască la 
Ground Zero 2, în Manhattan. Mi-a vorbit despre 
elemente structurale şi despre faţade şi alte chestii şi am 
încercat să ascult. Ştiam că dorea să se facă un 
super-arhitect — iubeşte matematica şi clădirile istorice 
şi aşa mai departe — dar nu pricepeam un cuvânt din ce 
spunea. 


Adevărul e că eram cam dezamăgit să aud că-i 


2 Locul unde se aflau Turnurile Gemene din Manhattan, 
New York, care s-au prăbuşit ca urmare atacurilor din 


plăcea atât de mult la noua şcoală. Era pentru prima dată 
când mergea la o şcoală din New York. Sperasem s-o 
văd mai des. Era o şcoală cu internat din Brooklyn, unde 
mergea împreună cu Thalia, suficient de aproape de 
Tabăra Semizeilor, încât Chiron să le poată ajuta la 
nevoie. Dar pentru că era o şcoală de fete, iar eu 
mergeam la şcoala MS-54 din Manhattan, nu le vedeam 
aproape deloc. 

— Da... super, am spus. Deci, rămâneţi acolo 
până la sfârşitul anului, nu-i aşa? 

S-a întunecat la faţă. 

— Păi, poate, dacă nu... 

— Hei! ne-a strigat Thalia. 

Dansa un blues cu Grover, care se împiedica 
întruna, lovind-o pe Thalia în glezne şi arătând de parcă 
şi-ar fi dorit să moară. Cel puţin picioarele lui nu erau 


chiar picioare. Spre deosebire de mine, el avea o scuză 


11 septembrie 2001. 


pentru că era împiedicat. 

— Dansaţi! ne-a ordonat Thalia. Arătaţi aiurea 
stând aşa. 

M-am uitat neliniștit la Annabeth, apoi la 
grupurile de fete care se fâţâiau prin sala de spori. 

— Fi bine? a spus Annabeth. 

— Aăă... pe cine să invit? 

Mi-a tras un pumn în stomac. 

— Pe mine, Creier umplut cu alge. 

— A. A, da. 

Aşa că ne-am dus pe ringul de dans şi m-am uitat 
spre Thalia şi Grover să văd cum se descurcă. Am pus o 
mână pe şoldul lui Annabeth, iar ea mi-a prins cealaltă 
mână de parcă urma să-mi aplice o figură de judo. 

— Nu te muşc, mi-a spus. Serios, Percy. La voi la 
scoală nu se dansează? 

x 

N-am răspuns. Adevărul era că se dansa. Dar eu 


nu dansasem propriu-zis niciodată. De obicei, eram unul 


dintre cei care jucau baschet într-un colţ. 

Ne-am învârtit aşa preţ de câteva minute. Am 
încercat să mă concentrez pe lucruri mărunte, cum ar fi 
ghirlandele de crep şi bolul cu punch — pe orice, dar nu 
pe faptul că Annabeth era mai înaltă ca mine, că avi 
mâinile transpirate şi, probabil, dezgustătoare, şi că o 
călcam întruna pe picioare. 

— Ce spuneai mai devreme? am întrebat-o. Ai 
cumva probleme la şcoală? 

— Nu-i vorba de asta. E vorba de tata, a spus, 
făcând o grimasă. 

— Oh. 

Ştiam că Annabeth are o relație dificilă cu tatăl ei. 

— Credeam că lucrurile merg mai bine între voi. E 
vorba de mama ta vitregă din nou? 

— Fl a decis să se mute, a spus Annabeth, oftând. 
Numai ce mă obişnuisem cu New York-ul, şi a acceptat 
o slujbă cretină şi se documentează pentru o carte 


despre Primul Război Mondial. În San Franiikeoi 


A folosit un ton de parc-ar fi spus Câmpiile 
pedepsei sau bermudele lui Hades. 

— Şi vrea să te muţi acolo cu el? am întrebat-o. 

— Tocmai în celălalt capăt al țării, mi-a răspuns, 
cu o voce nefericită. lar semizeii nu pot locui în San 
Francisco. Ar trebui să ştie asta. 

— Poftim? De ce nu? 

Annabeth şi-a dat ochii peste cap. Poate credea că 
glumesc. 

— Ştii tu. E chiar acolo! 

— O, am răspuns. 

N-aveam nici cea mai mică idee despre ce vorbea, 
dar nu voiam să par prost. 

— Deci... te întorci să locuieşti în Tabără sau ce? 

— E mult mai grav, Percy. Cred că... cred că ar 
trebui să-ţi spun ceva. 

Dintr-odată, a îngheţat. 

— Au dispărut. 


— Poftim? 


l-am urmărit privirea. Tribunele. Cei doi puşti 
semizei, Bianca şi Nico, nu mai erau acolo. Uşa de 
lângă tribune era larg deschisă. Nu se vedea nicăieri nici 
Thorn. 

— Trebuie să-i găsim pe Thalia şi pe Grover! 
Annabeth s-a uitat înnebunită în jur. 

— Of, unde-au plecat? Haide! 

A luat-o la fugă prin mulțime. Mă pregăteam s-o 
urmez, când o gaşcă de gagici mi-au apărut în faţă. Am 
făcut în aşa fel încât să evit tratamentul cu panglici şi ruj 
ŞI, după ce am scăpat, Annabeth dispăruse. M-am întors 
ŞI i-am căutat din priviri pe ea sau pe Thalia şi Grover. 
În schimb, am văzut ceva care mi-a îngheţat sângele în 
vene. 

La vreo cincisprezece metri, pe podea sălii de 
sport, era o şapcă largă, verde ca a Biancăi di Angelo. 
Lângă ea erau câteva cartonaşe împrăştiate. Apoi am 
apucat să-l zăresc pe Thorn. Se grăbea să iasă pe o uşă 


din capătul celălalt al sălii de sport, ținându-i pe cei doi 


frați di Angelo de ceafă, ca pe nişte pisoi. 

Tot n-o vedeam pe Annabeth, dar ştiam că se 
îndreptase în direcţia opusă, căutându-i pe Thaha şi 
Grover. 

Era să mă iau după ea, dar apoi mi-am zis 
„aşteaptă”. 

Mi-am amintit ce-mi spusese Thalia în holul de la 
intrare, când păruse nedumerită c-o întreb despre 
şmecheria cu pocnitul din degete: „Încă nu ţi-a arătat 
Chiron cum se face?” Mi-am amintit cum Grover 
apelase la ea, aşteptându-se să vină cu o soluţie 
salvatoare. 

Nu-i vorba că mi-ar fi displăcut Thalia. Era 
grozavă. Nu era vina ei că tatăl său era Zeus şi că avea 
parte de întreaga atenţie... Totuşi, nu era cazul să dau 
fuga la ea pentru orice problemă. În plus, nu era timp. 
Fraţii Di Angelo erau în pericol. Ar fi putut să dispară 
deja până-mi găseam eu prietenii. Ştiam cum sunt 


monştrii. Puteam să mă descurc şi singur. 


Mi-am scos pixul magic din buzunar şi am alergat 
după Thorn. 

Uşa dădea într-un hol întunecat. Am auzit 
zgomote de încăierare undeva mai în față, apoi un 
geamăt de durere. Am scos capacul pixului. 

Pixul s-a alungit. Țineam în mâini o sabie de 
bronz grecească, cam de-un metru lungime, cu mânerul 
îmbrăcat în piele. Lama strălucea slab şi arunca o 
lumină aurie asupra șirului de dulapuri. 

Am alergat pe coridor, dar când am ajuns în 
celălalt capăt, nu era nimeni. Am deschis o uşă şi m-am 
trezit înapoi în sala principală de la intrare. Eram 
nedumerit. Thorn nu era nicăieri, dar în celălalt colţ al 
încăperii erau fraţii di Angelo. Mă priveau îngheţaţi de 
spaimă. 

Am înaintat încet, coborând vârful sabiei. 

— E în regulă. N-o să vă fac niciun rău. 


N-au răspuns. Le citeam teama în ochi. Care era 


problema? Unde era Thorn? Poate că simţise prezenţa 
lui Anaklusmos şi se retrăsese. Monştrii urăsc armele 
din bronz celest. 

— Numele meu e Percy, am spus, încercând să nu 
ridic vocea. O să vă scot de-aici şi-o să vă duc undeva la 
adăpost. 

Bianca a făcut ochii mari. Şi-a încleştat pumnii. 
Când mi-am dat seama ce însemna asta era prea târziu. 
Nu-i era teamă de mine. Încerca să mă avertizeze. 

M-am răsucit şi am auzit un Fssşsp39i Am simţit o 
durere îngrozitoare în umăr. O forţă ca a unei mâini 
uriaşe m-a smucit şi m-a trântut de perete. 

Am lovit cu sabia, dar n-am nimerit nimic. 

În hol s-a auzit un râs sinistru. 

— Da, Perseu Jackson, a spus Thorn. Accentul lui 
îmi pocea J-ul din nume. Ştiu cine eşti. 

Am încercat să-mi eliberez umărul. Haina şi 
cămaşa îmi erau prinse de perete cu un fel de ţepuşă — 


un pumnal negru de vreo treizeci de centimetri care 


semăna cu un proiectil. Când trecuse prin haine îmi 
zeâriase umărul, iar tăietura mă ardea. Mai simţisem 
asta şi altă dată. Otravă. 

M-am străduit să mă concentrez. Nu trebuia să 
leşin. 

O siluetă întunecată s-a apropiat. Thorn a păşit în 
lumina slabă. Încă mai arăta ca un om, dar cu o fată de 
vampir. Avea dinţii de un alb perfect, iar în ochii săi de 
culori diferite se reflecta lumina sabiei mele. 

— Mulţumesc c-ai ieşit din sala de sport, a spus. 
Detest serile de dans din gimnaziu. 

Am încercat iar să lovesc cu sabia, dar nu l-am 
putut ajunge. 

FFŞSSSSSI Un al doilea proiectil a apărut de 
undeva din spatele lui Thorn. Nu păruse că s-a mişcat. 
Parcă în spatele lui stătea cineva invizibil, aruncând 
cuțite. 

Lângă mine, Bianca a ţipat. Cel de-al doilea 


pumnal se împlântase în peretele de piatră, la un 


centimetru de fata ei. 

— Voi trei o să veniţi cu mine, a spus Thorn. În 
linişte. Ascultători. La cel mai mic zgomot, dacă cereţi 
ajutor sau încercaţi să vă opuneţi, o să vă arăt cât de 


precis pot arunca. 


Capitolul ÎI 


În care directorul adjunct capătă o catapultă 


Nu ştiam ce fel de monstru era Thorn, dar era 
rapid. 

Poate c-aş fi reuşit să mă apăr dacă mi-aş fi putut 
activa scutul. Tot ce trebuia să fac era să-mi ating ceasul 
de mână. Dar să-i apăr pe fraţii di Angelo era cu totul 
altceva. Aveam nevoie de ajutor şi nu mă puteam gândi 
decât la o singură modalitate de a-l obţine. 

Am închis ochii. 


— Ce faci, Jackson? a şuierat Thorn. Nu te opri! 


Am deschis ochii şi mi-am târşâit picioarele mai 
departe. 

— E din cauza umărului, am mințit, încercând să 
mimez suferinţa, ceea ce nu era greu. Mă arde. 

— Prostii! Otrava mea provoacă doar durere. N-o 
să te omoare. Mergi! 

Thorn ne-a mânat afară, iar eu am încercat să mă 
concentrez. Mi-am imaginat faţa lui Grover. M-am 
concentrat pe sentimentele mele de frică şi pericol. Vara 
trecută, Grover crease o legătură empatică între noi doi. 
Îmi trimisese viziuni în vise pentru a mă avertiza că e în 
pericol. Din câte ştiam, conexiunea dintre noi încă 
exista, dar nu mai încercasem până acum să intru în 
contact cu el. Nici nu ştiam dacă funcționa cât Grover 
era treaz. 

„Hei, Grover! mi-am zis în gând. Thorn ne 
răpeşte! E un nebun care aruncă cu ţepi otrăviţi. 
Ajutor!” 


Thorn ne-a dus în pădure. Am apucat-o pe-o 


cărare înzăpezită, luminată slab de nişte felinare 
învechite. Mă durea umărul. Vântul care-mi sufla prin 
hainele rupte era atât de rece, încât mă simţeam ca o 
imensă îngheţată pe băț. 

— În faţă e un luminiş, a spus Thorn. Voi chema 
un mijloc de transport. 

— Ce mijloc de transport? a întrebat Bianca. Unde 
ne duci? 

— Lamişte, fiinţă insuportabilă! 

— Nu vorbi aşa cu soră-mea, a zis Nico. Îi 
tremura vocea, dar am fost impresionat c-a avut curaj să 
spună ceva, indiferent ce. 

Thorn a scos un mârâit care cu siguranţă nu era 
omenesc. Mi s-a ridicat părul pe ceafă, dar m-am 
străduit să merg mai departe, prefăcându-mă că sunt un 
ostatic cuminte. În tot acest timp, îmi transmiteam 
gândurile fără oprire — orice i-ar fi putut atrage atenţia 
lui Grover: „Grover! Mere! Cutii de conserve! Mişcă-ţi 


fundul ăla păros de ţap încoace şi adu cu tine şi nişte 


prieteni înarmaţi până-n dinți!” 

— Opriţi-vă, a ordonat Thorn. 

Ajunseserăm în luminiş, pe o stâncă, aproape de 
mare. Cel puţin, aşa simțeam, că marea e undeva jos, la 
câteva sute de metri. Auzeam cum se sparg valurile şi 
simţeam mirosul sărat al spumei reci. Dar tot ce vedeam 
era ceată şi beznă. 

Thorn ne-a împins spre margine. M-am împiedicat 
şi Bianca m-a prins. 

— Mulţumesc, am murmurat. 

— Asta ce mai e? mi-a şoptit. Cum putem lupta cu 
el? 

— Încerc... încerc să aflu. 

— Mi-e frică, a mormăit Nico. Se juca cu ceva, cu 
un soldăţel de tinichea, sau cam aşa ceva. 

— Terminaţi cu vorbăria! a spus Thorn. Cu faţa la 
mine! 

Ne-am întors. 


Ochii de culori diferite ai lui Thorn străluceau 


flămânzi. A scos ceva de sub haină. La început am 
crezut că-i un briceag, dar era doar un telefon. A apăsat 
pe un buton şi a zis: 

— Pachetul e gata de livrare. 

S-a auzit un răspuns neclar şi mi-am dat seama că 
Thorn vorbea la mobil. Chestia asta era mult prea 
modernă şi sinistră — un monstru care foloseşte telefonul 
mobil. 

Am aruncat o privire înapoi pentru a încerca să-mi 
dau seama cât de adâncă e prăpastia. 

Thorn a râs. 

— N-ai decât, fiu al lui Poseidon. Sari! Acolo e 
marea. Salvează-te. 

— Cum ţi-a zis? a bolborosit Bianca. 

— Îţi explic mai târziu, am răspuns. 

— Al un plan, nu-i aşa? 

„Grover!” am strigăt în gând, disperat. „Vino la 
mine!” 


Poate că reuşeam să-i conving pe fraţii di Angelo 


să sară cu mine în ocean. Dacă supravieţuiam căderii, 
mă puteam folosi de apă pentru a ne proteja. Mai 
făcusem chestia asta. Dacă tata era în toane bune şi era 
pe fază, ne putea ajuta. Dacă. 

— V-aş omorî înainte s-ajungeţi în apă, a spus 
Thorn, de parcă mi-ar fi citit gândurile. Nu-ţi dai seama 
cine sunt, nu-l aşa? 

În spatele lui s-a mişcat ceva şi un alt proiectil a 
trecut şuierând, atât de aproape de mine, că m-a rănit la 
ureche. Ceva s-a ivit din spatele lui Thorn — ca o 
catapultă, dar mai flexibil... aproape ca o coadă. 

— Din păcate, a spus Thorn, sunteţi căutați în 
viaţă, pe cât posibil. Altfel aţi fi fost deja morţi. 

— Cine ne caută? a întrebat Bianca. Pentru că, 
dacă vă închipuiţi c-o să căpătaţi vreo recompensă, vă 
înşelaţi. Nu avem familie. Nico şi cu mine... 

Vocea 1 s-a frânt. 

— Nu ne avem decât unul pe celălalt. 


— O, a zis Thorn. Nu vă faceţi griji, răzgâiaților. 


O să-l întâlniți în curând pe angajatorul meu. Şi-atunci 
veţi avea parte de o familie nou-nouţă. 

— Luke, am spus. Lucrezi pentru Luke. 

Gura lui Thorn s-a strâmbat cu dezgust când am 
rostit numele vechiului meu duşman — fostul meu 
prieten care încercase să mă omoare de mai multe ori. 

— Habar n-ai care-l treaba, Perseus Jackson. ÎI las 
pe General să te lămurească. O să-i faci un mare 
serviciu în seara asta. De-abia aşteaptă să te-ntâlnească. 

— Generalul? am întrebat. 

Apoi mi-am dat seama că vorbisem cu accent 
franțuzesc. 

— Adică... Cine-i Generalul ăsta? 

Thorn s-a uitat în zare. 

— Ah, iată. Mijlocul vostru de transport. 

M-am întors şi am văzut o lumină în depărtare, un 
reflector care lumina marea. Apoi zgomotul produs de 
elicele unui elicopter s-a auzit din ce în ce mai tare şi 


mai aproape. 


— Unde ne duci? a întrebat Nico. 

— Ar trebui să te simţi onorat, băiete. Ai 
posibilitatea să te alături unei armate grozave! Ca în 
jocul acela prostesc pe care-l joci, cu cărți şi păpuşi. 

— Nu sunt păpuşi! Sunt figurine! Şi n-ai decât 
să-ţi iei armata aia grozavă a ta şi să... 

— Gata, gata, l-a avertizat Thorn. O să-ţi schimbi 
părerea în ce ne priveşte. lar dacă n-o vei face, atunci... 
există şi alte moduri în care pot fi folosiţi semizeii. 
Avem multe guri de monştri de hrănit. Marea Agitaţie a 
început. 

— Marea ce? l-am întrebat. 

Orice, numai să vorbească până mă străduiam să 
fac un plan. 

— Agitaţia monştrilor, a spus Thorn zâmbind 
răutăcios. Cei mai răi şi mai puternici se trezesc acum. 
Monştri care n-au mai fost văzuţi de mii de ani. O să 
aducă moarte şi distrugere aşa cum muritorii n-au mai 


văzut vreodată. ȘI, în curând, îl vom avea pe cel mai 


mare monstru dintre toţi, cel care o să facă să se 
prăbuşească Olimpul! 


— Mda, mi-a şoptit Bianca. E complet dus cu 


pluta. 

— Trebuie să sărim de pe stâncă, i-am spus încet. 
În mare. 

— O, ce idee minunată. Şi tu eşti complet dus cu 
pluta. 


N-am apucat s-o contrazic pentru c-am fost lovit 
de o forţă invizibilă. 

Privind acum în urmă, felul în care Annabeth a 
acționat a fost genial. Purtând şapca de invizibilitate, s-a 
năpustit în mine şi în frații di Angelo, doborându-ne la 
pământ. Pentru o fracțiune de secundă, Thorn a fost luat 
prin surprindere, aşa că prima salvă de proiectile ne-a 
trecut inofensivă pe deasupra capetelor, fără să ne 
rănească. Asta le-a permis Thaliei şi lui Grover să vină 


din spate — Thalia purtând scutul ei magic, pe Aegis. 


Dacă n-aţi mai văzut-o pe Thalia aruncându-se în 
luptă, înseamnă că niciodată nu v-aţi speriat cu adevărat. 
Foloseşte o suliță imensă care apare dintr-un tub de 
spray lacrimogen pe care-l poartă în buzunar, dar nu 
asta-i înfricoşător. Scutul său seamănă cu cel pe care-l 
foloseşte tatăl ei, Zeus — numit tot Aegis un cadou de la 
Atena. Scutul are capul Meduzei turnat în bronz şi chiar 
dacă nu te transformă în stană de piatră, e atât de oribil, 
încât la vederea lui, cei mai mulți oameni intră în panică 
ŞI o iau la goană. 

Chiar şi Thorn a tresărit şi a mârâit când l-a văzut. 

Thalia a înaintat cu sulița. 

— Pentru Zeus! a strigat ea. 

Am crezut că lui Thorn i-a venit sfârşitul. Thalia a 
încercat să-l lovească în cap, dar el a mârâit şi a parat 
sulița. Mâna i s-a transformat într-o labă portocalie, cu 
gheare enorme care-au scos scântei când au lovit scutul 
Thalei. Dacă n-ar fi fost Aegis, Thalia ar fi fost tăiată-n 


bucăţi. Dar aşa, a reuşit să se rostogolească înapoi şi să 


aterizeze în picioare. 

Zgomotul elicopterului se auzea din ce în ce mai 
tare în spatele meu, dar n-am îndrăznit să privesc înapoi. 

Thorn a lansat o altă salvă de proiectile înspre 
Thalia şi de data asta am văzut cum proceda. Avea o 
coadă — o coadă de piele, ca de scorpion, cu ţepi în vârf. 
Proiectilele au ricoşat din Aegis, dar forţa impactului a 
trântit-o jos pe Thalia. 

Grover a făcut un salt în faţă. Şi-a dus naiul la 
buze şi a început să cânte — o melodie îndrăcită ce suna 
ca muzica de pe o corabie de pirați. Din zăpadă au 
apărut fire de iarbă. În câteva secunde, buruieni groase 
ca nişte frânghii s-au înfăşurat în jurul picioarelor lui 
Thorn, legându-l. 

Thorn a scos un răget şi a început să se 
transforme. A tot crescut până a ajuns la forma sa 
adevărată — cu faţă de om, dar cu un corp de leu uriaş. 
Coada lui de piele, ţepoasă, arunca săgeți otrăvitoare în 


toate părțile. 


— O manticoră3! a spus Annabeth care acum era 
din nou vizibilă. Şapca magică cu New York Yankees îi 
căzuse când venise lângă noi. 

— Cine sunteţi, oameni buni? a întrebat Bianca di 
Angelo. Şi chestia asta ce e? 

— O manticoră? a întrebat Nico cu răsuflarea 
tăiată. Are putere de atac trei mii, plus încă cinci pentru 
aruncările de apărare! 

Nu ştiam despre ce vorbeşte, dar n-aveam timp 
să-mi bat capul cu asta. 

Manticora a făcut bucăţi buruienile magice ale lui 
Grover şi apoi s-a întors spre noi mârâind. 

— La pământ! 

Annabeth i-a trântit pe frații di Angelo în zăpadă. 
În ultima clipă, mi-am adus aminte de scut. Mi-am lovit 


ceasul de mână şi din el a ieşit un vârtej de foiţe de 


3 Creatură mitică de origine persană cu cap de om, corp 
de leu şi coadă de scorpion. 


metal care s-au transformat într-un scut gros de bronz. 
La ţanc. Ţepii s-au izbit de el cu asemenea forţă, c-au 
ciobit metalul. Minunatul meu scut, primit în dar de la 
fratele meu, era serios deteriorat. Nu eram sigur că va 
rezista unei a doua salve. 

Am auzit un poc şi un scâncet, apoi Grover a 
aterizat lângă mine cu o bufnitură. 

— Predaţi-vă! a urlat monstrul. 

— Niciodată! a strigat Thalia din cealaltă parte a 
luminişului. 

L-a atacat pe monstru şi, pentru un moment, am 
crezut c-o să-l străpungă. Dar a urmat o bubuitură ca de 
tunet şi apoi o explozie luminoasă în spatele nostru. 
Elicopterul a apărut din ceaţă, planând dincolo de stânci. 
Era un elicopter militar negru şi lucios, dotat cu 
dispozitive laterale care arătau ca nişte rachete ghidate 
prin laser. Reflectoarele au orbit-o pe Thalia şi 
manticora a izbit-o cu coada. Scutul i-a căzut în zăpadă, 


iar sulița a zburat în cealaltă direcție. 


— Nu! am strigat, alergând s-o ajut. Am parat o 
țepuşă chiar înainte s-o lovească în piept. Am ridicat 
scutul deasupra noastră, dar ştiam că nu va fi suficient. 

— Acum vă daţi seama că nu mai e nicio 
speranță? Predaţi-vă, micilor eroi! a strigat râzând 
Thorn. 

Eram prinşi între un monstru şi un elicopter 
complet înarmat. N-aveam nicio şansă. 

Apoi am auzit un sunet limpede, pătrunzător: 
chemarea unui corn de vânătoare care răsuna în pădure. 

Manticora a înghețat. Pentru o clipă, nimeni n-a 
mişcat. Se auzea doar zăpada răscolită de vânt şi 
zgomotul produs de elicea elicopterului. 

— Nu, a spus Thorn. Nu se poate... 

A fost întrerupt de o chestie a trecut pe lângă mine 
ca o rază de lună. Din umărul lui Thorn ieşea o săgeată 
argintie strălucitoare. 


S-a dat în spate, clătinându-se şi văitându-se de 


durere. 

— Blestemat să fii! a strigat Thorn. 

A dat drumul la ţepi, zeci de ţepi deodată, înspre 
pădure, de unde venise săgeata, dar, la fel de repede au 
apărut şi alte săgeți argintii. Săgeţile păreau să 
intercepteze ţepii în aer şi îi tăiau în două, dar probabil 
că ochii îmi jucau feste. Nimeni, nici măcar copiii lui 
Apollo din tabără, nu putea ţinti cu atâta precizie. 

Manticora şi-a smuls săgeata din umăr cu un urlet 
de durere. Respira greu. Am încercat s-o lovesc cu 
sabia, dar nu era chiar atât de rănită pe cât arăta. S-a 
eschivat şi m-a izbit cu coada în scut, aruncându-mă 
într-o parte. 

Apoi, din pădure au apărut arcaşii. Erau fete, cam 
o duzină. Cea mai mică avea înjur de zece ani. Cea mai 
mare avea cam paisprezece ani, ca mine. Purtau geci de 
schi argintii şi blugi şi erau înarmate cu arcuri. S-au 
îndreptat hotărâte spre manticoră. 


— Vânătoresele! a strigat Annabeth. 


— O, minunat! a şoptit Thalia lângă mine. 

N-am apucat s-o întreb ce vrea să spună. 

Una dintre fetele mai mari a înaintat câţiva paşi, 
cu arcul pregătit. Era înaltă şi graţioasă, cu pielea 
arămie. Spre deosebire de celelalte, avea o coroniţă de 
argint prinsă în părul negru şi lung, ceea ce-o făcea să 
arate ca o prinţesă persană. 

— Am permisiunea de-a ucide, doamna mea? 

Nu-mi dădeam seama cu cine vorbeşte, pentru că 
nu-şi dezlipea ochii de la manticoră. 

Monstrul se văieta. 

— Nu-i corect! E un amestec direct! E împotriva 
Legilor Antice. 

— Nu-i adevărat, a spus o altă fată. 

Era puţin mai mică decât mine, avea vreo 
doisprezece sau treisprezece ani. Părul castaniu îi era 
prins la spate într-o coadă de cal şi avea ochi ciudaţi, 
galben-arginui, de culoarea lunii. Era atât de frumoasă, 


că-mi tăia răsuflarea, dar avea o expresie severă şi 


periculoasă. 

— Vânarea tuturor fiarelor sălbatice este de 
domeniul meu. lar tu, creatură scârboasă, eşti o fiară 
sălbatică. Zoe, ai permisiunea, a continuat ea, uitându-se 
spre fata mai mare, cu coroniţă. 

— Dacă nu-i pot avea în viaţă, atunci o să-i am 
morţi! a mârâit manticora. 

S-a repezit la Thalia şi la mine, ştiind că suntem 
slăbiți şi ameţiţi. 

— Nu! a strigat Annabeth şi a atacat monstrul. 

— Înapoi, semizeule! a zis fata cu coroniţă. La o 
parte din linia de tragere! 

Dar Annabeth a sărit în spatele manticorei şi i-a 
înfipt cuțitul în coamă. Monstrul a scos un urlet, 
învârtindu-se în cerc cu coada biciuind, în vreme ce 
Annabeth se ţinea de el cu toate puterile. 

— 'Trageţi! a ordonat Zoe. 

— Nu! am ţipat. 


Dar Vânătoresele îşi lansaseră săgețile. Prima s-a 


înfipt în gâtul manticorei. Alta a lovit-o în piept. 
Manticora s-a împleticit, urlând. 

— Lucrurile nu vor sfârşi aşa, Vânătoreasă! Vei 
plăti! 

Și înainte ca cineva să poată reacționa, monstrul, 
purtând-o pe Annabeth în spate, a sărit de pe stâncă, 
prăbuşindu-se în beznă. 

— Annabeth! am strigat. 

Am luat-o la fugă după ea, dar duşmanii nu 
terminaseră cu noi. S-a auzit Un păc-poc-poc dinspre 
elicopter — sunetul unei arme. 

Majoritatea Vânătoreselor s-au împrăşuiat când în 
zăpada de la picioarele lor au apărut mici găuri, dar fata 
cu păr castaniu s-a uitat calmă la elicopter. 

— Muritorilor, a anunţat ea, nu le e permis să 
asiste când vânez. 

A întins mâna şi de elicopter s-a ales praful — nu, 
nu praful. Metalul negru s-a dezintegrat într-un stol de 


păsări — corbi, care s-au risipit în noapte. 


Vânătoresele s-au apropiat de noi. 

Cea care se numea Zoe s-a oprit brusc când a 
văzut-o Thalia. 

— Tu, a spus ea cu dezgust. 

— Zoe Umbra Nopţii, a spus Thalia, cu vocea 
tremurându-i de furie. Sincronizare perfectă, ca de 
obicei. 

Zoe ne-a privit din cap până-n picioare. 

— Patru semizei şi un satir, doamna mea. 

— Da, a zis fata mai mică. Elevi de-ai lui Chiron, 
din câte văd. 

— Annabeth! am strigat. Trebuie să ne laşi s-o 
salvăm! 

Fata cu părul castaniu s-a întors spre mine. 

— Îmi pare rău, Percy Jackson, dar nu mai ai cum 
s-o ajuţi pe prietena ta. 

Am încercat să mă ridic în picioare, dar două fete 
mă ţintuiau la pământ. 


— Starea ta nu-ţi permite să te arunci de pe stânci, 


a spus fata cu păr castaniu. 

— Dă-mi drumul! i-am cerut. Cine te crezi? 

Zoe a făcut un pas în faţă, de parc-ar fi vrut să mă 
pocnească. 

— Nu, a ordonat cealaltă fată. Nu-i lipsit de 
respect, Zoe. E pur şi simplu înnebunit de durere. Nu 
înţelege. 

Tânăra s-a uitat la mine, cu ochi mai reci şi mai 
strălucitori ca luna pe timp de iarnă. 


— Sunt Artemis, a spus ea. Zeița Vânătorii. 

Capitolul III 

În care Bianca Di Angelo face o alegere 

După ce-l văzusem pe Thorn transformându-se 
într-un monstru şi aruncându-se de pe o stâncă împreună 


cu Annabeth, s-ar fi putut crede că nimic nu mă mai 


putea şoca. Dar când o fetişcană de doisprezece ani mi-a 


spus că e zeiţa Artemis, am avut o reacţie extrem de 
inteligentă, de genul: 

— Aăă... bine. 

Asta n-a fost nimic în comparaţie cu Grover. El a 
icnit, apoi a îngenuncheat iute în zăpadă şi a început să 
turuie: 

— Mulţumesc, Stăpână Artemis! Eşti atât de... 
eşti atât de... Uau! 

— Ridică-te, ţapule! a izbucnit Thalia. Avem alte 
griji pe cap. Annabeth nu mai e printre noi! 

— Hei, a spus Bianca di Angelo. Staţi aşa. Pauză. 

Toată lumea s-a întors spre ea. Ne-a arătat cu 
degetul pe fiecare, pe rând, încercând parcă să înţeleagă. 

— Cine... cine sunteţi voi? 

Artemis s-a înmuiat. 

— Am o întrebare mai bună, fată dragă, şi anume, 
cine sunteţi voi? Cine sunt părinţii voştri? 

Bianca s-a uitat neliniştită la fratele ei, care încă se 


holba copleşit la Artemis. 


— Părinții noştri sunt morți, a spus Bianca. 
Suntem orfani. Există un depozit bancar din care ni se 
plăteşte şcoala, dar... 

A şovăit. Cred că citea neîncredere pe chipurile 
noastre. 

— Ce e? a întrebat. Asta-i adevărul. 

— Sunteţi semizei, a spus Zoe Umbra Nopți cu 
un accent greu de identificat, cu o sonoritate antică, de 
parc-ar fi citit dintr-o carte foarte veche. Unul dintre 
părinţii voştri a fost muritor. Celălalt a fost olimpian. 

— Un atlet... olimpic? 

— Nu, a spus Zoe. Un zeu. 

— Super! a zis Nico. 

— Banu! 

Vocea Biancăi tremura. 

— Nu-i deloc super! 

Nico se agita de parcă ar fi avut nevoie la baie. 

— E adevărat că Zeus are fulgere care fac pagube 


de şase sute de puncte? Obține puncte de mişcare în plus 


pentru... 

— NICO, ţine-ţi gura! 

Bianca şi-a acoperit faţa cu mâinile. 

— Asta nu-i jocul tău tâmpit, Mitomagic, bine? 
Nu există zei! 

Oncât de neliniştit eram cu privire la Annabeth, 
nedorind altceva decât să plec în căutarea ei —, nu se 
putea să nu-mi fie milă de frați di Angelo. Mi-am 
amintit cum a fost când am aflat eu însumi că sunt 
semizeu. 

Thalia trebuie să fi simțit ceva asemănător, căci 
furia din ochii ei s-a mai potolit. 

— Bianca, ştiu că-i greu de crezut. Dar zeii încă se 
află printre noi. Crede-mă. Sunt nemuritori. Şi ori de 
câte ori au copii cu oameni obişnuiţi, copil ca noi, cum 
să zic... Vieţile noastre sunt mereu în pericol. 

— Pericol, a spus Bianca — cum a păţit fata care a 
căzut. 


Thalia şi-a întors faţa. Chiar şi Artemis părea 


îndurerată. 

— Nu deznădăjdui din cauza ei, a spus zeiţa. A 
fost o fată curajoasă. Dacă poate fi găsită, o s-o găsesc. 

— Atunci de ce nu ne laşi să mergem după ea? am 
întrebat. 

— A dispărut. Nu-ţi dai seama, fiu al lui 
Poseidon? S-au făcut vrăji. Nu ştiu exact cum sau de ce, 
dar prietena ta a dispărut. 

Încă voiam să sar de pe stânci şi s-o caut, dar 
aveam senzaţia că Artemis are dreptate. Annabeth 
dispăruse. Dac-ar mai fi fost acolo jos, în mare, m-am 
gândit, 1-aş fi simțit prezenţa. 

— Ooo! a exclamat Nico ridicând mâna. Şi Thorn. 
A fost grozav cum l-ai nimerit cu săgețile! E mort? 

— Era o manticoră, a spus Artemis. Deocamdată a 
fost distrus, dar monştri nu mor, de fapt, niciodată. Ei se 
refac iarăşi şi iarăşi şi trebuie vânaţi ori de câte ori 
reapar. 


— Altfel, ne vânează ei pe noi, a adăugat Thalia. 


Bianca di Angelo s-a înfiorat. 

— Aşa se explică... Nico, îți aminteşti vara 
trecută, când tipu ăia au încercat să ne atace pe aleea 
aceea din Washington? 

— Şi şoferul ăla de autobuz, a adăugat Nico. Cel 
cu coarne de berbec. Ți-am zis că era adevărat. 

— De-aceea stătea Grover cu ochii pe voi, i-am 
spus. Ca să vă protejeze în cazul în care se dovedea că 
sunteţi semizei. 

— Grover? 

Bianca i-a aruncat o privire. 

— Eşti semizeu? 

— Mă rog, de fapt, sunt satir, a zis Grover 
aruncându-şi pantofii şi arătându-şi copitele de țap. 

Am crezut că Bianca o să leşine pe loc. 

— Grover, pune-ţi pantofii la loc, a spus Thalia. O 
înspăimânți. 

— Hei, am copitele curate! 


— Bianca, i-am spus, am venit aici ca să vă 


ajutăm. Tu şi cu Nico aveţi nevoie de instruire ca să 
supravieţuiţi. Thorn nu-i ultimul monstru pe care o să-l 
întâlniți. Trebuie să veniţi în tabără. 

— În tabără? a întrebat. 

— În Tabăra Semizeilor, i-am zis. E locul unde 
semizeii învaţă să supravieţuiască şi alte chestii. Puteţi 
Veni cu noi şi să staţi acolo tot anul, dacă vreți. 

— Super, să mergem! a strigat Nico. 

— Stai aşa, a clătinat Bianca din cap. Eu nu... 

— Mai este o opţiune, a spus Zoe. 

— Nu, nu mai este! a zis Thalia. 

Thalia şi Zoe se înfruntau din priviri. Nu ştiam 
despre ce vorbesc, dar îmi dădeam seama că au un 
trecut comun — şi nu unul plăcut. Dintr-o pricină 
oarecare, se urau de moarte. 

— l-am chinuit destul pe copiii ăştia, a spus 
Artemis. Zoe, rămânem aici câteva ore. Ridicaţi 
corturile. 'Trataţi-i pe răniți. Aduceţi lucrurile oaspeţilor 


noştri de la şcoală. 


— Da, stăpână. 

— Bianca, tu vino cu mine. Aş vrea să-ţi vorbesc. 

— Şi eu? a întrebat Nico. 

Artemis s-a uitat la băiat. 

— Poate-i arăţi lui Grover cum e cu jocul de cărți 
care-ţi place. Sunt sigură că Grover se va bucura să se 
ocupe de tine o vreme... ca o favoare personală pentru 
mine? 

Grover a ţâşnit cu viteza luminii. 

— Desigur! Hai, Nico! 

Nico şi Grover s-au îndreptat spre pădure, 
discutând despre puncte pentru lovituri, despre valoarea 
armurilor şi despre o grămadă de alte lucruri de-ale 
tocilarilor. Artemis a condus-o pe Bianca, care părea 
destul de confuză, de-a lungul falezei. Vânătoresele au 
început să-şi despacheteze raniţele şi să ridice tabăra. 

Zoe i-a mai aruncat Thaliei o privire încărcată de 
ură, apoi a plecat să supravegheze operațiunile. 


De îndată ce-a plecat, Thalia a bătut din picior 


frustrată: 

— Ce tupeu pe Vânătorese! Se cred atât de... 
Aaa! 

— Eu sunt de partea ta, i-am spus. Nici eu n-am 
încredere în... 

— O, eşti de partea mea? 

Thalia s-a întors spre mine furioasă. 

— Ce-ai avut în cap în sala de sport, Percy? Să te 
pui cu Thorn de unul singur? Știai că-i un monstru! 

— Eu... 

— Dac-am fi rămas împreună, l-am fi putut ataca 
fără intervenţia Vânătoreselor. Annabeth ar fi cu noi 
acum. Te-ai gândit la asta? 

Am strâns din dinţi. M-am gândit la câteva lucruri 
dure pe care le aveam de spus şi poate chiar le-aş fi 
spus, dar apoi am privit în jos şi am văzut ceva 
bleumarin la picioarele mele, în zăpadă. Şapca de 
baseball cu New York Yankees a lui Annabeth. 


Thalia n-a mai zis nimic. Şi-a şters o lacrimă de pe 


obraz, s-a întors şi s-a îndepărtat, lăsându-mă singur cu 
şapca din zăpadă călcată în picioare. 

x 

Vânătoresele au ridicat tabăra în câteva minute. 
Şapte corturi mari, toate din mătase argintie, dispuse 
într-un semicerc în jurul focului de tabără. Una dintre 
fete a suflat într-un fluier de argint şi o mulțime de lupi 
albi au apărut din pădure. Au început să facă ture prin 
tabără ca nişte câini de pază. Vânătoresele mergeau 
printre ei şi le ofereau bunătăți, fără teamă, dar eu am 
decis să rămân pe lângă corturi. Din copaci ne priveau 
şoimi, cu ochi care sclipeau în lumina focului, şi am 
avut senzația că şi ei stăteau de pază. Chiar şi vremea 
părea să se supună voinței zeiței. Aerul era încă rece, 
dar vântul se potolise şi ninsoarea încetase, aşa că era 
aproape plăcut să stai la foc. 

Aproape — cu excepția durerii din umăr şi a vinei 
apăsătoare. Nu-mi venea să cred că Annabeth dispăruse. 


ȘI, oricât de furios aş fi fost pe Thalia, aveam senzația 


supărătoare că are dreptate. Chiar era vina mea. 

Ce dorise Annabeth să-mi spună în sala de sport? 
Ceva grav, îmi spusese. Era posibil să nu mai aflu 
niciodată. Mi-am amintit cum dansaserăm o jumătate de 
cântec şi mi-am simţit inima şi mai grea. 

M-am uitat la Thalia, care făcea ture prin zăpadă 
la marginea taberei, păşind fără teamă printre lupi. S-a 
oprit şi a privit înapoi spre Westover Hall, acum cuprins 
complet de întuneric, profilându-se pe deal, dincolo de 
pădure. M-am întrebat la ce se gândea. 

În urmă cu şapte ani, tatăl Thaliei o transformase 
într-un pin pentru ca ea să nu moară. Înfruntase o 
armată de monştri pe culmea Dealului Semizeilor pentru 
a le lăsa prietenilor ei, Luke şi Annabeth, timp să scape. 
Se întorsese printre oameni doar de câteva luni, şi 
câteodată rămânea atât de nemişcată, încât aveai 
impresia că încă se credea copac. 

În cele din urmă, una dintre Vânătorese mi-a adus 


rucsacul. Grover şi Nico s-au întors de la plimbare, iar 


Grover m-a ajutat să-mi tratez braţul rănit. 

— E verde! a strigat Nico cu bucurie. 

— Nu te mişca, mi-a spus Grover. Uite, mănâncă 
nişte ambrozie până curăţ rana. 

Am tresărit când mi-a bandajat rana, dar pătrăţelul 
de ambrozie m-a ajutat. Avea gust de prăjitură făcută în 
casă şi mi s-a topit în gură, încălzindu-mi tot corpul. 
Asta şi alifia magică pe care-a folosit-o Grover au făcut 
ca în câteva minute să mă simt mai bine. 

Nico a scotocit prin geanta pe care se pare că 1-0 
aduseseră Vânătoresele, deşi nu-mi dădeam seama cum 
de se strecuraseră nevăzute în Westover Hall. Nico a 
aşezat o grămadă de figurine în zăpadă — copii în 
miniatură ale unor zei şi eroi greci. L-am recunoscut pe 
Zeus cu fulgerul său, pe Ares cu o suliță, pe Apollo cu 
carul soarelui. 

— E ditamai colecţia, i-am spus. 

Nico a zâmbit. 


— Le am aproape pe toate, plus cartonaşele 


holografice! Mă rog, cu excepţia celor cu adevărat rare. 

— Te joci de mult cu ele? 

— Doar de anul ăsta. Înainte... 

S-a încruntat. 

— Ce e? l-am întrebat. 

— Am uitat. Ce ciudat. 

A părut tulburat, dar nu a durat mult. 

— Hei, pot să văd sabia pe care-ai folosit-o? 

I-am arătat-o pe Anaklusmos şi i-am explicat cum 
se transformă dintr-un pix într-o sabie, doar scoţându-i 
capacul. 

— Tare! Ai rămas vreodată fără cerneală? 

— Ăăă... nu-l folosesc la scris. 

— Chiar eşti fiul lui Poseidon? 

— Chiar sunt. 

— Deci eşti un surfer bun? 

M-am uitat la Grover, care se abţinea cu greu să 
nu râdă. 


— Doamne, Nico, am spus. N-am încercat 


niciodată. 

A continuat să-mi pună întrebări. Mă certam mult 
cu Thalia, pentru că era fiica lui Zeus? (Nu i-am răspuns 
la asta.) Dacă mama lui Annabeth era Atena, zeiţa 
înţelepciunii, atunci de ce nu evitase Annabeth să cadă 
de pe stâncă? (M-am stăpânit să nu-l sugrum pe Nico 
pentru întrebarea asta.) Era Annabeth prietena mea? (în 
acel moment eram gata să-l bag pe puşti într-un sac cu 
miros de carne şi să-l dau la lupi.) 

M-am gândit că în orice moment o să mă întrebe 
câte puncte pentru lovituri aveam, iar mie o să-mi sară 
țandăra, dar, chiar atunci, Zoe Umbra Nopţii s-a 
apropiat de noi. 

— Percy Jackson. 

Avea ochi căprui închis şi nasul puţin cârn. 
Brăţara de argint şi expresia ei mândră îi dădeau un aer 
atât de regal, că a trebuit să mă opun tentaţiei de-a lua 
poziţia de drepţi şi de a-i spune „Da, doamnă”. M-a 


privit cu scârbă, ca pe un sac de rufe murdare pe care 


fusese trimisă să-l aducă. 

— Vino cu mine, mi-a zis. Stăpâna Artemis vrea 
să-ţi vorbească. 

K 

Zoe m-a condus până la ultimul cort, care nu părea 
diferit de celelalte, şi mi-a făcut semn să intru. Bianca di 
Angelo şedea lângă fata cu păr castaniu, pe care-mi 
venea încă greu s-o privesc ca pe zeiţa Artemis. 

În cort era cald şi bine. Pe jos erau covoare de 
mătase şi perne. În mijloc, un vas de aur pentru focul ce 
părea să ardă fără combustibil şi fără să scoată fum. În 
spatele zeiţei, pe un postament din lemn de stejar lăcuit, 
era un arc de argint imens, care semăna cu coarnele unei 
gazele. Pe pereţi atârnau piei de animale: urs negru, 
tigru şi multe altele pe care nu le recunoşteam. M-am 
gândit că un activist pentru drepturile animalelor ar fi 
făcut atac de cord la vederea atâtor piei rare, dar poate 
că, din moment ce era zeiţa vânătorii, Artemis putea 


înlocui toate animalele pe care le omora. Am crezut că 


văd pielea unui alt animal lângă ea, apoi mi-am dat 
seama că era un animal viu, un cerb cu blană 
strălucitoare şi coarne argintii, care stătea mulţumit cu 
capul în poala lui Artemis. 

— Apropie-te, Percy Jackson, mi-a spus zeița. 

M-am aşezat pe jos în faţa ei. Zeița m-a privit cu 
atenție, făcându-mă să mă simt stânjenit. Avea nişte 
ochi foarte bătrâni pentru o fată. 

— Eşti surprins de vârsta mea? m-a întrebat. 

— Aăă... un pic. 

— Aş putea să apar ca o femeie în toată firea, ca 
un foc aprins sau cum vreau eu, dar prefer forma asta. 
Asta-i vârsta medie a Vânătoreselor mele şi a tuturor 
fecioarelor a căror patroană sunt înainte s-o ia razna. 

— S-o ia razna? am întrebat. 

— Să crească. Să le pice cu tronc băieţii. Să 
devină prostuţe, neliniştite, nesigure. Să uite de ele 
însele. 


— Oh! 


Zoe s-a aşezat în dreapta lui Artemis. Mă privea 
de parcă eu eram de vină pentru toate lucrurile pe care 
le înşirase Artemis, de parcă eu aş fi inventat noţiunea 
de „băiat. 

— Trebuie să le ierți pe Vânătoresele mele că nu 
te primesc cu braţele deschise, a spus Artemis. Se 
întâmplă foarte rar să vină băieţi în tabără. Băieţilor le 
este interzis, de obicei, să aibă orice contact cu ele. 
Ultimul care-a văzut tabăra asta... S-a uitat la Zoe. 
Cine-a fost? 

— Băiatul din Colorado, a spus Zoe. L-ai 
transformat într-un iepure cu coarne de antilopă. 

— A, chiar, a dat Artemis mulţumită din cap. Îmi 
place să transform oamenii în iepuri cu coarne de 
antilopă. În orice caz, Percy, te-am chemat aici ca să-mi 
spui mai multe despre manticoră. Bianca mi-a zis câteva 
dintre... hmmm, lucrurile deranjante pe care le-a rostit 
monstrul. Dar e posibil ca ea să nu le fi înţeles. Aş vrea 


să le aud de la tine. 


Aşa că i-am povestit. 

Când am terminat, Artemis a atins gânditoare 
arcul de argint. 

— De asta mă temeam. 

— Mirosul, stăpână? a întrebat Zoe, aplecându-se 
în faţă. 

Da. 

— Ce miros? am întrebat. 

— Au apărut nişte creaturi pe care nu le-am mai 
vânat de mii de ani, a murmurat Artemis. Nişte animale 
atât de străvechi, că aproape uitasem de ele. 

M-a privit cu atenţie. 

— Am venit aici în seara asta pentru că simţisem 
manticora, dar nu asta căutam. Spune-mi din nou, 
cuvânt cu cuvânt, ce a spus Thorn. 

— Aăă... Detest serile de dans din gimnaziu. 

— Nu, nu. După aceea. 

— A spus că cineva numit Generalul o să mă 


lămurească. 


Zoe a pălit. S-a întors spre Artemis şi a dat să 
spună ceva, dar Artemis şi-a ridicat mâna. 

— Continuă, Percy, a spus zeiţa. 

— Păi, Thorn a adus apoi vorba despre Marea 
Agitare... 

— Agitaţie, m-a corectat Bianca. 

— Da. Şi a mai zis că „în curând îl vom avea pe 
cel mai mare monstru dintre toţi, cel care o să facă să 
cadă Olimpul!” 

Zeița stătea nemişcată ca o statuie. 

— Poate c-a minţit, am spus. 

Artemis a clătinat din cap. 

— Nu, n-a mințit. Am interpretat prea târziu 
semnele. Trebuie să vânez acest monstru. 

Zoe arăta de parcă s-ar fi străduit din toate puterile 
să-şi învingă teama, dar a aprobat din cap. 

— Plecăm de-ndată, stăpână. 

— Nu, Zoe. Trebuie să fac asta singură. 


— Dar, Artemis... 


— E o misiune prea periculoasă chiar şi pentru 
Vânătorese. Ştii unde trebuie să-mi încep căutarea. Nu 
puteţi veni cu mine. 

— Cum... cum doreşti, stăpână. 

— O să găsesc creatura asta, a promis Artemis. ȘI 
o s-o aduc înapoi în Olimp până la solstițiul de iarnă. 

Va fi dovada de care am nevoie ca să conving 
Consiliul zeilor de pericolul în care ne aflăm. 

— Ştii despre ce monstru e vorba? am întrebat-o. 

— Să ne rugăm să mă înşel, a spus Artemis 
luându-și arcul. 

— Şi zeițele se roagă? am întrebat, pentru că nu 
mă mai gândisem până acum la asta. 

Pe buzele zeiţei a răsărit un zâmbet. 

— Înainte să plec, Percy Jackson, vreau să-ţi 
încredinţez o mică sarcină. 

— Trebuie cumva să mă transform într-un iepure 
cu coarne de antilopă? 


— Din păcate, nu. Vreau să le însoţeşti pe 


Vânătorese în Tabăra Semizeilor. Pot rămâne acolo la 
adăpost până mă întorc. 

— Poftim? a izbucnit Zoe. Dar, Artemis, urâm 
locul ăla. Ultima dată când am stat acolo... 

— Da, ştiu, a răspuns Artemis. Dar sunt sigură că 
Dionysos nu ne poartă pică din cauza unei mici, ah, 
neînţelegeri. E dreptul tău să foloseşti Cabana Opt, ori 
de câte ori ai nevoie. În plus, am auzit c-au reconstruit 
cabanele pe care le-ai incendiat. 

Zoe a mormăit ceva despre nişte rezidenți tâmpiţi. 

— Şi acum mai e de luat o ultimă hotărâre. 

Artemis s-a întors spre Bianca. 

— Te-ai hotărât, copilă? 

Bianca a ezitat. 

— Încă mă mai gândesc. 

— Stai aşa, am spus. La ce te gândeşti? 

— Ele... m-au chemat să mă alătur Vânătoreselor. 

— Poftim? Dar nu se poate! Trebuie să vi în 


Tabăra Semizeilor pentru ca Chiron să te poate instrui. 


Doar aşa vei învăţa să supravieţuieşti. 

— Nu şi dacă eşti fată, a spus Zoe. 

Nu-mi venea să-mi cred urechilor. 

— Bianca, tabăra e mişto! Există un grajd cu 
pegaşi şi o arenă pentru luptele cu sabia şi... Adică ce ai 
de câştigat dacă te alături Vânătoreselor? 

— În primul rând, a spus Zoe, nemurirea. 

M-am holbat la ea, apoi la Artemis. 

— Glumeşte, nu? 

— Zoe glumeşte foarte rar, a spus Artemis. 
Vânătoresele mă urmează în aventurile mele. Sunt 
slujnicele mele, tovarăşele mele, camaradele mele de 
luptă. Odată ce-mi jură credinţă, ele devin, într-adevăr, 
nemuritoare... doar dacă nu cad la datorie, ceea ce-i 
puţin probabil. Sau dacă-şi încalcă jurământul. 

— Ce jurământ? am întrebat. 

— Să renunțe la dragostea romantică pentru 
totdeauna, a spus Artemis. Să nu crească, să nu se 


căsătorească niciodată. Să fie fecioare pe vecie. 


— Ca tine? 

Zeița a dat din cap aprobator. 

Am încercat să-mi imaginez cum e să fii 
nemuritor. Să umbli doar cu fete de gimnaziu pentru 
totdeauna, îmi era greu să pricep. 

— Deci mergeţi pur şi simplu prin ţară şi recrutaţi 
semizel... 

— Nu doar semizei, m-a întrerupt Zoe. Stăpâna 
Artemis nu face diferenţe de felul ăsta. Toate fetele care 
o slăvesc pe zeiță ni se pot alătura. Semizei, nimfe, 
muritoare... 

— Tu ce eşti, atunci? 

Ochii lui Zoe s-au umplut de furie. 

— Asta nu-i treaba ta, băiete. Ideea e că Bianca ni 
se poate alătura dacă doreşte. E alegerea ei. 

— Bianca, asta-i o nebunie, am spus. Cum rămâne 
ru fratele tău? Nico nu poate deveni Vânătoreasă. 

— Sigur că nu, a încuviinţat Artemis. El va merge 


în tabără. Din păcate, băieţii nu pot ajunge mai bine 


de-atât. 

— Hei! am protestat. 

— Poţi să-l mai vezi din când în când, a asigurat-o 
Artemis pe Bianca. Dar nu vei avea nicio 
responsabilitate. Consilierii din tabără vor avea grijă de 
el. Iar tu vei avea o familie nouă. Pe noi. 

— O familie nouă, a repetat Bianca visătoare. 
Nicio responsabilitate. 

— Bianca, nu poţi face asta, am spus. E o nebunie. 

— Merită? a întrebat, privind spre Zoe. 

— Merită, a dat din cap Zoe. 

— Ce trebuie să fac? 

— Repetă după mine, i-a spus Zoe. Jur credinţă 
zeiței Artemis. 

— Jur... jur credinţă zeiţei Artemis. 

— Refuz apropierea bărbaţilor, accept fecioria 
veşnică şi mă alătur Vânătoreselor. 

Bianca a repetat întocmai. 


— Asta-i tot? 


Zoe a dat din cap. 

— Dacă stăpâna Artemis îți acceptă jurământul, 
acesta intră în vigoare. 

— ÎL accept, a spus Artemis. 

Flăcănile din vatră s-au înviorat, aruncând o 
lumină argintie. Bianca nu arăta diferit, dar a tras adânc 
aer în piept şi a deschis larg ochii. 

— Mă simt... mai puternică. 

— Bine ai venit, surioară, a spus Zoe. 

— Nu uita de jurământ, a spus Artemis. El e acum 
viaţa ta. 

Nici nu puteam vorbi. Mă simţeam ca un intrus. Şi 
ca un ratat cu R mare. Nu-mi venea să cred că 
ajunsesem până aici şi suferisem atâta doar pentru a o 
pierde pe Bianca în favoarea unui club de fete 
nemuritoare. 

— Nu dispera, Percy Jackson, mi-a spus Artemis. 
Încă mai ai ocazia să le arăţi fraţilor di Angelo tabăra 


voastră. lar dacă Nico vrea, poate să rămână acolo. 


— Super, am spus, încercând să nu par supărat. 
Cum ajungem acolo? 

Artemis a închis ochii. 

— Se crapă de ziuă. Zoe, strângem tabăra. Trebuie 
să ajungeţi în Long Island repede şi în siguranţă. O să 
cer un mijloc de transport de la fratele meu. 

Zoe n-a părut prea încântată de idee, dar a 
încuviinţat din cap şi i-a spus Biancăi s-o urmeze. Când 
a ajuns în dreptul meu, Bianca s-a oprit. 

— Îmi pare rău, Percy. Dar îmi doresc asta. Chiar 
îmi doresc asta. 

Apoi a plecat şi am rămas doar cu zeiţa în vârstă 
de doisprezece ani. 

— Deci, i-am spus pe un ton posac. O să faci rost 
de un mijloc de transport de la fratele tău, spuneai? 

Ochii argintii ai lui Artemis au scânteiat. 

— Da, băiete. Vezi tu, Bianca di Angelo nu-i 
singura care are un frate enervant. E timpul să-l cunoşti 


pe geamănul meu cel iresponsabil, Apollo. 


Capitolul IV 


În care Thalia pârjoleşte ţinutul New England 


Artemis ne asigurase că se apropiau zorile, dar 
mie nu-mi venea să cred. Era mai frig, mai întuneric şi 
ningea mai tare ca oricând. Sus pe deal, ferestrele şcolii 
Westover Hall erau în beznă. Mă întrebam dacă 
profesorii observaseră deja că fraţii di Angelo şi Thorn 
lipseau. N-aş fi vrut să fiu prin preajmă când se 
întâmpla asta. La ce noroc aveam, singurul nume pe 
care doamna Gottschalk avea să şi-l amintească era 
Percy Jackson şi atunci aş fi devenit subiectul unei 
vânători la nivel naţional... din nou. 

Vânătoresele au strâns tabăra la fel de repede cum 
o instalaseră. 'Tremuram în zăpadă (spre deosebire de 
Vânătorese, care nu păreau deloc deranjate), iar Artemis 


privea spre răsărit de parcă aştepta ceva. Bianca stătea 


deoparte şi vorbea cu Nico. După expresia lui 
întunecată, îmi dădeam seama că-i explica decizia de-a 
se alătura Vânătoreselor. Nu puteam să nu mă gândesc 
ce egoistă era pentru că-şi abandona fratele. 

Thalia şi Grover au venit şi s-au înghesuit în jurul 
meu, nerăbdători să afle ce se întâmplase în timpul 
întâlnirii mele cu zeiţa. 

Când le-am spus, Grover s-a albit la faţă. 

— Ultima dată când Vânătoresele au vizitat 
tabăra, n-a ieşit prea bine. 

— De ce-or fi venit aici? am întrebat. Parcă au 
apărut de nicăieri. 

— Iar Bianca li s-a alăturat, a zis Thalia, 
dezgustată. E doar vina lui Zoe. Încrezuta aia bună de 
NIMIC... 

— Poţi s-o învinovăţeşti? a întrebat Grover. O 
veşnicie alături de Artemis? 

A oftat din toți rărunchu. 


Thalia şi-a dat ochii peste cap. 


—  Satirii ăştia. Toţi sunteţi îndrăgostiți de 
Artemis. Nu pricepeţi că ea n-o să vă iubească 
niciodată? 

— Dar e atât de... pasionată de natură, a spus 
Grover cu o voce pierită. 

— Eşti nebun, a decretat Thalia. 

— Nebun după natură, a spus Grover visător. 
Mda. 

* 

În sfârşit, cerul a început să se lumineze. 

— Era şi timpul. E taaare leneş în timpul iernii, a 
şoptit Artemis. 

— Aaa... aştepţi răsăritul soarelui? am întrebat-o. 

— Pe fratele meu. Da. 

Nu voiam să fiu nepoliticos. Adică, ştiam 
legendele despre Apollo — sau, cum 1 se mai spunea, 
Helios — care conducea un car imens de foc pe cer. Dar 
mai ştiam şi că soarele era de fapt o stea aflată la 


catralioane de kilometri. Mă obişnuisem cu faptul că 


unele mituri greceşti erau adevărate, totuşi... nu 
înţelegeam cum ar fi putut Apollo să conducă soarele. 

— Nu-i chiar cum îţi închipui, a spus Artemis, de 
parcă mi-ar fi citit gândurile. 

— O, e în regulă. Începeam să mă relaxez. Deci 
n-o să apară într-un... 

O explozie bruscă de lumină s-a produs la orizont. 
Un val de căldură. 

— Nu te uita, m-a sfătuit Artemis. Până nu 
parchează. 

Parchează? 

Mi-am întors privirea şi am văzut că şi ceilalți 
puşti făceau la fel. Lumina şi căldura s-au intensificat 
până când mi s-a părut că haina de iarnă se topeşte pe 
mine. Apoi, dintr-odată, lumina s-a stins. 

M-am uitat. Și nu mi-a venit să-mi cred ochilor. 
Era maşina mea. Mă rog, maşina pe care mi-o doream, 
de fapt. Un Maserati Spyder roşu, decapotabil. Era atât 


de minunat, că strălucea. Apoi mi-am dat seama că 


strălucea deoarece metalul era fierbinte. Zăpada s-a topit 
în jurul Maserati-ului într-un cerc perfect, ceea ce 
explica faptul că m-am trezit că stau în iarbă cu pantofu 
uzi. 

Şoferul a ieşit zâmbind. Arăta ca de şaptesprezece 
sau optsprezece ani şi, pentru o secundă, am avut 
sentimentul neplăcut că e Luke, vechiul meu duşman. 
Avea acelaşi păr de culoarea nisipului şi arăta în formă, 
ca unul care-şi petrece timpul în aer liber. Dar nu era 
Luke. Era mai înalt şi nu avea cicatricea lui Luke. Avea 
un zâmbet mai luminos şi mai jucăuş. (În ultima vreme 
Luke nu făcea decât să se încrunte şi să zâmbească 
batjocoritor.) Şoferul  Maserati-ului purta blugi, 
mocasini şi un tricou fără mâneci. 

— O, a şoput Thalia. Apollo e fierbinte. 

— E zeul-soare, am spus. 

— Nu la asta m-am referit. 

— Surioară! a strigat Apollo. 


Dac-ar fi avut dinţii mai albi, ne-ar fi orbit pe toţi 


şi fără maşina soarelui. 

— Care-i treaba? Nu mă suni. Nu-mi scrii. Am 
fost îngrijorat! 

Artemis a oftat. 

— Sunt bine, Apollo. Şi nu sunt sora ta mai mică. 

— Hei, eu m-am născut primul. 

— Suntem gemeni! Câte mii de ani o să ne mai 
certăm... 

— Deci, care-l treaba? a întrerupt-o. Văd că eşti 
cu fetele. Aveţi nevoie de nişte ponturi pentru trasul cu 
arcul? 

Artemis a strâns din dinţi. 

— Am nevoie de o favoare. Trebuie să vânez 
ceva, singură. Am nevoie să-i duci pe însoțitorii mei în 
Tabăra Semizeilor. 

— Sigur, surioară! 

Apoi şi-a ridicat mâinile într-un gest prin care 
cerea linişte. 


— Simt că-mi vine un haiku. 


Vânătoresele au gemut. Se pare că-l mai 
întâlniseră pe Apollo. 

Şi-a dres glasul şi a ridicat, teatral, o mână, 
recitând: 

larbă-n zăpadă. 

Artemis cere-ajutor. 

Ce tare sunt. 

Ne-a zâmbit, aşteptând aplauze. 

— Ultimul vers are doar patru silabe, a spus 
Artemis. 

— Serios? s-a încruntat Apollo. 

— Da. Cum ar suna Cât sunt de arogantă 

— Nu, nu, sunt şase silabe. Hmm, a început să 
mormăie singur. 

Zoe Umbra Nopţii s-a întors spre noi. 

— Stăpânul Apollo e în faza asta cu haiku-urile de 
când a fost în Japonia. Nu-i atât de rău ca atunci când a 
vizitat Limerick-ul. Dacă mai auzeam o poezie care 


începe cu: A fost odată o zeiţă din Sparta... 


— Am găsit! a anunţat Apollo. 

— Ce grozav mai sunt. Are cinci silabe! A făcut o 
plecăciune, foarte mândru de sine. Acum, surioară. Să le 
duc pe Vânătorese, spui? La fix. Tocmai mă pregăteam 
s-o tai. 

— Semizeii ăştia au şi ei nevoie să-i duci, a spus 
Artemis şi a arătat spre noi. Sunt nişte elevi de-ai lui 
Chiron. 

— Nicio problemă! Apollo ne-a cercetat din 
priviri. Să vedem... Thalia, corect? Am auzit multe 
despre tine. 

Thalia s-a înroşit. 

— Bună, stăpâne Apollo. 

— Fiica lui Zeus, nu? Adică sora mea vitregă. Ai 
fost copac, nu-i aşa? Mă bucur că te-ai întors printre noi. 
Urăsc când fetele frumoase se transformă în copaci. Băi, 
îmi amintesc că odată... 

— Frate, a spus Artemis. Ar trebui să porneşu la 


drum. 


— O, da. Apoi s-a uitat la mine, mijindu-şi ochii. 
Percy Jackson? 

— Da. Adică... da, domnule. 

Era bizar să-i spun unui adolescent „domnule”, dar 
învăţasem să fiu atent cu nemuritorii. Se ofensează 
foarte uşor. Apoi aruncă chestii în aer. 

Apollo m-a privit atent, dar n-a spus nimic, ceea 
ce mi s-a părut un pic ciudat. 

— Bine! a spus în cele din urmă. Ar trebui să ne 
îmbarcăm, nu? Maşina merge doar într-o singură 
direcție — spre Apus. Dacă o ratezi, o ratezi. 

M-am uitat la Maserati, în care încăpeau 
maximum două persoane. Noi eram cam douăzeci. 

— Ce maşină tare, a spus Nico. 

— Mulţumesc, puştiule, a zis Apollo. 

— Dar cum o să încăpem toţi? 

— Oh. 

De-abia atunci Apollo a părut să priceapă care-i 


problema. 


— În fine, asta e. Nu-mi place să renunţ la 
modelul sport, dar dacă trebuie... 

A scos cheile de la maşină şi a apăsat butonul de 
alarmă. Bip, bip. 

Pentru o clipă, maşina a strălucit din nou intens. 
Când strălucirea s-a stins, Maserati-ul fusese înlocuit cu 
un microbuz şcolar. 

— Bun, a zis. Toată lumea la bord. 

Zoe le-a ordonat Vânătoreselor să înceapă să 
încarce lucrurile. Şi-a ridicat raniţa, dar Apollo i-a spus: 

— Stai, scumpo. Lasă-mă pe mine. 

Zoe s-a dat în spate. Avea o privire ucigătoare. 

— Frate, l-a mustrat Artemis. Nu-mi ajuţi 
Vânătoresele. Nu te uiţi la ele, nu vorbeşti cu ele şi nu 
flirtezi cu ele. Şi nu le spui „scumpo”. 

Apollo şi-a deschis braţele. 

— Îmi pare rău. Am uitat. Hei, surioară, da” tu 
unde te duci? 


— La vânătoare, a spus Artemis. Nu te priveşte pe 


tine. 

— O să aflu. Eu văd totul. Ştiu totul. 

Artemis a pufnit. 

— Doar du-i unde trebuie, Apollo. Fără alte 
şmecherii! 

— Nu, nu! Eu nu mă ţin de şmecherii. 

Artemis şi-a dat ochii peste cap, apoi s-a uitat la 
noi. 

— Ne vedem la solstițiul de iarnă. Zoe, tu 
răspunzi de Vânătorese. Să le conduci bine. Aşa cum 
le-aş conduce eu. 

— Aşa voi face, doamna mea, a spus Zoe 
îndreptându-şi spatele. 

Artemis a îngenuncheat şi a atins pământul de 
parcă ar fi căutat urme. Când s-a ridicat, părea tulburată. 
— Pericolul e prea mare. Fiara trebuie găsită. 

A luat-o la fugă spre pădure şi a dispărut în zăpadă 
şi-n beznă. 


Apollo s-a întors şi a zâmbit, învârtind cheile de la 


maşină pe deget. 

— Deci, a spus. Cine vrea să conducă? 

x 

Vânătoresele s-au îngrămădit în microbuz. S-au 
înghesuit în partea din spate ca să fie cât mai departe de 
Apollo şi de noi, masculii extrem de contagioşi. Bianca 
stătea cu ele, lăsându-l pe fratele ei mai mic cu noi în 
față, ceea mi s-a părut crud din partea e1, dar lui Nico nu 
părea să-i pese. 

— E a-ntâia! a exclamat Nico, sărind în sus şi-n 
jos pe scaunul şoferului. Asta-i chiar soarele? Eu 
credeam că Helios şi Selena sunt zeii soarelui şi ai lunii. 
De ce câteodată sunt ei, iar altă dată tu şi cu Artemis? 

— Reduceri de personal, a spus Apollo. Romanii 
au început. Nu-şi putea permite toate sacrificiile care se 
făceau la temple, aşa c-au renunţat la Helios şi la Selena 
ŞI ne-au transmis nouă atribuţiile lor. Soră-mea s-a ales 
cu luna. Eu cu soarele. A fost destul de enervant la 


început, dar măcar am primit maşina asta mişto. 


— Dar care-i treaba? a întrebat Nico. Credeam că 
soarele e o imensă sferă incandescentă de gaz! 

Apollo a chicotit şi i-a ciufulit părul lui Nico. 

— Zvonul ăsta a apărut, probabil, pentru că 
Artemis obişnuia să spună că sunt o imensă sferă 
incandescentă de gaz. Serios, puştiule, depinde din ce 
perspectivă priveşti lucrurile, astronomică sau 
filosofică. Vrei să vorbim din perspectivă astronomică? 
Mda, nu-i deloc distractiv. Vrei să vorbim despre ce se 
crede despre soare? Ah, asta-i mult mai interesant. Când 
vine vorba de subiectul ăsta, imaginaţia oamenilor îşi ia 
zborul, ca să zic aşa. Soarele îi încălzeşte, le face 
recoltele să crească, asigură energie pentru motoare, 
face ca totul să pară mai... ei bine, mai însorit. Carul 
acesta e construit din visele oamenilor despre soare, 
puştiule. E la fel de bătrân ca Civilizaţia Occidentală. 
Străbate în fiecare zi cerul de la est la vest, aducând 
lumină în firavele vieţi ale muritorilor. Carul e o 


manifestare a puterii soarelui, a modulului în care 


muritorii îl percep. Are sens ce zic? 

— Nu, a spus Nico dând din cap. 

— Păi, atunci, gândeşte-te la el ca la o maşină 
solară foarte puternică şi foarte periculoasă. 

— Pot să conduc? 

— Nu. Eşti prea mic. 

Grover a ridicat mâna: 

— Eu! Eu! 

— Hm, nu, a spus Apollo. Prea blănos. 

Privirea i-a trecut peste mine şi s-a fixat pe Thalia. 

— Fiica lui Zeus! a spus el. Stăpânul Cerului. 
Perfect. 

O, nu, a clăuinat Thalia din cap. Nu, 

mulţumesc. 

— Haide, a spus Apollo. Câţi ani ai? 

Thalia a ezitat. 

— Nu ştiu. 

Era trist, dar adevărat. Fusese transformată în 


copac pe când avea doisprezece ani, iar asta se 


întâmplase cu şapte ani în urmă. Deci, dacă ne luam 
după ani, ar fi trebuit să aibă nouăsprezece. Însă ea se 
simţea ca şi cum ar fi avut doisprezece şi dacă te uitai la 
ea părea să aibă undeva între cele două vârste. După 
părerea lui Chiron, înaintase în vârstă şi când fusese 
copac, doar că mult mai lent. 

Apollo şi-a dus degetul la buze. 

— Ai cincisprezece ani, aproape şaisprezece. 

— De unde ştii? 

— Hei, sunt zeul profeţiei. Ştiu tot felul de chestii. 
O să împlineşti şaisprezece în aproximativ o săptămână. 

— Atunci e ziua mea! Pe douăzeci şi doi 
decembrie. 

— Ceea ce înseamnă că eşti destul de mare pentru 
a conduce în prezenţa unui adult! 

Thalia s-a foit stânjenită. 

— Ăăă... 

— Ştiu ce vrei să spui, a zis Apollo. Nu meriţi 


onoarea de-a conduce carul soarelui. 


— Nu asta voiam să spun. 

— Nu te stresa! Din Mâine în Long Island e o 
călătorie foarte scurtă. Și nu te mai gândi la ce s-a 
întâmplat cu ultimul puşti pe care l-am instruit. Eşti fiica 
lui Zeus. N-o să te zvârle tocmai pe fine din cer. 

Apollo a râs vesel. Nouă nu ne venea să râdem. 

Thalia a încercat să protesteze, dar Apollo nu era 
dispus să accepte un refuz. A apăsat un buton de pe bord 
ŞI în partea superioară a parbrizului a apărut un mesaj. A 
trebuit să-l citesc invers (ceea ce pentru un dislexic nu e 
diferit de cititul normal). Eram aproape sigur că mesajul 
era: ATENȚIE: ÎNCEPĂTOR. 

— Dă- drumul! i-a spus Apollo Thaliei. O să te 
descurci de minune! 

Recunosc că eram gelos. De-abia aşteptam să pot 
conduce. Mama mă dusese de câteva ori în toamna 
aceea la Montauk, când drumul de pe coastă era liber, şi 


mă lăsase să-i conduc Mazda. Da, ştiu, aia era o maşină 


japoneză şi ăsta era carul Soarelui, dar cât de diferit 
putea fi? 

— Viteză egal căldură, a sfătuit-o Apollo. Aşa că 
ia-o încet şi ai grijă să iei altitudine înainte să bagi 
viteză. 

Thalia a strâns volanul atât de tare, că 1 s-au albit 
degetele. Arăta de parcă urma să 1 se facă rău. 

— Care-i problema? am întrebat-o. 

— Nimic, a spus ea cu vocea tremurândă. Nu... 
nu-i nicio problemă. 

A tras de volan. Acesta s-a înclinat, iar microbuzul 
a ţâşnit în sus atât de repede, că am căzut pe spate şi 
m-am prăbuşit peste ceva moale. 

— Au, a spus Grover. 

— Îmi pare rău. 

— Mai încet! a zis Apollo. 

— Scuze! a zis Thalia. Situaţia e sub control! 

Am reuşit să mă ridic în picioare. Uitându-mă pe 


fereastră, am văzut un cerc de copaci care fumegau în 


luminişul de unde tocmai decolaserăm. 

— Thalia, am spus, mai ia piciorul de pe 
acceleraţie. 

— Mă descurc, Percy, a răspuns ea scrâşnind din 
dinți. 

Dar tot apăsa pedala până la podea. 

— Relaxează-te, i-am spus. 

— Sunt relaxată! mi-a replicat, ţeapănă ca o 
statuie. 

— Trebuie să virăm spre sud pentru Long Island, a 
spus Apollo. Fă stânga. 

Thalia a smucit de volan şi m-a aruncat iar peste 
Grover, care-a scos un scâncet. 

— Cealaltă stânga, i-a sugerat Apollo. 

Am făcut greşeala să mă uit din nou pe fereastră. 
Acum eram la altitudinea la care zboară avioanele, atât 
de sus, că cerul părea negru. 

— Ah... a zis Apollo, şi am avut senzația că se 


străduia să-şi păstreze calmul. Un pic mai Jos, scumpo. 


La Cape Cod e un frig de crapă pietrele. 

Thalia a înclinat volanul. Era albă ca o bucată de 
cretă şi fruntea îi era acoperită de broboane de sudoare. 
Ceva nu era în regulă, asta-i clar. N-o mai văzusem 
niciodată în halul ăsta. 

Microbuzul a luat-o în jos şi cineva a ţipat. Poate 
chiar eu. Acum ne îndreptam direct spre Oceanul 
Atlantic, cu o mie de kilometri pe oră, având în dreapta 
coasta New England-ului. Iar în microbuz începea să fie 
foarte cald. 

Apollo fusese azvârlit undeva în partea din spate a 
microbuzului, dar a încercat să treacă peste rândurile de 
scaune. 

— Treci tu la volan! l-a implorat Grover. 

— Nu vă faceţi griji, a spus Apollo. 

Părea destul de îngrijorat. 

— Trebuie doar să înveţe să... Heeei! 

Mi-am dat seama ce vedea. Sub noi se afla un 


orăşel acoperit de zăpadă din New England. Sau cel 


puţin, fusese acoperit de zăpadă. Sub ochii noştri, 
zăpada se topea de pe copaci, acoperişuri şi peluze. 
Turla albă a unei biserici a devenit maro şi a început să 
ardă mocnit. Fuioare mici de fum, ca nişte lumânări de 
tort, se ridicau de peste tot. Copacii şi acoperişurile luau 
foc. 

— Ridică-te! am strigat. 

Thaliei i-au lucit ochii. A tras de volan, dar de data 
asta m-am ţinut bine. Pe măsură ce ne ridicam, am văzut 
pe geamul din spate că incendule din oraş erau stinse 
de-o pală bruscă de aer rece. 

— Acolo! a arătat Apollo. Long Island, drept în 
faţă. Încetineşte, scumpo. Viteza ucide. 

Thalia gonea spre coasta de nord a insulei Long 
Island. Se vedea Tabăra Semizeilor: valea, pădurea, 
plaja. Se vedeau pavilionul unde se lua masa, cabanele 
şi amfiteatrul. 

— Totul e sub control, a murmurat Thalia. Totul e 


sub control. 


Mai aveam doar câteva sute de metri. 

— Frână, a spus Apollo. 

— O să reuşesc. 

— FRÂNĂ! 

Thalia a călcat frâna şi microbuzul soarelui s-a 
înclinat în faţă la patruzeci şi cinci de grade, 
prăbuşindu-se în lacul pentru canoe din Tabăra 
Semizeilor cu un PLEOOOSC puternic. Un val de aburi 
s-a ridicat în aer şi câteva naiade speriate au zbughit-o 
din apă cu nişte coşuri de răchită neterminate. 

Microbuzul se legăna pe apă împreună cu vreo 
două canoe răsturnate şi pe jumătate topite. 

— Fi bine, a spus Apollo cu un zâmbet curajos. Ai 
avut dreptate, draga mea. Ai avut totul sub control! Hai 


să vedem dacă am prăjit pe cineva important, bine? 


Capitolul V 


In care dau un telefon subacvatic 


Nu mai văzusem Tabăra Semizeilor pe timp de 
iarnă, iar zăpada m-a surprins. 

Poate nu ştiţi, dar tabăra dispune de un sistem 
perfect de control al climei prin intermediul magiei. 
Nimic n-ajunge înăuntru dacă directorul, domnul D., nu 
vrea. Crezusem că va fi cald şi însorit, dar nu, ningea 
încetişor. Pista pentru cursele cu care şi câmpurile de 
căpşuni erau îngheţate. Cabanele erau decorate cu 
luminiţe pâlpâitoare, asemenea celor de Crăciun, doar 
că păreau să fie mingi de foc adevărat. În pădure 
străluceau mai multe lumini şi, lucrul cel mai 
neobişnuit, un foc pâlpâia la fereastra de la mansarda 
Casei Mari, unde locuia Oracolul, prizonier într-un corp 
bătrân mumificat. M-am întrebat dacă spiritul de la 
Delfi coace bezele acolo. 

— Hei, a zis Nico, în timp ce cobora din 
microbuz. Acela-i un perete de căţărare? 


— Da, i-am răspuns. 


— De ce curge lavă pe el? 

— O provocare suplimentară. Haide. O să vă 
prezint lui Chiron. Zoe, l-ai cunoscut... 

— Îi ştiu pe Chiron, a spus Zoe băţoasă. Spune-i 
că vom sta în Cabana Opt. Vânătorese, urmaţi-mă. 

— Vă conduc, s-a oferit Grover. 

— Ştim drumul. 

— O, chiar nu mă deranjează. E uşor să te pierzi 
pe aici, dacă nu... 

S-a împiedicat de-o canoe, dar nu s-a oprit din 
turuit. 

— ...aşa cum spunea bătrânul meu tată-țap! 
Veniţi! 

Zoe şi-a dat ochii peste cap, dar cred c-a înţeles că 
n-are cum să scape de Grover. Vânătoresele şi-au pus 
raniţele şi arcurile în spate şi s-au îndreptat spre cabane, 
înainte să plece, Bianca di Angelo s-a aplecat şi i-a 
şoptit ceva la ureche fratelui ei. L-a privit aşteptând un 


răspuns, dar Nico s-a încruntat şi i-a întors spatele. 


— Aveţi grijă, scumpelor! le-a strigat Apollo 
Vânătoreselor. Grijă mare cu profeţiule, Percy, mi-a zis 
făcându-mi cu ochiul. Ne vedem în curând. 

— Ce vrei să spui? 

În loc să-mi răspundă, a sărit înapoi în microbuz. 

— Ne vedem mai târziu, Thalia, a strigat. ȘI... să 
fu cuminte! 

I-a zâmbit viclean, de parcă ar fi ştiut ceva ce ea 
nu ştia. Apoi a închis uşile şi a turat motorul. M-am ferit 
când carul soarelui şi-a luat zborul într-un val de 
căldură. Când m-am uitat înapoi, din lac ieşeau aburi. 
Un Maserati roşu s-a ridicat deasupra pădurii, strălucind 
tot mai puternic şi urcând tot mai sus până a dispărut 
într-o rază de soare. 

Nico era încă supărat. M-am întrebat ce 1-0 fi spus 
soră-sa. 

— Cine-i Chiron? m-a întrebat. Figurina asta n-o 
am. 


— Directorul responsabil cu activităţile, i-am 


spus. El e... ei bine, o să vezi. 

— Dacă Vânătoresele nu-l plac, a mormăit Nico, 
mie-mi convine. Să mergem. 

Al doilea lucru care m-a surprins în tabără a fost 
cât de pustie era. Ştiam că majoritatea semizeilor se 
antrenau doar pe timpul verii. Doar rezidenții 
permanenți ar fi trebuit să fie aici — cei care n-aveau 
unde locui sau erau atacați prea des de monştri dacă 
plecau. Dar nici dintr-aceştia nu păreau să fie prea 
mulți. 

L-am văzut pe Charles Beckendorf din cabana 
Hefaistos aţâţând focul în forja de lângă depozitul de 
arme. Frații Stoll, Travis şi Connor, din cabana Hermes, 
forțau lacătul de la magazinul taberei. Câțiva puşti din 
cabana Ares se băteau cu nimfele la marginea păduri. 
Cam ăştia erau toţi. Nici măcar vechea mea rivală din 
cabana Ares, Clarisse, nu părea să fie prin preajmă. 


Casa cea Mare era decorată cu şiruri de mingi de 


foc roşii şi galbene care încălzeau pridvorul, dar nu 
păreau să ardă ceva. Înăuntru, focul trosnea în vatră şi 
mirosea a ciocolată caldă. Domnul D., directorul 
taberei, şi Chiron jucau liniştiţi cărți în salon. 

Barba maronie a lui Chiron era şi mai zburlită 
iarna. Părul lui creţ era puţin mai lung. Nu trebuia să se 
dea drept profesor anul ăsta, aşa că-şi permitea să fie 
mai neglijent, cred. Purta un pulover scămoşat cu un 
model cu copite, iar pe genunchi avea o pătură care 
ascundea scaunul cu rotile aproape de tot. 

A zâmbit când ne-a văzut. 

— Percy! Thalia! Ah, iar el trebuie să fie... 

— Nico di Angelo, i-am spus. El şi sora lui sunt 
semizel. 

Chiron a răsuflat uşurat. 

— Aţi reuşit, aşadar. 

— Păi... 

Zâmbetul 1-a pierit. 


— Ce s-a întâmplat? Și unde-i Annabeth? 


— Of, a zis domnul D. cu o voce plictisită, sper că 
n-am mai pierdut vreunul. 

Încercasem să nu-l bag în seamă pe domnul D., 
dar era destul de greu de ignorat în echipamentul lui 
sport, de un portocaliu strident, imitație de blană de 
leopard, şi pantofii sport de culoare violet. (De parcă 
domnul D. alergase vreodată în viaţa lui de nemuritor.) 
Pe părul lui negru cârlonţat avea pusă strâmb o cununa 
de lauri aurii — probabil câştigase ultima mână la cărți. 

— Ce vrei să spui? a întrebat Thalia. Pe cine am 
mai pierdut? 

Chiar atunci, Grover a intrat vijelios, rânjind cu 
gura până la urechi. Avea un ochi vânăt şi dungi roşii pe 
faţă, de parcă tocmai ar fi fost pălmuit. 

— Vânătoresele s-au instalat! 

Chiron s-a încruntat. 

—  Vânătorese, spui? Văd c-avem multe de 
discutat. S-a uitat la Nico. Grover, poate ar fi bine să-l 


duci pe tânărul nostru prieten şi să-i pui filmul nostru de 


prezentare. 

— Dar... A, da. Da, domnule. 

— Filmul de prezentare? a întrebat Nico. Poate fi 
văzut de copii sau numai cu acordul părinţilor? Pentru 
că Bianca e destul de severă... 

— E interzis minorilor sub 13 ani, a spus Grover. 

— Super! 

Nico l-a urmat încântat afară. 

— Acum, ne-a spus Chiron mie şi Thalei, ce-ar fi 
să staţi jos şi să-mi povestiţi tot? 

Când am terminat, Chiron s-a întors spre domnul 


— Ar trebui să trimitem de îndată o misiune în 
căutarea lui Annabeth. 

— Vreau să merg, am zis deodată şi eu şi Thalia. 

— În niciun caz! a pufnit Domnul D. 

Am început să mă ciondănesc cu Thalia, dar 


domnul Dă ridicat mâna. Avea în ochi scânteia aceea 


purpurie care anunţa, de obicei, că urma să se întâmple 
ceva rău şi supranatural dacă nu ne ţineam gura. 

— Din ce mi-aţi spus, a rostit domnul D., am avut 
pierderi chiar şi în escapada asta. Am pierdut-o, din 
păcate, pe Annie Bell... 

— Annabeth, l-am corectat. 

Era în tabără de la vârsta de şapte ani, iar domnul 
D. se prefăcea că nu ştie cum o cheamă. 

— Da, da, a spus el. Şi aţi înlocuit-o cu un băieţel 
enervant. Aşa că nu văd ce sens are să riscăm şi viaţa 
altor semizei pentru o misiune de salvare ridicolă. Sunt 
mari şanse ca fata asta, Annie, să fi murit. 

Îmi venea să-l sugrum pe domnul D. Nu era corect 
că Zeus îl trimisese aici pentru o sută de ani, ca director 
de tabără, ca să se lase de băut. Ceea ce trebuia să fie o 
pedeapsă pentru comportamentul nepotrivit din Olimp 
al domnul D. se dovedise o pedeapsă pentru noi toţi. 

— Annabeth ar putea fi în viaţă, a spus Chiron, 


dar mi-am dat seama că făcea eforturi să pară optimist. 


Practic, o crescuse pe Annabeth pe toată durata 
şederii ei în tabără, înainte ca ea s-a încerce din nou să 
locuiască împreună cu tatăl ei şi cu mama vitregă. 

— E foarte isteaţă. Dacă... dacă duşmanii noştri o 
țin prizonieră, va încerca să tragă de timp. E posibil 
chiar să mimeze cooperarea. 

— Aşa e, a spus Thalia. Luke ar dori-o în viaţă. 

— În cazul ăsta, a spus domnul D., mă tem că va 
trebui să fie suficient de isteaţă ca să evadeze de una 
singură. 

M-am ridicat de la masă. 

— Percy! 

Simţeam cum Chiron încearcă să mă avertizeze. În 
sinea mea, ştiam că nu te poţi pune cu domnul D. Chiar 
dacă erai un puşti impulsiv cu ADHD, ca mine, nu era 
deloc îngăduitor. Dar eram atât de furios, că nu-mi păsa. 

— Te bucuri c-ai mai pierdut un rezident, am 
spus. Ţi-ar plăcea să dispărem cu toţii! 


Domnul D. şi-a înăbuşit un căscat. 


— Vrei să spui ceva? 

— Da, am mârâit. Doar pentru c-ai fost pedepsit şi 
trimis aici, nu înseamnă că trebuie să fii un ticălos 
leneş! Și tu faci parte din civilizaţia asta. Ce-ar fi să 
încerci să dai o mână de ajutor? 

Pentru o secundă, nu s-a auzit decât trosnetul 
focului. Lumina se reflecta în ochii domnul D., dându-i 
o înfăţişare sinistră. A deschis gura ca să spună ceva — 
probabil, un blestem care m-ar fi făcut fărâme — când 
Nico a năvălit în cameră urmat de Grover. 

— Ce tare! a strigat Nico, întinzând mâinile spre 
Chiron. Eşti... eşti un centaur! 

Chiron a reuşit să schiţeze un zâmbet chinuit. 

— Da, domnule di Angelo, cu voia 
dumneavoastră. Deşi prefer să mă prezint ca om în 
scaunul cu rotile la... primele întâlniri. 

— Uau! S-a uitat la domnul D. Tu eşti tipul cu 
vinul? Incredibil! 


Domnul D. şi-a întors privirea de la mine şi s-a 


uitat la Nico plin de dezgust. 

— Tipul cu vinul? 

— Dionysos, nu-i aşa? Hei! Am figurina care te 
reprezintă. 

— Figurina care mă reprezintă? 

— De la jocul Mitomagic. Şi cartonaşul 
holografic! Şi chiar dacă n-ai decât cinci sute de puncte 
de atac şi toată lumea crede că ai cartonaşul cel mai 
slab, eu cred că puterile tale sunt super! 

— Ah! 

Domnul D. părea cu adevărat nedumerit, ceea ce 
probabil că mi-a salvat viaţa. 

— Fi bine, asta-i... plăcut. 

— Percy, a spus Chiron repede, tu şi cu Thalia 
mergeţi la cabane. Spuneţi-le celorlalți că mâine seară 
jucăm Capturează steagul. 

— Capturează steagul? l-am întrebat. Dar n-avem 
suficienţi... 


— Este o tradiţie, a spus Chiron. E un meci amical 


care se joacă ori de câte ori ne vizitează Vânătoresele. 

— Da, a murmurat Thalia. Pun pariu că-i foarte 
amical. 

Chiron a făcut un semn din cap spre domnul D., 
care încă-l asculta încruntat pe Nico care-i spunea câte 
puncte de apărare are fiecare zeu din jocul lui. 

— Daţi-i drumul, ne-a spus Chiron. 

— Am înţeles, a zis Thalia. Haide, Percy. 

M-a scos din Casa cea Mare înainte ca Dionysos 
să-şi amintească c-avusese de gând să mă omoare. 

— Ares e deja împotriva ta, mi-a amintit Thalia în 
timp ce ne târâm spre cabane. Îţi mai trebuie încă un 
duşman nemuritor? 

Avea dreptate. În prima mea vară ca rezident al 
taberei, mă luptasem cu Ares, iar acum el şi toţi copiii 
lui voiau să mă omoare. Nu era cazul să-l înfurii şi pe 
Dionysos. 


— Îmi pare rău, am spus. Nu m-am putut abţine. E 


atât de nedrept. 

Thalia s-a oprit la depozitul de arme şi a aruncat o 
privire peste vale, spre culmea Dealului Semizeilor. 
Pinul era tot acolo, iar Lâna de Aur strălucea pe cea mai 
de jos ramură. Magia copacului încă proteja graniţele 
taberei, dar nu mai folosea spiritul Thaliei ca sursă de 
putere. 

— Percy, totul e nedrept, a murmurat Thalia. 
Uneori îmi doresc... 

Nu şi-a terminat ideea, dar avea o voce atât de 
tristă, că mi s-a făcut milă de ea. Cu părul ei negru şi cu 
hainele negre zdrenţuite de punkistă, înfăşurată în 
paltonul vechi de lână, arăta ca un corb imens, total 
nelalocul lui în peisajul alb. 

— O s-o aducem pe Annabeth înapoi, i-am 
promis. Doar că încă nu ştiu cum. 

— Întâi aflu că Luke a dispărut, a spus ea. Acum, 
Annabeth... 

— Nu gândi aşa. 


— Ai dreptate, a zis, îndreptându-şi spatele. 
Găsim noi o cale. 

Câteva Vânătorese aruncau la coş pe terenul de 
baschet. Una se certa cu un tip din cabana Ares. Puştiul 
din cabana Ares ţinea mâna pe sabie, iar vânătoreasa 
părea gata să lase mingea de baschet pentru arcul ei cu 
săgeți. 

— Îi despart eu, a zis Thalia. Tu du-te pe la 
cabane. Spune-le tuturor despre partida de Capturarea 
steagului de mâine. 

— Bine. Tu ar trebui să fii căpitanul echipei. 

— Nu, nu, a răspuns. Tu ai stat în tabără mai mult 
timp. Tu o să fu. 

— Putem fi amândoi căpitani sau ceva de genul. 

Părea la fel de nemulțumită ca mine, dar a aprobat 
din cap. 

În timp ce se îndrepta spre teren, i-am spus: 

— Hei, Thalia. 

— Da? 


— Îmi pare rău pentru ce s-a întâmplat la 
Westover. Ar fi trebuit să vă aştept. 

— E-n regulă, Percy. Probabil c-aş fi făcut la fel. 

A trecut de pe un picior pe celălalt, încercând 
parcă să se hotărască dacă să continue sau nu. 

— Ştii, când m-ai întrebat despre mama, m-am 
cam răstit la tine. Chestia-i că... m-am întors s-o caut 
după cei şapte ani şi am aflat c-a murit la Los Angeles. 
Ea... era alcoolică şi se pare că s-a suit la volan acum 
vreo doi ani, noaptea, şi... 

Thalia a început să clpească mai des. 

— Îmi pare rău. 

— Mda, asta e. Nu-i ca şi cum... am fi fost foarte 
apropiate. Am fugit de-acasă la zece ani. Cei mai 
frumoşi doi ani din viaţa mea au fost când bântuiam cu 
Luke şi cu Annabeth. Totuşi... 

— De aceea ai avut probleme cu microbuzul 
soarelui. 


S-a uitat circumspectă la mine. 


— Ce vrei să spui? 

— Felul în care-ai înlemnit. Probabil te-ai gândit 
la mama ta când n-ai vrut să conduci. 

Mi-a părut rău că deschisesem gura. Expresia 
Thalei semăna periculos de mult cu a lui Zeus, atunci 
când l-am văzut înfuriindu-se — de parcă în orice 
moment din ochi i-ar fi putut ieşi un milion de volți. 

— Da, a şoptit ea. Da, asta trebuie să fi fost. 

Şi-a târşâit picioarele spre teren, unde puştiul din 
cabana Ares şi vânătoreasa încercau să se omoare 
reciproc cu o sabie şi o minge de baschet. 

Gy 

Cabanele erau cele mai ciudate clădiri pe care 
le-aţi văzut vreodată. Clădirile mari cu coloane albe ale 
lui Zeus şi Herei, cabanele unu şi doi, erau în mijloc, iar 
în stânga şi în dreapta erau dispuse cabanele a cinci zei 
şi a cinci zeițe descriind un U în jurul zonei verzi din 
mijloc şi a zonei pentru grătare. 


Am dat nişte ture spunându-le tuturor despre 


Capturarea steagului. L-am trezit pe un puşti din cabana 
Ares din somnul de după-amiază şi a urlat la mine să mă 
car. Când l-am întrebat unde-i Clarisse, mi-a spus: 

— A fost trimisă de Chiron într-o misiune. E strict 
secret! 

— Şi e-n regulă? 

— Nu mai ştim nimic de ea de o lună. A dispărut 
în misiune. Cum o să dispari şi tu, dacă nu-ţi mişti 
fundul de-aici! 

Am decis să-l las să doarmă în continuare. 

În cele din urmă am ajuns la cabana trei, cabana 
lui Poseidon. Era o clădire cenuşie şi joasă, cioplită din 
piatră de mare, împodobită cu scoici şi fosile de corali. 
Era goală, ca de obicei, cu excepţia patului meu. Un 
corn de minotaur atârna pe perete, lângă pernă. 

Am scos şapca de baseball a lui Annabeth din 
rucsac şi am pus-o pe noptieră. Urma să 1-0 înapoiez 
când o găseam. Şi aveam s-o găsesc. 


Mi-am scos ceasul şi am activat scutul. S-a 


desfăcut cu un scârțâit zgomotos. Proiectilele lui Thorn 
intraseră prin aramă în peste zece locuri. O spărtură nu 
lăsa scutul să se deschidă complet, aşa că arăta ca o 
pizza cu două felu lipsă. Frumoasele imagini gravate în 
metal de fratele meu erau distruse în întregime. În 
imaginea cu mine şi cu Annabeth luptând cu Hidra, 
parcă un meteorit îmi făcuse un crater în cap. Am 
atârnat scutul lângă cornul Minotaurului, dar îmi era 
greu să-l privesc. Poate că Beckendorf din cabana lui 
Hefaistos îl putea repara. Era cel mai bun armurier din 
tabără. Trebuia să-l întreb la cină. 

Mă uitam la scut când am auzit un zgomot 
neobişnuit — un susurat ca de apă — şi mi-am dat seama 
că în cameră se afla ceva nou. În spatele cabanei era un 
bazin mare din piatră cenuşie, cu un jgheab în formă de 
cap de peşte sculptat în piatră. Din gura lui ţâşnea un 
şuvoi de apă, un pârâu cu apă sărată care se scurgea în 
piscină. Probabil că apa era caldă, pentru că în aerul 


rece al iernii ieşeau aburi, ca într-o saună. In cameră se 


simţea un aer cald, estival, şi mirosea proaspăt a mare. 

M-am îndreptat spre piscină. N-am găsit niciun 
bileţel sau ceva de genul ăsta, dar am ştiut că nu putea fi 
decât un cadou de la Poseidon. 

— Mulţumesc, tată, am zis, privind apa. 

Suprafaţa s-a unduit. Pe fundul piscinei străluceau 
monede — cam o duzină de drahme de aur. Mi-am dat 
seama la ce servea fântâna. Îmi amintea să păstrez 
legătura cu famila. 

Am deschis fereastra cea mai apropiată, iar lumina 
soarelui de iarnă a format un curcubeu în ceaţă. Apoi 
am pescuit o monedă din apa fierbinte. 

— Iris, tu, zeiţă a curcubeului, am spus, acceptă 
ofranda mea. 

Am aruncat o monedă în ceaţă, şi moneda s-a 
făcut nevăzută. Apoi mi-am dat seama că nu ştiam cu 
cine să iau legătura prima dată. 

Cu mama? Asta ar fi făcut un „fiu bun”, dar ea 


încă nu-şi făcea griji pentru mine. Era obişnuită să 


dispar cu zilele sau cu săptămânile. 

Tata? Nu mai vorbisem cu el de mult timp, de 
aproape doi ani. Dar oare puteai trimite un mesaj Iris 
unui zeu? Nu mai încercasem asta. S-ar fi enervat oare, 
ca în cazul vânzătorilor ambulanți? 

Am ezitat. Apoi m-am hotărât. 

— Arată-mi-l pe Tyson, am cerut. La forjele 
ciclopilor. 

Ceaţa a tremurat şi am văzut imaginea fratelui 
meu vitreg. Era înconjurat de foc, ceea ce-ar fi fost o 
problemă dacă n-ar fi fost ciclop. Era aplecat peste o 
nicovală şi ciocănea într-o lamă de sabie încinsă. În 
jurul lui zburau scântei şi dansau flăcări. În spatele său 
era o fereastră cu un cadru de marmură care dădea spre 
apa de un albastru închis — fundul oceanului. 

— Tyson! am strigat. 

La început nu m-a auzit din cauza ciocăniturilor şi 
a vuietului flăcărilor. 


— TYSON! 


S-a întors şi unicul lui ochi enorm s-a deschis larg. 
Faţa 1 s-a lăţit într-un rânjet strâmb şi galben. 

— Percy! 

A aruncat lama sabiei şi a alergat spre mine, 
încercând să mă îmbrăţişeze. Imaginea s-a înceţoşat şi 
m-am dat instinctiv înapoi. 

— Tyson, este un mesaj Iris. Nu sunt aici. 

— Aaa. A revenit în cadru, parcă jenat. Da, ştiam 
asta. Da. 

— Ce mai faci? l-am întrebat. Cum merge treaba? 

Ochiul i s-a luminat. 

— Iubesc slujba asta! Uită-te! A apucat lama 
fierbinte cu mâinile goale. Eu am făcut-o! 

— Asta-i foarte tare. 

— Mi-am scris numele pe ea. Uite, acolo. 

— Splendid. Ascultă, ai mai vorbit cu tata în 
ultima vreme? 

Zâmbetul lui Tyson s-a stins. 


— În ultima vreme, nu. Tata e ocupat. Îşi face griji 


din cauza războiul. 

— Ce vrei să spui? 

Tyson a oftat. A scos lama sabiei pe geam, iar 
aceasta a sfârâit. Când a băgat-o înapoi, metalul era 
rece. 

— Vechile spirite ale mării fac probleme. Aigaios. 
Oceanus. De-alde de ăştia. 

Ştiam în mare despre ce-i vorba. Se referea la 
nemuritorii care stăpâniseră oceanele pe vremea 
titanilor. Înainte ca Olimpienii să preia conducerea. 
Faptul că se întorceau acum, iar titanul Cronos şi aliaţii 
săi câştigau putere, nu era de bun augur. 

— Pot face ceva? l-am întrebat. 

Tyson a clătinat din cap cu tristeţe. 

— Înarmăm sirenele. Mai au nevoie de o mie de 
săbu până mâine. S-a uitat la sabie şi a oftat. Spiritele 
vechi protejează corabia rea. 

— Prințesa Andromeda? l-am întrebat. Corabia lui 


Luke? 


— Da. O fac să fie greu de găsit. O apără de 
furtunile Tati. Altfel, el ar zdrobi-o. 

— N-ar fi rău s-o zdrobească. 

Tyson a tresărit, de parcă şi-ar fi aminut ceva. 

— Annabeth! E şi ea acolo? 

— Păi... 

Inima îmi era grea ca o bilă de bowling. Tyson o 
considera pe Annabeth al doilea cel mai bun lucru din 
lume după untul de arahide (şi iubea untul de arahide 
din tot sufletul). Nu m-a lăsat inima să-i spun că 
dispăruse. Ar fi început să plângă atât de tare, încât, 
probabil, ar fi stins focul. Păi, nu... nu-i aici în 
momentul ăsta. 

— Transmite-i salutări! a spus, rânjind. Salut, 
Annabeth! 

— În regulă, i-am zis, luptându-mă cu nodul din 
gât. Aşa o să fac. 

— ŞI, Percy, nu-ţi face griji pentru corabia cea rea. 


O să plece departe. 


— Ce vrei să spui? 

— Canalul Panamă! Foarte departe. 

M-am încruntat. Ce să caute nava de croaziera 
infestată cu demoni a lui Luke tocmai acolo? Ultima 
dată când îl văzusem, naviga de-a lungul Coastei de Est, 
recruta semizei ŞI îşi antrena armata de monştri. 

— În regulă, am spus, cu nimic mai liniştit. 
Asta-i... bine. Cred. 

În fierărie s-a auzit o voce groasă care-a strigat 
ceva, n-am înţeles ce. Tyson a tresărit. 

— Trebuie să mă întorc la muncă! Şeful o să se 
înfurie. Mult noroc, frate! 

— Bine, spune-i tatii... 

Dar, înainte să termin, imaginea a tremurat şi s-a 
evaporat. Eram iarăşi singur în cabana mea, mai singur 
ca înainte. 

x 

M-am simțit groaznic la cina din acea seară. 


Nu zic, mâncarea a fost excelentă, ca de obicei. 


Nu poţi da greş cu grătar, pizza şi pocale cu suc care nu 
se golesc niciodată. Torţele şi vasele pentru foc 
încălzeau pavilionul în aer liber, dar trebuia să stăm cu 
colegii de cabană, ceea ce însemna că eram singur la 
masa lui Poseidon. Thalia stătea singură la masa lui 
Zeus, dar nu ne puteam aşeza împreună. Deh, regulile 
din tabără. Măcar în cabanele Hefaistos, Ares şi Hermes 
erau câteva persoane. Nico stătea cu fraţii Stoll, pentru 
că întotdeauna noii rezidenți erau repartizaţi în cabana 
lui Hermes dacă părintele lor olimpian era necunoscut. 
Frații Stoll păreau că încearcă să-l convingă pe Nico că 
pokerul e un joc mult mai interesant decât Mitomagic. 
Speram că Nico n-avea bani de pierdut. 

Singura masă la care părea să domnească veselia 
era masa lui Artemis. Vânătoresele beau, mâncau şi 
râdeau ca o familie mare şi fericită. Zoe stătea în fruntea 
mesei ca un adevărat cap de familie. Nu râdea la fel de 
mult ca restul, dar mai zâmbea din când în când. 


Cordeluţa argintie îi strălucea în părul negru împletit. 


M-am gândit că arăta mult bine când zâmbea. Bianca di 
Angelo părea să se distreze de minune. Încerca să înveţe 
tehnici de skandenberg de la fata voinică cu care se 
certase puştiul din cabana Ares pe terenul de baschet. 
Fata cea voinică o învingea de fiecare dată, dar Bianca 
nu părea să se supere. 

După ce-am terminat de mâncat, Chiron a ţinut 
obişnuitul toast în cinstea zeilor şi le-a urat bun-venit, în 
mod oficial, Vânătoreselor lui Artemis. S-a aplaudat 
fără mare tragere de inimă. Apoi a anunţat partida 
amicală de Capturează steagul din seara următoare, 
anunţ care s-a bucurat de o primire mult mai bună. 

După aceea, ne-am târât la cabanele noastre — 
stingerea se dădea mai devreme iarna. Eram epuizat, aşa 
c-am adormit repede. Asta a fost partea bună. Partea 
proastă a fost c-am avut un coşmar, care-a fost sinistru 
chiar şi după standardele mele. 

Annabeth se afla pe un deal întunecos, învăluită în 


ceaţă. Aducea mult cu Lumea Subpământeană, pentru 


că m-am simţit imediat claustrofobic şi nu puteam vedea 
cerul — era doar o beznă grea, apăsătoare, ca într-o 
peşteră. 

Annabeth se chinuia să urce dealul. Peste tot se 
vedeau coloane greceşti antice de marmură neagră 
sparte, de parcă cineva ar fi distrus din temelii o clădire 
imensă. 

— Thorn! a strigat Annabeth. Unde eşti? De ce 
m-ai adus aici? 

S-a căţărat pe o bucată de zid năruit încercând să 
ajungă mai sus. A scos un icnet. 

Acolo era Luke. Şi avea dureri. 

Era chircit pe pământul pietros şi încerca să se 
ridice. Bezna era şi mai adâncă în jurul lui, iar ceața îl 
învăluia şi mai deasă. Avea hainele zdrenţuite şi faţa îi 
era zgâriată şi transpirată. 

— Annabeth! a strigat. Ajută-mă! Te rog! 

Ea a luat-o la fugă spre el. 


Am încercat să strig: E un trădător! Să n-ai 


încredere în el! 

Dar în vis eram mut. 

Annabeth avea lacrimi în ochi. S-a aplecat, vrând 
parcă să atingă faţa lui Luke, dar în ultima secundă a 
ezitat. 

— Ce s-a întâmplat? l-a întrebat. 

— M-au lăsat aici, a gemut Luke. Te rog. Mă 
omoară. 

Nu vedeam ce era în neregulă cu el. Părea să lupte 
împotriva unui blestem invizibil, de parcă ceața l-ar fi 
prins într-o strânsoare letală. 

— De ce-aş avea încredere în tine? a întrebat 
Annabeth. Glasul îi era plin de reproş. 

— Al dreptate, i-a răspuns Luke. M-am purtat 
îngrozitor cu tine. Dar dacă nu mă ajuţi, o să mor. 

„Lasă-l să moară”, îmi venea să urlu. Luke 
încercase să ne omoare cu sânge rece de prea multe ori. 
Nu merita nimic de la Annabeth. 


Apoi ceața neagră de deasupra lui Luke a început 


să se spulbere, ca tavanul unei peşteri în timpul unui 
cutremur. Au început să cadă bucăţi uriaşe de stâncă 
neagră. Annabeth s-a repezit într-acolo tocmai când a 
apărut o fisură şi tavanul s-a prăbuşit cu totul. A reuşit 
să-l susţină — erau tone de stâncă. Ţinea tavanul să nu 
cadă peste ea şi Luke folosindu-se doar de propria forţă. 
Era imposibil. N-ar fi avut cum să reuşească. Luke s-a 
eliberat, gâfâind. 

— Mulţumesc, a reuşit să spună. 

— Ajută-mă să-l ţin, a gemut Annabeth. 

Luke şi-a tras sufletul. Era murdar pe faţă şi plin 
de sudoare. S-a ridicat nesigur. 

— Ştiam eu că pot conta pe tine. 

S-a îndepărtat, iar chestia aceea întunecată şi 
tremurândă ameninţa s-o zdrobească pe Annabeth. 

— AJUTĂ-MĂ! l-a implorat. 

— O, nu-ţi face griji, a zis Luke. Ajutoarele sunt 
pe drum. Totul merge conform planului. Între timp, 


încercă să nu mori. 


Tavanul întunecos a început iar să se năruie, 
presând-o pe Annabeth. 

x 

M-am ridicat în capul oaselor, cu unghiile înfipte 
în aşternuturi. Nu se auzea nimic în cabană, doar susurul 
izvorului cu apă sărată. Ceasul de pe noptieră arăta puțin 
după miezul nopții. 

Fusese doar un vis, dar eram sigur de două lucruri: 


Annabeth era în pericol. Şi era vina lui Luke. 


Capitolul VI 


În care sunt vizitat de un vechi prieten mort 


A doua zi dimineaţă, după micul dejun, i-am 
povestit lui Grover visul meu. Ne-am aşezat pe pajişte, 
urmărindu-i pe satirii care le alergau pe nimfele pădurii 
prin zăpadă. Nimfele le promiseseră satirilor c-o să-i 
sărute dacă le prind, însă asta nu se prea întâmpla. De 
obicei, nimfele îi lăsau pe satiri să prindă viteză apoi se 
transformau în copaci acoperiţi de zăpadă şi bieţii satiri 
intrau cu capul în copaci şi erau acoperiţi de un morman 
de zăpadă. 

Când i-am povestit lui Grover coşmarul meu, a 
început să se joace cu degetul în blana zburlită de pe 
picior. 

— S-a prăbuşit peste ea tavanul unei peşteri? a 
întrebat. 


— Da. Ce naiba înseamnă asta? 


Grover a clătinat din cap. 

— Nu ştiu. Dar, după visul pe care l-a avut Zoe... 

— Poftim? Ce vrei să spui? Şi Zoe a avut un vis ca 
ăsta? 

— Păi... nu ştiu exact. Pe la trei dimineaţa a venit 
la Casa cea Mare şi a cerut să vorbească cu Chiron. 
Părea speriată de moarte. 

— Stai aşa, tu de unde ştii? 

Grover s-a înroşit. 

— Eram campat lângă cabana lui Artemis. 

— De ce? 

— Ştii tu, ca să fiu aproape de ele. 

— Eşti un hărţuitor copitat. 

— Ba nu sunt! Oricum, am urmărit-o până la Casa 
cea Mare, m-am ascuns într-un tufiş şi am văzut toată 
tărăşema. S-a supărat teribil când Argus n-a lăsat-o să 
intre. A fost o situaţie destul de încordată. 

Am încercat să-mi imaginez scena. Argus era şeful 


pazei taberei, un tip mare, blond, cu ochi răspândiți pe 


tot corpul. Rareori se arăta dacă nu se întâmpla ceva 
grav. Nu mi-aş fi dorit să pariez pe el sau pe Zoe Umbra 
Nopţii dac-ar fi fost să se încaiere. 

— Ce-a spus Zoe? l-am întrebat. 

Grover s-a strâmbat. 

— Păi, când se enervează, începe să vorbească ca 
pe vremea lui Pazvante aşa că mi-a fost greu să înţeleg. 
Dar a pomenit ceva de Artemis, c-ar fi în pericol şi ar 
avea nevoie de Vânătorese. Apoi l-a făcut pe Argus 
bădăran fără creier... Cred că-i ceva de rău. Apoi el a 
făcut-o... 

— Hei, stai aşa. Cum ar putea Artemis să fie în 
pericol? 

— Păi... în fine, până la urmă Chiron a ieşit în 
pijamale şi cu coada lui de cal pusă pe bigudiuri şi... 

— Îşi pune coada pe bigudiuri? 

Grover şi-a dus mâna la gură. 

— Îmi pare rău, am spus. Zi mai departe. 


— Păi, Zoe i-a spus că are nevoie de permisiunea 


de-a părăsi tabăra imediat. Chiron a refuzat-o. l-a 
reamintit lui Zoe că Vânătoresele trebuiau să rămână 
aici până primeau ordine de la Artemis. Și-apoi ea a 
zis... Grover a înghiţit în sec. A zis aşa: „Cum am putea 
primi ordine de la Artemis, dacă Artemis e pierdută?” 

— Cum adică pierdută? Adică are nevoie de 
indicaţii? 

— Nu. Cred că a vrut să spună c-a dispărut. C-a 
fost prinsă. Răpită. 

— Răpită? 

Încercam să pricep cum stă treaba. 

— Cum să răpeşti o zeiţă nemuritoare? E posibil? 

— Păi, da. Adică 1 s-a întâmplat şi Persefonei. 

— Dar ea era zeiţa florilor. 

Grover a făcut o faţă jignită. 

— A primăverii. 

— Mă rog. Artemis e mult mai puternică. Cine ar 
putea s-o răpească? Şi de ce? 


— Nu ştiu. Cronos? a zis Grover clătinând din cap 


cu amărăciune. 

— N-are cum să fi devenit deja atât de puternic. 
Sau are? 

Ultima dată când îl văzusem pe Cronos era făcut 
bucățele. Bine... de fapt nu-l văzusem efectiv. Cu mii de 
ani în urmă, după marele război dintre titani şi zei, zeii 
îl tăiaseră în bucăţi cu propria lui coasă şi-i 
împrăştiaseră rămăşiţele în Tartar, care-i un fel de coş 
de gunoi unde zeii îşi aruncă duşmanii. Cu două veri în 
urmă, Cronos ne momise până la marginea unei 
prăpăstii şi aproape că ne trăsese înăuntru. Apoi, vara 
trecută, văzusem la bordul navei demonice a lui Luke, 
un sicriu de aur, în care Luke pretindea că-l întregeşte 
pe Titanul Stăpân al abisului puţin câte puţin, cu fiecare 
persoană care se alătura cauzei lor. Cronos putea să-i 
păcălească şi să-i influenţeze pe oameni prin vise, dar 
nu înţelegeam cum ar fi putut să fie mai puternic fizic 
decât Artemis dacă deocamdată nu era decât o grămadă 


de așchii. 


— Nu ştiu, a spus Grover. Mă gândesc că s-ar fi 
aflat dacă Cronos s-ar fi re-format. Zeii s-ar agita mai 
mult. Totuşi, e ciudat că şi tu ai avut un coşmar în 
aceeaşi noapte ca Zoe. E ca şi cum... 

— Ar exista o legătură între ele, l-am completat. 

Pe pajişte, un satir derapa pe copite fugărind o 
nimfă roşcată a pădurii. Nimfa a chicotit, iar el şi-a 
întins braţele îndreptându-se spre ea. Poc! Ea s-a 
prefăcut într-un pin, iar el a pupat trunchiul la viteză 
maximă. 

— Ah, iubirea asta, a zis Grover visător. 

M-am gândit la coşmarul pe care Zoe îl avusese la 
doar câteva ore după al meu. 

— Trebuie să vorbesc cu Zoe, i-am spus. 

— Aăă, mai înainte... Grover a scos ceva din 
buzunarul hainei. Era o foaie împăturită în trei, ca un 
pliant de călătorie. 

— Îţi aminteşti ce-ai spus, că-i ciudat cum au 


apărut Vânătoresele din senin la Westover Hall? Cred că 


voiau să ne recruteze. 

— Să ne recruteze? Ce vrei să spui? 

Mi-a dat pliantul. Era vorba despre Vânătoresele 
lui Artemis. Pe prima pagină scria O ALEGERE 
ÎNŢELEAPTĂ PENTRU VIITORUL TĂU! în interior 
erau imagini cu tinere care făceau chestii vânătoreştu, 
fugăreau monştri şi trăgeau cu arcul. Erau titluri de 
genul: BENEFICII PENTRU SĂNĂTATE: 
NEMURIREA ȘI CE ÎNSEAMNĂ EA PENTRU 
TINE! ŞI UN VIITOR FĂRĂ BĂIEŢI! 

— L-am găsit în rucsacul lui Annabeth, a zis 
Grover. 

M-am uitat la el lung. 

— Nu înţeleg. 

— Păi, după cum se pare... Annabeth se gândea să 
li se alăture. 

Mi-ar plăcea să pot spune că am primit vestea 


bine. Adevărul e că-mi venea să le sugrum pe 


Vânătoresele lui Artemis pe rând, fecioară după 
fecioară. A doua zi am încercat să-mi ocup cumva 
timpul, dar eram extrem de îngrijorat pentru Annabeth. 
M-am dus la ora de aruncat cu sulița, dar tipul din 
cabina lui Ares care ţinea ora m-a făcut cu ou şi cu oţet 
după ce m-am lăsat distras şi am aruncat sulița la ţintă 
înainte ca el s-apuce să se dea la o parte. Mi-am cerut 
scuze pentru gaura pe care i-o făcusem în pantaloni, dar 
a insistat să mă car de-acolo. 

Am vizitat grajdurile cu pegaşi, dar Silena 
Beauregard din cabina Afroditei se certa cu o 
vânătoreasă, aşa că mi-am zis că-i mai bine să stau 
deoparte. 

După aceea, am stat bosumflat în tribune la 
cursele de care. Jos, pe terenurile de tras cu arcul, 
Chiron făcea antrenamente de tras la ţintă. Ştiam că el e 
persoana cea mai potrivită cu care să stau de vorbă. 
Mi-ar fi putut da nişte sfaturi, dar ceva mă reţinea. 


Aveam senzaţia că Chiron ar fi încercat să mă protejeze, 


aşa cum făcuse întotdeauna. Era posibil să nu-mi spună 
tot ce ştia. 

M-am uitat în cealaltă direcție. Sus, pe Dealul 
Semizeilor, domnul D. Şi Argus hrăneau puiul de 
dragon care păzea Lâna de Aur. 

Apoi mi-a picat fisa: nu era nimeni în Casa cea 
Mare. Mai exista cineva... ceva căruia 1-aş fi putut cere 
să mă povăţuiască. 

Sângele îmi bubuia în urechi când am intrat în 
fugă în casă şi am luat-o pe scări în sus. Nu mai 
făcusem chestia asta decât o dată şi încă mai aveam 
coşmaruri după cele întâmplate. Am deschis chepengul 
ŞI am păşit în pod. 

Încăperea era întunecoasă, plină de praf şi sufocată 
de vechituri, exact aşa cum îmi aminteam. Erau acolo 
scuturi din care lipseau bucăţi muşcate de monştri şi 
săbii curbate în formă de capete de demoni şi o grămadă 
de chestii împăiate, cum ar fi o harpie şi un piton de un 


portocaliu strălucitor. 


Lângă fereastră, aşezată pe un taburet cu trei 
picioare, era mumia zbârcită a unei bătrâne îmbrăcată cu 
o rochie în stil hippy. Oracolul. 

M-am forţat să mă îndrept spre ea. Am aşteptat să 
iasă ceața verzuie din gura mumiei, aşa cum se 
întâmplase şi data trecută, dar nu s-a întâmplat nimic. 

— Bună, am zis. Aăă... ce mai faceţi? 

M-am înfiorat de felul prostesc în care sunase asta. 
Ce puteai face când eşti mort şi închis într-un pod? Dar 
ştiam că spiritul Oracolului era pe-acolo pe undeva. 
Simţeam prezenţa rece din încăpere, ca un şarpe 
încolăcit care doarme. 

— Am o întrebare, am spus un pic mai tare. 
Trebuie să aflu ceva despre Annabeth. Cum aş putea-o 
salva? 

Niciun răspuns. Soarele pătrundea pieziş prin 
lucarna murdară a podului, făcând vizibile firele de praf 
care dansau în aer. 


Am mai aşteptat puţin. 


Apoi m-am înfuriat. Eram ignorat de un cadavru. 

— Bine, am spus. Bine. O să mă descurc singur. 

M-am întors şi m-am lovit de o masă mare plină 
cu suveniruri. Mi se părea mai dezordonată ca ultima 
dată când fusesem aici. Eroii depozitau tot soiul de 
lucruri în pod: trofee de pe la întreceri pe care nu mai 
aveau chef să le ţină în cabane sau chestii care le trezeau 
amintiri dureroase. Ştiam că Luke depozitase o gheară 
de dragon pe-aici pe undeva — cea care-i zgâriase faţa. 
Era acolo un mâner rupt de sabie cu o etichetă pe care 
scria: S-a rupt şi Leroy a fost ucis. 1999. 

Apoi am observat o eşariă de mătase roz cu o 
etichetă prinsă de ea. Am luat eticheta şi am încercat s-o 


citesc: 


EŞARFA ZEIŢEI AFRODITA 

RECUPERATĂ DE LA WATERLAND, 
DENVER, STATUL COLORADO 
DE CĂTRE ANNABETH CHASE 


ŞI PERCY JACKSON 


M-am uitat la eşarfă. Uitasem complet de ea. În 
urmă cu doi ani, Annabeth îmi smulsese această eşarfă 
din mâini şi-mi spusese ceva de genul: O, nu. Fără vrăji 
de dragoste pentru tine! 

Credeam c-o aruncase. ŞI, totuşi, era aici. O 
păstrase în tot acest timp? Şi de ce-o ascunsese în pod? 

M-am întors spre mumie. Nu se mişcase, dar 
umbrele de pe faţa ei o făceau să pară că rânjeşte 
înspăimântător. 

Am lăsat eşarfa şi m-am abținut să n-o iau la fugă 
spre ieşire. 

În seara aceea, după cină, eram hotărât să le înving 
pe Vânătorese la Capturează steagul. Avea să fie o 
partidă cu mai puțini jucători: doar treisprezece 
Vânătorese, inclusiv Bianca di Angelo, şi cam tot atâția 


rezidenţi ai taberei. 


Zoe Umbra Nopții părea cam abătută. Se tot uita 
cu pică la Chiron, de parcă nu-i venea să creadă c-o 
pune să facă asta. Nici celelalte Vânătorese nu păreau 
tocmai încântate. Spre deosebire de seara trecută, nu 
râdeau şi nu se mai ţineau de glume. Se grupaseră în 
pavilionul unde luam masa şi discutau agitate în şoaptă, 
în timp ce-şi puneau armurile. Unele păreau chiar 
plânse. Bănuiesc că Zoe le povestise despre coşmarul el. 

În echipa noastră erau Beckendorf şi încă doi tipi 
de-ai lui Hefaistos, câțiva din cabana lui Ares (deşi tot 
mi părea suspectă absenţa Clarissei), frații Stoll şi Nico 
din cabana lui Hermes şi câţiva copii de-ai Afroditei. 
Era straniu că cei din cabana Afroditei voiau să joace. 
De obicei, stăteau pe margine, pălăvrăgeau, se priveau 
în apa râului şi chestii din astea, dar când aflaseră că 
urma să ne întrecem cu Vânătoresele, fuseseră dornici 
să participe. 

— Le-arăt eu lor că dragostea nu-i bună de nimic, 


a bombănit Silena Beauregard închizându-şi armura. 


Praf le fac! 

Mai rămâneam eu şi Thalia. 

— Eu merg în atac, s-a oferit Thalia. Mergi tu în 
apărare. 

— Hm. 

Am ezitat, pentru că tocmai voisem să spun exact 
acelaşi lucru, dar invers. 

— Nu crezi c-ai fi mai bună în apărare cu scutul 
tău? 

Thalia avea deja scutul Aegis pe braţ şi chiar şi 
coechipierii noştri se ţineau departe de ea, încercând să 
nu tremure de frică în faţa capului de bronz al Meduzei. 

— Păi m-am gândit că merge mai bine în atac, a 
spus Thalia. În plus, tu ai mai multă experienţă în 
apărare. 

Nu-mi dădeam seama dacă mă lua peste picior. 
Avusesem experienţe destul de proaste în apărare la 
capturarea steagului. În primul an, Annabeth mă 


folosise pe post de momeală şi aproape că fusesem 


străpuns de sulițe şi ucis de un câine din infern. 

— În regulă, nu-i nicio problemă, am mințit. 

— Super. 

Thalia s-a dus să-i ajute pe câţiva dintre copiii 
Afroditei, care nu reuşeau să-şi îmbrace armura fără 
să-şi rupă unghiile. Nico di Angelo a venit în fugă spre 
mine, cu un zâmbet larg. 

— Percy, e minunat! 

Casca lui de bronz cu panaş albastru îi cădea pe 
ochi şi pieptarul îi era cam cu vreo şase numere mai 
mare. M-am întrebat dacă şi eu arătasem atât ridicol 
când ajunsesem aici prima oară. Din păcate, probabil că 
da. 

Nico şi-a ridicat cu greutate sabia. 

— Putem să-i ucidem pe cei din echipa adversă? 

— Păi... nu. 

— Dar Vânătoresele sunt nemuritoare, nu-i aşa? 

— Asta dacă nu cad în luptă. În plus... 


— Ar fi grozav dacă am putea învia imediat după 


ce-am fost ucişi ca să putem continua lupta şi... 

— NICO, asta nu-i o joacă. Săbiile sunt adevărate. 
Poţi răni pe cineva cu ele. 

S-a uitat la mine un pic dezamăgit şi mi-am dat 
seama că vorbisem exact ca mama. Hm. Asta nu era 
bine. 

L-am bătut pe Nico pe umăr. 

— Hei, e în regulă. Stai lângă echipă. Fereşte-te 
din calea lui Zoe. O să ne distrăm de minune. 

Chiron a bătut cu copita în podeaua pavilionului. 

— Eroi! a strigat el. Ştiţi regulile! Pârâul e graniţa. 
Echipa albastră, cei din Tabăra Semizeilor, ocupă 
pădurea de la vest. Vânătoresele lui Artemis, echipa 
roşie, ocupă pădurea de la est. Eu voi fi arbitru şi medic 
de campanie. Fără mutilări intenționate, vă rog! Sunt 
permise orice obiecte magice. Ocupaţi-vă poziţiile! 

— Tare, a şoptit Nico lângă mine. Ce fel de 
obiecte magice? Primesc şi eu unul? 


Tocmai mă pregăteam să-i răspund că nu, când 


Thalia a zis: 

— Echipa albastră! După mine! 

Toţi au ovaţionat şi au urmat-o. A trebuit să alerg 
ca să-l ajung din urmă şi m-am împiedicat de scutul 
cuiva, aşa că nu prea arătam a căpitan secund. Arătam 
mai degrabă ca un idiot. 

Ne-am înfipt steagul în partea de sus a Pumnului 
lui Zeus. Asta-i un grup de bolovani în mijlocul pădurii 
din partea de vest care, dintr-un anumit unghi, arată ca 
un pumn uriaş ce iese din pământ. Dacă te uiţi la el din 
orice altă parte arată ca o grămadă enormă de balegă de 
căprioară, însă Chiron nu ne lăsa să-i zicem Grămada de 
Rahat, mai ales că fusese botezat după Zeus, care nu 
prea are simțul umorului. 

Oricum, era un loc bun de înfipt steagul. 
Bolovanul din vârf avea şase metri în înălțime şi era 
foarte dificil să te cațeri pe el, aşa că steagul era vizibil, 


aşa cum o cereau regulile, şi nu conta că gărzile n-aveau 


voie să stea la mai puţin de zece metri de el. 

Pe Nico l-am pus de pază împreună cu Beckendorf 
ŞI cu fraţii Stoll, gândindu-mă că aşa va fi în siguranţă. 

— Vom trimite o momeală la stânga, a comunicat 
Thalia echipei. Silena, te ocupi de asta. 

— Am înţeles! 

— [a-i cu une pe Laurel şi pe Jason. Sunt 
alergători buni. Faceţi un semicerc larg în jurul 
Vânătoreselor, atrageţi cât mai multe cu putinţă. Eu o să 
conduc echipa principală de atac spre dreapta şi le luăm 
prin surprindere. 

Toată lumea a încuviinţat din cap. Planul suna 
bine şi Thalia îl expusese cu atâta încredere, că nu 
puteai decât să crezi că va funcţiona. 

Thalia s-a uitat la mine. 

— Ai ceva de adăugat, Percy? 

— Hm, da. Fiți pe fază în apărare. Avem patru 
gărzi, doi cercetaşi. Nu-i prea mult pentru o pădure atât 


de mare. Eu o să mă mişc dintr-o parte în alta. Strigaţi 


dacă aveţi nevoie de ajutor. 

— Și nu vă părăsiţi postul! a zis Thalia. 

— Decât dacă vi se arată o ocazie de neratat, am 
adăugat. 

Thalia s-a încruntat. 

— Nu vă părăsiţi postul, orice-ar fi. 

— Corect, decât dacă... 

— Percy! 

Mi-a atins braţul şi m-a curentat. Oricine poate 
transmite şocuri electrostatice iarna, dar când o face 
Thalia, doare, nu glumă. Cred că din pricină că tatăl ei e 
zeul fulgerului. S-au mai văzut cazuri când le-a prăjit 
oamenilor sprâncenele. 

— Îmi pare rău, a zis Thalia, deşi nu părea prea 
sinceră. Bun, totu-i clar? 

Au încuviinţat cu toţii. Ne-am împărțit în grupuri 
mai MICI. A sunat cornul şi partida a început. 

Grupul Silenei a dispărut în pădure în partea 


stângă. Grupul Thaliei a aşteptat câteva secunde, apoi 


s-a repezit spre dreapta. 

Am aşteptat să se întâmple ceva. M-am urcat pe 
Pumnul lui Zeus de unde vedeam bine pădurea. Mi-am 
amintit cum năvăliseră Vânătoresele din pădure când se 
luptaseră cu manticora şi eram pregătit pentru ceva de 
genul ăsta, adică un asalt în forţă care să ne copleşească. 
Dar nu s-a întâmplat nimic. 

I-am zărit pe Silena şi pe cei doi cercetaşi. Au 
străbătut în fugă un luminiş urmăriţi de cinci 
Vânătorese, pe care le atrăgeau adânc în pădure, cât mai 
departe de Thalia. Se părea că planul funcţionează. Apoi 
am zărit alt grup de Vânătorese care mergeau spre 
dreapta, cu arcurile pregătite. Probabil c-o reperaseră pe 
Thalia. 

— Ce se întâmplă? a întrebat Nico, încercând să se 
caţere lângă mine. 

Gândurile îmi zburau prin cap. Thalia n-ar fi putut 
niciodată să pătrundă, dar Vânătoresele erau împrăştiate. 


Fiind atâtea pe fiecare flanc, zona centrală era complet 


descoperită. Dacă mă mişcam repede... 

M-am uitat la Beckendorf. 

— Vă descurcaţi? 

— Bineînţeles, a pufnit Beckendort 

— Am plecat. 

Frații Stoll şi Nico au izbucnit în urale în timp ce 
mă îndreptam spre linia de graniţă. 

Alergam cât puteam de repede şi mă simţeam 
minunat. Am sărit peste pârâu şi am pătruns pe teritoriul 
inamic. Le-am văzut steagul argintiu aflat chiar în faţă, 
cu o singură gardă, care nici măcar nu se uita în direcţia 
mea. Am auzit zgomot de luptă în stânga şi în dreapta, 
undeva în pădure. Treaba era ca şi rezolvată. 

Garda s-a întors în ultimul moment. Era Bianca di 
Angelo. A făcut ochii mari când m-am izbit de ea şi a 
căzut cât era de lungă pe zăpadă. 

— Îmi pare rău! am strigat. Am smuls steagul 
argintiu de mătase din copac şi am şters-o. 


Eram deja la zece metri de Bianca când ea a reuşit 


să strige după ajutor. Crezusem că am scăpat. 

Fâşşş. O frânghie argintie mi s-a înfăşurat în jurul 
gleznelor şi s-a prins de copacul de lângă mine. Era o 
sârmă trasă dintr-un arc. Până s-apuc măcar să mă 
gândesc să mă opresc, am căzut lat, întins pe zăpadă. 

— Percy! a strigat Thalia din stânga mea. Ce faci? 

Înainte să ajungă lângă mine, i-a explodat o 
săgeată la picioare şi un nor de fum galben a învăluit 
echipa. Au început să tuşească şi să se sufoce. Simţeam 
mirosul fumului din cealaltă parte a pădurii — mirosul 
oribil de sulf. 

— Nu-i corect! a zis Thalia cu respiraţia tăiată. 
Săgeţile cu miros de vânturi nu sunt fairplay! 

M-am ridicat şi am luat-o iar la fugă. Mai aveam 
doar câţiva metri până la pârâu şi câştigam partida. Alte 
săgeți mi-au trecut şuierând pe lângă urechi. O 
vânătoreasă a apărut de nicăieri şi m-a atacat cu un cuțit, 
dar am parat lovitura şi-am continuat să fug. 


Am auzit strigăte de pe partea noastră a pârâului. 


Beckendorf şi Nico alergau spre mine. Am crezut că-mi 
vin în întâmpinare, dar apoi am văzut că urmăreau pe 
cineva — pe Zoe Umbra Nopţii, care alerga spre mine ca 
un ghepard, făcând slalom printre rezidenți fără nicio 
dificultate. Avea steagul nostru în mână. 

— Nu! am strigat şi-am mărit viteza. 

Eram la o jumătate de metru de apă când Zoe a 
sărit peste pârâu pe partea ei şi s-a izbit zdravăn de 
mine. Vânătoresele au aclamat şi ambele tabere s-au 
îndreptat spre pârâu. Chiron a apărut din pădure cu un 
aer sumbru. Îi căra în spate pe fraţii Stoll care arătau de 
parcă ar fi fost bumbăciţi bine. Din coiful lui Connor 
Stoll ieşeau două săgeți ca nişte antene. 

— Vânătoresele câştigă! a anunţat Chiron fără 
entuziasm. Apoi a murmurat: pentru a cincizeci ŞI şasea 
oară consecutiv. 

— Perseus Jackson! a strigat Thalia repezindu-se 
spre mine. 


Puţea a ouă stricate şi era atât de nervoasă, că din 


armură îi ieşeau scântei albastre. Toţi s-au speriat şi s-au 
dat înapoi din cauza lui Aegis. A trebuit să fac un efort 
de voinţă să nu mă las copleşit de frică. 

— Pentru numele zeilor, ce-a fost în MINTEA ta? 
a urlat. 

Mi-am strâns pumnii. Mă săturasem de câte 
lucruri rele mi se întâmplaseră într-o singură zi. 
N-aveam nevoie de aşa ceva. 

— Am luat steagul, Thalia! I l-am fluturat în faţă. 
Am văzut o oportunitate şi am profitat de ea! 

— AJUNSESEM ÎN BAZA LOR! a strigat Thalia. 
Dar steagul nu mai era. Dacă nu te-ai fi băgat, am fi 
câştigat. 

— Te urmăreau prea mulți! 

— O, deci e vina mea? 

— N-am spus asta. 

— Aaa! Thalia m-a împins şi prin corp mi-a trecut 
un şoc care m-a aruncat trei metri în spate, în apă. 


Câţiva rezidenţi au ţipat. Vreo două Vânătorese şi-au 


înăbuşit râsul. 

— Îmi pare rău! a zis Thalia, albindu-se la faţă. 
N-am vrut să... 

Îmi ţiuiau urechile de nervi. Din pârâu a ţâşnit un 
val care-a lovit-o pe Thalia în faţă, udând-o din cap 
până în picioare. 

M-am ridicat. 

— Da, am mormăit. Nici eu n-am vrut. 

Thalia gâfâia. 

— Destul! a ordonat Chiron. 

Dar Thalia şi-a apucat sulița. 

— Vrei să ţi-o capeţi, Creier umplut cu alge? 

Nu ştiu de ce, dar era OK ca Annabeth să-mi 
spună aşa — sau cel puţin, mă obişnuisem —, dar când 
mi-o zicea Thalia, nu mai era în regulă. 

— Să te văd, Con de Pin! 

Am ridicat-o pe Anaklusmos, dar până s-apuc să 
mă apăr, Thalia a scos un țipăt şi din cer a coborât un 


trăsnet, 1-a lovit sulița ca pe un paratrăsnet şi m-a izbit 


în piept. 

M-am aşezat cu greu. Se simţea miros de ars, 
probabil de la hainele mele. 

— Thalia! a strigat Chiron. Destul! 

M-am ridicat şi, prin puterea voinţei, am făcut 
pârâul să crească. Apa s-a ridicat într-un vârtej, sute de 
litri care formau o tornadă îngheţată. 

— Percy! a insistat Chiron. 

Tocmai mă pregăteam s-o împroşc pe Thalia când 
am văzut ceva în pădure. Furia mi-a trecut de îndată şi 
mi-am pierdut concentrarea. Apa a căzut la loc în albie. 
Thalia a fost atât de surprinsă, că s-a întors să vadă la ce 
mă uitam. 

Cineva... sau ceva se apropia. Era învăluit într-o 
ceață verde deasă, dar când s-a apropiat, rezidenții şi 
Vânătoresele au icnit. 

— Nu se poate, a zis Chiron. Niciodată nu-l 
văzusem atât de agitat. Nu... nu şi-a părăsit niciodată 


podul. Niciodată. 


ȘI totuşi, mumia zbârcită care găzduia Oracolul a 
înaintat târându-şi picioarele până a ajuns în mijlocul 
nostru. Ceaţa ni s-a înfăşurat în jurul picioarelor, 
colorând zăpada într-un verde bolnăvicios. 

Nimeni nu îndrăznea să mişte. Apoi, vocea ei mi-a 
şuierat în cap. Se pare că toată lumea o putea auzi, 
pentru că unii şi-au acoperit urechile cu mâinile. 

„Eu sunt spiritul din Delfi, crainic al profeților lui 
Phoebus Apollo, ucigaşul puternicului Python”. 

Oracolul m-a privit cu ochi reci, lipsiți de viaţă. 
Apoi s-a întors direct spre Zoe Umbra Nopţii. 

„Apropie-te, căutătoareo, şi întreabă”. 

Zoe a înghiţit în sec. 

— Ce trebuie să fac pentru a-mi ajuta zeiţa? 

Gura Oracolului s-a deschis şi din ea a ieşit o ceaţă 
verde. Am văzut imaginea neclară a unui munte şi o fată 
care stătea pe piscul golaş. Era Artemis, dar era 
înlănţuită, legată de stânci. Era în genunchi, cu mâinile 


ridicate de parcă se apăra de un atacator, şi părea că 


suferă. Oracolul a vorbit: 

„Spre zeiţa-nlănţuită, cinci vor merge, spre Apus. 

Pe tărâmuri fără ploaie unul se va pierde, dus. 

Iar năpasta din Olimp calea le-o va arăta. 

Rezidenţi,  Vânătorese  deopotriv-or triumfa, 
Blestemului de Titan unul i se Va fi Opus. 

De o mână de părinte altul va pieri răpus”. 

Apoi, sub privirile noastre, ceața s-a încolăcit şi 
s-a retras ca un imens şarpe verde în gura mumie. 
Oracolul s-a aşezat pe-o piatră, nemişcată ca atunci când 
se afla în pod, de parcă avea de gând să rămână o 


veşnicie pe malul pârâului. 


Capitolul VII 


In care mă urăşte toată lumea, cu excepţia 


calului 


Doamna-oracol ar fi putut cel puţin să se întoarcă 


singură în pod. 

În schimb, Grover şi cu mine am fost aleşi s-o 
ducem în braţe înapoi. Nu cred că din pricină că eram 
cei mai populari. 

— Ai grijă la cap! m-a avertizat Grover în timp ce 
urcam scările. 

Prea târziu. 

Buf! Am izbit-o cu faţa mumificată de chepengul 
de lemn şi s-a ridicat praful. 

— Of, Doamne. Am pus-o jos şi m-am uitat să văd 
dacă erau stricăciuni. I-oi fi rupt ceva? 

— Nu-mi dau seama, a zis Grover. 

Am târât-o sus şi am pus-o pe scaunul ei cu trei 
picioare, gâfâind asudaţi. Cine s-ar fi gândit că o mumie 
cântăreşte atât de mult? 

Presupusesem că n-o să-mi vorbească şi am avut 
dreptate. Am fost uşurat când am ieşit în sfârşit de acolo 
şi am trântit uşa podului. 


— Fi bine, a spus Grover, a fost scârbos. 


Ştiam că încearcă să pună lucrurile într-o lumină 
mai favorabilă de dragul meu, dar tot mă simţeam foarte 
trist. Întreaga tabără era supărată pe mine pentru 
pierderea jocului cu Vânătoresele, apoi mai era şi noua 
profeție a Oracolului. Parcă spiritul din Delfi încercase 
cu tot dinadinsul să mă dea la o parte. Ignorase 
întrebarea mea şi mersese o jumătate de kilometru ca să 
vorbească cu Zoe. Și nu spusese nimic, nici măcar nu 
pomenise de Annabeth. 

— Ce-o să facă Chiron? l-am întrebat pe Grover. 

— Greu de spus. 

A privit nostalgic pe fereastra de la etajul al 
doilea, spre dealurile acoperite de zăpadă. 

— Mi-ar plăcea să plec. 

— În căutarea lui Annabeth? 

I-au trebuit câteva secunde până să priceapă. Apoi 
s-a înroşit. 

— A, da, şi asta. Bineînţeles. 


— Ce e? l-am întrebat. La ce te gândea? 


A tropăit neliniştit. 

— E vorba de ce-a spus manticora despre Marea 
Agitaţie. Nu pot să nu mă întreb... dacă toate puterile 
acelea străvechi se trezesc, poate... poate că nu toate 
sunt rele. 

— Te gândeşti la Pan. 

Mi-am dat seama că eram cam egoist, pentru că 
uitasem cu totul despre ambiția de-o viaţă a lui Grover. 
Zeul naturii dispăruse în urmă cu două mii de ani. Erau 
zvonuri c-ar fi murit, dar satirii nu credeau asta. Erau 
hotărâți să-l găsească. Căutaseră în zadar timp de secole, 
dar Grover era convins că el va avea succes. Anul ăsta, 
având în vedere că Chiron îi convocase de urgenţă pe 
toți satirii pentru găsirea de semizei, Grover nu putuse 
să-şi continue căutarea. Cred că asta-l scotea din minţi. 

— Am lăsat să se răcească urmele, mi-a spus. 
N-am stare, de parcă îmi scapă ceva foarte important. El 
e acolo, undeva. Ştiu asta. 


Nu ştiam ce să spun. Aş fi vrut să-l încurajez, dar 


nu ştiam cum. Optimismul meu fusese călcat în picioare 
în zăpada din pădure, odată cu speranţele noastre de-a 
captura steagul. 

Înainte s-apuc să-i răspund, Thalia s-a năpustit pe 
scări. În mod oficial nu vorbea cu mine, dar s-a uitat la 
Grover şi a zis: 

— Spune-i lui Percy să-şi mişte fundul jos. 

— De ce? am întrebat. 

— A zis ceva? l-a întrebat Thalia pe Grover. 

— Aăă... a întrebat de ce. 

— Dionysos a convocat o întâlnire a 
conducătorilor de cabane pentru a discuta despre 
profeție, a venit răspunsul. Din păcate, Percy e unul 
dintre ei. 

x 

Întâlnirea a avut loc în jurul unei mese de 


ping-pong din camera de recreere. Dionysos a făcut un 


semn şi a făcut rost de gustări: Cheez Whiz4, biscuiţi şi 
câteva sticle de vin roşu. Apoi Chiron i-a reamintit că 
vinul era interzis şi că cei mai mulți dintre noi eram 
minori. Domnul D. a oftat. A pocnit din degete şi vinul 
s-a transformat în Cola dietetică. Nici de-asta nu bea 
nimeni. 

Domnul D. Şi Chiron (în scaunul lui cu rotile) 
şedeau la un capăt al mesei. Zoe şi Bianca di Angelo 
(care devenise un fel de asistentă personală a lui Zoe) 
erau la celălalt capăt. Thalia, Grover şi cu mine eram în 
partea dreaptă, iar ceilalți consilieri-şefi — Beckendorf, 
Silena Beauregard şi frații Stoll — erau în stânga. Copiii 
lui Ares ar fi trebuit să-şi trimită şi ei un reprezentant, 
dar cu toții aveau membre rupte (accidental) în timpul 
capturării steagului, din cauza Vânătoreselor. Acum se 
refăceau la infirmerie. 


Zoe a început şedinţa pe un ton optimist. 


4 Cremă de brânză. 


— Chestia asta n-are niciun rost. 

— Cheez Whiz! a exclamat Grover. 

A-nceput să adune biscuiţi şi mingi de ping-pong 
ŞI să toarne sosuri peste ele. 

— N-avem timp de discuţii, a continuat Zoe. Zeița 
noastră are nevoie de noi. Vânătoresele trebuie să plece 
imediat. 

— Şi unde să plece? a întrebat Chiron. 

— Spre Apus! i-a răspuns Bianca. Eram uimit cât 
se schimbase după doar câteva zile alături de 
Vânătorese. 

Părul negru îi era împletit ca al lui Zoe, aşa că i se 
vedea chipul. Era plină de pistrui pe nas, iar ochii ei 
negri îmi aminteau vag de o celebritate, dar nu-mi 
dădeam seama de cine. Părea foarte în formă, şi pielea 
ei căpătase o strălucire slabă, ca a celorlalte Vânătorese, 
de parcă ar fi făcut duş în lumina lichidă a lunii. 

— Aţi auzit profeția. Spre zeița-nlănţuită, cinci 


vor merge, spre Apus. Luăm cinci Vânătorese şi plecăm. 


— Da, a încuviinţat Zoe. Artemis e ţinută ostatică! 
Trebuie s-o găsim şi s-o eliberăm. 

— Ai uitat ceva, ca de obicei, a spus Thalia. 
Rezidenţi, Vânătorese deopotriv-or triumfa. Trebuie să 
plecăm împreună. 

— Nu! a spus Zoe. Vânătoresele n-au nevoie de 
ajutorul domniilor voastre. 

— Ajutorul vostru, a mormăit Thalia. Nimeni nu 
mai spune domniile voastre de vreo 300 ani, Zoe. Ţine 
pasul cu vremurile. 

Zoe a ezitat, de parcă se străduia să rostească 
cuvântul corect. 

— V... vostru. N-avem nevoie de ajutorul v... 
vostru. 

Thalia şi-a dat ochii peste cap. 

— Las-o baltă. 

— Mă tem că profeția spune că aveți nevoie de 
ajutorul nostru, a spus Chiron. Rezidenţi şi 


Vânătoresele trebuie să coopereze. 


— Oare chiar trebuie? Domnul D. a căzut pe 
gânduri, plimbându-şi Cola dietetică pe sub nas de parcă 
ar fi avut un buchet fin. Unul se va pierde. Altul va 
pieri. Sună cam prost, nu credeţi? Dacă dați greş tocmai 
pentru că încercaţi să cooperaţi? 

— Domnule D., a oftat Chiron, cu tot respectul, de 
partea cui sunteţi? 

Dionysos şi-a ridicat sprâncenele. 

— Îmi pare rău, dragul meu centaur. Încerc doar 
să fiu de ajutor. 

— Trebuie să colaborăm, a spus Thalia cu 
încăpățânare. Nici mie nu-mi convine, Zoe, dar ştii ce 
înseamnă o profeție. Vrei să i te opui? 

Zoe s-a strâmbat, dar mi-am dat seama că Thalia 
câştigase disputa. 

— N-avem niciun minut de pierdut, a avertizat 
Chiron. Astăzi e duminică. Vineri, pe douăzeci şi unu 
decembrie, e solstițiul de iarnă. 


— O, splendid, a murmurat Dionysos. Încă o 


reuniune anuală plictisitoare. 

— Artemis trebuie să fie prezentă la solstițiu, a 
spus Zoe. A fost una dintre cele mai puternice 
susținătoare ale unei acţiuni împotriva slujitorilor lui 
Cronos. Dacă ea lipseşte, zeii nu vor hotărî nimic. O să 
pierdem încă un an de pregătiri de război. 

— Vrei să spui că zeilor le e greu să acţioneze 
împreună, domnişoară? a întrebat Dionysos. 

— Da, stăpâne Dionysos. 

Domnul D. a aprobat din cap. 

— Eram doar curios. Ai dreptate, desigur. 
Continuă. 

— Trebuie să fiu de acord cu Zoe, a spus Chiron. 
Prezența lui Artemis la Consiliul de iarnă e vitală. Avem 
doar o săptămână pentru a o găsi. Şi încă ceva, poate şi 
mai important: trebuie să găsim monstrul pe care dorea 
să-l vâneze. Acum trebuie să hotărâm cine va pleca în 
misiune. 


— Trei şi doi, am spus. 


Toată lumea s-a uitat la mine. Thalia uitase că 
trebuie să mă ignore. 

— Trebuie să fim cinci, am spus, stânjenit. Trei 
Vânătorese, doi din Tabăra Semizeilor. Aşa ar fi corect. 

Thalia şi Zoe au schimbat priviri. 

— Fi bine, a spus Thalia, are dreptate. 

Zoe a mormăit. 

— Aş prefera să iau toate Vânătoresele. O să 
avem nevoie de multe forţe. 

— O să reconstituiți drumul zeiţei, i-a reamintit 
Chiron. Trebuie să vă deplasați rapid. Fără îndoială că 
Artemis a simţit mirosul acestui monstru greu de găsit, 
oricine ar fi el, în timp ce se îndrepta spre Apus. Va 
trebui să faceţi acelaşi lucru. Profeţia a fost clară: 
năpasta din Olimp calea le-o va arăta. Ce-ar spune 
stăpâna voastră? Prea multe Vânătorese risipesc 
mirosul. Un grup mic e soluția cea mai bună. 

Zoe a luat o paletă de ping-pong şi a studiat-o de 


parcă se gândea pe cine i-ar fi plăcut să pocnească mai 


întâi. 

— Monstrul ăsta — năpasta din Olimp. Am vânat 
alături de stăpâna Artemis mulți ani, dar n-am nicio idee 
ce-ar putea fi fiara asta. 

Toată lumea s-a uitat la Dionysos, poate pentru că 
era singurul zeu prezent şi se presupune că zeii ştiu tot. 
Acesta răsfoia o revistă de vinuri, dar când toată lumea 
a tăcut şi-a ridicat privirea: 

— Ei bine, nu vă uitaţi la mine. Sunt un zeu tânăr, 
nu-i aşa? Nu ţin evidenţa tuturor monştrilor străvechi şi 
a titanilor prăfuiți. Nu sunt subiecte potrivite la 
petreceri. 

— Chiron, i-am spus, n-ai nicio idee despre 
monstrul ăsta? 

Chiron şi-a strâns buzele. 

— Am mai multe idei şi niciuna nu-i bună. Şi 
niciuna n-are nicio noimă. Tifon, de exemplu, s-ar 
potrivi descrierii. A fost o adevărată năpastă pentru 


Olimp. Sau monstrul marin Keto. Dar dacă vreunul 


dintre ei s-ar agita, am fi aflat deja. Sunt monştri marini 
de mărimea unui zgârie-nori. Tatăl tău, Poseidon, ar fi 
dat deja alarma. Mă tem că monstrul ăsta e mai greu de 
observat. Poate şi mai puternic. 

— Vă confruntaţi cu un mare pericol, a spus 
Connor Stoll. (Mi-a plăcut c-a spus vă şi nu ne.) Se pare 
că cel puţin doi din cinci vor muri. 

— Pe tărâmuri fără ploaie unul se va pierde, dus, 
a spus Beckendorf. În locul vostru, nu m-aş apropia de 
tărâmurile sterpe. 

S-a auzit un murmur de încuviinţare. 

— Blestemului de Titan unul i se Vă fiâpus, a spus 
Silena. Ce-o fi însemnând asta? 

Am văzut că Chiron şi Zoe au schimbat priviri 
neliniştite, dar indiferent ce le-a trecut prin cap, n-au 
rostit cu voce tare. 

— De o mână de părinte altul va pieri răpus, a Zis 
Grover între două îmbucături de Cheez Whiz şi mingi 


de ping-pong. Cum e posibil? Ce părinte i-ar putea 


ucide? 

La masă s-a lăsat o tăcere apăsătoare. 

M-am uitat la Thalia şi m-am întrebat dacă se 
gândeşte la acelaşi lucru ca mine. Cu ani în urmă, 
Chiron făcuse o profeție despre următorul copil al 
„Celor Trei” — Zeus, Poseidon sau Hades — care urma să 
împlinească şaisprezece ani. Se spunea că acest puşti va 
lua o decizie care ar putea salva sau distruge zeii pentru 
totdeauna. Din acest motiv, „Cei trei” făcuseră un 
jurământ, ca după cel de-al Doilea Război Mondial, să 
nu mai facă alți copii. Dar Thaha şi cu mine ne 
născuserăm totuşi şi acum ne apropiem de vârsta de 
şaisprezece ani. 

Mi-am amintit o conversaţie avută cu un an în 
urmă cu Annabeth. O întrebasem de ce, dacă tot eram 
atât de periculos teoretic, zeii nu mă omoară. 

Cred că unii zei ar vrea să te omoare, îmi spusese. 
Dar le e teamă să nu-l supere pe Poseidon. 


Era posibil ca un părinte olimpian să se întoarcă 


împotriva propriului copil semizeu? O fi oare mai uşor, 
uneori, să-l lase pur şi simplu să moară? Dacă existau 
nişte semizei care trebuiau să-şi facă griji în privinţa 
asta, aceia eram eu şi cu Thalia. M-am întrebat dacă n-ar 
fi trebuit, totuşi, să-i fi trimis lui Poseidon cravata aceea 
cu model de scoici de Ziua Tatălui. 

— Unii vor muri, a recunoscut Chiron. Asta ştim. 

— A, ce bine! a spus Dionysos. 

Toată lumea s-a uitat la el. Şi-a ridicat nevinovat 
privirea din paginile revistei de vinuri. 

— Ah, Pinot Noir-ul revine. Nu mă băgaţi în 
seamă. 

— Percy are dreptate, a spus Silena Beauregard. 
Ar trebui să plece doi rezidenţi. 

— O, înţeleg, a spus Zoe pe un ton sarcastic. ȘI 
bănuiesc că vrei să te oferi voluntară? 

Silena s-a înroşit. 

— Eu nu merg nicăieri cu Vânătoresele. Nu te uita 


la mine! 


— O fiică a Afroditei care nu doreşte să fie 
privită, a zis Zoe batjocoritor. Ce-ar spune mama 
dumitale? 

Silena a dat să se ridice din scaun, dar fraţii Stoll 
au tras-o înapoi. 

— Terminaţi, a spus Beckendorf. Era un tip 
voinic, cu voce puternică. Nu vorbea mult, dar când 
vorbea, oamenii îl cam ascultau. Să începem cu 
Vânătoresele. Care sunt cele trei care vor merge? 

Zoe s-a ridicat. 

— Eu, desigur, şi o voi lua şi pe Phoebe. Se 
pricepe cel mai bine să ia urma. 

— Tipa aceea voinică căreia îi place să lovească 
oamenii în cap? a întrebat cu precauţie Travis Stoll. 

Zoe a încuviinţat din cap. 

— Cea care mi-a tras săgețile în cască? a continuat 
Connor. 

— Da, s-a răstit Zoe. De ce? 


— A, nimic deosebit, a spus Travis. Doar că avem 


un tricou pentru ea de la magazinul taberei. 

A ridicat un tricou mare argintiu pe care scria 
ARTEMIS, ZEIȚA LUNII, TURNEUL DE 
VÂNĂTOARE DIN TOAMNA LUI 2002, cu o listă 
mare de parcuri naționale şi alte chestii scrise dedesubt. 

— E un obiect de colecţie. Am văzut că-l admira. 
Vrei să i-l dai? 

Ştiam că frații Stoll pun ceva la cale. Asta făceau 
mereu. Dar presupun că Zoe nu-i cunoştea la fel de bine 
ca mine. Ea a oftat şi a luat tricoul. 

— Aşa cum spuneam, o s-o iau pe Phoebe. Şi 
vreau să vină şi Bianca. 

Bianca a părut uimită. 

— Eu? Dar... Sunt atât de nouă. Nu m-aş 
descurca. 

— O să te descurci, a insistat Zoe. Nu există cale 
mai bună să arăţi cine eşti. 

Bianca a tăcut. Într-un fel îmi părea rău pentru ea. 


Mi-am amintit prima mea misiune, de când aveam 


doisprezece ani. Mă simţeam total nepregătit. Puțin 
onorat, poate, dar revoltat şi tare speriat. Probabil că 
astea erau gândurile care i se învârteau şi ei în cap. 

— Şi din partea rezidenuilor? a întrebat Chiron. 
Privirile ni s-au încrucişat, dar nu mi-am dat seama ce 
gândea. 

— Eu! Grover s-a ridicat atât de rapid, că s-a lovit 
de masa de ping-pong. Şi-a scuturat firimiturile de 
biscuiţi şi resturile de mingi de ping-pong din poală. 
Orice ca s-o ajut pe Artemis! 

Zoe a strâmbat din nas. 

— Nu prea cred, satirule. Tu nici nu eşti semizeu. 

— Dar e rezident, a spus Thalia. Are simţurile 
unui satir şi cunoaşte vrăjile pădurii. Ştii vreun cântec 
de urmărire, Grover? 

— Absolut! 

Zoe ezita. Nu ştiam ce-i acela un cântec de 
urmărire, dar ea părea să creadă că-i ceva de bine. 


— Foarte bine, a spus Zoe. Şi al doilea rezident? 


— Voi merge eu. 

Thalia s-a ridicat şi a privit în jur, sfidând pe 
oricine s-ar fi opus. 

Bun, poate că nu eram prea bun la matematică, dar 
mi-am dat seama deodată că s-a ajuns la numărul cinci 
şi eu nu făceam parte din grup. 

— Hei, staţi aşa, am spus. Şi eu vreau să merg. 

Thalia n-a spus nimic. Chiron continua să mă 
cerceteze cu ochi trişti. 

— O, a spus Grover, devenind brusc conştient de 
problemă. Ah, da, am uitat! Percy trebuie să meargă. 
N-am vrut să... o să rămân. Percy trebuie să meargă în 
locul meu. 

— El nu poate veni, a decretat Zoe. E băiat. 
Vânătoresele nu vor călători însoţite de un băiat. 

— Încoace ai călătorit cu mine, i-am amintit. 

— A fost o urgenţă pe termen scurt şi a fost la 
porunca zeiţei mele. N-am de gând să străbat ţara şi să 


înfrunt pericole în compania unui băiat. 


— Dar Grover? am întrebat. 

Zoe a clătinat din cap. 

— El nu se pune. E satir. Nu-i tocmai băiat. 

— Hei! a protestat Grover. 

— Trebuie să merg, am spus. Trebuie să iau parte 
la misiunea asta. 

— De ce? a întrebat Zoe. Din cauza lui Annabeth, 
prietena dumitale? 

Am simţit că mă înroşesc. Detestam faptul că toată 
lumea se uita la mine. 

— Nu! Adică, nu numai. Pur şi simplu simt că 
trebuie să merg! 

Nimeni nu mi-a luat apărarea. Domnul D. părea 
plictisit, citind în continuare din revistă. Silena, frații 
Stoll şi Beckendorf priveau în jos, spre masă. Bianca 
mi-a aruncat o privire plină de milă. 

— Nu, a spus Zoe pe un ton categoric. Insist 
asupra acestui lucru. Voi lua un satir, dacă trebuie, dar 


nu un erou băiat. 


Chiron a oftat. 

— E vorba de Artemis. Vânătoreselor ar trebui să 
aibă un cuvânt de spus cu privire la cine le însoţeşte. 

Îmi ţiuiau urechile când m-am aşezat. Ştiam că 
Grover şi alții se uitau la mine cu simpatie, dar nu-i 
puteam privi în ochi. N-am mai zis nimic şi Chiron a 
pus capăt întâlnirii. 

— Aşa rămâne, a spus. Thalia şi Grover le vor 
însoți pe Zoe, Bianca şi Phoebe. Plecaţi la prima oră. Şi 
fie ca zeii — s-a uitat la Dionysos — inclusiv cei prezenţi, 
sper, să fie cu vol. 

Gy 

N-am apărut la cină în seara aceea, ceea ce a fost o 
greşeală, deoarece Chiron şi Grover au venit să mă 
caute. 

— Percy, îmi pare rău! a spus Grover, aşezându-se 
lângă mine pe pat. Nu ştiam că ele... că tu... serios! 

A început să strănute şi m-am gândit că dacă nu-l 


înveselesc, începe fie să zbiere, fie să mestece din 


saltea. Avea obiceiul să mănânce lucruri din casă ori de 
câte ori se supăra. 

— E OK, am minţit. Serios. E în regulă. 

Buza de jos îi tremura. 

— Nici nu m-am gândit... Eram atât de hotărât s-o 
ajut pe Artemis. Dar promit că o s-o caut pe Annabeth 
peste tot. Dacă pot, o s-o găsesc. 

Am dat din cap şi am încercat să ignor craterul 
imens care mi se forma în piept. 

— Grover, a spus Chiron, pot să discut puţin cu 
Percy? 

— Sigur, a suspinat el. 

Chiron aştepta. 

— O, a zis Grover. Singur, vrei să spui. Sigur, 
Chiron. Vezi? Nimeni n-are nevoie de un ţap, a zis el 
aruncându-mi o privire tristă. 

A ieşit pe uşă tropăind, suflându-şi nasul în 
mânecă. 


Chiron a oftat şi a îngenuncheat pe picioarele lui 


de cal. 

— Percy, n-am pretenţia că înţeleg profețiile. 

— Mda, am spus. Păi poate pentru că n-au niciun 
sens. 

Chiron s-a uitat la izvorul de apă sărată care 
susura în colţul camerei. 

— Eu n-aş fi ales-o pe Thalia să plece în misiunea 
asta. E prea impulsivă. Acţionează fără să gândească. E 
prea sigură de sine. 

— M-ai fi ales pe mine? 

— Sincer, nu, a zis. Tu şi Thalia semănaţi mult. 

— Mulţumesc frumos. 

A zâmbit. 

— Diferenţa e că tu eşti mai puţin sigur pe tine 
decât Thalia. Asta poate fi mai bine sau mai rău. Dar un 
lucru ştiu sigur: împreună sunteți o combinaţie 
periculoasă. 

— Ne-am descurca. 


— Aşa cum v-aţi descurcat la pârâu în seara asta? 


N-am răspuns. Avea dreptate. 

— Poate că-i mai bine, a cugetat Chiron. Poţi 
merge acasă la mama ta de sărbători. Dacă avem nevoie 
de tine, te căutăm. 

— Da, am spus. Poate. 

Am scos pixul magic, pe Anaklusmos, din 
buzunar şi l-am pus pe noptieră. Se pare că nu aveam 
să-l mai folosesc decât la scrisul felicitărilor de Crăciun. 

Când a văzut pixul, Chiron s-a strâmbat. 

— Nu-i de mirare că Zoe nu vrea s-o însoţeşti. Cel 
puţin nu atâta vreme cât ai sabia asta. 

Nu ştiam ce vrea să spună. Apoi mi-am amintit 
ce-mi spusese cu mult timp în urmă, când îmi dăduse 
sabia magică: are o istorie lungă şi tragică, de care nu-i 
cazul să pomenim. 

Am vrut să-l întreb mai multe, dar a scos o drahmă 
de aur din geantă şi mi-a aruncat-o. 

— Sun-o pe mama ta, Percy. Spune-i că vii acasă 


dimineaţă. Şi, ah, dacă are vreo importanţă... era cât pe 


ce să mă ofer voluntar eu pentru misiunea asta. Aş fi 
mers, dacă n-ar fi fost ultimul vers. 

— De o mână de părinte altul va pieri răpus. Da. 

Nu era nevoie să întreb. Ştiam că tatăl lui Chiron 
era 

Cronos, maleficul Titan în persoană. Versul s-ar fi 
potrivit perfect dacă Chiron pornea în misiune. Lui 
Cronos nu-i păsa de nimeni, nici măcar de propriii copii. 

— Chiron, i-am spus. Tu ştii care-i treaba cu 
blestemul Titanului, nu-i aşa? 

S-a întunecat la faţă. Și-a făcut mâna gheară în 
dreptul inimii şi a făcut un gest spre exterior — un gest 
vechi de apărare împotriva răului. 

— Să sperăm că profeția nu înseamnă ceea ce cred 
eu că înseamnă. Acum, noapte bună, Percy. Va veni şi 
vremea ta. Sunt convins de asta. Nu-i nevoie să te 
grăbeşti. 

A spus vremea ta aşa cum spun oamenii când vor 


să zică moartea ta. Nu ştiam dacă asta fusese intenţia lui 


Chiron, dar văzându-i privirea mi-a fost teamă să întreb. 

Stăteam lângă izvorul cu apă sărată jucându-mă cu 
moneda de la Chiron şi încercând să mă gândesc ce să-i 
spun mamei. Chiar n-aveam chef de încă un adult care 
să-mi spună că cel mai bun lucru pe care-l puteam face 
era să stau cu mâinile-n sân, dar m-am gândit că mama 
merita să cunoască situaţia. 

Până la urmă, am tras adânc aer în piept şi am 
aruncat moneda în apă. 

— O, zeiţă, acceptă darul meu. 

Ceata a tremurat. Lumina din baie era suficientă 
pentru a crea un curcubeu palid. 

— Arată-mi-o pe Sally Jackson, am spus. Upper 
East Side, Manhattan. 

Şi acolo, în mijlocul ceţii, mi s-a arătat o scenă la 
care nu mă aşteptam. Mama stătea la masa din bucătărie 
împreună cu... un tip. Amândoi râdeau isteric. Intre ei 


era un teanc gros de manuale. Tipul avea, cred, vreo 


treizeci şi ceva de ani, părul destul de lung, cărunt, şi un 
sacou maro peste un tricou negru. Semăna cu un actor — 
genul care-ar fi putut juca rolul unui polițist sub 
acoperire la TV 

Am fost prea surprins ca să spun ceva şi, din 
fericire, mama şi tipul erau prea ocupați cu râsul ca să 
observe mesajul Iris. 

— Sally, eşti ceva de groază. Mai vrei vin? a spus 
tipul. 

— Ah, n-ar trebui. Bea tu, dacă vrei. 

— De fapt, aş vrea la toaletă. Se poate? 

— E pe hol, a răspuns, abținându-se să nu râdă. 

Actorul a zâmbit, s-a ridicat şi a plecat. 

— Mamă! am strigat. 

A tresărit atât de tare, că era să răstoarne 
manualele de pe masă. În sfârşit, şi-a îndreptat atenţia 
asupra mea. 

— Percy! O, scumpule! Totul e în regulă? 


— Ce faci? am întrebat-o. 


A clipit. 

— Temele. Apoi şi-a dat seama de ce-o priveam 
aşa. O, scumpule, el e Paul... ăăă... domnul Blofis. E 
coleg cu mine la seminarul de scriere. 

— Domnul Blowfish? 

— Blofis. Se întoarce imediat, Percy. Spune-mi ce 
s-a întâmplat. 

Stia întotdeauna când ceva nu era în regulă. I-am 
povestit despre Annabeth. Şi despre altele, dar mai ales 
despre Annabeth. 

I s-au umplut ochii de lacrimi. Îmi dădeam seama 
că se străduia să nu-şi piardă cumpătul de dragul meu. 

— O, Percy... 

— Da. Deci mi-au spus că nu pot face nimic. Cred 
c-o să vin acasă. 

A început să învârtă un creion între degete. 

— Percy, oricât mi-aş dori să vii acasă — a oftat 
parcă supărată pe ea însăşi —, oricât mi-aş dori să fu în 


siguranță, vreau să înţelegi ceva. Trebuie să faci ce-ţi 


dictează conştiinţa. 

M-am uitat la ea. 

— Ce vrei să spui? 

— Crezi în adâncul sufletului că trebuie să ajuţi la 
salvarea ei? Crezi că asta trebuie să faci? Pentru că eu 
ştiu un lucru despre tine, Percy. Inima ta are întotdeauna 
dreptate. Ascult-o. 

— Îmi spui... îmi spui să merg? 

Mama şi-a strâns buzele. 

— Îţi spun că... eşti prea mare ca să-ţi mai spun 
eu ce să faci. Îţi spun c-o să te susţin chiar dacă ceea ce 
hotărăşti să faci e periculos. Nu-mi vine să cred c-am 
spus asta. 

— Mamă... 

Pe de hol s-a auzit zgomot de apă trasă la toaletă. 

— N-am prea mult timp, a spus mama. Percy, 
orice hotărăşti, eu te iubesc. Și ştiu c-o să faci ce-i mai 
bine pentru Annabeth. 


— Cum poţi fi atât de sigură? 


— Pentru că şi ea ar face acelaşi lucru pentru tine. 

Și cu asta, mama mi-a făcut cu mâna prin ceaţă, 
iar legătura s-a întrerupt cu imaginea noului ei prieten, 
domnul Blowfish, care-i zâmbea. 

K 

Nu-mi amintesc când am adormit, dar îmi 
amintesc visul pe care l-am avut. 

Eram din nou în peştera aceea pustie, cu tavanul 
greu şi foarte jos. Annabeth era îngenuncheată sub 
greutatea unei chestii întunecate care semăna cu o 
grămadă de bolovani. Era prea obosită până şi să strige. 
Picioarele îi tremurau. Ştiam că în orice secundă putea 
ceda şi tavanul peşterii avea să se prăbuşească peste ea. 

— Ce mai face oaspetele nostru muritor? a bubuit 
o voce de bărbat. 

Nu era Cronos. Vocea lui Cronos era răguşită şi 
metalică, ca un cuţit frecat de-o piatră. Mă chinuise de 
multe ori în vise. Dar vocea asta era mai profundă şi 


mai joasă, ca sunetul unei chitare bas. Forţa ei făcea 


pământul să vibreze. 

Din umbră a apărut Luke. A fugit la Annabeth, a 
îngenuncheat lângă ea, apoi s-a uitat în urmă, către 
bărbatul nevăzut. 

— Nu mai are forţă. Trebuie să ne grăbim. 

Ipocritul. De parcă-i păsa cu adevărat ce se 
întâmplă cu ea. 

Vocea gravă a chicotit. Era a cuiva care se 
ascundea în umbră, la marginea visului meu. Apoi, o 
mână puternică a împins pe cineva în lumină — pe 
Artemis — cu mâinile şi picioarele legate cu lanţuri de 
bronz celest. 

Mi s-a tăiat respiraţia. Rochia ei argintie era ruptă 
ŞI zdrenţuită. Avea mai multe tăieturi pe faţă şi pe braţe 
ŞI din ele curgea ichor, sângele auriu al zeilor. 

— L-ai auzit pe băiat, a spus omul din umbră. 
Hotărăşte! 

În ochii lui Artemis s-au aprins fulgere de furie. 


Nu ştiam de ce ea nu făcea pur şi simplu lanţurile să se 


rupă sau de ce nu se face nevăzută, dar nu părea în stare 
de aşa ceva. Poate că o împiedicau lanţurile sau vreo 
magie legată de locul ăsta întunecat şi sinistru. 

Zeița s-a uitat la Annabeth şi expresia 1 s-a 
transformat într-una de îngrijorare şi indignare. 

— Cum îndrăzneşti să torturezi astfel o fată! 

— Va muri în curând, a spus Luke. Poţi s-o 
salvezi. 

Annabeth a scos un sunet slab de protest. Parcă 
mi-a trecut un cuțit prin inimă. Aş fi vrut să alerg la ea, 
dar nu mă puteam mişca. 

— Ehberează-mi mâinile, a zis Artemis. 

Luke şi-a scos sabia, Clevetitorul. Cu o lovitură de 
expert, a rupt cătuşele zeiţei. 

Artemis a alergat la Annabeth şi i-a luat povara de 
pe umeri. Annabeth s-a prăbuşit la pământ tremurând, în 
timp ce Artemis s-a clătinat încercând să ţină pe umeri 
greutatea pietrelor negre. 


Omul din umbră a chicotut. 


— Eşti la fel de previzibilă pe cât ai fost de uşor 
de învins, Artemis. 

— M-ai luat prin surprindere, a spus zeiţa, 
încordându-se sub povară. Nu se va mai întâmpla 
niciodată. 

— Cu siguranţă că nu, a spus vocea. Te-am scos 
din joc pentru totdeauna! Ştiam eu că nu te poți abţine 
să n-ajuţi o tânără fată. În fond, asta-i specialitatea ta, 
draga mea. 

— Habar n-ai ce-nseamnă mila, porcule, a gemut 
Artemis 

— În privinţa asta, a spus tipul, suntem de acord. 
Luke, o poţi ucide pe fată acum. 

— Nu! a strigat Artemis. 

Luke a ezitat. 

— Ea... ne-ar putea fi totuşi de folos, domnule. 
Ca momeală. 

— Prostii! Chiar crezi asta? 


— Da, Generale. Vor veni după ea. Sunt sigur. 


Tipul a căzut pe gânduri. 

— Atunci dragonii o pot păzi aici. Dacă nu moare 
din pricina rănilor, o poţi ţine în viaţă până la solstițiul 
de iarnă. După aceea, dacă sacrificiul nostru merge 
conform planului, viaţa ei nu va mai valora nimic. Viaţa 
niciunui muritor nu va mai valora nimic. 

Luke a ridicat corpul inert al lui Annabeth şi l-a 
luat de lângă zeiţă. 

— N-o să-l găseşti niciodată pe monstrul pe care-l 
cauţi, a spus Artemis. Planul tău va da greş. 

— Cât de puţine ştii, tânăra mea zeiţă, a spus tipul 
din umbră. Chiar acum, scumpele tale tovarăşe pornesc 
în căutarea ta. Vor cădea direct în mâinile mele. Acum, 
scuză-ne, avem un drum lung de făcut. Trebuie să le 
întâmpinăm pe Vânătoresele tale şi să ne asigurăm că 
misiunea lor este... o provocare. 

Râsul a răsunat în întuneric, făcând să se 
cutremure pământul. Tavanul peşterii părea gata să se 


prăbuşească. 


x 


M-am trezit brusc. Eram sigur că auzisem un 
zgomot puternic. M-am uitat prin cabană. Afară era 
întuneric. Izvorul cel sărat clipocea. Nu se auzea nimic, 
doar țipătul unei bufniţe din pădure şi, în îndepărtare, 
valurile de pe plajă. Luna lumina şapca lui Annabeth cu 
New York Yankees aflată pe noptieră. M-am uitat la ea 
şi apoi am auzit: BANG. BANG. 

Cineva sau ceva bătea la uşă. Am luat-o pe 
Anaklusmos şi m-am ridicat din pat. 

— Da? am strigat. 

POC. POC. M-am apropiat încet de uşă. 

Am scos sabia, am deschis uşa cu o lovitură şi 
m-am trezit faţă în faţă cu un pegas negru. 


>)» 


„Hei, şefu”!” mi-a răsunat vocea lui în cap în timp 


ce se îndepărta tropăind de lama sabiei. „Nu vreau să 
mă transformi într-un kebab de cal!” 
Şi-a desfăcut nervos aripile negre, iar curentul m-a 


împins în spate. 


— Blackjack, i-am spus, uşurat, dar un pic iritat. E 
miezul nopţii! 

„Nu, şefu”. E cinci dimineaţa. Cum se face că încă 
dormi?” a pufnit Blackjack. 

— De câte ori ţi-am spus? Nu-mi mai spune şefu”. 

„Cum spui tu, şefu'. Eşti cel mai tare. Eşti 
numărul unu”. 

M-am frecat la ochi ca să mă trezesc şi am 
încercat să nu-l las pe pegas să-mi citească gândurile. 
Asta-i problema când eşti fiul lui Poseidon: pentru că a 
creat caii din spuma marii, eu pot înţelege majoritatea 
animalelor ecvestre, dar şi ele mă înţeleg pe mine. 
Uneori, ca în cazul lui Blackjack, acestea au tendinţa 
de-a mă adopta. 

Chestia-i că Blackjack fusese prizonier la bordul 
navei lui Luke vara trecută, până când am creat o 
diversiune care i-a permis să evadeze. Implicarea mea în 
povestea asta a fost minimă, pe bune, dar Blackjack mă 


considera salvatorul lui. 


— Blackjack, am spus, ar trebui să fu în grajd. 

„Prostii, grajduri. Îl vezi pe Chiron stând în 
grajd?” 

— Păi... nu. 

„Exact. Ascultă, încă un prieten din mare are 
nevoie de ajutorul tău”. 

— Din nou? 

„Da. Le-am spus hipocampilor că vin după tine”. 

Am gemut. Ori de câte ori eram în apropierea 
plajei, hipocampii îmi cereau să-i ajut. Şi aveau o 
mulțime de probleme. Balene eşuate pe plajă, delfini 
bruni prinşi în plase de pescuit, sirene cu pielițe rupte la 
unghii — apelau la mine să cobor în adâncuri şi să-i ajut. 

— Bine, am spus. Vin. 

„Eşti cel mai bun, şefu'”. 

— ŞI nu-mi mai spune şefu”! 

Blackjack a nechezat încet. E posibil să fi fost un 
hohot de râs. 


M-am uitat la patul meu confortabil. Scutul de 


bronz încă atârna pe perete, stricat şi inutilizabil. lar pe 
noptieră era şapca lui Annabeth cu Yankees. 
Ascultându-mi instinctul, am băgat şapca în buzunar. 
Presimţeam deja că nu mă voi întoarce la cabană pentru 


multă, multă vreme. 


Capitolul VIII 


In care fac o promisiune periculoasă 


Blackjack m-a scos la plimbare pe plajă şi trebuie 
să recunosc c-a fost grozav. Să călăreşti un cal zburător, 
să treci razant pe deasupra valurilor cu o sută de 
kilometri pe oră, cu părul care-ţi flutură în vânt şi cu apa 
mării care-ţi biciuieşte faţa — hei, chestia asta bate 
oricând schiul nautic. 

„Aici”. Blackjack a încetinit şi a făcut un cerc. 
„Chiar aici, jos”. 


— Mulţumesc. 


Am coborât de pe spinarea lui şi m-am aruncat în 
marea îngheţată. 

Mă obişnuisem să fac cascadorii din astea în 
ultimii doi ani. Mă puteam mişca aproape cum voiam eu 
sub apă, ordonându-le curenților de apă să se mişte în 
jurul meu şi să mă propulseze, respiram sub apă, fără 
nicio problemă, iar hainele nu mi se udau niciodată 
decât dacă voiam eu. 

Am coborât în beznă. 

Şase, nouă, doisprezece metri. Presiunea nu-mi 
crea disconfort. N-am forţat niciodată limitele ca să văd 
dacă exista o adâncime maximă până la care puteam să 
mă scufund. Ştiam că majoritatea oamenilor obişnuiţi nu 
puteau cobori sub şaizeci de metri fără să se deformeze 
ca o cutie de aluminiu. De asemenea, ar fi trebuit să fiu 
orb la adâncimea asta, fund noapte, dar vedeam căldura 
fiinţelor vii şi răceala curenților. E greu de descris. Nu 
vedeam propriu-zis, dar ştiam unde se află fiecare lucru. 


Pe măsură ce mă apropiam de fund, am zărit trei 


hipocampi — cai cu cozi de peşte — care înotau în cerc în 
jurul unei bărci răsturnate. Era o încântare să priveşti 
hipocampii. Cozile lor de peşte străluceau fosforescente 
în culorile curcubeului. Aveau coame albe şi galopau 
prin apă asemenea cailor agitaţi pe vreme de furtună. 
Ceva îi deranja acum. 

M-am apropiat şi am văzut care era problema. O 
formă întunecată — un animal — era pe jumătate prinsă 
sub barcă şi se încurcase într-o plasă de pescuit, una din 
plasele acelea uriaşe folosite de traulere pentru a prinde 
tot ce mişcă. Le uram. Nu era destul că înecau delfini, 
ci, din când în când, mai prindeau şi câte-un animal 
mitologic. Când plasele se încurcau, câte un pescar 
leneş le tăia pur şi simplu şi lăsa animalele prinse să 
moară. 

Se pare că această sărmană creatură se învârtea pe 
fundul estuarului Long Island şi cumva se prinsese în 
plasa unei bărci de pescuit. Încercase să se elibereze şi 


nu reuşise decât să se încurce şi mai rău, răsturnând şi 


barca. Acum epava vasului, care se sprijinea pe o piatră 
mare, se legăna şi ameninţa să se prăbuşească peste 
animalul prins. 

Hipocampu înotau înnebuniţi în jurul lui, dornici 
să ajute, dar nu ştiau cum. Unul încerca să mestece 
plasa, dar dinții hipocampilor pur şi simplu nu sunt 
făcuți pentru a tăia sfoară. Hipocampii sunt foarte 
puternici, dar nu au mâini şi nici nu sunt (ssst!) prea 
deştepţi. 

„Ehberează-l, stăpâne!” m-a rugat un hipocamp 
când m-a văzut. Ceilalți i s-au alăturat, cerându-mi 
acelaşi lucru. 

M-am apropiat să văd mai bine creatura prinsă. La 
început am crezut că e un hipocamp tânăr. Mai salvasem 
câțiva. Dar apoi am auzit un sunet ciudat, ceva ce nu-şi 
avea locul sub apă: 

— Muuu! 

M-am apropiat şi am văzut că era o vacă. Adică... 


auzisem de vaci de mare, cum ar fi, de exemplu, 


lamantinii, dar asta chiar era o vacă, doar că partea din 
spate era ca de şarpe. Jumătatea din faţă era un vițel — 
un puiuţ, cu blană neagră, ochii mari şi trişti şi un botic 
alb — iar jumătatea din spate era o coadă de şarpe negru 
cu maro care se unduia prin apă ca un ţipar uriaş. 

— Hei, micuţule, i-am spus. Tu de unde ai mai 
apărut? 

Creatura m-a privit cu tristeţe. 

— Muuu! 

Dar nu-i înţelegeam gândurile. Nu cunosc decât 
limba cailor. 

„Nu ştim ce este, stăpâne”, a spus unul dintre 
hipocampi. „Se întâmplă tot felul de lucruri dubioase”. 

— Da, am murmurat. Aşa am auzit. 

Am scos capacul lui Anaklusmos, iar sabia s-a 
lungit cât era de mare în mâinile mele. Lama de bronz 
strălucea în întuneric. 

Şarpele-vacă s-a speriat şi a început să se zbată în 


plasă, cu groază în ochi. 


— Ho! i-am spus. N-o să-ți fac niciun rău! 
Lasă-mă să tai plasa. 

Dar şarpele-vacă se tot zvârcolea, încurcându-se şi 
mai tare. Barca a început să se încline, stârnind mâlul de 
pe fundul mări şi amenințând să cadă peste 
şarpele-vacă. Hipocampii au nechezat panicaţi şi-au 
început să se agite, ceea ce nu era prea bine. 

— Bine, bine! am zis. Am băgat sabia la loc şi am 
început să vorbesc cât mai calm pentru ca hipocampii şi 
şarpele-vacă să nu se mai sperie. Nu ştiam dacă-i posibil 
să fii călcat în picioare sub apă, dar nici nu voiam să 
aflu. 

— Totul e-n regulă. Nu am sabie. Vedeţi? Nu am 
sabie. Gânduri calme. larbă de mare. Vaci mame. 
Vegetarianism. 

Mă îndoiam că şarpele-vacă o să mă înţeleagă, 
însă a reacționat la tonul vocii. Hipocampii erau tot 
Nervoşi, dar au încetat să se mai învârtă aşa de repede în 


jurul meu. 


„Ehberează-l, stăpâne!” m-au rugat. 

— Da, am spus. Am înţeles. Mă gândesc. 

Dar cum puteam să eliberez şarpele-vacă, dacă ea 
(am decis că era, probabil, o ea) intra în panică la 
vederea sabiei? Poate mai văzuse săbii şi ştia cât de 
periculoase suni. 

— Bine, le-am spus hipocampilor. Vreau să 
împingeţi exact aşa cum vă spun. 

Am început cu barca. N-a fost uşor, dar cu forţă a 
trei cai putere, am reuşit să răsucim epava în aşa fel 
încât să nu mai fie în pericol de-a se prăbuşi peste puiul 
de şarpe-vacă. Apoi m-am ocupat de plasă, descâlcind-o 
bucată cu bucată, scoțând plumbi şi cârlge de pescuit, 
rupând nodurile din jurul copitelor. Mi-a luat o veşnicie 
— vreau să spun c-a fost mai rău ca atunci când a trebuit 
să descâlcesc toate firele de la consola jocului video. În 
tot acest timp am continuat să vorbesc cu peştele-vacă, 
asigurând-o că totul e în regulă, în timp ce ea mugea şi 


gemea. 


— E în regulă, Bessie, i-am spus. 

Nu mă întrebaţi de ce i-am pus numele ăsta. Mi 
s-a părut un nume potrivit pentru o vacă. 

— Cuminte, văcuţo. Ce văcuţă drăguță. 

În cele din urmă, plasa s-a desprins, iar 
şarpele-vacă s-a repezit în faţă şi a făcut o tumbă, 
fericită. 

Hipocampii au nechezat de bucurie. „Mulţumim, 
stăpâne!” 

— Muuu! şarpele-vacă şi-a frecat botul de mine şi 
m-a privit cu ochii ei mari ŞI căprui. 

— Da, am spus. E-n regulă. Ce văcuţă drăguță. 
Păi... fereşte-te de necazuri. 

Tocmai atunci mi-am dat seama — oare cât 
stătusem sub apă? Cel puţin o oră. Trebuia să mă întorc 
la cabană înainte ca Argus sau harpiile să-şi dea seama 
că încălcasem interdicţia de-a părăsi tabăra. 

M-am repezit în sus şi am ieşit la suprafaţă. 


Blackjack a coborât imediat şi m-a lăsat să-l apuc de 


gât. M-a ridicat în aer şi m-a dus înapoi la mal. 

„Al reuşit, şefu'7” 

— Da. Am salvat un pui... de ceva. A durat o 
veşnicie. Era să fiu călcat în picioare. 

„Faptele bune sunt întotdeauna periculoase, şefu”. 
Doar şi pe mine m-ai scos din belea, nu-i aşa?” 

Nu-mi puteam lua gândul de la visul meu, cu 
Annabeth chircită şi lipsită de viaţă în braţele lui Luke. 
Bine că salvam pui de monştri, dar nu eram în stare 
să-mi salvez prietena. 

În vreme ce Blackjack zbura înapoi spre cabană, 
am aruncat o privire spre pavilionul de luat masa. Am 
văzut o siluetă — un băiat ghemuit în spatele unei 
coloane greceşti, de parcă se ascundea de cineva. 

Era Nico, dar nici nu se luminase bine de ziuă. Nu 
era încă vremea pentru micul dejun. Ce căuta acolo? 

Am ezitat. Ultimul lucru pe care mi-l doream era 
să-l aud pe Nico povestindu-mi despre jocul lui, 


Mitomagic. 


Dar ceva nu era în regulă. Îmi dădeam seama de 
asta după felul cum stătea ghemuit. 

— Blackjack, am spus, lasă-mă jos acolo, bine? în 
spatele coloanei ăleia. 

Era s-o dau în bară. 

Urcam scările din spatele lui Nico. Nu m-a văzut. 
Era în spatele unei coloane, trăgând cu ochiul după colț, 
concentrat pe zona de luat masa. Eram la un metru şi 
jumătate de el şi mă pregăteam să-l întreb Ce faci? când 
mi-am dat seama că-l imita pe Grover: le spiona pe 
Vânătorese. 

Se auzeau voci, două fete care povesteau la una 
dintre mese. La o oră atât de matinală? Mă rog, poate 
dacă eşti zeiţa răsăritului... 

Am scos din buzunar şapca magică a lui Annabeth 
ŞI mi-am pus-o pe cap. 

Nu m-am simțit altfel, dar când mi-am ridicat 


braţele nu mi le puteam vedea. Eram invizibil. 


M-am furişat până la Nico şi m-am strecurat pe 
lângă el. Nu le vedeam bine pe fete în întuneric, dar 
le-am recunoscut vocile: Zoe şi Bianca. Păreau că se 
ceartă. 

— Nu se poate vindeca, spunea Zoe. Nu repede, în 
orice caz. 

— Dar cum s-a întâmplat? a întrebat Bianca. 

— O glumă prostească, a mormăit Zoe. Frații Stoll 
din cabana lui Hermes. Sângele de centaur e ca acidul. 
Toată lumea ştie asta. Au pulverizat cu sânge interiorul 
incoului cu Partida de vânătoare a lui Artemis. 

— Groaznic! 

— O să supravieţuiască, a zis Zoe. Dar va fi 
imobilizată la pat câteva săptămâni, cu o erupție oribilă. 
Nu va putea merge. Rămâne în sarcina mea... şi a ta. 

— Dar profeția? a întrebat Bianca. Dacă Phoebe 
nu poate merge, suntem doar patru. Va trebui să alegem 
pe altcineva. 


— Nu mai avem timp, i-a răspuns Zoe. Trebuie să 


plecăm de cum se crapă de ziuă. Adică imediat. În plus, 
profeția a spus că vom pierde pe cineva. 

— Pe tărâmuri fără ploaie, a spus Bianca, deci nu 
aici. 

— Nu neapărat, a spus Zoe, deşi nu părea 
convinsă. Tabăra are frontiere magice. Nimic, nici 
măcar vremea, nu poate intra fără permisiune. Ar putea 
fi un tărâm fără ploaie. 

— Dar... 

— Bianca, ascultă-mă. Vocea lui Zoe era 
tensionată. Nu pot... nu pot explica, dar am senzația că 
nu ar trebui să alegem pe altcineva. Ar fi prea periculos. 
Ar putea sfârşi mult mai rău ca Phoebe. Nu vreau să ne 
aleagă Chiron un rezident drept al cincilea tovarăş. Şi... 
nu vreau să risc viaţa unei Vânătorese. 

Bianca a rămas tăcută. 

— Trebuie să-i povesteşti Thaliei şi restul visului. 

— Nu, n-ar ajuta la nimic. 


— Dar dacă bănuielile tale în ceea ce-l priveşte pe 


General se adeveresc... 

— Mi-ai promis să nu sufli o vorbă despre asta, a 
spus Zoe foarte tulburată. Vom afla în curând. Vino 
acum. Se crapă de ziuă. 

Nico a şters-o din calea lor. A fost mai rapid decât 
mine. 

Fetele au luat-o la fugă spre trepte şi Zoe era să 
dea peste mine. S-a oprit în loc şi şi-a mijit ochii. Şi-a 
dus mâna la arc, dar Bianca i-a spus: 

— Luminile din Casa cea Mare s-au aprins. 
Grăbeşte-te! 

Zoe a urmat-o afară din pavilion. 

Ştiam la ce se gândea Nico. A tras adânc aer în 
piept şi era să se ia după soră-sa, când mi-am dat jos 
şapca de invizibilitate şi i-am spus: 

— Aşteaptă. 

Era să alunece pe treptele înghețate când s-a întors 


la mine. 


— De unde ai apărut? 

— Am fost aici tot timpul. Invizibil. 

A murmurat cuvântul invizibil. 

— Ooo. Ce tare. 

— De unde-ai ştiut că Zoe şi soră-ta sunt aici? 

S-a înroşit. 

— Le-am auzit trecând pe lângă cabana lui 
Hermes. Eu nu prea... nu prea dorm bine în tabără. Şi 
am auzit paşi şi pe ele şuşotind. Aşa că le-am urmărit. 

— Şi acum te gândeşti să le urmezi în misiune, am 
încercat să ghicesc. 

— De unde ştii? 

— Pentru că dacă ar fi fost vorba de soră-mea şi 
eu m-aş fi gândit, probabil, la acelaşi lucru. Dar nu se 
poate. 

M-a privit sfidător. 

— Pentru că sunt prea tânăr? 

— Pentru că n-o să te lase. O să te prindă şi-o să te 


trimită înapoi. ŞI... da, pentru că eşti prea tânăr. 


Îţi aminteşti de manticoră? Vor fi o mulţime de 
monştri de genul ăsta. Mai periculoşi. Câţiva dintre eroi 
vor muri. 

Umerii i s-au lăsat. A început să se foiască. 

— Poate că ai dreptate. Dar... dar tu ai putea 
merge în locul meu. 

— Ce-ai spus? 

— Te poți face nevăzut. Tu poți merge! 

— Vânătoreselor nu le plac băieții, i-am amintit. 
Dacă află... 

— Păi să nu afle. Fă-te invizibil şi urmăreşte-le. 
Ai grijă de soră-mea! Trebuie să faci asta. Te rog! 

— Nico... 

— O să mergi oricum, nu-l aşa? 

Am vrut să neg. Dar m-a privit în ochi şi, nu ştiu 
de ce, n-am putut să-l mint. 

— Da, am răspuns. Trebuie s-o găsesc pe 
Annabeth. Trebuie să le ajut, chiar dacă ele nu vor asta. 


— N-o să te spun, a zis el. Dar trebuie să promiţi 


c-o să ai grijă să nu i se întâmple nimic Biancăi. 

— E... e greu de promis aşa ceva, Nico, într-o 
misiune ca asta. În plus, e cu Zoe, Grover şi Thalia... 

— Promite-mi, a insistat. 

— O să mă străduiesc. Atât pot să-ţi promit. 

— Dă-i drumul, atunci! a spus el. Noroc! 

Era o nebunie. Nu-mi făcusem bagajele. Aveam 
doar şapca, sabia şi hainele de pe mine. În dimineaţa 
aceea ar fi trebuit să mă întorc în Manhattan. 

— Spune-i lui Chiron... 

— Inventez eu ceva, a zâmbit Nico ştrengăreşte. 
Mă pricep la chestii din astea. Du-te! 

Am luat-o la fugă, punându-mi pe cap şapca lui 
Annabeth. Când a răsărit soarele, am devenit invizibil. 
Am ajuns pe culmea Dealului Semizeilor la ţanc pentru 
a vedea duba taberei făcându-se nevăzută pe drumul de 
țară — probabil că era Argus care ducea în oraş echipa 
care pleca în misiune. După aceea erau pe cont propriu. 


Am simţit un fior de vinovăţie şi, în acelaşi timp, 


de prostie. Cum să țin pasul cu ei? Fugind? 

Apoi am auzit fâlfâitul unor aripi imense. 
Blackjack a aterizat lângă mine. A început să amuşine 
relaxat câteva smocuri de iarbă care străpunseseră 
gheaţa. 

„Dac-ar fi să-mi dau cu părerea, şefu”, aş spune că 
al nevoie de un cal cu care să călătoreşti. Te 
interesează?” 

Mi s-a pus un nod de recunoştinţă în gât, dar am 
reuşit să-i răspund: 


— Da. Să zburăm. 

Capitolul IX 

În care aflu cum se cresc zombi 

Când zbori cu un pegas în timpul zilei, dacă nu 


eşti atent, poţi provoca un accident rutier grav pe 


autostrada Long Island. A trebuit să rămân cu Blackjack 


în nori, care, din fericire, erau destul de joşi, fiind iarnă. 

Zburam în zigzag şi încercam să nu pierdem din ochi 
duba din Tabăra Semizeilor. lar dacă pe pământ era frig, 
în aer era cu mult mai rece, iar ploaia îngheţată mă 
biciuia. 

Îmi doream să fi luat cu mine nişte lenjerie de corp 
termică, portocalie, de la magazinul din Tabăra 
Semizeilor, dar după povestea cu Phoebe şi cu tricoul cu 
sânge de centaur, nu mai aveam încredere în produsele 
lor. 

Am pierdut duba de două ori, dar eram aproape 
sigur că prima dată vor merge în Manhattan, aşa că nu 
mi-a fost prea greu să le iau din nou urma. 

Traficul era aglomerat din pricina sărbătorilor. Era 
trecut de ora zece când au ajuns în oraş. Am aterizat cu 
Blackjack pe clădirea Chrysler, aproape de vârf, şi am 
urmărit cu privirea duba albă, crezând că vor opri în 
staţia de autobuz, dar şi-au continuat drumul. 


— Unde i-o fi ducând Argus? am murmurat. 

„O, nu Argus conduce, şefu’”, mi-a spus 
Blackjack. „Fata aia conduce”. 

— Care fată? 

„Vânătoreasa. Cu coroana de argint în păr”. 

— Zoe? 

„Aia-i. Hei, uite! O gogoşărie. Luăm ceva pentru 
drum?” 

Am încercat să-i explic lui Blackjack că dac-aş 
merge cu un cal înaripat la gogoşărie toți poliţiştii de 
acolo ar face infarct, dar nu s-a prins. Între timp, duba 
îşi continua drumul spre tunelul Lincoln. Nici nu-mi 
trecuse prin cap că Zoe ştia să conducă. Adică nu arăta 
ca o ţipă de şaisprezece ani. Pe de altă parte, era 
nemuritoare. M-am întrebat dacă avea un permis de 
conducere eliberat la New York şi, dacă da, care era 
data ei de naştere. 

— Bun, am spus. Hai după ei. 

Eram pe punctul de-a decola de pe clădirea 


Chrysler, când Blackjack a nechezat alarmat şi aproape 


că m-a aruncat din spinare. Ceva mi se încolăcea în 
jurul piciorului ca un şarpe. Am dat să-mi scot sabia, dar 
când am privit în Jos, nu era niciun şarpe, ci erau lujeri 
de viţă — viță-de-vie — care apăruseră din crăpăturile 
peretelui clădirii. Se înfăşurau în jurul picioarelor lui 
Blackjack, inându-mă şi pe mine de glezne, aşa că nu 
ne puteam mişca. 

— Pleci undeva? a întrebat domnul D. 

Stătea rezemat de clădire, plutind cu picioarele în 
aer, în costumul lui din piele de leopard şi cu părul 
negru fluturând în vânt. 

„Şase!” a țipat Blackjack. „E tipul cu vinul!” 

Domnul D. a oftat exasperat. 

— Următorul om sau cal care-mi spune „tipul cu 
vinul” va sfârşi într-o sticlă de Merlot! 

— Domnule D, am spus, încercând să vorbesc pe 
un ton calm, pentru că viţa-de-vie continua să mi se 
înfăşoare în jurul picioarelor. Ce doriţi? 


— O, ce doresc eu? Ai crezut, probabil, că 


directorul nemuritor, atotputernic al taberei nu va băga 
de seamă c-ai plecat fără să ceri voie? 

— Păi... poate. 

— Ar trebui să te arunc de pe clădirea asta, fără 
calul zburător, ca să vedem cât de eroic mai eşti în 
cădere. 

Mi-am încleştat pumnii. Ştiam c-ar fi trebuit să-mi 
țin gura, dar domnul D. era pe punctul să mă ucidă sau 
să mă târască înapoi în tabără acoperit de ruşine şi 
nu-mi convenea niciuna dintre variante. 

— De ce mă urâţi atât de mult? Ce v-am făcut? 

În ochi i s-au aprins flăcări violete. 

— Eşti un erou, băiete. N-am nevoie de niciun alt 
motiv. 

— Trebuie să plec în misiunea asta! Trebuie să-mi 
ajut prietenii. N-aveţi cum să înţelegeți! 

„Aăă... şefu””, s-a neliniștit Blackjack. „Având în 
vedere că suntem înfăşuraţi în viță-de-vie la trei sute de 


metri înălțime, eu aş vorbi mai frumos”. 


Viţa-de-vie s-a încolăcit şi mai strâns în jurul meu. 
Jos, duba albă se îndepărta tot mai mult. În scurt timp 
n-aveam s-o mai văd deloc. 

— Ti-am povestit vreodată despre Ariadna? m-a 
întrebat domnul D. Tânăra şi frumoasă prințesă din 
Creta? Şi ei îi plăcea să-şi ajute prietenii. De fapt, l-a 
ajutat pe un tânăr erou pe nume Tezeu, tot un fiu de-al 
lui Poseidon. I-a dat un ghem de sfoară magică cu care 
să găsească ieşirea din labirint. Şi ştii cum a răsplătit-o 
Tezeu? 

Aş fi vrut să-i răspund că Nu-mi pasă! Dar m-am 
gândit că asta n-o să-l facă pe domnul D. să-şi spună 
povestea mai repede. 

— S-au căsătorit, am spus. Au fost fericiți până la 
adânci bătrâneţi. Sfârşit. 

Domnul D. a rânjit. 

— Nu tocmai. Tezeu a spus că se va căsători cu 
ea. A luat-o la bordul corăbiei sale şi au navigat spre 


Atena. La jumătatea drumului, pe o mică insulă numită 


Naxos, el... Cum spun muritorii din zilele noastre? I-a 
dat papucii. Eu am găsit-o acolo, să ştii. Singură. Cu 
inima distrusă. Vărsa lacrimi amare. Renunţase la tot, 
lăsase totul în urmă pentru a ajuta un tânăr şi cutezător 
erou care a abandonat-o ca pe o măsea stricată. 

— Asta nu-i OK, am spus. Dar asta s-a întâmplat 
cu mii de ani în urmă. Ce are de-a face cu mine? 

Domnul D. m-a privit cu răceală. 

— M-am îndrăgostit de Ariadna, băiete. I-am 
vindecat inima frântă. Şi când a murit, am făcut-o soția 
mea nemuritoare, în Olimp. Mă aşteaptă chiar acum. O 
să mă întorc la ea când voi termina cu acest secol 
infernal de pedeapsă în Tabăra voastră ridicolă. 

L-am privit cu atenţie. 

— Sunteţi... sunteţi căsătorit? Dar am crezut c-aţi 
avut probleme pentru că aţi fi urmărit o nimfa a 
pădurii... 

— Ideea e că voi, eroii, nu vă schimbaţi niciodată. 


Ne acuzaţi pe noi, zeii, că suntem înfumuraţi. Ar trebui 


să vă priviţi în oglindă. Luaţi ce vreţi, folosiţi pe oricine 
trebuie să folosiţi, şi apoi trădaţi pe toată lumea din Jur. 
Aşa că scuză-mă că nu iubesc eroii. Sunt egoişti şi 
nerecunoscători. Întreab-o pe Ariadna. Sau pe Medeea. 
Ba poţi s-o întrebi şi pe Zoe Umbra Nopţii. 

— Cum adică, s-o întreb pe Zoe? 

A dat din mână plin de dispreţ. 

— Du-te. Ia-te după fraierii tăi de prieteni. 

Viţa-de-vie mi s-a desfăşurat din jurul picioarelor. 

Am clpit neîncrezător. 

— Mă... mă lăsaţi să plec? Pur şi simplu? 

— Profeţia spune că cel puţin doi dintre voi vor 
muri. Poate că am noroc şi tu o să fii unul dintre ei. Dar 
nu uita, fiu al lui Poseidon, fie că trăieşti sau mori, te vei 
dovedi la fel de nevolnic precum ceilalţi eroi. 

Cu asta, Dionysos a pocnit din degete. Imaginea 
lui s-a împăturit ca un ziar. S-a auzit un poc şi dusa 
fost, lăsând în urmă un miros vag de struguri, care s-a 


risipit în vânt. 


„A fost cât pe ce”, a spus Blackjack. 

Am dat din cap, deşi aproape c-aş fi fost mai puţin 
îngrijorat dacă domnul D. m-ar fi târât înapoi în tabără. 
Faptul că mă lăsase să plec însemna că el chiar credea 
că aveam toate şansele s-o dăm în bară în misiunea asta. 

— Haide, Blackjack, i-am zis, încercând să par 
optimist. O să-ţi cumpăr nişte gogoşi în New Jersey. 

Gy 

Până la urmă nu i-am cumpărat gogoşi lui 
Blackjack în New Jersey. Zoe conducea spre sud ca o 
nebună şi doar în Maryland a tras în cele din urmă pe 
dreapta, la un popas. Blackjack era cât pe ce să se 
prăbuşească de oboseală. 

„O să fiu bine, şefu””, a gâfâit el. „Doar... să-mi 
trag răsuflarea”. 

— Stai aici, i-am spus. Plec în cercetare. 

„Îmi place partea cu Stai aici. Aşa o să fac”. 

Mi-am pus şapca de invizibilitate şi am intrat în 


magazin. Imi venea greu să nu mă furişez. Trebuia 


să-mi repet că nimeni nu mă poate vedea. Era şi greu, 
pentru că trebuia să nu uit să mă dau la o parte din calea 
oamenilor, ca să nu ne ciocnim. 

Mă gândisem să intru şi să mă încălzesc, poate 
să-mi iau o ceaşcă de ciocolată caldă sau aşa ceva. 
Aveam nişte mărunţiş în buzunar. Îl puteam lăsa pe 
tejghea. Tocmai mă întrebam dacă ceaşca o să devină 
invizibilă când o s-o apuc sau va trebui să explic 
prezenţa unei ceşti zburătoare cu ciocolată caldă, când 
planul meu a fost dat peste cap de către Zoe, Thalia, 
Bianca şi Grover care ieşeau din magazin. 

— Grover, eşti sigur? a întrebat Thalia. 

— Păi... destul de sigur. Nouăzeci şi nouă la sută. 
Bine, optzeci şi cinci la sută. 

— Şi ai făcut asta folosind ghinde? a întrebat 
Bianca, de parcă nu şi-ar fi putut crede urechilor. 

Grover a părut jignit. 

— Este o vrajă de urmărire verificată în timp. 


Adică, sunt destul de sigur c-am făcut-o cum trebuie. 


— Washingtonul e la vreo sută de kilometri de 
aici, a spus Bianca. Nico şi cu mine... S-a încruntat. Am 
locuit acolo. Asta-i... asta-i ciudat. Uitasem. 

— Nu-mi place, a spus Zoe. Ar trebui să mergem 
direct spre Apus. În profeție era vorba despre Apus. 

— O, deci abilitățile tale de urmărire sunt mai 
bune? a mârâit Thalia. 

Zoe a făcut un pas spre ea. 

— Îmi conteşti abilităţile, slugă? Habar n-ai ce 
înseamnă să fii Vânătoreasă! 

— Hei, slugă, tu mă faci pe mine slugă? Ce 
naiba-i aia slugă? 

— Încetaţi, fetelor, a spus Grover neliniștit. 
Haideţi. Nu începeţi iar! 

— Grover are dreptate, a spus Bianca. 
Washingtonul e cea mai bună variantă. 

Zoe nu părea convinsă, dar a încuviinţat fără 
tragere de inimă. 


— Bine. Să mergem. 


— La cum conduci, o să fim arestaţi, a mormăit 
Thalia. Eu semăn mai mult cu o ţipă de şaisprezece ani. 

— Poate, a izbucnit Zoe. Dar eu conduc de când 
s-a inventat automobilul. Să mergem. 

Blackjack şi cu mine ne-am continuat drumul spre 
sud, urmărind duba, şi m-am întrebat dacă Zoe glumise. 
Nu ştiam exact când s-a inventat automobilul, dar m-am 
gândit că trebuie să fi fost în preistorie — pe când 
oamenii se uitau la televizoare alb-negru şi vânau 
dinozauri. 

Câţi ani avea Zoe? Şi despre ce vorbise domnul 
D? Ce experienţă neplăcută avusese ea cu eroii? 

Apropiindu-ne de Washington, Blackjack a 
început să încetinească şi să coboare. Răsufla din greu. 

— Te simți bine? l-am întrebat. 

„Bine, şefu”. Aş putea... aş putea să mă lupt c-o 
armată întreagă”. 


— Nu pari prea bine. Şi dintr-odată m-am simţit 


vinovat pentru că folosisem pegasul o jumătate de zi, 
fără întrerupere, încercând să ţin pasul cu traficul de pe 
autostradă. Trebuie să fi fost istovitor chiar şi pentru un 
cal zburător. 

„Nu-ţi bate capul cu mine, şefu'! Sunt un dur”. 

M-am gândit că are dreptate, dar şi că Blackjack 
mai degrabă ar cădea lat decât să se plângă — şi nu 
doream asta. 

Din fericire, duba a micşorat viteza. A trecut râul 
Potomac şi a intrat în centrul Washingtonului. Am 
început să mă gândesc la patrule aeriene, la rachete şi 
chestii de genul ăsta. Nu ştiam exact cum funcţionează 
sistemul de apărare şi nu ştiam dacă pegaşii apar pe 
radarele militare obişnuite, dar nici nu-mi doream să 
aflu, dacă asta însemna să fiu doborât. 

— Lasă-mă acolo jos, i-am spus lui Blackjack. E 
destul de aproape. 

Blackjack era atât de obosit, că n-a comentat. A 


coborât spre Monumentul Washington şi m-a lăsat pe 


iarbă. 

Duba era la doar câteva străzi distanţă. Zoe 
parcase lângă trotuar. 

M-am uitat la Blackjack. 

— Vreau să te întorci în tabără. Odihneşte-te. 
Paşte. Mă descurc de-aici. 

Blackjack şi-a înclinat neîncrezător capul. 

„Sigur, şefu'?” 

— Ai făcut deja destule, i-am spus. Mă descurc. 
Si- mulţumesc mult. 

„Mult fân, poate”, s-a gândit Blackjack. „Asta nu 
sună rău. În regulă, dar fii atent, şefu”. Am senzaţia că 
n-au venit aici ca să se întâlnească cu cineva prietenos şi 
frumos ca mine”. 

I-am promis c-o să fiu atent. Apoi Blackjack şi-a 
luat zborul, înconjurând de două ori monumentul înainte 
să dispară în nori. 

M-am uitat spre duba albă. Au coborât cu toţii. 


Grover a arătat către una dintre clădirile acelea mari de 


lângă parcul Naţional Mall. Thalia a dat din cap şi toți 
patru au pornit prin vântul tăios. 

Am dat să-i urmez. Dar am înlemnit. 

La o stradă distanţă, s-a deschis uşa unei limuzine 
negre. Din maşină a ieşit un bărbat cu păr cărunt şi cu o 
tunsoare militară. Purta ochelari de soare şi un palton 
negru. Te poţi aştepta ca la Washington să dai peste țipi 
de genul ăsta peste tot. Dar mi-am dat seama că mai 
văzusem de câteva ori aceeaşi maşină pe autostradă, 
îndreptându-se spre sud. Urmărise duba. 

Tipul şi-a scos telefonul mobil şi a vorbit cu 
cineva. Apoi s-a uitat în jur, vrând parcă să se asigure că 
nu e niciun pericol, şi a luat-o spre Naţional Mall, pe 
urmele prietenilor mei. 

Partea proastă: când s-a întors spre mine, l-am 
recunoscut. Era Thorn, manticora de la Westover Hall. 

Cu şapca de invizibilitate pe cap, l-am urmărit pe 


Thorn de la distanță. Inima îmi bătea nebuneşte. Dacă el 


supravieţuise căderii de pe faleză, la fel trebuie să se fi 
întâmplat şi cu Annabeth. Visele mele se adevereau. Era 
vie şi era ţinută prizonieră. 

Thorn se ţinea departe de prietenii mei, având 
grijă să nu fie văzut. 

În cele din urmă, Grover s-a oprit în faţa unei 
clădiri mari pe care scria MUZEUL NAŢIONAL AL 
AERULUI ȘI SPAȚIULUI. Muzeul Smithsonian! 
Fusesem aici acum un milion de ani cu mama, dar pe 
atunci totul mi se părea mult mai mare. 

Thalia a încercat uşa. Era deschisă, dar nu prea 
intra lume. Era prea frig şi era vacanţă. S-au strecurat 
înăuntru. 

Thorn a ezitat. Nu sunt sigur de ce, dar n-a intrat 
în muzeu. S-a întors şi s-a îndreptat spre Naţional Mall. 
Am luat o decizie de moment şi l-am urmat. 

Thorn a traversat strada şi a urcat treptele 
Muzeului de Istorie Naturală. Pe uşă era un anunţ mare. 


La început am crezut că scrie ÎNCHIS PENTRU UN 


EVENIMENT-PIRAT. Apoi mi-am dat seama că 
PIRAT trebuie să fi fost, de fapt, PRIVAT. 

L-am urmat pe Thorn înăuntru, într-o încăpere 
imensă plină cu mastodonţi şi schelete de dinozaur. Am 
auzit voci în faţă, din spatele unor uşi închise. Două 
gărzi stăteau afară. l-au deschis uşile lui Thorn şi a 
trebuit să mă grăbesc să intru înainte să le închidă la loc. 

Ce-am văzut înăuntru era atât de sinistru, că a fost 
cât pe ce să icnesc cu voce tare, ceea ce, probabil, mi-ar 
fi adus moartea. 

Eram într-o încăpere mare, circulară, cu un balcon 
de jur-împrejurul celui de-al doilea nivel. Cel puţin o 
duzină de gărzi umane stăteau pe balcon, plus doi 
monştri — femei reptiliene cu trunchiuri formate din doi 
şerpi în loc de picioare. Le mai văzusem şi altă dată. 
Annabeth le numise dragoni scitici. 

Dar asta nu era partea cea mai rea. Între cele două 
femei-şarpe — şi puteam să jur că mă privea drept în 


ochi — stătea vechiul meu duşman, Luke. Arăta 


îngrozitor. Era palid şi părul lui blond părea aproape 
cărunt, de parcă ar fi îmbătrânit cu zece ani în numai 
câteva luni. Avea aceeaşi privire furioasă şi aceeaşi 
cicatrice pe faţă, făcută cândva de un dragon. Dar 
cicatricea era acum foarte roşie şi arăta urât, de parcă 
s-ar fi redeschis de curând. 

Alături de el, învăluit în umbră, mai era un bărbat. 
Tot ce vedeam erau degetele pe care şi le ţinea pe 
braţele aurite ale scaunului asemănător cu un tron. 

— Ei bine? a întrebat bărbatul din scaun. Vocea 
semăna cu cea pe care-o auzisem în vis — nu la fel de 
înfiorătoare ca a lui Cronos, ci mai profundă şi mai 
puternică, de parcă însuşi pământul ar fi vorbit. Umplea 
întreaga încăpere, chiar dacă nu striga. 

Thorn şi-a scos ochelarii de soare. Ochii lui de 
culori diferite, unul căprui şi unul albastru, străluceau de 
emoție. A făcut o plecăciune rigidă, apoi a spus cu 
accentul lui franțuzesc ciudat: 


— Au sosit, Generale. 


— Ştiu asta, prostule, a izbucnit bărbatul. Dar 
unde sunt? 

— În muzeul de rachete. 

— Muzeul Aerului şi Spaţiului, l-a corectat Luke 
nervos. 

Thorn s-a uitat la Luke. 

— Cum spuneți dumneavoastră, domnule. 

Am avut senzația că Thorn ar fi preferat să-l tragă 
în ţeapă pe Luke cu unul dintre spinii săi decât să-i 
spună domnule. 

— Câţi sunt? a întrebat Luke. 

Thorn s-a făcut că n-aude. 

— Câţi sunt? a întrebat şi Generalul. 

— Patru, Generale, a răspuns Thorn. Satirul, 
Grover Underwood. Şi fata cu părul negru cu ţepi şi cu 
hainele alea — cum le zice — pună şi cu scutul ei sinistru. 

— Thalia, a spus Luke. 

— Şi încă două fete — Vânătorese. Una poartă o 


coroniţă de argint. 


— Pe asta o ştiu, a mormăit Generalul. 

Toată lumea din sală s-a foit jenată. 

— Lăsaţi-mă pe mine să-i prind, i-a spus Luke 
Generalului. Avem mai mult decât suficienţi... 

— Răbdare, a spus Generalul. Vor avea destul de 
furcă şi-aşa. Le-am trimis un tovarăş de joacă cu care 
să-şi bată capul. 

— Dar... 

— Nu putem risca să te pierdem, băiete. 

— Da, băiete, a zis Thorn cu un zâmbet nemilos. 
Tu eşti mult prea fragil ca să riscăm. Lăsaţi-mă pe mine 
să-l termin. 

— Nu. Generalul s-a ridicat din scaun şi atunci 
l-am văzut şi eu pentru prima dată. 

Era înalt şi musculos, cu pielea uşor cafenie şi 
părul negru dat pe spate. Purta un costum scump, 
maroniu din mătase, ca tipii de pe Wall Street, dar era 
imposibil să-l confunzi cu un broker. Avea chipul 


brutal, umeri largi şi mâini cu care-ar fi putut rupe în 


două un catarg de corabie. Avea ochii ca de piatră — 
parcă priveai o statuie vie. Era uimitor că se putea 
deplasa. 

— M-ai dezamăgit deja, Thorn, a spus. 

— Dar, Generale... 

— N-am nevoie de scuze! 

Thorn a tresărit. Crezusem că Thorn e înfricoşător 
când îl văzusem pentru prima dată în uniforma sa 
neagră la academia militară. Dar acum, stând în faţa 
Generalului, Thorn arăta ca un recrut tont. Generalul era 
făcut din materialul potrivit. N-avea nevoie de nicio 
uniformă. Era un comandant înnăscut. 

— Ar trebui să te arunc în genunile din Tartar 
pentru incompetenţa ta, a spus Generalul. Te trimit să 
prinzi pe unul dintre copiii celor trei importanţi şi tu-mi 
aduci o fiică amărâtă de-a Atenei. 

— Dar mi-ai promis răzbunare, a protestat Thorn. 
Şi că voi fi comandant! 


— Eu sunt comandantul suprem al Stăpânului 


Cronos, a spus generalul. Şi-mi voi alege locotenențţii în 
funcție de rezultate! Am avut noroc cu Luke că planul 
nostru n-a dat greş. Acum dispari din faţa mea, Thorn, 
până-ţi găsesc o altă sarcină demnă de servitor. 

Thorn s-a învineţit de furie. Am crezut că va face 
spume la gură sau va arunca cu ţepi, dar s-a mulţumit să 
facă o plecăciune neîndemânatică şi a părăsit încăperea. 

— Aşa, băiete. Generalul s-a întors spre Luke. 
Primul lucru pe care trebuie să-l facem e s-o izolăm pe 
Thalia. Astfel, monstrul pe care-l căutăm va veni după 
ea. 

— Va fi greu să scăpăm de Vânătorese, a spus 
Luke. Zoe Umbra Nopții... 

— Nu-i rosti numele! 

Luke a înghiţit cu noduri. 

— Îmi... îmi cer iertare, Generale. N-am vrut 
decât să... 

Generalul l-a redus la tăcere cu un semn. 


— Dă-mi voie să-ţi arăt, băiete, cum le vom 


învinge pe Vânătorese. 

S-a adresat unui soldat de la parter. 

— Ai dinţii? 

Tipul s-a apropiat temător ținând în mâini un vas 
de ceramică. 

— Da, Generale! 

— Plantează-i, i-a spus. 

În centrul încăperii era o zonă mare de pământ, în 
formă de cerc, unde, probabil, ar fi trebuit să fie expus 
un dinozaur. M-am uitat neliniştit cum soldatul a luat 
din vas nişte dinți albi şi ascuțiți şi i-a înfipt în pământ. 
A netezit pământul deasupra. În tot acest timp, 
Generalul zâmbea glacial. 

Soldatul s-a îndepărtat de zona cu pământ şi s-a 
şters pe mâini. 

— Gata, Generale! 

— Excelent! Udă-i şi-o să-i lăsăm să simtă 
mirosul prăzii. 


Soldatul a luat o mică stropitoare metalică pictată 


cu margarete, lucru destul de bizar, pentru că ceea ce a 
turnat nu era apă. Era un lichid de un roşu aprins şi 
aveam bănuiala că nu e punch Hawaiian. 

Pământul a început să fiarbă. 

— În curând, a zis Generalul, o să-ţi arăt, Luke, 
nişte soldați care vor face ca mica ta armată de pe 
corabie să arate ca o ceată de amatori. 

Luke şi-a încleştat pumnii. 

— Mi-am petrecut un an antrenându-mi soldaţii! 
Când Prințesa Andromeda va ajunge la munte, vor fi cei 
mai buni... 

— Ha! a spus Generalul. Nu neg că trupele tale 
vor fi o gardă de onoare decentă pentru Stăpânul 
Cronos. ȘI tu, desigur, vei juca un rol... 

Mi s-a părut că Luke s-a albit la față când 
Generalul a spus asta. 

— Dar, sub conducerea mea, forțele Stăpânului 
Cronos vor creşte de sute de ori. Vom fi de neoprit. lată 


maşinile mele perfecte de ucis. 


Pământul a explodat. M-am dat înapoi speriat. 

Din fiecare loc unde fusese plantat un dinte, o 
creatură se chinuia să iasă din pământ. 

Prima a făcut: 

— Mi-au? 

Era un pisoi. Un pisoiaş portocaliu cu dungi ca de 
tigru. Apoi a apărut altul, şi altul, până s-au făcut 
doisprezece, toţi rostogolindu-se şi jucându-se în 
pământ. 

Toată lumea îi privea nedumerită. Generalul a 
urlat: 

— CE ÎNSEAMNĂ ASTA? PISOI 
DRĂGĂLAŞI? UNDE-AI GĂSIT DINȚI AIA? 

Soldatul care adusese dinţii s-a făcut mic de frică. 

— La expoziţie, domnule! Aşa cum mi-aţi spus! 
Sunt de la tigrul cu dinți sabie... 

— Nu, idiotule! Am spus Tiranozaur! la bestule 
astea... pufoase infernale şi scoateţi-le de aici. Şi să nu 


îți mai văd faţa. 


Îngrozit, soldatul a scăpat stropitoarea. A adunat 
pisoii şi a ieşit în fugă din încăpere. 

— Tu, a zis Generalul arătând spre un alt soldat. 
Adu-mi dinţii care trebuie. ACUM! 

Soldatul a fugit să execute ordinul. 

— Nişte imbecili, a mormăit Generalul. 

— Ăsta-i motivul pentru care nu folosesc muritori, 
a spus Luke. Nu sunt de încredere. 

— Sunt slabi la minte, uşor de cumpărat şi 
violenţi, a spus generalul. Eu îi iubesc. 

Un minut mai târziu, soldatul a năvălit în încăpere 
cu mâinile pline de dinți mari şi ascuţiţi. 

— Excelent, a spus generalul. S-a urcat pe 
balustrada balconului şi a sărit de-acolo, de la şase 
metri. 

În locul în care-a aterizat, pardoseala de marmură 
a crăpat sub pantofii lui de piele. S-a ridicat, 
strâmbându-se şi şi-a masat umerii. 


— Fir-ar să fie de gât înţepenit. 


— O pernă caldă, domnule? a întrebat un soldat. 
Mai doriţi nişte Tylenol? 

— Nu! O să-mi treacă. General şi-a scuturat 
costumul de mătase, apoi a luat dinţii. Mă voi ocupa 
singur de asta. 

A luat un dinte şi a zâmbit. 

— Dinți de dinozaur — ha! Muritorii ăştia 
nechibzuiţi habar n-au când pun mâna pe nişte dinți de 
dragon. Şi nu de la orice dragon. Ăştia sunt chiar de la 
bătrânul Lacedemon! Sunt perfecţi. 

I-a plantat în pământ, pe toţi doisprezece. Apoi a 
luat stropitoarea. A stropit pământul cu lichidul roşu, a 
azvârlit cât acolo stropitoarea şi şi-a deschis larg braţele. 
Ridicaţi-vă! 

Pământul s-a cutremurat. O mână scheletică a 
apărut din pământ şi a dat să apuce ceva. 

Generalul a privit în sus, spre balcon. 

— Repede, ai mirosul la îndemână? 


—  S-s-igur, Stăpâne, a spus una dintre 


femeile-şarpe. A scos o eşarfă din material argintiu, la 
fel ca acelea purtate de Vânătorese. 

— Excelent, a spus generalul. Odată ce războinicii 
mei vor simţi mirosul eşarfei, îl vor urmări fără milă pe 
cel căruia îi aparţine. Nimic nu-i poate opri, nicio armă 
cunoscută de semizei sau Vânătorese. Le vor sfâşia pe 
Vânătorese şi pe aliaţii lor. Aruncă-mi-o! 

Între timp, scheletele ţâşniseră din pământ. Erau 
doisprezece, câte unul pentru fiecare dinte plantat de 
General. Nu semănau deloc cu scheletele de Halloween 
sau cu cele din filmele proaste de groază. Pe astea 
creştea carne văzând cu ochii şi se transformau în 
bărbaţi — nişte bărbaţi cu pielea cenuşie şi întunecată, cu 
ochi galbeni şi haine moderne — tricouri mulate, 
pantaloni de camuflaj şi bocanci militari. Dacă nu te 
uitai de aproape la ei, ai fi putut crede că erau oameni, 
dar aveau carnea transparentă şi li se vedeau oasele 
lucind dedesubt, ca în radiografii. 


Unul dintre ei s-a uitat direct la mine, cu o privire 


rece, şi am ştiut că nicio şapcă de invizibilitate nu-l 
poate păcăli. 

Femeia-şarpe a dat drumul eşarfei, care-a căzut 
fâlfâind spre mâna generalului. De îndată ce le-ar fi 
dat-o războinicilor, aceştia i-ar fi vânat pe Zoe şi pe 
ceilalți până la moarte. 

N-am stat pe gânduri. Am luat-o la fugă şi am sărit 
cât am putut de sus, intrând printre războinici şi 
smulgând eşarfa din aer. 

— Ce-a fost asta? a urlat Generalul. 

Am aterizat la picioarele unui războinic schelet, 
care a scos un sâsâit. 

— Un intrus, a mormăit generalul. Unul învăluit în 
întuneric. Închideţi uşile! 

— E Percy Jackson! a strigat Luke. El trebuie să 
fie. 

Am alergat spre ieşire, dar am auzit ceva 
rupându-se şi mi-am dat seama că războinicul schelet 


îmi smulsese o bucată din mânecă. Când m-am uitat 


înapoi, ţinea materialul în dreptul nasului, mirosindu-l şi 
dându-l mai departe prietenilor lui. Am vrut să ţip, dar 
n-am putut. M-am strecurat printre uşi chiar când 
gărzile le-au închis în urma mea. 


Și am luat-o la fugă. 


Capitolul X 


In care distrug câteva rachete 


Am traversat parcul în viteză, fără să îndrăznesc să 
mă uit în spate. Am dat buzna în Muzeul Aerului şi 
Spaţiului şi, odată trecut de intrare, mi-am dat jos şapca 
de invizibilitate. 

Zona principală a muzeului consta într-o încăpere 
mare, cu rachete şi avioane suspendate de tavan. Era 
înconjurată de trei niveluri de balcoane, aşa că puteai 
admira exponatele de la înălțimi diferite. Nu era 


aglomerat, doar câteva familii şi câteva grupuri de copii 


aflaţi, probabil, într-o excursie de vacanţă. Am vrut să le 
strig să plece, dar m-am gândit că n-o să rezolv nimic, 
poate doar să fiu arestat. Trebuia să-i găsesc pe Thalia, 
Grover şi pe Vânătorese. Războinicii schelet aveau să 
năvălească în muzeu dintr-un moment în altul şi mă 
îndoiam c-o să se mulțumească doar cu un tur ghidat. 

Am dat nas în nas cu Thalia — literalmente. Urcam 
în fugă rampa spre balconul de la ultimul etaj când 
m-am izbit de ea, trântind-o într-o capsulă spațială 
Apollo. 

Grover a scos un țipăt de surpriză. 

Până să-mi recapăt echilibrul, Zoe şi Bianca aveau 
săgețile pregătite, îndreptate spre pieptul meu. Arcurile 
apăruseră de nicăieri. 

Zoe n-a părut nerăbdătoare să-şi coboare arcul 
când şi-a dat seama cine eram. 

— Tu! Cum îndrăzneşti să-ţi arăţi mutra aici? 

— Percy! a spus Grover. Slavă Domnului! 


Zoe s-a încruntat la el şi el s-a înroşit. 


— Adică... Dumnezeule. N-ar trebui să fii aici! 

— Luke, am spus, încerc să-mi trag sufletul. E 
aici. 

Furia din ochii Thaliei s-a risipit imediat. Şi-a 
atins cu mâna brățara de argint. 

— Unde? 

Le-am povestit despre Muzeul de Istorie Naturală, 
despre Thorn, Luke şi General. 

— Generalul e aici? a întrebat Zoe cu uimire. E 
imposibil! Minţi. 

— De ce-aş minți? Ştii ceva, n-avem timp. 
Războinicii schelet... 

— Poftim? a întrebat Thalia. Câţi sunt? 

— Doisprezece, am spus. Şi asta nu-i tot. Tipul 
ăla, Generalul, a spus c-o să trimită pe cineva, un 
„tovarăş dejoacă”, să vă distragă atenția. Un monstru. 

Thalia şi Grover s-au uitat unul la celălalt. 

— Eram pe urmele lui Artemis, a spus Grover. 


Eram destul de sigur că ne conduc încoace. Am simţit 


un miros puternic de monstru... Probabil că s-a oprit 
aici, în căutarea monstrului misterios. Dar încă n-am 
găsit nimic. 

— Zoe, a spus Bianca neliniştită, dacă e chiar 
Generalul... 

— Nu poate fi! a izbucnit Zoe. Probabil că Percy a 
văzut un mesaj trimis prin Iris sau vreo iluzie. 

— [Iluziile nu sparg pardoselile de marmură, i-am 
spus. 

Zoe a tras adânc aer în piept în încercarea de a se 
calma. N-am înţeles de ce o lua aşa de personal sau de 
unde-l cunoştea pe Generalul ăsta, dar m-am gândit că 
nu era momentul potrivit să-ntreb. 

— Dacă Percy spune adevărul despre războinicii 
schelet, a spus ea, n-avem timp de ceartă. Sunt cei mai 
răi, cei mai oribili... Trebuie să plecăm acum. 

— Bună idee, i-am spus. 

— Nu mă refeream la tine, băiete, a spus Zoe. Tu 


nu participi la misiunea asta. 


— Hei, încerc să vă salvez viaţa! 

— N-ar fi trebuit să vii, Percy, mi-a spus Thalia cu 
înverşunare. Dar acum eşti aici. Haide. Să ne întoarcem 
la dubă. 

— Nu tu decizi asta! i-a tăiat-o Zoe. 

Thalia s-a încruntat la ea. 

— Nu eşti şefă aici, Zoe. Nu-mi pasă ce vârstă ai! 
Tot o puştoaică încrezută ai rămas! 

— N-ai fost niciodată înţeleaptă când a fost vorba 
de băieți, a mormăit Zoe. N-ai putut niciodată să-i laşi în 
urmă! 

Thalia părea gata s-o lovească pe Zoe. Apoi toată 
lumea a îngheţat şi am auzit un mârâit atât de puternic, 
încât m-am gândit că a pornit motorul vreunei rachete. 

Sub noi, câţiva adulţi s-au pus pe urlat. O voce de 
copil mic a ţipat cu încântare: 

— Pisicuţa! 

Ceva enorm urca pe rampă. Era de mărimea unei 


camionete, cu gheare argintii şi blană strălucitoare aurie. 


Mai văzusem o dată monstrul ăsta. Acum doi ani îl 
zărisem în treacăt din tren. Acum, văzut de-aproape, 
părea şi mai mare. 

— Leul din Nemeea5, a zis Thalia. Nu mişcă 
nimeni. 

Leul a scos un răget atât de puternic, că mi s-a 
făcut părul măciucă. Colți îi sclhpeau ca oţelul 
inoxidabil. 

— La semnalul meu, vă despărțiți, a spus Zoe. 
Încercaţi să-i distrageți atenţia. 

— Până când? a întrebat Grover. 

— Până îmi dau seama cum îl putem ucide. 
Acum! 

Am scos capacul sabiei şi am luat-o spre stânga. 
Pe lângă mine şuierau săgeți şi Grover cânta o melodie 


ritmată la nai. M-am întors şi le-am văzut pe Zoe şi pe 


s Monstru din mitologia greacă, care a fost trimis în 
Nemeea ca să terorizeze oraşul şi a fost ucis în cele din 


Bianca urcându-se în capsula Apollo. Trăgeau continuu, 
dar săgețile se frângeau în blana metalică a leului fără 
să-l facă vreun rău. Leul a apucat capsula şi a înclinat-o, 
iar Vânătoresele au căzut prin partea din spate. Grover 
cânta o melodie turbată, oribilă, iar leul s-a întors spre 
el, dar Thalia i-a ieşit în cale, cu Aegis într-o mână, iar 
leul a dat înapoi şi a scos un răget. 

— Hei! a strigat Thalia. Înapoi! 

Leul a mârâit şi a dat cu gheara, dar s-a retras ca 
ars în faţa scutului. 

Pentru o chpă, am crezut că Thalia are situaţia sub 
control. Apoi am văzut că leul se ghemuieşte, 
încordându-şi muşchii picioarelor. Văzusem destule 
lupte de pisici pe aleile din jurul apartamentului nostru 
din New York. Ştiam că leul avea să sară. 

— Hei! am strigat. Nu ştiu la ce mi-a fost capul, 


dar am atacat bestia. Nu voiam decât să se îndepărteze 


urmă de Hercule. 


de prietenii mei. Am lovit din lateral cu Anaklusmos, o 
lovitură zdravănă care ar fi trebuit să nimicească 
monstrul, dar sabia a alunecat pur şi simplu pe blană 
scoțând scântei. 

Leul m-a zgâriat cu ghearele şi mi-a smuls o 
bucată de haină. M-am sprijinit cu spatele de balustradă. 
S-a năpustit spre mine, o mie de kilograme de monstru, 
şi n-am avut de ales: m-am întors şi-am sărit. 

Am aterizat pe aripa unui avion argintiu vechi, 
care s-a înclinat, astfel că era să cad în gol trei etaje. 

O săgeată mi-a trecut şuierând peste cap. Leul a 
sărit pe aeronavă, iar cablurile care susțineau avionul au 
început să scârţâie. 

Leul a dat să mă lovească cu laba, dar am aterizat 
pe un alt exponat, o navă spaţială ciudată cu o elice ca 
de elicopter. M-am uitat în sus şi am văzut leul care 
răgea — îi vedeam limba şi gâtul de culoare roz. 

„Gura”, m-am gândit. Blana îi era complet 


invulnerabilă, dar dacă i-aş aplica o lovitură în gură... 


Singura problema era că monstrul era prea rapid. La ce 
gheare şi colţi avea, nu mă puteam apropia fără să fiu 
tăiat în bucăţi. 

— Zoe! am strigat. Ținteşte-i gura! 

Monstrul a făcut un salt. O săgeată a trecut pe 
lângă el, dar nu l-a nimerit, şi am căzut de pe naveta 
spaţială pe un exponat aflat pe podea, o machetă uriaşă 
a pământului. Am alunecat pe Rusia în jos şi am căzut 
de pe ecuator. 

Leul din Nemeea a mârâit şi a încercat să-şi 
găsească echilibrul pe nava spaţială, dar era prea greu. 
Un cablu a cedat. Pe când exponatul se bălăngănea ca 
un pendul, leul a sărit pe machetă în dreptul Polului 
Nord. 

— Grover! am strigat. Eliberează zona! 

Grupuri de copii alergau care-ncotro ţipând. 
Grover încerca să-i îndepărteze de monstru când şi 
celălalt cablul care susținea nava spaţială a cedat, iar 


exponatul s-a prăbuşit la podea. Thalia şi-a dat drumul 


de pe balustrada etajului al doilea şi a aterizat vizavi de 
mine, pe cealaltă parte a globului. Leul s-a uitat la 
amândoi încercând să se hotărască pe care să ne ucidă 
mai întâi. 

Zoe şi Bianca erau deasupra noastră, cu arcurile 
pregătite, dar trebuiau să se mişte încontinuu pentru a 
avea un unghi bun. 

— N-avem vizibilitate! a strigat Zoe. Faceţi-l să-şi 
deschidă gura mai mult! 

Cocoţat pe glob, leul şi-a arătat colții. 

M-am uitat înjur. Variante. Aveam nevoie de... 

Magazinul de cadouri. Îmi aduceam vag aminte 
că-l vizitasem pe când eram copil. O obligasem pe 
mama să-mi cumpere ceva şi apoi regretasem. Dacă 
încă mai vindeau aşa ceva... 

— Thalia, am spus, ţine-l ocupat. 

Ea a încuviinţat încruntată. 

— Heeei! 


A îndreptat sulița spre leu şi din ea a ţâşnit un arc 


albastru de electricitate, curentându-i coada. 

— RAAA! 

Leul s-a întors şi a atacat. Thalia s-a rostogolit din 
calea lui, cu scutul Aegis ridicat ca să-l ţină departe, iar 
eu am rupt-o la fugă spre magazinul de cadouri. 

— Nu-i momentul pentru suveniruri, băiete! a 
strigat Zoe. 

M-am repezit în magazin, dărâmând şiruri de 
tricouri, sărind peste mese pline cu planete fosforescente 
şi praf de stele. Vânzătoarea n-a protestat. Era prea 
ocupată să se ascundă după casa de marcat. 

Erau acolo! Pe peretele din fund, în pacheţele 
strălucitoare argintii. Rafturi întregi. Am apucat din 
toate cât am putut şi am fugit din magazin cu braţul plin. 

Zoe şi Bianca trăgeau în continuare o ploaie de 
săgeți asupra monstrului, dar degeaba. Leul părea să ştie 
că nu-i bine să-şi deschidă gura prea larg. S-a repezit la 
Thalia, sfâşiind aerul cu ghearele. Până şi ochii îi erau 


mijiţi ca două fante înguste. 


Thalia i-a aplicat leului o lovitură şi s-a dat înapoi. 
Leul se apropia tot mai mult de ea. 

— Percy, a strigat ea, nu ştiu ce vrei să faci, dar... 

Leul a scos un răget şi a lovit-o ca pe-o jucărie 
pentru pisici, aruncând-o prin aer şi izbind-o de o 
rachetă Titan. S-a lovit cu capul de metal şi a alunecat 
pe podea. 

— Hei! am strigat către leu. Eram prea departe ca 
să-l pot lovi, aşa c-am riscat: am aruncat-o pe 
Anaklusmos ca pe un cuţit. A ricoşat din coasta leului, 
dar a fost suficient ca să captez atenţia monstrului. S-a 
întors spre mine şi a mârâit. 

Nu mă puteam apropia de el decât într-un singur 
mod. Am atacat şi, pe când leul sărea să mă prindă, i-am 
îndesat un pachet cu mâncare spaţială în gură — o bucată 
de îngheţată de căpşuni învelită în celofan. 

Leul a făcut ochii mari şi s-a înecat ca o pisică cu 
un ghem de păr. 


Nu-l puteam învinovăţi. Mi-am amintit că pățisem 


la fel când încercasem să mănânc mâncare spaţială în 
copilărie. Era o chestie pur şi simplu greţoasă. 

— Zoe, pregăteşte-te! am strigat. 

În spatele meu, auzeam oameni ţipând. Grover 
cânta la nai un alt cântec oribil. 

Am fugit de lângă leu. Reuşise să înghită punga cu 
mâncare spaţială şi mi-a aruncat o privire plină de ură. 

— E vremea pentru o gustare! am strigat. 

A făcut greşeala să ragă la mine şi i-am vârât un 
sandvici de îngheţată pe gât. Din fericire, am fost 
întotdeauna un aruncător destul de bun, chiar dacă 
nu-mi prea plăcea baseball-ul. Înainte ca leul să-şi 
revină, i-am mai aruncat în gură două feluri de îngheţată 
ŞI nişte spaghete congelate. 

Leului i-au ieşit ochii din orbite. Și-a deschis gura 
larg şi s-a ridicat pe labele din spate, încercând să scape 
de mine. 

— Acum! am strigat. 


Imediat, săgețile i-au străpuns gura — două, patru, 


şase. Leul s-a zvârcolit nebunește, s-a întors şi a căzut 
pe spate. Apoi a înţepenit. 

În muzeu urlau alarmele. Oamenii se înghesuiau 
spre ieşiri. Agenţii de pază alergau în toate părțile 
cuprinşi de spaimă, fără să aibă habar ce se întâmplă. 

Grover a îngenuncheat lângă Thalia şi a ajutat-o să 
se ridice. Părea în regulă, doar un pic amețită. Zoe şi 
Bianca au sărit de la balcon şi au aterizat lângă mine. 

Zoe m-a privit cu precauţie. 

— A fost... o strategie interesantă. 

— Hei, a funcționat. 

Nu m-a contrazis. 

Leul părea că se topeşte, aşa cum se întâmplă 
câteodată cu monștrii morți, până când din el n-a mai 
rămas decât blana strălucitoare, dar până şi aceasta 
părea să se micşoreze la dimensiunile blănii unui leu 
normal. 

— la-0, mi-a spus Zoe. 


M-am uitat la ea. 


— Ce, blana de leu? Asta nu-i o încălcare a 
drepturilor animalelor sau ceva de genul ăsta? 

— E o pradă de război, mi-a spus ea. Îţi revine ţie 
de drept. 

— Tu l-ai ucis, i-am spus. 

Ea a scuturat din cap, aproape zâmbind. 

— Cred că sandviciul tău de îngheţată a făcut 
treaba. Ce-i corect, e corect, Percy Jackson. la blana. 

Am ridicat-o; era surprinzător de uşoară, fină şi 
moale. Nu părea să poată opri o sabie. Sub ochii mei, 
blana s-a transformat într-o haină — într-un trenci lung, 
galben-maroniu. 

— Nu-i chiar stilul meu, am murmurat. 

— Trebuie să plecăm de aici, a spus Grover. 
Agenţii de pază îşi vor reveni din starea de confuzie în 
curând. 

Tocmai îmi dădusem seama ce ciudat era că 
agenţii nu s-au repezit să ne aresteze. Se foiau în toate 


direcţiile numai înspre noi nu, de parcă ar fi căutat 


înnebuniţi ceva. Unii se ciocneau între ei sau de pereţi. 

— Tu ai făcut asta? l-am întrebat Grover. 

A dat din cap, puţin jenat. 

— Un cântecel care creează confuzie. Am cântat 
ceva Barry Manilow6. Funcţionează de fiecare dată. Dar 
durează numai câteva secunde. 

— Agenţii de pază nu sunt cea mai mare grijă a 
noastră, a spus Zoe. Priviţi. 

Prin pereţii de sticlă ai muzeului, am văzut un 
grup de bărbaţi care traversau gazonul. Țipi cenuşii în 
costume de camuflaj gri. Erau prea departe ca să le văd 
ochii, dar simţeam că se uită direct la mine. 

— Plecaţi, am spus. Pe mine mă vânează. O să le 
distrag atenţia. 

— Nu, a zis Zoe. Plecăm împreună. 


M-am uitat la ea. 


e Unul dintre cei mai celebri cântăreți americani de 
muzică uşoară. 


— Dar ai spus că... 

— Acum iei parte la misiunea noastră, a spus Zoe 
cu părere de rău. Nu-mi convine, dar nu poţi schimba 
soarta. Tu eşti al cincilea membru al grupului. Şi noi nu 


lăsăm pe nimeni în urmă. 


Capitolul XI 


In care Grover are parte de un Lamborghini 


Traversam Potomacul când am zărit elicopterul. 
Era un model militar, elegant, negru, exact ca cel pe 
care-l văzusem la Westover Hall. Şi venea direct spre 
noi. 

— Fi ştiu cum arată duba, am spus. Trebuie s-o 
abandonăm. 

Zoe a virat pe banda rapidă. Elicopterul câştiga 
teren. — Poate c-o să-l doboare armata, a zis Grover plin 


de speranță. 


— Armata probabil crede că-i unul de-al lor, i-am 
spus. În orice caz, cum se face că Generalul foloseşte 
muritori? 

— Mercenari, a spus Zoe cu amărăciune. E 
dezgustător, dar sunt mulți muritori dispuşi să lupte 
pentru orice cauză atâta timp cât sunt plătiți. 

— Dar muritorii ăştia nu-şi dau seama pentru cine 
lucrează? am întrebat. Nu observă monștrii din jur? Zoe 
a clătinat din cap. 

— Nu ştiu dacă văd dincolo de Ceaţă. Mă îndoiesc 
c-ar conta dac-ar şti adevărul. Uneori, muritorii pot fi 
mai oribili decât monştri. 

Elicopterul continua să se apropie, mult mai iute 
decât reuşeam noi să mergem prin traficul din D.C. 
Thalia a închis ochii şi s-a rugat din tot sufletul. 

— Hei, tată. Un fulger ne-ar ajuta acum. Te rog! 

Dar cerul a rămas cenuşiu, plin de nori de zăpadă. 
Nu se anunţa nicio furtună care să ne vină în ajutor. 


— Acolo! a exclamat Bianca. Parcarea aia! 


— O să rămânem blocaţi, a spus Zoe. 

— Ai încredere în mine, i-a răspuns Bianca. 

Zoe a traversat în viteză două benzi de circulaţie şi 
a intrat în parcarea unui mall de pe malul sudic al râului. 
Am lăsat duba şi am urmat-o pe Bianca în jos pe nişte 
Scări. 

— E o intrare de metrou, a spus Bianca. Să 
mergem spre sud. Alexandria. 

— Oriunde, a încuviinţat Thalia. 

Ne-am cumpărat bilete şi am trecut prin 
turnichete, uitându-ne în spate ca să vedem dacă suntem 
urmăriți. 

Câteva minute mai târziu ne aflam în siguranţă la 
bordul unui tren care mergea spre sud, îndepărtându-ne 
de D.C. Când trenul în care ne aflam a ieşit la suprafaţă, 
am văzut că elicopterul survola parcarea, dar nu se luase 
după noi. 

Grover a oftat. 


— Bravo, Bianca, ai avut o idee bună cu metroul. 


Bianca părea mulţumită. 

— Da, mă rog. Ştiu stația de când am trecut 
pe-aici cu Nico vara trecută. Îmi aduc aminte c-am fost 
foarte surprinsă când am văzut-o, pentru că nu era aici 
când locuiam în D.C. 

— E nouă? Dar părea foarte veche! s-a încruntat 
Grover 

— Aşa-i, a spus Bianca. Dar crede-mă, când eram 
MICI ŞI locuiam aici, nici nu exista metrou. 

Thalia s-a aplecat către Bianca. 

— Stai puţin. Nu exista metrou deloc? 

Bianca a încuviinţat. 

Bun, nu ştiam nimic despre D.C., dar nu 
înţelegeam cum era posibil ca întreaga lor rețea de 
metrou să aibă mai puţin de doisprezece ani. Cred că 
toți se gândeau la acelaşi lucru, pentru că păreau destul 
de încurcaţi. 

— Bianca, a spus Zoe. Cu cât timp în urmă... 


Vocea îi tremura. Zgomotul făcut de elicopter s-a auzit 


iar mai puternic. 

— Trebuie să schimbăm trenurile, am zis. La 
stația următoare. 

În următoarea jumătate de oră nu ne-am putut 
gândi decât cum să ieşim în siguranţă. Am schimbat 
garniturile de două ori. Habar n-aveam unde mergem, 
dar, după un timp, am scăpat de elicopter. 

Din păcate, când am coborât, în sfârşit, ne-am 
trezit la capăt de linie, într-o zonă industrială unde erau 
doar depozite şi linii de cale ferată. Și zăpadă. Foarte 
multă zăpadă. Aici părea să fie şi mai frig. Mă bucuram 
de noua mea haină din blană de leu. 

Ne-am plimbat prin gară gândindu-ne că poate o 
să găsim vreun tren de călători, dar nu erau decât şiruri 
nesfârşite de vagoane de marfă, majoritatea acoperite de 
zăpadă, de parcă nu s-ar mai fi mişcat de ani întregi. 

Un om al străzii stătea lângă un tomberon în care 
ardea focul. Cred că arătam destul de jalnic, pentru că 


ne-a zâmbit cu gura ştirbă şi ne-a întrebat: 


— Vrei să vă încălziţi ciolanele? Daţi-vă mai 
aproape! 

Ne-am adunat în jurul focului. 

— Ce să zic, e g-g-g-grozav, a spus Thalia, căreia 
deja îi clănţăneau dinţii. 

— Mi-au îngheţat copitele, s-a plâns Grover. 

— Picioarele, l-am corectat, pentru urechile 
tipului vagabond. 

— Poate c-ar trebui să luăm legătura cu tabăra, a 
zis Bianca. Chiron... 

— Nu, a spus Zoe. Ei nu mai au cum să ne-ajute. 
Trebuie să finalizăm misiunea singuri. 

M-am uitat trist prin gară. Undeva, departe, spre 
Apus, Annabeth era în pericol. Artemis era prinsă în 
lanţuri. Un monstru apocaliptic era liber. lar noi eram 
blocaţi la periferia D.C.-ului, încălzindu-ne la focul unui 
om al străzii. 

— Ştiţi, a spus omul fără adăpost, niciodată nu eşti 


complet singur, fără prieteni. Faţa îi era murdară şi 


barba încâlcită, dar avea o expresie blândă. Aveţi nevoie 
de un tren care să meargă spre Apus, copil? 

— Da, domnule, am spus. Ştiţi vreunul? 

Şi-a întins mâna unsuroasă. 

Deodată am observat un marfar curat, fără zăpadă 
pe el. Era unul din trenurile care transportă autoturisme, 
cu plase de oţel şi maşini pe trei niveluri. Pe marfar 
scria RUTA SOARELUI APUNE. 


— Ce... convenabil, a zis Thalia. Mulţumim, 


S-a întors spre omul străzii, dar acesta dispăruse. 

Tomberonul din faţa noastră era rece şi gol, de 
parc-ar fi dispărut cu tot cu flăcări. 

K 

O oră mai târziu ne îndreptam spre Apus. Acum 
nu se mai punea problema cine să conducă, pentru că 
fiecare avea propria maşină de lux. Zoe şi Bianca erau 
prăbuşite într-un Lexus pe nivelul de sus, Grover se juca 


de-a pilotul de curse la volanul unui Lamborghini, iar 


Thalia pornise radioul unui Mercedes SLK negru ca să 
putem prinde posturi de rock alternativ din D.C. 

— Pot să vin lângă tine? am întrebat-o. 

A dat din umeri, aşa că m-am aşezat pe scaunul 
din dreapta. 

La radio se auzea White Stripes. Ştiam piesa 
pentru era unul dintre puţinele mele CD-uri care-i 
plăceau şi mamei. Zicea că-i aminteşte de Led Zeppelin. 
Gândul la mama m-a întristat, pentru că era puţin 
probabil să ajung acasă de Crăciun. Era posibil să nu 
supraviețuiesc până atunci. 

— Ce haină tare, a zis Thalia. 

Mi-am strâns  trenciul pe lângă corp, 
bucurându-mă de căldură. 

— Da, dar Leul din Nemeea nu era monstrul pe 
care-l căutăm. 

— Nici pe departe. Mai avem mult pân-acolo. 

— Indiferent despre ce monstru misterios e vorba, 


Generalul a spus că va veni după tine. Intenţia lor era să 


te izoleze de grup, pentru ca monstrul să-şi facă apariţia 
ŞI să se lupte doar cu tine. 

— A spus el asta? 

— Mă rog, ceva de genul. Da. 

— Minunat. Îmi place la nebunie să fiu folosită pe 
post de momeală. 

— Nu ştii despre ce monstru e vorba? 

A clătinat din cap îmbufnată. 

— Dar ştii unde mergem, nu-i aşa? La San 
Francisco. Artemis într-acolo mergea. 

Mi-am amintit că Annabeth spusese ceva la dans: 
că tatăl ei se muta la San Francisco şi că ea n-avea cum 
să meargă acolo. Semizeii nu puteau trăi acolo. 

— De ce? am întrebat. Ce-i aşa rău la San 
Francisco? 

— Ceaţa e foarte groasă acolo pentru că Muntele 
Pedepsei este atât de aproape. Magia Titanilor — cât a 
mai rămas din ea — e încă prezentă. Nu-ţi vine să crezi 


ce atraşi sunt monştrii de zona aia. 


— Ce e Muntele Pedepsei? 

Thalia a ridicat o sprânceană. 

— Chiar nu ştii? întreab-o pe proasta de Zoe. Ea e 
experta. 

S-a încruntat şi şi-a ațintit privirea spre parbriz. 
Am vrut s-o întreb ce voia să spună, dar nu voiam să par 
tâmpit. Uram senzația că Thalia ştie mai multe ca mine, 
aşa că mi-am ținut gura. 

Soarele după-amiezii strălucea prin plasa de oțel a 
vagonului de marfă, aruncând o umbră pe fața Thaliei. 
M-am gândit cât de diferită era de Zoe — Zoe foarte 
formală şi distantă ca o prințesă, Thalia cu hainele 
ponosite şi atitudinea ei rebelă. Dar aveau şi ceva în 
comun. Acelaşi tip de duritate. Aşa cum stătea acum în 
umbră, cu o expresie sumbră pe chip, Thalia semăna 
foarte mult cu Vânătoresele. 

Apoi, brusc, mi-a picat fisa: 

— De-asta nu te înţelegi bine cu Zoe. 


Thalia s-a încruntat. 


— Ce? 

— Vânătoresele au încercat să te recruteze, mi-am 
dat eu cu presupusul. 

În ochi i-a apărut o strălucire periculoasă. Am 
crezut c-o să mă azvârle din Mercedes, dar s-a mulţumit 
să ofteze. 

— Era să mă alătur lor, a recunoscut. Luke, 
Annabeth şi cu mine le-am întâlnit odată şi Zoe a 
încercat să mă convingă. Aproape c-a reuşit, dar... 

— Dar? 

Thalia a strâns volanul. 

— Ar fi însemnat să-l părăsesc pe Luke. 

— Ah. 

— Am început să mă cert cu Zoe. Mi-a spus că mă 
comportam prosteşte. A zis că-mi voi regreta decizia. A 
spus că, într-o zi, Luke mă va dezamăgi. 

Am privit soarele prin plasa de metal. Parcă 
mergeam mai repede cu fiecare secundă — umbrele 


pâlpâiau ca într-un film vechi. 


— E dureros, am spus. E greu să recunoşti că Zoe 
a avut dreptate. 

— Ba nu a avut! Luke nu m-a dezamăgit. 
Niciodată. 

— Va trebui să ne luptăm cu el, am spus. N-avem 
de ales. 

Thalia n-a răspuns. 

— Nu l-ai văzut în ultimul timp, am avertizat-o. 
Ştiu că-i greu de crezut, dar... 

— O să fac ceea ce trebuie. 

— Chiar dacă asta înseamnă să-l omori? 

— Fă-mi un serviciu, a spus ea. leşi din maşina 
mea. 

Îmi părea atât de rău pentru ea, că n-am mai 
comentat nimic. Când mă pregăteam să plec, mi-a spus: 

— Percy. 

Când m-am uitat la ea, am văzut că are ochii roşii, 
dar nu mi-am dat seama dacă de la furie sau de la 


tristeţe. 


— Şi Annabeth a vrut să se alăture Vânătoreselor. 
Poate c-ar trebui să te gândeşti la asta. 

Până să apuc să răspund, a ridicat geamurile 
electrice şi m-a lăsat singur. 

M-am aşezat pe scaunul şoferului în 
Lamborghini-ul lui Grover. Grover dormea în spate. În 
sfârşit, nu mailîncerca să le impresioneze pe Zoe şi pe 
Bianca cu cântatul lui la nai după ce cântase „Poison 
Ivy7” şi făcuse ca din sistemul de aer condiţionat al 
Lexus-ului să încolţească o iederă. 

Priveam apusul şi mă gândeam la Annabeth. 
Mi-era teamă să adorm. Eram îngrijorat de ce-aş putea 
visa. 

— O, nu-ți fie frică de vise, a spus o voce chiar 


lângă mine. 


7 În traducere, „iederă otrăvitoare”, plantă care irită 
pielea. 


M-am uitat înjur. Într-un fel nu m-a surprins să-l 
văd pe tipul fără adăpost din gară stând pe scaunul 
mortului. Avea nişte blugi atât de uzaţi, că erau aproape 
albi. Haina îi era ruptă şi lăsa să 1 se vadă căptuşeala. 
Arăta ca un ursuleţ de pluş care fusese călcat de-un 
camion. 

— Dacă n-ar fi visele, a spus el, n-aş şti nici 
jumătate din cât ştiu despre viitor. Sunt mai bune decât 
ziarele din Olimp. 

Şi-a dres glasul, apoi a ridicat mâinile într-un gest 
dramatic: 

Podcast cu vise 

Mi se descarcă-n urechi. 

Îmi spun chestii tari. 

— Apollo? am încercat să ghicesc, gândindu-mă 
că nimeni altcineva nu putea face un haiku atât de 
nereușit. 

Şi-a dus degetul la buze. 


— Sunt incognito. Spune-mi Fred. 


— Un zeu pe nume Fred? 

— Fi, mă rog... Zeus insistă cu regulile lui. Să nu 
ne băgăm când vine vorba de-o misiune omenească. 
Chiar şi când se întâmplă lucruri grave. Dar nu se pune 
nimeni cu surioara mea. Nimeni. 

— Atunci ne poţi ajuta? 

— Ssst! Am făcut-o deja. Nu te-ai uitat afară? 

— A, te referi la tren. Cât de repede ne mişcăm? 

Apollo a chicotut. 

— Destul de repede. Din păcate, suntem în criză 
de timp. Soarele apune îndată. Dar mă gândesc că, cel 
puţin, o să traversaţi o bună parte din America. 

— Dar unde-i Artemis? 

S-a întunecat la fată. 

— Ştiu multe şi văd multe. Dar asta nici măcar eu 
nu ştiu. E... undeva ascunsă privirii. Nu-mi place 
chestia asta. 

— Şi Annabeth? 


S-a încruntat. 


— O, vrei să spui fata pe care-ai pierdut-o? Hm. 
Nu ştiu. 

Am încercat să nu mă înfurii. Ştiam că zeilor le e 
greu să-i ia în serios pe muritori, chiar şi pe semizei. 
Vieţile noastre sunt foarte scurte în comparaţie cu cele 
ale zeilor. 

— Ce ştii despre monstrul pe care-l căuta 
Artemis? l-am întrebat. Ştii ce este? 

— Nu, a spus Apollo. Dar există cineva care s-ar 
putea să ştie. Dacă până ajungeţi la San Francisco nu 
găsiți monstrul, caută-l pe Nereus, Bătrânul mării8. Are 
o memorie nemaipomenită şi ochi ageri. Deţine darul 
acelei cunoaşteri care-i este inaccesibilă Oracolului 
meu. 

— Dar e Oracolul tău, am protestat. Nu ne poți 


spune ce înseamnă profeția? 


e Fiul cel mare al Gaiei, zeiţa pământului, şi al lui 
Pontus, zeul mării. Nereus este un bătrân înţelept care 


Apollo a oftat. 

— E ca şi cum i-ai cere unui artist să-şi explice 
operele sau unui poet să-şi explice poemul. E imposibil. 
Sensul se arată doar prin căutare. 

— Cu alte cuvinte, habar n-ai. 

Apollo s-a uitat la ceas. 

— Ah, ia te uită cât e ceasul! Trebuie să plec. Mă 
îndoiesc că mai pot risca să vă ajut, Percy, dar 
aminteşte-ţi ce ţi-am spus! Dormi! Şi când te întorci, mă 
aştept la un haiku frumos despre călătorie! 

Am vrut să obiectez că nu eram obosit şi că n-aş 
face niciodată un haiku, dar Apollo a pocnit din degete, 
şi în clipa următoare mi s-au închis ochii. 

În vis, eram altcineva. Purtam o tunică grecească 
de modă veche, cam răcoroasă pe la poale, şi sandale cu 


şireturi, din piele. Aveam blana leului din Nemeea 


deține ştiinţa prezicerii viitorului. 


înfăşurată pe spate, ca o pelerină, şi fugeam undeva 
împreună cu o fată care mă ţinea strâns de mână. 

— Grăbeşte-te! mi-a spus. 

Era prea întuneric ca să-i văd bine faţa, dar am 
simţit din vocea ei că-i era frică. 

— O să ne găsească! 

Era noapte. Un milion de stele luminau deasupra 
noastră. Alergam prin iarba înaltă şi aerul era îmbătător 
de la mirosul a mii de flori. Eram într-o grădină 
frumoasă şi totuşi fata aceea voia să plecăm, de parcă 
urma să murim. 

— Nu mi-e frică, am încercat să-i spun. 

— Ar trebui să-ţi fie! mi-a răspuns, trăgându-mă 
după ea. Avea părul lung şi negru, împletit pe spate. 
Rochia ei de mătase strălucea uşor în lumina stelelor. 

Am urcat în fugă versantul unui deal. M-a tras 
după un tufiş de spini unde ne-am prăbuşit amândoi, 
gâtâind. Nu ştiam de ce era fata atât de speriată. Grădina 


părea foarte liniştită. Și mă simţeam puternic. Mai 


puternic ca oricând. 

— Nu-i nevoie să fugim, i-am zis. 

Aveam o voce mai profundă, mult mai sigură. 

— Am învins o mie de monştri cu mâinile goale. 

— Nu şi pe acesta, mi-a răspuns fata. Ladon9 e 
prea puternic. Trebuie să mergi sus, pe munte, la tatăl 
meu. E singura cale. 

Durerea din vocea ei m-a surprins. Părea, 
într-adevăr, îngrijorată, de parcă i-ar fi păsat de mine. 

— N-am încredere în tatăl tău, am spus. 

— Nici nu trebuie să ai, a fost ea de acord. Va 
trebui să-l păcăleşti. Dar nu poţi lua premiul direct. Vei 
muri. 

Am chicotit. 

— Atunci de ce nu m-ajuți tu, frumoaso? 


— [mi... îmi e teamă. Ladon mă va opri. lar 


* În mitologia greacă, Ladon este dragonul uriaş cu o 
sută de capete care păzeşte Grădina Hesperidelor. 


surorile mele, dacă află... mă vor renega. 

— Înseamnă că n-am de ales. M-am ridicat, 
frecându-mi mâinile. 

— Aşteaptă, a spus fata. 

Părea că se dă de ceasul morții să ia o hotărâre. 
Apoi, cu degetele tremurânde, şi-a dus mâna la păr şi a 
scos o agrafă lungă şi albă. 

— Dacă trebuie să lupţi, ia asta. O am de la mama 
mea, Pleione. A fost fiică a oceanului, iar agrafa conţine 
puterea oceanului. Puterea mea de nemuritoare. 

Fata a suflat asupra agrafei şi aceasta a strălucit 
slab, licărind în lumina stelelor ca o scoică şlefuită. 

— la-0, mi-a spus. Şi fă din ea o armă. 

Am râs. 

— Un ac de păr? Cum o să-l ucidă ăsta pe Ladon, 
frumoaso? 

— Poate că nu-l va ucide, a recunoscut ea. Dar e 
tot ce-ţi pot oferi, dacă te încăpăţânezi. 


Vocea fetei mi-a înmuiat inima. Am întins mâna şi 


am luat acul de păr care în mâna mea a devenit mai lung 
şi mai greu, transformându-se într-o sabie de bronz 
cunoscută mie. 

— E bine echilibrată, am spus. Deşi, de obicei, 
prefer să-mi folosesc mâinile goale. Cum să-i spun 
acestei săbii? 

— Anaklusmos, a zis fata cu tristeţe. Curentul care 
te ia prin surprindere. Înainte să-ţi dai seama, eşti luat de 
valurile mării. 

Până să-i pot mulţumi, în iarbă s-a auzit un tropăit, 
un şuierat ca aerul care iese dintr-un cauciuc, iar fata a 
spus: 

— Prea târziu! E deja aici! 

M-am trezit brusc pe scaunul şoferului din 
Lamborghini. Grover mă zgâlţâia de braț. 

— Percy, mi-a spus. S-a făcut dimineață. Trenul 
s-a oprit. Haide! 


Am încercat să mă dezmeticesc. Thalia, Zoe şi 


Bianca ridicaseră deja plasele de metal. Afară se vedeau 
munţii înzăpeziţi, acoperiţi cu pini, iar soarele se înălța 
roşu între două vârfuri. 

Mi-am scos pixul din buzunar şi m-am uitat la el. 
Anaklusmos, ăsta era vechiul nume grecesc al sabiei. 
Avea altă formă, dar eram sigur că-i aceeaşi sabie pe 
care-o văzusem în vis. 

Şi mai eram sigur de ceva. Fata pe care o văzusem 


era Zoe Umbra Nopţii. 


Capitolul XII 


In care fac snowboarding cu un porc 


Am ajuns la marginea unui orăşel de schi cuibărit 
în munţi. Pe indicator scria BINE AŢI VENIT LA 
CLOUDCROFI, NEW MEXICO. Aerul era rece şi 
rarefiat. Acoperişurile cabanelor erau acoperite de un 


strat gros de zăpadă şi pe marginea străzilor erau 


grămezi de nămeţi murdari. Valea era străjuită de pini 
înalți care aruncau o umbră deasă, deşi dimineaţa era 
însorită. 

Chiar şi îmbrăcat cu haina din blană de leu eram 
deja îngheţat când am ajuns pe Strada Principală, care se 
afla la aproape un kilometru de liniile de cale ferată. În 
timp ce mergeam, i-am povestit lui Grover despre 
conversaţia pe care o avusesem cu Apoi! o cu o noapte 
înainte şi cum îmi spusese să-l caut pe Nereus în San 
Francisco. 

Grover a părut tulburat. 

— Asta-i bine, cred. Dar întâi să ajungem acolo. 

Am încercat să rămân optimist cu privire la 
şansele noastre. Nu voiam ca Grover să intre în panică, 
dar ştiam că acum mai avem un termen limită important, 
pe lângă că trebuia s-o salvăm pe Artemis la timp pentru 
a ajunge la consiliul zeilor. Generalul spusese că 
Annabeth va fi ţinută în viaţă doar până la solstițiul de 


iarnă. Asta era vineri, peste doar patru zile. Şi mai 


spusese ceva despre un sacrificiu. Nu-mi plăcea deloc 
cum sună. 

Ne-am oprit în mijlocul oraşului. De-aici vedeam 
cam tot: o şcoală, o grămadă de magazine turistice şi 
cafenele, câteva cabane de schi, precum şi un magazin 
universal. 

— Super, a zis Thalia, privind în jur. Nicio staţie 
de autobuz. Niciun taxi. Nicio firmă de închiriat maşini. 
Nicio cale de ieşire. 

— Este o cafenea! a spus Grover. 

— Da, a spus Zoe. Cafeaua e bună. 

— Şi produse de patiserie, a spus Grover visător. 
Și hârtie cerată. 

Thalia a oftat. 

— Bun. Ce-ar fi ca voi doi să ne aduceţi ceva de 
mâncare. Percy, Bianca şi cu mine o să mergem la 
magazinul alimentar. Poate ne îndrumă cei de-acolo. 

Ne-am înţeles să ne întâlnim din nou în faţa 


magazinului universal în cincisprezece minute. Bianca 


nu părea tocmai încântată să ne însoţească, dar a venii. 

În magazin am aflat câteva lucruri importante 
despre Cloudcroft: nu era zăpadă suficientă pentru schi, 
magazinul universal vindea şobolani de cauciuc cu un 
dolar bucata şi nu era uşor să intri sau să ieşi din oraş 
dacă n-aveai maşină. 

— Ați putea chema un taxi din Alamogordo, a 
spus vânzătorul, destul de neîncrezător. E la poalele 
munților, dar îi ia cel puțin o oră să ajungă aici. Costă 
câteva sute de dolari. 

Vânzătorul părea atât de singur, că am cumpărat 
un şobolan de cauciuc. Apoi am ieşit şi ne-am aşezat pe 
verandă. 

— Minunat, a spus Thalia bosumflată. Mă plimb 
puțin pe stradă să văd dacă mai găsesc oameni cu idei şi 
în alte magazine. 

— Dar vânzătorul a spus... 

— Ştiu, mi-a răspuns. O să verific oricum. 


Am lăsat-o să plece. Ştiam cum e să n-ai stare. 


Toţi semizeii aveau probleme din pricina deficitului de 
atenţie cauzat de instinctele noastre de luptă înnăscute. 
Pur şi simplu nu puteam sta fără să facem nimic. În 
plus, aveam senzaţia că Thalia era în continuare 
supărată după conversaţia despre Luke de seara trecută. 

Am rămas cu Bianca, amândoi stânjeniți. Adică... 
oricum nu mă simţeam niciodată foarte confortabil să 
stau de vorbă cu fete, dar cu Bianca nu mai rămăsesem 
singur până acum. Nu ştiam ce să-i spun, mai ales acum, 
că era vânătoreasă şi toate cele. 

— Drăguţ şobolanul, a zis ea în cele din urmă. 

L-am aşezat pe balustrada verandei ca să atragă şi 
alți clienți în magazin. 

— Deci... cum ţi se pare până acum să fii 
vânătoreasă? am întrebat-o. 

Şi-a strâns buzele. 

— Nu mai eşti supărat pe mine că m-am alăturat 
lor, nu-i aşa? 


— Nu. Mă rog, atâta vreme cât... eşti fericită. 


— Nu ştiu dacă „fericită” e cuvântul potrivit, 
acum că Stăpâna Artemis nu mai este. Dar cu siguranţă 
e foarte tare să fii vânătoreasă. Parcă tot ce mă 
înconjoară a încetinit. Cred că-i din pricina nemuririi. 

M-am uitat la ea, încercând să observ diferenţa. 
Părea, într-adevăr, mai încrezătoare decât înainte, mai 
împăcată. Nu-şi mai ascundea faţa sub şapca verde. Îşi 
purta părul prins la spate şi mă privea în ochi când 
vorbea. M-a trecut un fior când mi-am dat seama că 
peste cinci sute sau o mie de ani, Bianca di Angelo va 
arata exact ca astăzi. Poate că va purta o conversaţie ca 
asta cu un alt semizeu, la mult timp după ce eu nu voi 
mai fi, arătând tot ca la doisprezece ani. 

— Nico nu mi-a înţeles decizia, a şoptit Bianca. 

S-a uitat la mine de parcă ar fi căutat s-o asigur că 
totul e în regulă. 

— Nico o să fie bine, am spus. Tabăra Semizeilor 
primeşte o mulțime de copilaşi. Aşa a fost şi cu 


Annabeth. 


Bianca a încuviinţat din cap. 

— Sper s-o găsim. Pe Annabeth, adică. E 
norocoasă că are un prieten ca tine. 

— De parcă i-am fost de vreun folos... 

— Nu te învinovăţi, Percy. Ţi-ai riscat viaţa ca să 
ne salvezi pe fratele meu şi pe mine. Ce mai, ai fost 
foarte curajos. Dacă nu te-aş fi cunoscut, nu l-aş fi lăsat 
pe Nico în tabără cu inima uşoară. M-am gândit că dacă 
acolo sunt oameni ca tine, Nico va fi bine. Eşti un tip de 
treabă. 

Complimentul m-a luat prin surprindere. 

— Chiar dacă te-am doborât la capturarea 
steagului? 

A izbucnit în râs. 

— Bine. Exceptând episodul acela, eşti de treabă. 

La câteva sute de metri, Grover şi Zoe au ieşit din 
cafenea încărcaţi cu pungi cu produse de patiserie şi 
băuturi. Într-un fel mi-aş fi dorit să nu se întoarcă încă. 


Era ciudat, dar îmi dădusem seama că-mi plăcea să 


vorbesc cu Bianca. Era de treabă. Oricum, era mult mai 
plăcut să petreci timpul cu ea decât cu Zoe Umbra 
Nopţii. 

— ȘI care-l treaba cu tine şi cu Nico? am 
întrebat-o. Unde aţi fost la şcoală înainte de Westover? 

S-a încruntat. 

— Cred că era o şcoală cu internat din D.C. Mi se 
pare c-a trecut foarte mult timp. 

— N-aţi locuit niciodată cu părinții voştri? Cu 
părintele muritor, adică? 

— Ni s-a spus că părinții noştri au murit. Există un 
depozit bancar pentru noi. O mulțime de bani, presupun. 

O dată pe lună venea un avocat să vadă ce facem. 
Apoi, Nico şi cu mine a trebuit să părăsim şcoala. 

— De ce? 

S-a încruntat iarăşi. 

— A trebuit să mergem undeva. Îmi amintesc că 
era important. A fost un drum lung. Şi am stat la hotel 


câteva săptămâni. Apoi... nu mai ştiu. Intr-o zi, a venit 


un alt avocat să ne ia. A spus că e timpul să plecăm. 
Ne-a adus cu maşina înapoi spre est, prin D.C. Apoi sus, 
în Maine. Și am început să mergem la Westover. 

Era o poveste neobişnuită. Dar Bianca şi Nico 
erau semizei. Pentru ei nimic nu era normal. 

— Asta înseamnă că l-ai crescut pe Nico de mic? 
am întrebat. Aţi fost doar voi doi? 

A încuviunţat din cap. 

— De asta am vrut atât de tare să mă alătur 
Vânătoreselor. Adică, ştiu că-i un gest egoist, dar am 
vrut să am propria viaţă şi proprii prieteni. ÎL iubesc pe 
Nico, nu mă înţelege greşit, dar am vrut să ştiu cum e să 
nu fii sora mai mare a cuiva douăzeci şi patru de ore pe 
ZI. 

M-am gândit la vara trecută, la cum mă simţisem 
când aflasem că am un ciclop pe post de frate mai mic. 
O înţelegeam pe Bianca. 

— Zoe pare să aibă încredere în tine, i-am spus. 


Chiar aşa, despre ce vorbeaţi, despre ceva periculos în 


legătură cu misiunea? 

— Când? 

— leri dimineaţă în pavilion, am spus înainte 
să-mi dau seama. Ziceaţi ceva de General. 

S-a întunecat la faţă. 

— Dar cum ai... Şapca de invizibilitate. Ai tras cu 
urechea? 

— Nu! Adică, nu chiar. Doar că... 

Am fost salvat de sosirea lui Zoe şi a lui Grover cu 
băuturi şi produse de patiserie. Ciocolată caldă pentru 
mine şi Bianca. Cafea pentru ei. Am primit o brioşă cu 
afine şi era atât de bună, că aproape reuşeam să ignor 
privirea revoltată pe care mi-o arunca Bianca. 

— Ar trebui să facem vraja de urmărire, a spus 
Zoe. Grover, mai ai nişte ghinde? 

— Aăă... a mormăit Grover. 

Mesteca o brioşă cu tărâţe, cu tot cu ambalaj. 

— Cred că da. Trebuie doar să... 


A îngheţat. 


Mă pregăteam să-l întreb ce s-a întâmplat, când o 
briză caldă a trecut fremătând pe lângă noi, de parcă o 
rafală de primăvară s-ar fi rătăcit în mijlocul iernii. Aer 
proaspăt cu miros de flori sălbatice şi soare, şi încă 
ceva, aproape ca o voce care încerca să spună ceva. Un 
avertisment. 

Zoe a icnit. 

— Grover, paharul. 

Grover şi-a scăpat paharul de cafea, care era 
decorat cu imagini de păsări. Dintr-odată, păsările s-au 
desprins de pe pahar şi şi-au luat zborul — un stol de 
porumbei minusculi. Șobolanul meu de cauciuc a 
chiţăit. A şters-o de pe balustradă în pădure, cu blană şi 
mustăţi adevărate. 

Grover s-a prăbuşit lângă cafeaua care scotea 
aburi în zăpadă. Ne-am adunat în jurul lui şi-am încercat 
să-l trezim. A gemut, bătând din pleoape. 

— Hei! a spus Thalia, care tocmai venea. Tocmai 


am... Ce-a pățit Grover? 


— Nu ştiu, am spus. S-a prăbuşit. 

— Aaa, a gemut Grover. 

— Păi, ridicaţi-l! a zis Thalia. Avea sulița în mână. 
S-a uitat înapoi de parcă ar fi fost urmărită. 

— Trebuie să plecăm de-aici. 

K 

Am reuşit să ajungem la marginea oraşului înainte 
să apară primii doi războinici schelet. Au coborât din 
copaci, de-o parte şi de cealaltă a drumului. În loc de 
costume de camuflaj gri, acum purtau uniforme albastre 
de poliţişti din New Mexico, dar aveau aceeaşi piele 
cenuşie şi transparentă şi ochi galbeni. 

Şi-au scos pistoale. Recunosc că pe vremuri 
credeam c-ar fi mişto să învăţ să trag cu arma, dar de 
îndată ce războinicii schelet şi-au îndreptat armele spre 
mine, m-am răzgândit. 

Thalia şi-a lovit brăţara. Stârnind un vârtej, Aegis 
a prins viaţă pe braţul ei, dar războinicii nici n-au clipit. 


Ochii lor galbeni, strălucitori mă străpungeau. 


Am scos-o pe Anaklusmos, deşi nu eram sigur 
cum îmi va fi de folos împotriva armelor de foc. 

Zoe şi Bianca şi-au pregătit arcurile, dar Bianca 
avea probleme, deoarece Grover tot leşina şi se sprijinea 
de ea. 

— Înapoi, a spus Thalia. 

Am început să ne retragem, dar apoi am auzit 
foşnet de ramuri. Încă două schelete au apărut pe drum 
în spatele nostru. Eram înconjurați. 

M-am întrebat unde erau celelalte schelete. La 
Smithsonian văzusem o duzină. Apoi, unul dintre 
războinici a scos un telefon mobil şi a spus ceva în el. 

Doar că nu vorbea. Scotea un soi de zdrăngănit, de 
păcănit, ca atunci când se loveşte os de os. Dintr-odată 
am înţeles care era treaba. Scheletele se despărțiseră ca 
să ne caute. Scheletele astea îşi chemau acum tovarășii, 
în scurt timp, aveau să fie toți pe capul nostru. 

— E pe-aproape, a gemut Grover. 


— E aici, am spus. 


— Nu, a insistat el. Darul. Danii din partea 
Sălbăticiei. 

Nu ştiam despre ce vorbeşte, dar eram îngrijorat 
de starea lui. Nu era în stare nici să meargă, darămite să 
lupte. 

— Va trebui să ne luptăm fiecare cu câte unul, a 
zis Thalia. Ei sunt patru. Noi suntem patru. Poate că aşa 
îl vor lăsa în pace pe Grover. 

— De acord, a spus Zoe. 

— Sălbăucia! a gemut Grover. 

Un vânt cald a traversat canionul, frunzele 
copacilor au foşnit, dar eu nu mi-am luat ochii de la 
schelete. Mi-am amintit cum se bucurase Generalul de 
soarta lui Annabeth. Mi-am amintit cum o trădase Luke. 

Și am pornit la atac. 

Primul schelet a tras. Timp s-a scurs mai lent. N-o 
să spun c-am văzut glonţul venind, dar i-am simţit 
traiectoria, tot aşa cum simţeam curenţii de apă din 


ocean. L-am respins cu muchia sabiei şi am continuat să 


atac. 

Scheletul a scos un baston şi i-am tăiat braţele de 
la coate. Apoi l-am tăiat în două cu sabia. 

Oasele i s-au împrăștiat şi-au căzut grămadă, 
zdrăngănind pe asfalt. Aproape instantaneu au început 
să se mişte, să se reasambleze. Al doilea schelet a 
clămpănit din dinţi la mine şi a încercat să tragă, dar 
i-am lovit arma, aruncând-o în zăpadă. 

Credeam că mă descurc destul de bine până când 
celelalte două schelete m-au împuşcat în spate. 

— Percy! a țipat Thalia. 

Am căzut cu faţa în jos pe stradă. Apoi mi-am dat 
seama de ceva... că nu eram mort. Impactul gloanţelor 
fusese superficial, ca un ghiont în spate, dar nu mă 
răniseră. 

Blana leului din Nemeea! Haina mea era antiglont. 

Thalia l-a atacat pe cel de-al doilea schelet. Zoe şi 
Bianca au început să tragă săgeți în al treilea şi al 


patrulea. Grover stătea acolo, cu mâinile întinse spre 


copaci de parcă ar fi vrut să-i îmbrăţişeze. 

În stânga noastră, în pădure, s-a auzit un sunet 
puternic, ca un buldozer. Poate că soseau întăriri pentru 
schelete. M-am ridicat în picioare şi m-am ferit de un 
baston de poliție. Scheletul pe care-l tăiasem în două 
şi-a recăpătat forma complet şi s-a repezit la mine. 

N-aveam cum să-i oprim. Zoe şi Bianca trăgeau 
direct în cap, dar săgețile treceau şuierând prin craniile 
lor goale. Unul a atacat-o pe Bianca şi m-am gândit că 
i-a sunat ceasul, dar şi-a scos cuțitul de vânătoare şi l-a 
înjunghiat pe războinic în piept. Scheletul a fost cuprins 
de flăcări, lăsând în urmă o grămăjoară de cenuşă şi o 
insignă de polițist. 

— Cum ai făcut asta? a întrebat Zoe. 

— Nu ştiu, a răspuns Bianca agitată. O lovitură 
norocoasă? 

— Păi, mai fă o dată! 

Bianca a încercat, dar acum cele trei schelete 


rămase se fereau de ea. Ne-au împins înapoi, ţinându-ne 


la distanţă cu bastoanele. 

— Avem vreun plan? am întrebat în timp ce ne 
retrăgeam. 

N-a răspuns nimeni. Copacii din spatele 
scheletelor tremurau. Crengile se rupeau. 

— Un cadou, a murmurat Grover. 

Iar apoi, cu un zgomot infernal, a aterizat pe şosea 
cel mai mare porc pe care-l văzusem vreodată. Era un 
mistreţ înalt de nouă metri, cu un rât roz plin de muci şi 
coli cât nişte canoe. Pe spate i se zburleau fire de păr 
maronii, iar ochii îi erau sălbatici şi plini de furie. 

Mistreţul a scos un sunet înfricoşător şi a azvârlit 
celelalte trei schelete într-o parte. A făcut-o cu atâta 
forţă, că au zburat pe deasupra copacilor şi s-au izbit de 
munte unde s-au făcut bucăţi. Femururi şi humerusuri 
au zburat în toate părțile. 

Apoi, porcul s-a repezit la noi. 

Thalia a ridicat sulița, dar Grover a strigat: 


— Nu-l omori. 


Mistreţul a mârâit şi a scormonit pământul cu 
copita, gata de atac. 

— E mistrețul din Erimant 10, a spus Zoe, 
încercând să-şi păstreze calmul. Nu cred că-l putem 
ucide. 

— E un cadou, a spus Grover. O binecuvântare 
din partea Sălbăuiciei! 

Mistreţul a scos un sunet înspăimântător şi şi-a 
arătat colții. Zoe şi Bianca s-au ferit din calea lui. A 
trebuit să-l împing pe Grover ca să nu fie proiectat în 
munte de Expresul Porcesc. 

— Da, mă simt binecuvântat! am spus. 
Împrăştierea! 

Am fugit în direcții diferite şi pentru o clipă 
mistrețul a fost derutat. 


— Vrea să ne omoare! a zis Thalia. 


1 Mistreţul care a trebuit capturat de către eroul Hercule 
ca parte a muncilor sale. 


— Desigur, a spus Grover. E sălbatic! 

— Atunci cum e o binecuvântare? a întrebat 
Bianca. 

Mie mi se părea o întrebare de bun simţ, dar 
porcul s-a simţit jignit şi a atacat-o. Ea era mai rapidă 
decât credeam. S-a rostogolit din calea copitelor şi a 
ajuns în spatele fiarei. Acesta a lovit cu colții şi a făcut 
praf indicatorul cu BINE AŢI VENIT LA 
CLOUDCROFI. 

Mi-am stors creierii şi am încercat să-mi amintesc 
mitul mistreţului. Eram destul de sigur că Hercule se 
luptase odată cu el, dar nu-mi aminteam cum l-a învins, 
îmi aduceam aminte vag că porcul distrusese câteva 
oraşe greceşti înainte ca Hercule să-i vină de hac. Nu 
puteam decât să sper că oraşul Cloudcroft avea 
asigurare împotriva atacurilor mistreților uriași. 

— Nu te opri! a strigat Zoe. 

Ea şi Bianca au fugit în direcții opuse. Grover 


dansa în jurul mistrețului, cântând la nai, în timp ce 


mistrețul pufnea şi încerca să-l spintece. Dar Thalia şi 
cu mine am avut ghinion. Când mistrețul s-a întors spre 
noi, Thalia a făcut greşeala să-şi ridice scutul ca să se 
apere. La vederea capului Meduzei, mistrețul a guiţat 
revoltat. Poate semăna prea mult cu vreo rudă de-a lui. 
Mistreţul s-a năpustit asupra noastră. 

Am reuşit să păstrăm distanţa doar pentru c-am 
luat-o la fugă pe deal în sus şi puteam face fente în jurul 
copacilor, în vreme ce el trebuia să-şi croiască drum 
printre ei. 

Pe cealaltă parte a dealului am găsit o porţiune 
veche de cale ferată, pe jumătate îngropată în zăpadă. 

— Pe-aici. 

Am apucat-o pe Thalia de braţ şi am fugit de-a 
lungul şinelor, în timp ce mistrețul mugea în spatele 
nostru, alunecând şi patinând pe panta abruptă a 
dealului. Slavă zeilor, copitele nu-i erau făcute pentru 
aşa ceva. 


In faţă, am văzut un tunel acoperit. Dincolo de ei, 


o punte veche peste un defileu. Mi-a venit o idee 
nebunească. 

— Urmează-mă! 

Thalia a încetinit — n-am avut timp s-o întreb de 
ce, dar am tras-o după mine şi m-a urmat cu greu. În 
spatele nostru, un porc de zece tone cât un tanc dobora 
pini şi zdrobea bolovani uriaşi cu  copitele, 
urmărindu-ne. 

Am intrat în fugă cu Thalia în tunel şi am ieşit pe 
partea cealaltă. 

— Nu! a țipat Thalia. 

S-a făcut albă ca hârtia. Eram la marginea punţii, 
iar dedesubt era o prăpastie. Mai erau douăzeci de metri 
până la un defileu acoperit cu zăpadă. 

Mistreţul era chiar în spatele nostru. 

— Haide! i-am spus. Cred că n-o să se rupă cu 
noi. 

— Nu pot! a strigat Thalia. Privirea îi era 


înnebunită de frică. 


Mistreţul s-a năpustit prin tunel, gonind cu viteză 
maximă. 

— Acum! i-am strigat Thaliei. 

S-a uitat în jos şi a înghiţit în sec. Jur că s-a făcut 
verde la faţă. 

N-am avut timp să mă gândesc de ce. Mistreţul s-a 
năpustit din tunel, drept spre noi. Planul B. Am placat-o 
pe Thalia şi am căzut amândoi de pe punte, pe versantul 
muntelui. Am alunecat pe Aegis ca pe un snowboard 
peste stânci, noroi şi zăpadă, coborând cu viteză. 
Mistreţul a fost mai puţin norocos. N-a putut vira atât de 
repede, aşa că monstrul, cu cele zece tone ale sale, s-a 
năpustit pe mica punte care s-a îndoit sub greutatea lui. 
Mistreţul a căzut în defileu cu un guiţat puternic şi a 
aterizat pe un nămete cu un BUUUF asurzitor! 

Thalia şi cu mine am alunecat şi ne-am oprit. 
Amândoi gâfâiam. Eram zgâriat şi sângeram. 

Thalia avea ace de pin în păr. Lângă noi, mistrețul 


guiţa şi se zbătea. Nu-i vedeam decât părul ţepos de pe 


spate. Era complet înţepenit în zăpadă, ca într-un 
ambalaj de polistiren. Nu părea rănit, dar nici nu putea 
pleca nicăieri. 

M-am uitat la Thalia. 

— Ţi-e frică de înălțime. 

Acum, că ne aflam în siguranță la poalele 
muntelui, în privire i se putea citi din nou furia 
obişnuită. 

— Nu fi idiot. 

— De-aia te-ai speriat în microbuzul lui Apollo şi 
n-ai vrut să vorbeşti despre asta. 

A tras adânc aer în piept. Apoi şi-a scuturat acele 
de pin din păr. 

— Dacă mai spui cuiva, jur că... 

— Nu, nu, am spus. E în regulă. Doar că... fiica 
lui Zeus, stăpânul cerului, se teme de înălțime? 

Era gata să mă doboare în zăpadă când, de sus, s-a 
auzit vocea lui Grover: 


— Heeei? 


— Suntem aici, jos! am strigat. 

Câteva minute mai târziu, Zoe, Bianca şi Grover 
ni s-au alăturat. Am rămas acolo, privind cum se zbate 
mistrețul în zăpadă. 

— O binecuvântare din partea Sălbăticiei, a spus 
Grover, deşi acum părea agitat. 

— Sunt de acord, a spus Zoe. Trebuie să ne 
folosim de ea. 

— Stai aşa, a zis Thalia iritată. 

Încă mai arăta de parcă ar fi pierdut lupta cu un 
pom de Crăciun. 

— Explică-mi şi mie de ce eşti atât de sigur că 
acest porc e o binecuvântare. 

Grover a privit în jur, absent. 

— Este mijlocul nostru de transport spre vest. Ai 
idee cât de repede se poate deplasa? 

— Distractiv, am spus. Suntem nişte... cowboy de 
porci. 


Grover a încuviințat din cap. 


— Trebuie să ne urcăm la bord. Aş vrea... Aş vrea 
să am mai mult timp la dispoziţie să arunc o privire 
înjur. Dar acum a dispărut. 

— Ce-a dispărut? 

Grover nu părea să mă audă. S-a îndreptat spre 
mistreţ şi i-a sărit în spinare. Mistreţul începea deja să 
străpungă troianul. Odată ce se elibera, nu mai putea fi 
oprit. Grover şi-a scos naiul. A început să cânte o 
melodie plină de energie şi i-a aruncat mistreţului un 
măr. Mărul a zburat prin aer şi s-a învârtit chiar 
deasupra nasului mistreţului, iar acesta a luat-o razna, 
chinuindu-se să-l apuce. 

— Servodirecţie, a murmurat Thalia. Minunat. 

Şi-a târât picioarele până la mistreţ şi i-a sărit în 
spinare, în spatele lui Grover, care lăsase destul loc şi 
pentru noi. 

Zoe şi Bianca au pornit-o spre mistreţ. 

— Stai aşa, am zic. Voi două ştiţi despre ce 


vorbeşte Grover — despre binecuvântarea sălbăticie? 


— Bineînţeles, răspuns Zoe. Tu n-ai simţit nimic 
în vânt? A fost atât de puternică... nu m-am gândit că-i 
voi mai simți prezenţa vreodată. 

— Prezența cui? 

S-a uitat la mine ca la un tâmpit. 

— A stăpânului Sălbăticiei, desigur. Timp de o 
clipă, când a apărut mistrețul, am simțit prezența lui 


Pan. 


Capitolul XIII 


In care vizităm cimitirul de vechituri al zeilor 


Am călărit mistrețul până la apusul soarelui. Mai 
mult de-atât, posteriorul meu nici n-ar mai fi suportat. 
Imaginaţi-vă cum ar fi să călăriţi o zi întreagă pe o perie 
uriaşă de sârmă, pe un drum pietruit. Cam tot aşa de 
confortabil era şi pe mistreţ. 


N-am nici cea mai vagă idee câți kilometri am 


făcut, dar munţii au dispărut în depărtare şi au fost 
înlocuiţi de kilometri întregi de teren plat şi uscat. Iarba 
ŞI arbuştii s-au rărit până când, la un moment dat, ne-am 
trezit galopând (oare mistreţii galopează?) prin deşert. 

Odată cu lăsarea nopţii, mistrețul s-a oprit la un 
pârâu şi a scos un fornăit. A început să bea din apa 
tulbure, apoi a scos din pământ un cactus saguaro şi l-a 
mestecat cu tot cu ţepi. 

— Mai departe nu va merge, a spus Grover. 
Trebuie să ne dăm jos cât timp mănâncă. 

Nimeni n-a avut nevoie de alte lămuriri. Am 
alunecat de pe spatele mistreţului care era ocupat cu 
devorarea  cactuşilor. Apoi ne-am îndepărtat 
clătinându-ne, cu posterioarele noastre rănite. 

După al treilea cactus şi încă o porție de apă 
tulbure, mistrețul a scos un răget şi a râgâit, apoi s-a 
întors Şi a luat-o la goană înapoi spre est. 

— Cred că preferă muntele, am spus. 


— Nu-l pot învinui, a zis Thalia. Ia priviţi. 


În faţa noastră se întindea un drum cu două benzi 
pe jumătate acoperit cu nisip. De cealaltă parte a 
drumului era un pâlc de clădiri prea mic ca să fie un 
oraş: o casă abandonată, cu ferestrele acoperite de 
scânduri, o dugheană în care se vindea taco, care arăta 
ca şi cum nu mai fusese deschisă de la naşterea lui Zoe 
Umbra Nopţii, şi un oficiu poştal într-o clădire vopsită 
în alb, cu o pancartă pe care scria GILA CLAW, 
ARIZONA agăţată strâmb deasupra uşii. Dincolo era un 
şir de dealuri... dar apoi am observat că nu erau dealuri 
obişnuite. Terenul era mult prea plat ca să fie dealuri 
pe-acolo. De fapt, erau movile uriaşe de maşini vechi, 
aparate şi alte resturi metalice. Era un cimitir de 
vechituri care părea să nu se mai sfârşească. 

— Hei, am spus. 

— Ceva — mi spune că n-o să găsim aici maşini de 
închiriat, a spus Thalia. S-a uitat la Grover. Bănuiesc că 
nu mai ai un mistreţ în mânecă? 


Grover adulmeca şi părea neliniştit. Şi-a luat 


ghindele şi le-a aruncat în nisip, apoi a început să cânte 
la nai. Ghindele s-au rearanjat într-un fel care nu-mi 
spunea nimic, dar Grover părea îngrijorat. 

— Ăştia suntem noi, a spus. Ghindele astea cinci. 

— Care sunt eu? l-am întrebat. 

— Aia mică şi deformată, a sugerat Zoe. 

— O, ia mai ţine-ţi gura. 

— Grupul de acolo, a spus Grover, arătând spre 
stânga, e semn rău. 

— Un monstru? a întrebat Thalia. 

Grover părea neliniștit. 

— Nu simt niciun miros, ceea ce-i ciudat. Dar 
ghindele nu mint. Următoarea noastră provocare... 

A arătat direct spre cimitirul de vechituri. Cum 
lumina soarelui aproape dispăruse, dealurile din metal 
arătau ca de pe altă planetă. 

K 

Am decis să rămânem acolo peste noapte şi 


dimineața să ne încercăm norocul cu cimitirul de 


vechituri. Nimeni nu voia să intre acolo pe întuneric. 

Zoe şi Bianca au scos din rucsacuri cinci saci de 
dormit şi saltele de spumă. Nu ştiu cum era posibil, căci 
rucsacurile erau mici, dar probabil erau vrăjite pentru a 
cuprinde mai multe lucruri. Am observat că şi arcurile şi 
săgețile lor erau magice. N-am dat atenţie, dar când 
Vânătoresele aveau nevoie de ele, acestea le apăreau pur 
şi Simple în spate. lar când nu mai aveau nevoie, 
dispăreau. 

Frigul s-a lăsat repede, aşa că Grover şi cu mine 
am strâns scânduri vechi de la casa în ruine, iar Thalia 
le-a aprins cu un şoc electric pentru a face un foc de 
tabără. În scurt timp ne simţeam pe cât de confortabil te 
poți simţi într-un oraş-fantomă din mijlocul pustietăţii. 

— Au apărut stelele, a spus Zoe. 

Avea dreptate. Frau cu milioanele, în lipsa 
luminilor oraşului care să lumineze cerul. 

— E uimitor, a spus Bianca. N-am mai văzut 


niciodată Calea Lactee. 


— Asta nu-i nimic, a spus Zoe. Pe vremuri, erau 
mai multe. Constelații întregi au dispărut din cauza 
poluării luminoase cauzate de oameni. 

— Vorbeşti de parcă tu n-ai fi om, am spus. 

Zoe şi-a ridicat o sprânceană. 

— Eu sunt Vânătoreasă. Mie-mi pasă ce se 
întâmplă cu locurile sălbatice din lume. Poţi spune şi 
dumneata lucrul ăsta? 

— Tu, a corectat-o Thalia. Nu dumneata... 

— Dar tu se foloseşte la început de propoziţie. 

— Şi la final, a spus Thalia. Nu dumneata sau 
dumneavoastră. Ci tu. 

Zoe şi-a ridicat mâinile exasperată. 

— Detest limba asta. Se schimbă prea des! 

Grover a oftat. Încă privea la stele de parcă se 
gândea la problema poluării luminoase. 

— Dacă Pan ar fi aici, ar rezolva problema. 

Zoe a dat din cap cu tristeţe. 


— Poate că-i vorba de cafea, a spus Grover. Beam 


cafea când a suflat vântul. Poate că dac-aş mai bea nişte 
cafea... 

Eram convins că nu cafeaua făcuse posibil tot ce 
se întâmplase în Cloudcroft, dar nu m-a lăsat inima să-i 
spun lui Grover. M-am gândit la şobolanul de cauciuc şi 
la păsările care înviaseră dintr-odată când suflase vântul. 

— Grover, chiar crezi c-a fost Pan? Adică, ştiu că 
asta ţi-ai dori. 

— EI ne-a trimis ajutor, a insistat Grover. Nu ştiu 
cum sau de ce. Dar a fost prezent. După misiunea asta, o 
să mă întorc în New Mexico şi o să beau o tonă de 
cafea. E cea mai bună pistă din ultimii două mii de ani. 
Am fost atât de aproape. 

Nu i-am răspuns. Nu voiam să-i distrug speranţele. 

— Ce vreau eu să ştiu, a spus Thalia privind-o pe 
Bianca, e cum l-ai distrus pe unul dintre zombi. Mai 
sunt încă mulţi şi trebuie să ne dăm seama cum să 
luptăm cu ei. 


Bianca a clătinat din cap. 


— Nu ştiu. N-am făcut decât să-l înjunghii şi a 
fost cuprins de flăcări. 

— Poate cuțitul are ceva special, am spus. 

— E la fel ca al meu, a spus Zoe. Bronz celest. 
Dar al meu n-a avut acelaşi efect asupra războinicilor. 

— Poate că scheletul trebuie lovit într-un loc 
anume, am spus. 

Bianca părea jenată că toată lumea o privea cu 
atenţie. 

— În fine, a zis Zoe. O să găsim noi răspunsul. 
Între timp, ar trebui să ne planificăm următoarea 
mişcare. După ce trecem de cimitirul de vechituri, 
trebuie să ne continuăm drumul spre Apus. Dacă găsim 
O şosea, am putea face autostopul până în cel mai 
apropiat oraş. Cred că e vorba de Las Vegas. 

Mă pregăteam să protestez că Grover şi cu mine 
avuseserăm experienţe neplăcute în oraşul ăsta, dar 
Bianca ne-a luat-o înainte. 


— Nu! a spus. Nu acolo! 


Arăta foarte speriată, de parcă ar fi fost aruncată 
din vârful unui montagne russe. 

Zoe s-a încruntat. 

— De ce? 

Bianca a suspinat. 

— Cred... cred c-am stat acolo o vreme. Împreună 
cu Nico. Pe vremea când călătoream. Dar apoi, nu-mi 
amintesc... 

Brusc am avut o presimțire funestă. Mi-am amintit 
ce-mi spusese Bianca despre Nico şi despre şederea ei la 
hotel. M-am uitat la Grover şi am avut senzația că ne 
gândeam la acelaşi lucru. 

— Bianca, i-am spus. Hotelul la care-ați locuit — 
se numea cumva Cazinoul Lotus? 

A făcut ochii mari. 

— De unde ştii? 

— O, splendid, am spus. 

— Stați aşa, a spus Thalia. Ce e Cazinoul Lotus? 


— Acum vreo doi ani, am spus, Grover, Annabeth 


şi cu mine am fost prinşi acolo. E făcut astfel încât să nu 
mai vrei să pleci. Am stat cam o oră. Când am ieşit, 
trecuseră cinci zile. Face ca timpul să treacă mai iute. 

— Nu, a spus Bianca. Nu, e imposibil. 

— Ai spus c-a venit cineva şi v-a scos de-acolo, 
mi-am amintit. 

— Da. 

— Cum arăta? Ce-a spus? 

— Eu... Nu-mi amintesc. Te rog, chiar nu vreau 
să vorbesc despre asta. 

Zoe s-a aplecat în faţă. Sprâncenele i s-au unit a 
îngrijorare. 

— Ai spus că Washingtonul era altfel când te-ai 
întors acolo vara trecută. Nu ti-aminteai să fi fost vreo 
stație de metrou. 

— Da, dar... 

— Bianca, a spus Zoe, îmi poți spune numele 
actualului preşedinte al Statelor Unite? 


— Nu fi caraghioasă, a zis Bianca. 


Ne-a spus numele corect al preşedintelui. 

— Şi cine a fost preşedinte înainte? a întrebat Zoe. 

Bianca s-a gândit o vreme. 

— Roosevelt. 

Zoe a înghiţit cu noduri. 

— Theodore sau Franklin? 

— Franklin, a spus Bianca. F.D.R. 

— Ca în Autostrada F.D.R? am întrebat. Serios, 
asta-i cam tot ce ştiam despre F.D.R. 

— Bianca, a spus Zoe. F.D.R. nu e ultimul 
preşedinte. Asta s-a întâmplat acum aproximativ 
şaptezeci de ani. 

— E imposibil, a spus Bianca. Eu... eu nu sunt 
atât de bătrână. 

Şi-a privit mâinile de parcă ar fi vrut să se asigure 
că nu erau ridate. 

Thalia s-a întristat. Cred că ştia ce înseamnă să 
trăieşti o vreme în afara timpului. 


— E în regulă, Bianca. Cel mai important lucru 


este că tu şi Nico sunteţi teferi. Aţi reuşit să scăpaţi. 

— Dar cum? am întrebat. Am stat doar o oră şi 
de-abia am scăpat. Cum aţi reuşit să scăpaţi după ce ați 
stat acolo atât de mult timp? 

— Ţi-am spus. Bianca părea gata să izbucnească 
în plâns. A venit un tip care-a spus că-i timpul să 
plecăm. ȘI... 

— Dar cine? Şi de ce? 

Înainte să-mi poată răspunde, am fost surprinşi de 
o lumină puternică care venea dinspre şosea. De nicăieri 
au apărut farurile unei maşini. Într-un fel speram să fie 
Apollo, venit să ne ajute iarăşi cu transportul, dar 
motorul era mult prea silențios pentru carul soarelui şi, 
în plus, era noapte. Ne-am luat sacii de dormit şi ne-am 
dat la o parte când o limuzină de un alb orbitor s-a oprit 
în faţa noastră. 

Uşa din spate a limuzinei s-a deschis chiar în 
dreptul meu. Înainte să pot face vreun pas, m-am trezit 


cu o sabie la gât. 


Am auzit cum Zoe şi Bianca şi-au scos arcurile. 
Când posesorul sabiei a ieşit din maşină, m-am dat 
înapoi foarte încet. N-aveam de ales, căci îmi împingea 
vârful sabiei sub bărbie. 

A zâmbit cu cruzime. 

— Nu mai eşti atât de iute acum, nu-i aşa, 
derbedeule? Era un tip masiv, cu tunsoare militară, 
jachetă de motociclist din piele neagră, blugi negri, un 
tricou alb mulat şi bocanci militari. Ochelarii de soare 
curbați îi ascundeau ochii, dar ştiam ce se afla în spatele 
ochelarilor — orbitele goale în care ardeau flăcări. 

— Ares, am mârâit. 

Zeul războiului s-a uitat la prietenii mei. 

— Pe loc repaus, muritorilor. 

A pocnit din degete şi armele le-au căzut la 
pământ. 

— Asta-i o întâlnire prietenească. Mi-a înfipt şi 
mai adânc vârful sabiei sub bărbie. Desigur, mi-ar 


plăcea să-ți iau capul ca trofeu, dar cineva vrea să te 


întâlnească. Şi nu-mi decapitez niciodată duşmanii în 
faţa unei doamne. 

— Ce doamnă? a întrebat Thalia. 

Ares şi-a întors privirea spre ea. 

— Măi, să fie. Auzisem eu că te-ai întors. 

A lăsat sabia în jos şi m-a dat la o parte. 

— Thalia, fiică a lui Zeus, a spus Ares gânditor. 
Nu eşti într-o companie foarte bună. 

— Ce-ţi pasă ție, Ares? i-a răspuns ea. Cine-i în 
maşină? 

Ares a zâmbit, bucurându-se de atenția de care 
avea parte. 

— O, mă îndoiesc că vrea să vă întâlnească şi pe 
voi. În special, pe ele. Le-a arătat cu bărbia pe Zoe şi 
Bianca. Ce-ar fi să luaţi nişte taco între timp? Percy va 
lipsi doar câteva minute. 

— Nu-l lăsăm singur cu tine, stăpâne Ares, a spus 


Zoe. 


— De altfel, a intervenit şi Grover, localul cu taco 
e închis. 

Ares a pocnit iarăşi din degete. Luminile din 
interiorul localului s-au aprins brusc. Scândurile au 
zburat din uşă şi semnul cu ÎNCHIS s-a transformat în 
DESCHIS. 

— Ce spuneai, ţapule? 

— Mergeţi, le-am spus prietenilor mei. Mă 
descurc. Am încercat să par mai încrezător decât mă 
simţeam. 

Mă îndoiesc că l-am păcălit pe Ares. 

— L-aţi auzit, a spus Ares. E mare şi puternic. Are 
lucrurile sub control. 

Prietenii mei s-au îndreptat fără tragere de inimă 
spre restaurantul cu taco. Ares m-a privit dezgustat, apoi 
a deschis uşa limuzinei ca un şofer. 

— Intră, derbedeule, a spus. Şi ai grijă cum te 


porți. Ea nu iartă grosolănia atât de uşor ca mine. 

Când am văzut-o, mi-a picat faţa. 

Am uitat cum mă cheamă. Am uitat unde mă aflu. 
Am uitat cum să vorbesc în propoziţii. 

Purta o rochie de satin roşie şi părul ei forma o 
cascadă de bucle. Faţa ei era cel mai frumos lucru pe 
care-l văzusem vreodată — machiaj perfect, ochi 
fermecători şi un zâmbet care ar fi luminat şi partea 
întunecată a Lunii. 

Privind în urmă, nu pot să spun cu cine semăna. Şi 
nici măcar ce culoare aveau părul sau ochii ei. Alegeţi 
cea mai frumoasă actriţă la care vă puteţi gândi. Zeița 
era de zece ori mai frumoasă. Alegeţi culoarea voastră 
preferată de păr, culoarea preferată de ochi, orice. Zeița 
le avea pe toate. 

Când mi-a zâmbit, pentru o clipă a semănat puţin 
cu Annabeth. Apoi cu o actriţă de televiziune pentru 
care făcusem o pasiune în clasa a cincea. Apoi... mă 
rog, aţi prins ideea. 


— Ah, Percy, ai venit, a spus zeiţa. Eu sunt 


Afrodita. 

M-am strecurat în scaunul din faţa ei şi am spus 
ceva de genul: 

— Aăă... ah... gah. 

A zâmbit. 

— Ce dulce eşti. Ţine asta, te rog. 

Mi-a dat o oglindă de mărimea unei farfurii şi 
mi-a cerut să i-o ţin. S-a aplecat în faţă şi şi-a 
împrospătat rujul, deşi nu vedeam nimic în neregulă la 
el. 

— Ştii de ce eşti aici? m-a întrebat. 

Am vrut să-i răspund. De ce nu puteam forma o 
propoziţie întreagă? Era doar o femeie. O femeie extrem 
de frumoasă. Cu ochi ca nişte lacuri limpezi... Hei! 

M-am ciupit tare de braţ. 

— Eu... nu știu, am îngăimat. 

— O, Doamne, a spus Afrodita. Tot refuzi să 
priveşti adevărul în faţă? 


L-am auzit pe Ares chicotind. Aveam senzaţia că 


aude tot ce vorbeam. Ideea că era acolo m-a enervat şi 
asta m-a ajutat să-mi limpezesc mintea. 

— Nu ştiu despre ce vorbiţi, am spus. 

— Păi, atunci de ce ai pornit în misiunea asta? 

— Artemis a fost capturată! 

Afrodita şi-a dat ochii peste cap. 

— O, Artemis. Te rog. Vorbim de un caz fără 
speranţă. Dacă tot aveau de gând să răpească o zeiţă, ar 
fi trebui să fie una extraordinar de frumoasă, nu crezi? 
Mi-e şi milă de amărâţii care trebuie s-o țină închisă pe 
Artemis. E atât de plictisitoare! 

— Dar ea urmărea un monstru, am protestat. Un 
monstru de o răutate extremă. Şi trebuie să-l găsim! 

Afrodita mi-a cerut să-i ţin oglinda puţin mai sus. 
Părea să fi găsit o problemă microscopică în colţul 
ochiului şi o corecta cu rimel. 

— Întotdeauna e vorba de un monstru. Dar, dragul 
meu Percy, ăsta-i motivul pentru care ceilalți sunt în 


misiune. Eu sunt mai interesată de tine. 


Inima îmi bătea nebunește. N-aş fi vrut să-i 
răspund, dar privirea ei m-a făcut să-i răspund de îndată. 

— Annabeth are necazuri. 

Afrodita parcă a înflorit. 

— Exact! 

— Trebuie s-o ajut, am spus. Am avut nişte vise. 

— Ah, ai şi visat-o! Ce drăguţ! 

— Nu! Adică... nu asta am vrut să spun. 

— Percy, sunt de partea ta. În fond, datorită mie te 
afli aici, a zis Afrodita 

Am făcut ochii mari. 

— Poftim? 

— Tricoul otrăvit pe care frații Stoll i l-au dat lui 
Phoebe, mi-a spus. Ai crezut c-a fost un accident? 
Faptul că l-am trimis pe Blackjack să te găsească? 
Faptul că v-am ajutat să vă furişați din tabără? 

— Dumneavoastră ați făcut asta? 

— Desigur! Pentru că Vânătoresele astea sunt 


teribil de plictisitoare! Să căutăm nu ştiu ce monstru, s-o 


salvăm pe Artemis, bla, bla, bla. Din partea mea, să 
rămână pierdută. Dar căutarea iubirii adevărate... 

— Staţi un pic, eu n-am spus că... 

— O, dragul meu. Nu-i nevoie s-o spui. Ştii doar 
că Annabeth era cât pe ce să se alăture Vânătoreselor, 
nu-i aşa? 

M-am înroşit. 

— Nu eram Sigur... 

— Era gata să-şi arunce viaţa la gunoi! Dar tu, 
dragul meu, o poţi salva de la asta. Este atât de 
romantic! 

— Ăăă... 

— O, lasă oglinda jos, mi-a poruncit Afrodita. 
Arăt perfect. 

Nu-mi dădusem seama că încă o mai ţineam, dar, 
de îndată ce-am pus-o jos, mi-am dat seama că mă 
dureau braţele. 

— Acum, ascultă-mă, Percy, mi-a spus Afrodita. 


Vânătoresele sunt duşmancele tale. Uită de ele, de 


Artemis şi de monstru. Nu astea sunt lucrurile care 
contează. Trebuie să te concentrezi doar pe găsirea şi 
salvarea lui Annabeth. 

— Ştiţi unde este? 

Afrodita a dat din mână iritată. 

— Nu, nu. Las detaliile în seama ta. Dar sunt 
secole de când n-am mai avut o poveste de iubire 
tragică. 

— Păi, în primul rând, eu n-am vorbit deloc 
despre iubire. Şi, în al doilea rând, de ce tragica! 

— Iubirea învinge totul, mi-a promis Afrodita. 
Uită-te la Elena şi Paris. Au lăsat ei să intervină cineva 
între ei? 

— N-au pornit ei războiul troian în care au murit 
mii de oameni? 

— Pfff. Nu asta-i ideea. Ascultă-ţi inima. 

— Dar... nu ştiu ce-mi spune. Inima, adică. 

Mi-a zâmbit înţelegătoare. Era cu adevărat 


frumoasă. Și nu doar pentru că avea un chip drăguţ. 


Credea în iubire cu atâta putere, că era imposibil să nu 
te simţi ameţit când vorbea despre asta. 

— Faptul că nu ştii face parte din frumuseţea 
jocului, a spus Afrodita. E extraordinar de dureros, nu-i 
aşa? Să nu fii sigur pe cine iubeşti şi cine te iubeşte? O, 
copii! E atât de drăguţ, c-o să plâng. 

— Nu, nu, am spus. Să nu faceţi asta. 

— ŞI să nu-ţi faci griji, mi-a spus. N-am de gând 
să las ca lucrurile să fie uşoare şi plictisitoare. Nu, ţi-am 
pregăut nişte surprize minunate. Chin. Indecizie. O, 
aşteaptă şi-ai să vezi. 

— Nu-i nevoie, i-am spus. Nu vă deranjaţi. 

— Eşti atât de drăguţ! Mi-aş dori ca toate fetele 
mele să poată rupe inima unui băiat atât de frumos ca 
tine. 

Afrodita a început să lăcrimeze. 

— Acum, pleacă. Şi ai mare grijă pe teritoriul 
soţului meu, Percy. Nu lua nimic. E teribil de ataşat de 


tinichelele şi nimicurile lui. 


— Poftim? am întrebat-o. Vă referiţi la Hefaistos? 

Dar portiera s-a deschis, iar Ares m-a apucat de 
umăr, scoţându-mă din maşină înapoi în deşert şi în 
beznă. 

Audienţa la zeiţa iubirii luase sfârşit. 

— Ai noroc, derbedeule, mi-a spus Ares 
împingându-mă de lângă limuzină. Ar trebui să fii 
recunoscător. 

— Pentru ce? 

— Că suntem atât de drăguți. Dac-ar fi fost după 
mine... 

— Şi de ce nu m-ai omorât? i-am replicat. 

Era o prostie să-i spui asta zeului războiului, dar 
prezența lui mă făcea întotdeauna să fiu furios şi 
nesăbuit. 

Ares a dat din cap, de parc-aş fi spus în sfârşit 
ceva inteligent. 


— Mi-ar plăcea să te omor, serios, a spus. Dar 


vezi tu, situaţia-i complicată. Umblă vorba în Olimp că 
tu ai putea declanşa cel mai mare război din istorie. Nu 
pot risca să dau peste cap chestia asta. În plus, Afrodita 
crede că eşti un fel de vedetă de telenovelă sau ceva de 
genul ăsta. Dacă te omor, îmi stric imaginea în ochii ei. 
Dar nu-ţi face griji. Nu mi-am uitat promisiunea. În 
curând — foarte curând — o să ridici sabia ca să lupţi şi o 
să-ţi aminteşti de mânia lui Ares. 

Mi-am strâns pumnii. 

— Şi ce mai aştepţi? Te-am bătut o dată. Cum ţi se 
vindecă glezna? 

Mi-a rânjit strâmb. 

— Nu-i rău, derbedeule. Dar nu te pune cu 
maestrul batjocurii. O să lupt când o să fiu pregătit. 
Până atunci... Dispari. 

A pocnit din degete şi lumea s-a întors cu susul în 
Jos într-un nor de praf roşu. Am căzut la pământ. 

Când m-am ridicat, limuzina dispăruse. Şoseaua, 


restaurantul cu taco, oraşul Gila Claw — toate acestea 


dispăruseră. Stăteam cu prietenii mei în mijlocul 
cimitirului de vechituri, înconjurați din toate părțile de 
munţi de fier vechi. 

— Ce-a vrut de la tine? a întrebat Bianca când 
le-am spus despre Afrodita. 

— Ăăă... nu sunt sigur, am mințit. Mi-a spus să 
fim atenţi cu cimitirul de vechituri al soţului ei. A spus 
să nu luăm nimic. 

Zoe şi-a îngustat ochii. 

— Zeița iubirii nu face atât drum ca să-ți spună 
asta. Ai grijă, Percy. Afrodita i-a dus pe mulți eroi pe 
căi greşite. 

— De data asta sunt de acord cu Zoe, a spus 
Thalia. Nu poţi avea încredere în Afrodita. 

Grover mă privea într-un fel ciudat. Graţie 
legăturii empatice, de obicei îmi putea citi emoţiile şi 
aveam senzaţia că ştia exact ce vorbisem cu Afrodita. 


— Deci, am spus, nerăbdător să schimb subiectul, 


încotro plecăm de-aici? 

— Într-acolo, a spus Zoe. Spre Apus. 

— De unde ştii? 

La lumina lunu pline, am fost surprins de cât de 
bine vedeam cum îşi dă ochii peste cap. 

— Ursa Mare e la nord, a spus, ceea ce înseamnă 
că într-acolo trebuie să fie Apusul. 

A arătat spre Apus, apoi spre constelația din nord, 
care era greu de observat din pricina mulțimii de stele. 

— O, da, am spus. Aia cu ursoaica. 

Zoe a părut jignită. 

— Fii mai respectuos. A fost o ursoaică de treabă. 
Un adversar vrednic. 

— Vorbeşti de parcă a existat cu adevărat. 

— Hei, a izbucnit Grover, priviţi! 

Ajunseserăm în vârful unui munte de vechituri. 
Mormanele de obiecte metalice străluceau în lumina 
lunii — capete sparte de cai din bronz, picioare metalice 


ale unor statui umane, care zdrobite, tone de scuturi, 


săbii şi alte arme, laolaltă cu multe lucruri mai noi, cum 
ar fi maşini cu reflexii aurii şi argintii, frigidere, maşini 
de spălat şi monitoare de calculator. 

— Hei, a spus Bianca. Chestiile astea... o parte 
par din aur curat. 

— Chiar sunt, a spus Thalia încruntându-se. Aşa 
cum v-a spus Percy, să nu atingeţi nimic. Asta-i 
cimitirul de vechituri al zeilor. 

— Vechituri? Grover a apucat o frumoasă coroană 
din aur şi argint împodobită cu pietre preţioase. Era 
spartă, de parcă ar fi fost despicată de un topor. Asta 
numeşti tu vechitură? 

A rupt o bucată şi a început s-o mestece. 

— E delicioasă! 

Thalia 1-a smuls coroana din mâini. 

— Vorbesc serios! 

— Priviţi! a spus Bianca. A coborât rapid, 
împiedicându-se de bucăţi de bronz şi tipsii de aur. A 


apucat un arc care avea reflexii argintii în lumina lunii. 


Un arc de vânătoare! 

A ţipat surprinsă când arcul a început să se 
micşoreze şi s-a transformat într-o agrafă de păr în 
formă de semilună. 

— E la fel ca sabia lui Percy! 

Zoe avea o expresie sumbră. 

— Las-o acolo, Bianca. 

— Dar... 

— E aici pentru un motiv. Orice lucru aruncat în 
cimitirul de vechituri trebuie să rămână aici. E defect. 
Sau blestemat. 

Fără tragere de inimă, Bianca a pus jos agrafa de 
păr. 

— Nu-mi place locul ăsta, a spus Thalia, 
strângându-şi sulița cu putere. 

— Crezi e-o să fim atacați de frigidere ucigaşe? 
am întrebat-o. 

S-a uitat urât la mine. 


— Zoe are dreptate, Percy. Lucrurile sunt aruncate 


aici pentru un motiv. Acum haideţi, să traversăm odată 
cimitirul. 

— Ea două oară când eşti de acord cu Zoe, am zis 
în şoaptă, dar Thalia m-a ignorat. 

Am început să ne croim drum printre dealuri şi văi 
de vechituri. Parcă nu se mai terminau şi dacă n-ar fi 
fost Ursa Mare, ne-am fi rătăcit. Toate dealurile arătau 
cam la fel. 

Aş vrea să pot spune că nu ne-am atins de nimic, 
dar erau prea multe vechituri mişto ca să nu le studiem. 
Am găsit o chitară electrică în forma lirei lui Apollo şi 
care era atât de simpatică, că n-am putut să n-o ating. 
Grover a găsit un copac metalic rupt. Fusese ciopârțit, 
dar pe unele ramuri mai erau păsări de aur care au 
început să se zbată când Grover le-a atins, încercând să 
le desfacă aripile. 

În cele din urmă, am zărit marginea cimitirului de 
vechituri la vreo jumătate de kilometru în faţă şi 


luminile unei autostrăzi care şerpuia prin deşert. Dar 


între noi şi autostradă... 

— Ce-i asta? a bolborosit Bianca. 

În faţa noastră era un deal mult mai înalt şi mai 
lung decât celelalte. Semăna cu un platou metalic — lung 
cât un teren de fotbal american şi înalt cât stâlpii 
porților. La un capăt al platoului era un şir de zece 
coloane solide de metal, foarte apropiate. 

Bianca s-a încruntat. 

— Arată ca nişte... 

— Degete de la picioare, a completat-o Grover. 

Bianca a încuviinţat. 

— Nişte degetele foarte, foarte mari. 

Zoe şi Thalia s-au privit neliniştite. 

— Haideţi să ocolim, a spus Thalia. Mult. 

— Dar drumul e chiar acolo, am protestat. E mai 
uşor să ne căţărăm. 

Ping. 

Thalia şi-a ridicat sulița, iar Zoe şi-a scos arcul, 


dar apoi mi-am dat seama că fusese doar Grover. 


Aruncase o bucată de fier vechi înspre degetele acelea şi 
lovise unul, care a scos un sunet grav, de parcă ar fi fost 
gol pe dinăuntru. 

— De ce-ai făcut asta? l-a întrebat Zoe. 

Grover s-a crispat. 

— Nu ştiu. Aăă... pentru că nu-mi plac picioarele 
false? 

— Haideţi. Thalia s-a uitat la mine. Să ocolim. 

Nu m-am opus. Degetele de la picioare începeau 
să mă sperie şi pe mine. Adică, cine sculptează degete 
metalice înalte de trei metri şi le aruncă într-un cimitir 
de vechituri? 

După câteva minute de mers, am ajuns în cele din 
urmă la autostradă — o fâşie de asfalt negru abandonată, 
dar bine luminată. 

— Am reuşit, a spus Zoe. Slavă zeilor. 

Dar se pare că zeii nu doreau să li se aducă 
mulțumiri, în acel moment, am auzit ceva care aducea 


cu sunetul scos de câteva mii de compactoare de gunoi 


care strivesc bucăţi de metal. 

M-am întors. În spatele nostru, muntele de 
vechituri fierbea, se ridica. Cele zece degete s-au mişcat 
şi mi-am dat seama de ce semănau cu nişte degetele de 
la picioare. Chiar erau nişte degete de la picioare. 
Chestia care se ridicase dintre resturi era un uriaş de 
bronz complet echipat cu o armură militară grecească. 
Era incredibil de înalt — un zgârie-nori cu picioare şi 
braţe. Strălucea periculos în lumina lunii. S-a uitat în jos 
la noi şi am văzut că avea faţa strâmbă. Partea stângă 
era parţial topită. Articulațiile îi scârțâiau ruginite şi pe 
pieptul blindat, în praful gros de vreun deget uriaş, erau 
scrise cuvintele SPALĂ-MĂ. 

— Tăios! a icnit Zoe. 

— Cine... cine-i Tăios? m-am bâlbâit eu. 

— Una dintre creaţiile lui Hefaistos, a spus Thalia. 
Dar ăsta nu poate fi originalul. E prea mic. Un prototip, 
poate. Un exemplar defect. 


Uriaşului metalic nu i-a plăcut cuvântul defect. 


Și-a dus mâna la centură şi şi-a scos sabia care, 
ieşind din teacă, a scos un sunet oribil de metal frecat de 
metal. Lama avea pe puţin treizeci de metri. Părea 
ruginită şi tocită, dar nu cred că asta conta. Dacă te-ar fi 
lovit chestia aia ar fi fost ca şi cum te-ar fi lovit de un 
vas de război. 

— Cineva a luat ceva, a spus Zoe. Cine? a întrebat 
ea privindu-mă acuzator. 

Am scuturat din cap. 

— Sunt eu cum sunt, dar nu şi hoţ. 

Bianca n-a spus nimic. Aş fi putut să jur că părea 
vinovată, dar n-am prea avut timp să mă gândesc la asta, 
pentru că uriaşul cel defect, Tăios, a făcut un pas spre 
noi, parcurgând jumătate din distanţă şi făcând pământul 
să se cutremure. 

— Fugiţi! a urlat Grover. 

Excelent sfat, doar că inutil. Şi la pas de plimbare, 
chestia asta ne putea depăşi fără cel mai mic efort. 


Ne-am despărțit, aşa cum făcusem şi cu Leul din 


Nemeea. Thalia şi-a scos scutul şi l-a ridicat din fugă. 
Uriaşul a lovit cu sabia şi a doborât un şir de linii de 
înaltă tensiune care au explodat scoțând scântei şi s-au 
risipit în calea Thaliei. 

Săgeţile lui Zoe şuierau spre faţa creaturii, dar 
ricoşau din metal fără s-o rănească. Grover a behăit ca 
un ieduţ şi a început să se caţăre pe un munte de metal. 

Bianca şi cu mine am nimerit unul lângă celălalt, 
ascunşi în spatele unui car stricat. 

— Al luat ceva, i-am spus. Arcul acela. 

— Nu! mi-a răspuns, dar vocea îi tremura. 

— Dă-l înapoi! i-am spus. Aruncă-l jos! 

— Eu... n-am luat arcul! De altfel, e prea târziu. 

— Dar ce ai luat? 

Înainte să apuce să-mi răspundă, am auzit un 
scârțâit puternic şi o umbră s-a profilat pe cer. 

— Mişcă-te! 

Am fugit la vale cu Bianca pe urmele mele chiar 


când piciorul uriaşului a făcut un crater în locul unde ne 


ascunseserăm. 

— Hei, Tăios! a strigat Grover, dar monstrul a 
ridicat sabia uitându-se la mine şi la Bianca. 

Grover a început să cânte o melodie săltăreaţă la 
nai. Pe autostradă, liniile de înaltă tensiune căzute la 
pământ au început să danseze. Am înţeles ce avea de 
gând să facă Grover cu o fracțiune de secundă înainte să 
se întâmple. Unul dintre stâlpii care mai avea ataşate 
linii de înaltă tensiune a zburat spre piciorul lui Tăios şi 
i s-a înfăşurat în jurul gambei. Firele au scos scântei 
transmițând şocuri electrice uriaşului. 

Tăios s-a răsucit scârțâind şi aruncând scântei. 
Grover ne făcuse rost de câteva secunde. 

— Haide! i-am spus Biancăi. 

Dar ea înţepenise. A scos din buzunar o mică 
figurină din metal, o statuie a unui zeu. 

— Era... era pentru Nico. Era singura statuie pe 
care n-o avea. 


— Cum poţi să te gândeşti la Mitomagic într-un 


asemenea moment? am întrebat-o. 

I-au dat lacrimile. 

— Arunc-o, am spus. Poate că aşa uriaşul ne va 
lăsa în pace. 

A lăsat-o din mână fără tragere de inimă, dar nu 
s-a întâmplat nimic. 

Uriaşul îl vâna pe Grover. Îşi împlântase sabia 
într-un dâmb de vechituri, ratându-l pe Grover cu câţiva 
metri, dar îngropându-l sub o avalanşă de fier vechi. 

— Nu! a strigat Thalia. 

Şi-a îndreptat sulița spre monstru. Un fulger 
albastru a ţâşnit din ea şi l-a lovit în genunchiul ruginit, 
care a cedat. Uriaşul s-a prăbuşit, dar a dat să se ridice 
imediat. Era greu de spus dacă simţea ceva. Pe chipul 
său pe jumătate topit nu se citea nicio emoție, dar am 
avut senzaţia că se enervase, atât cât se poate enerva un 
războinic de metal înalt cât o clădire de douăzeci de 
etaje. 


Şi-a ridicat piciorul şi am văzut că avea talpa 


cusută întocmai ca talpa unui tenis. Avea o gaură în 
călcâi, ca o trapă mare, şi în jurul ei erau pictate cu 
vopsea roşie nişte cuvinte pe care le-am descifrat după 
ce a pus piciorul jos: DOAR PENTRU LUCRĂRI DE 
ÎNTREȚINERE. 

— Am o idee nebunească, am spus. 

Bianca m-a privit neliniştită. 

— Orice idee e bună. 

I-am spus despre trapa pentru întreţinere. 

— Poate există un mijloc de-a controla chestia 
asta. Întrerupătoare sau ceva de genul. O să intru în el. 

— Cum? Va trebui să ajungi sub piciorul lui! O să 
fii zdrobit. 

— Distrage-l, am spus. Trebui doar să găsesc 
momentul potrivit. 

Bianca a strâns din dinţi. 

— Nu. Merg eu. 

— Nu se poate. Eşti începătoare la chestia asta! O 


să mori. 


— Din vina mea ne urmăreşte monstrul, mi-a 
spus. E responsabilitatea mea. Poftim. 

A luat statuia zeului şi mi-a pus-o în mână. 

— Dacă se întâmplă ceva, dă-i-o lu Nico. 
Spune-i... spune-i că-mi pare rău. 

— Bianca, nu! 

Dar n-a mai aşteptat. S-a năpustit spre piciorul 
stâng al monstrului. 

Thalia îi captase atenţia pentru moment. Îşi dăduse 
seama că uriaşul era mare, dar lent. Dacă reuşeai să stai 
lângă el fără să fu zdrobit, îl puteai ocoli şi rămâneai în 
viaţă. Cel puţin până acum, metoda asta funcţionase. 

Bianca a ajuns chiar lângă piciorul uriaşului, 
încercând să-şi țină echilibrul pe resturile de metal care 
se legănau şi se mişcau sub greutatea ei. 

Zoe a strigat: 

— Ce faci? 

— Fă-l să-şi ridice piciorul! i-a spus. 


Zoe a tras o săgeată spre faţa monstrului, care i-a 


intrat direct într-o nară. Uriaşul s-a îndreptat şi şi-a 
scuturat capul. 

— Hei, Fierătanie! am strigat. Sunt aici. 

Am alergat până la degetul lui mare şi l-am 
înjunghiat cu Anaklusmos. Lama magică a făcut o 
tăietură în bronz. 

Din păcate, planul meu a funcţionat. Tăios m-a 
văzut ŞI şi-a ridicat piciorul vrând să mă strivească ca pe 
un gândac. Nu vedeam ce face Bianca. A trebuit să mă 
întorc şi s-o iau la fugă. Piciorul a ajuns la câţiva 
centimetri în spatele meu şi am fost proiectat în aer. 
M-am lovit de ceva tare şi m-am ridicat ameţit. Fusesem 
aruncat într-un frigider Olympus-Air. 

Monstrul se pregătea să mă termine, când Grover 
a reuşit cumva să iasă din grămada de vechituri. Cânta 
nebuneşte la nai, iar muzica lui a făcut ca încă un stâlp 
de înaltă tensiune să se izbească de coapsa lui Tăios. 
Monstrul s-a întors. Grover ar fi trebuit s-o ia la fugă, 


dar probabil era prea epuizat de la atâta magie. A făcut 


doi paşi, a căzut şi nu s-a mai ridicat. 

— Grover! Thalia şi cu mine am alergat spre el, 
dar ştiam că avea să fie prea târziu. 

Monstrul şi-a ridicat sabia ca să-l zdrobească pe 
Grover. Apoi nu s-a mai mişcat. 

Tăios şi-a înclinat capul într-o parte, de parcă ar fi 
auzit o muzică necunoscută şi bizară. A început să-şi 
mişte braţele şi picioarele ciudat, într-un fel de dans 
caraghios. Apoi, şi-a încleştat pumnul şi s-a lovit singur 
în faţă. 

— Bravo, Bianca! am strigat. 

Zoe a părut îngrozită. 

— E înăuntru? 

Monstrul s-a clătinat şi mi-am dat seama că eram 
încă în pericol. Împreună cu Thalia l-am apucat pe 
Grover şi am fugit cu el spre autostradă. Zoe era deja în 
faţa noastră. A strigat: 

— Şi Bianca cum va ieşi? 


Uriaşul şi-a mai tras un pumn în Cap şi şi-a scăpat 


sabia. Un fior i-a străbătut tot corpul şi s-a clătinat în 
direcţia liniilor de înaltă tensiune. 

— Aveţi grijă! am strigat, dar era prea târziu. 

Glezna uriaşului s-a încurcat în fire şi corpul i-a 
fost străbătut de fulgere electrice albastre. Speram că e 
izolat pe interior. N-aveam nici cea mai vagă idee ce se 
întâmplă înăuntrul lui. Uriaşul s-a întors clătinându-se 
spre cimitirul de vechituri când mâna dreaptă i-a căzut, 
aterizând pe fiarele vechi cu un zgomot sinistru. 

I-a căzut şi braţul stâng. 'Tăios se dezmembra din 
încheieturi. 

A luat-o la fugă. 

— Stai! a strigat Zoe. 

Am alergat după el, dar nu ţineam pasul. Din robot 
continuau să cadă bucăţi, blocându-ne calea. 

Uriaşul se dezintegra: i-au căzut capul, trunchiul 
ŞI, în cele din urmă, picioarele. Când am ajuns la 
resturile lui am început o căutare frenetică, strigând-o pe 


Bianca. Ne-am târât prin pieptul lui mare şi gol, prin 


picioare şi cap. Am căutat până la răsăritul soarelui, dar 
fără succes. 

Zoe s-a aşezat şi a început să plângă. Eram uimit 
s-o văd plângând. 

Thalia a urlat cuprinsă de furie şi şi-a înfipt sulița 
în faţa distrusă a uriaşului. 

— "Trebuie să continuăm căutarea, i-am spus. 
Acum s-a luminat. O s-o găsim. 

— Nu, n-o s-o găsim, a spus Grover amărât. S-a 
întâmplat exact aşa cum trebuia. 

— Ce vrei să spui? l-am întrebat. 

M-a privit cu ochii lui mari şi umezi. 

Profeţia. Pe tărâmuri fără ploaie unul se va 
pierde, dus. 

Cum de nu-mi dădusem seama? De ce-o lăsasem 
să plece în locul meu? 


Eram în deşert. lar Bianca di Angelo dispăruse. 


Capitolul XIV 


In care am probleme cu un baraj 


La marginea cimitirului de vechituri am găsit un 
camion de remorcare atât de vechi, că probabil se 
aruncase singur la gunoi. Dar motorul a pornit şi avea 
rezervorul plin, aşa c-am decis să-l împrumutăm. 

A condus Thalia. Nu părea la fel de afectată ca 
Zoe, Grover sau ca mine. 

— Scheletele sunt încă în zonă, ne-a reamintit. 
Trebuie să ne mişcăm. 

Ne-a dus prin deşert, pe sub cerul albastru şi senin, 
unde nisipul strălucea atât de puternic, că te dureau 
ochii. Zoe stătea în faţă, lângă Thalia. Grover şi cu mine 
ne-am aşezat pe platformă, sprijiniți de macara. Aerul 
era rece şi uscat, dar vremea frumoasă era ca o insultă 
după ce-o pierduserăm pe Bianca. 

Mâna mi s-a încleştat pe mica figurină care o 


costase viaţa. Incă nu ştiam ce zeu reprezenta. Nico ar fi 


ştiut. O, zei... ce-aveam să-i spun lui Nico? 

Mi-ar fi plăcut să cred că Bianca era încă în viaţă. 
Dar aveam sentimentul că era pierdută pentru totdeauna. 

— Eu ar fi trebuit să fiu în locul ei, am spus. Eu ar 
fi trebuit să intru în uriaş. 

— Nu spune asta! a intrat Grover în panică. E 
destul c-a dispărut Annabeth, iar acum şi Bianca. Crezi 
c-aş putea suporta să... A suspinat. Crezi că mi-aş putea 
găsi un alt cel mai bun prieten? 

— Ah, Grover... 

S-a şters la ochi cu o cârpă soioasă şi şi-a mânţit 
faţa cu dungi negre, parcă s-ar fi pregătit de luptă. 

— Sunt... Sunt bine. 

Dar nu era bine. După întâlnirea din New Mexico, 
unde se întâmplase ceva când suflase vântul din 
sălbăticie, părea foarte sensibil şi era mult mai emotiv 
ca de obicei. Îmi era teamă să vorbesc cu el despre asta 
ca să nu înceapă să urle. 


Asta-i partea bună când ai un prieten care o ia 


razna mai des decât tine. Mi-am dat seama că nu-mi 
permit să fiu deprimat. Trebuia să las la o parte 
gândurile despre Bianca şi să merg înainte, aşa cum 
făcea Thalia. M-am întrebat despre ce-o fi vorbind cu 
Zoe în cabina camionului. 

Gy 

Camionul a rămas fără benzină la marginea 
canionului unui râu. Nicio problemă, pentru că drumul 
se termina oricum acolo. 

Thalia a coborât şi a trântit uşa. Imediat, unul 
dintre cauciucuri a explodat. 

— Minunat. Acum ce facem? 

Am privit în zare. Nu prea aveai ce vedea. Era 
deşert peste tot, cu câteva pâlcuri de munți golaşi care 
răsăreau ici şi colo. Singurul lucru interesant era 
canionul. Râul nu era foarte lat, avea poate cincizeci de 
metri, o apă verzuie cu vâltori, dar care săpa o cicatrice 
imensă prin deşert. Stâncile coborau sub noi. 


— Este o cărare, a zis Grover. Am putea ajunge la 


râu. 

Am încercat să văd despre ce vorbea şi, în cele din 
urmă, am observat o potecă îngustă, şerpuind pe stâncă 
în Jos. 

— E o potecă pentru capre, am spus. 

— Şi? a întrebat el. 

— ŞI nu toţi suntem capre. 

— O să reuşim, a răspuns Grover. Eu aşa cred. 

Am început să mă gândesc. Mai avusesem de-a 
face cu stânci, dar nu-mi plăceau. Apoi m-am uitat la 
Thalia şi am văzut cât de palidă se făcuse. Problema ei 
cu înălțimile... n-ar fi reuşit niciodată. 

— Nu, am spus. Ăăă... cred c-ar trebui să 
continuăm să mergem în susul râului. 

Grover a spus: 

— Dar... 

— Haideţi, am spus. Nu ne strică o plimbare. 

M-am uitat la Thalia. Mi-a mulţumit rapid din 


priviri. Am mers de-a lungul râului vreo opt sute de 


metri până am ajuns la o pantă mai lină care cobora 
până la apă. La mal era un punct de închiriat canoe care 
era închis peste iarnă, dar am lăsat un pumn de drahme 
de aur pe tejghea şi un bileţel cu mesajul: Rămân dator 
cu două canoe. 

— Trebuie s-o luăm în susul râului, a spus Zoe. 

Era pentru prima dată când scotea o vorbă de la 
episodul din cimitirul de vechituri şi vocea ei mă 
îngrijora, suna de parcă ar fi avut gripă. 

— Vâltorile sunt prea rapide. 

— Las pe mine, am zis. 

Am lansat canoele la apă. 

În timp ce luam vâslele, Thalia m-a tras deoparte. 

— Mulţumesc pentru mai devreme. 

— N-ai pentru ce. 

— Chiar poţi să... A arătat cu capul spre vâltori. 
Stii tu... 

— Cred că da. De obicei mă descurc bine în apă. 


— O iei pe Zoe cu tine? a întrebat. Mă gândesc că 


poate reuşeşti să vorbeşti cu ea. 

— N-o să-i convină. 

— Te rog, nu ştiu dacă rezist să stau în aceeaşi 
barcă cu ea. Începe... începe să mă îngrijoreze. 

Era ultimul lucru pe care voiam să-l fac, dar am 
încuviințat din cap. 

Umerii Thaliei s-au relaxat. 

— Îţi rămân datoare. 

— Cu vârf şi îndesat. 

— Numai cu vârf, a zis Thalia. 

A zâmbit şi, pentru un moment, mi-am amintit că, 
de fapt, o plăceam atunci când nu striga la mine. S-a 
întors şi l-a ajutat pe Grover să îndrepte canoea spre 
apă. 

După cum s-a dovedit, nici n-a fost nevoie să 
controlez curenţii. De cum am intrat în râu, m-am uitat 
peste marginea bărcii şi am văzut două naiade care se 
uitau fix la mine. Arătau ca nişte adolescente obişnuite, 


pe care le poţi vedea în orice mall, cu excepţia faptului 


că se aflau sub apă. 

— Hei, le-am spus. 

Au scos un bolborosit care-i posibil să fi fost un 
chicot. Nu eram sigur. Mi-era greu să înţeleg ce spuneau 
naiadele. 

— O luăm în susul râului, le-am zis. Credeţi c-aţi 
putea... 

Până să-mi termin propoziţia, fiecare naiadă şi-a 
ales o canoe şi a început s-o împingă în amonte. Am 
pornit aşa de brusc, că Grover a căzut în canoe cu 
copitele în sus. 

— Urăsc naiadele, a mormăit Zoe. 

Un firicel de apă a ţâşnit din partea din spate a 
bărcii, izbind-o pe Zoe în faţă. 

— Diavoliţele! a zis ea, ducând mâna la arc. 

— Hei, am spus. Se joacă şi ele. 

— Blestemate fie spiritele apelor. Nu m-au iertat 
niciodată. 


— Pentru ce să te ierte? 


Şi-a pus arcul înapoi pe umăr. 

— S-a întâmplat demult. N-are importanţă. 

Am prins viteză pe râu în sus. Stâncile se înălțau 
de-o parte şi de alta. 

— Ce s-a întâmplat cu Bianca n-a fost vina ta, 
i-am spus. A fost vina mea. Eu am lăsat-o să plece. 

M-am gândit că aşa Zoe ar fi avut o scuză să 
înceapă să strige la mine. Măcar ar fi scos-o din 
depresie. 

În schimb, umerii i s-au lăsat. 

— Nu, Percy. Eu am convins-o să pornească în 
misiune. Am fost prea nerăbdătoare. Era un semizeu 
puternic. Avea şi-o inimă mare. M-am... m-am gândit 
că avea să fie următorul locotenent. 

— Dar tu eşti locotenent. 

Şi-a aranjat cureaua tolbei. Arăta mai obosită ca 
niciodată. 

— Nimic nu durează o veşnicie, Percy. Le conduc 


pe Vânătorese de peste două mii de ani şi înţelepciunea 


mea n-a sporit. Acum însăşi Artemis e în pericol. 

— Nu te poţi învinovăţi pentru asta. 

— Dac-aş fi insistat s-o însoțesc... 

— Crezi c-ai fi putut lupta cu cineva care e 
suficient de puternic cât s-o răpească pe Artemis? N-ai 
fi putut face nimic. 

Zoe n-a răspuns. 

Stâncile de pe marginea râului deveneau tot mai 
înalte. Umbre prelungi cădeau pe apă, ceea ce făcea ca 
aerul să fie rece, chiar dacă era o zi însorită. 

Fără să mă gândesc, am scos-o pe Anaklusmos din 
buzunar. Zoe s-a uitat la pix şi pe faţă 1 s-a putut citi 
durerea. 

— Tu ai făcut sabia asta, am spus. 

— Cine ţi-a spus? 

— Am visat despre asta. 

M-a cercetat cu privirea. Eram sigur c-o să mă 
facă nebun, dar s-a mulțumit să ofteze. 


— A fost un cadou. Şi o greşeală. 


— Cine a fost eroul? am întrebat-o. 

Zoe a clătinat din cap. 

— Nu mă face să-i rostesc numele. Am jurat să 
n-o mal fac niciodată. 

— Te porţi de parcă ar trebui să-l cunosc. 

— Sunt convinsă că-l cunoşti, eroule. Nu vreţi voi, 
băieţii, să fiți toți ca el? 

Se simţea atâta amărăciune în vocea ei, că am 
decis să n-o întreb ce voia să spună cu asta. M-am uitat 
la Anaklusmos şi, pentru prima dată, m-am întrebat dacă 
nu era blestemată. 

— Mama ta a fost o zeiţă a apei? am întrebat-o. 

— Da, Pleionel 1. A avut cinci fiice. Eu şi surorile 
mele. Hesperidele!12. 


— Sunt fetele care trăiau într-o grădină de la 


u Fiică a titanului Okeanos (Ocean), zeul mărilor, 
părintele fluvulor. 

12 Numele fiicelor lui Atlas şi ale Pleionei, care aveau o 
grădină cu mere de aur păzită de un dragon. 


hotarele Apusului. Unde era mărul cu mere de aur şi un 
dragon care le păzea. 

— Aşa este, a răspuns Zoe cu melancolie. Ladon. 

— Dar parcă erau doar patru surori. 

— Acum, da. Am fost exilată. Uitată. Înlăturată de 
parcă nici n-aş fi existat. 

— De ce? 

Zoe a arătat spre pix. 

— Pentru că mi-am trădat famila şi am ajutat un 
erou. N-o să găseşti nimic despre asta în legendă. El nu 
m-a pomenit niciodată. După ce atacul asupra lui Ladon 
a eşuat, l-am învăţat cum să fure merele, cum să-l 
păcălească pe tata, dar el şi-a asumat toate meritele. 

— Dar... 

Am auzit vocea naiadei în cap. Canoea a încetinit. 

M-am uitat în faţă şi am văzut de ce. 

Mai departe nu ne puteau duce. Râul era blocat. 
Un baraj de mărimea unui stadion ne stătea în cale. 


— Barajul Hoover, a zis Thalia. E uriaş. 


Am rămas la marginea râului, privind în sus la 
arcul de beton care se înălța între stânci. Pe marginea 
barajului se plimbau oameni. Erau mici ca nişte purici. 

Naiadele plecaseră bombănind — nu în cuvinte pe 
care să le pot înţelege, dar era evident că urau barajul 
care bloca frumuseţe de râu. Canoele noastre pluteau 
înapoi în aval, rotindu-se în curenţii creaţi de gurile de 
evacuare ale barajului. 

— Are peste două sute de metri în înălțime, am 
spus. A fost construit în anii '30. 

— Cinci miloane de metri cubi de apă, a adăugat 
Thalia. 

Graver a oftat. 

— Cel mai mare proiect de construcţii din Statele 
Unite ale Americii. 

Zoe s-a uitat la noi. 

— De unde ştiţi toate astea? 

— De la Annabeth, i-am spus. Îi plăcea 


arhitectura. 


— Era înnebunită după monumente, a zis Thalia. 

— Turuia informaţii din astea una-ntruna, s-a 
smiorcăit Grover. Ce enervant. 

— Mi-aş dori să fie aici, am spus. 

Ceilalţi au  încuviinţat. Zoe continua să ne 
privească ciudat, dar nu-mi păsa. Ce soartă crudă — 
ajunseserăm la Barajul Hoover, unul dintre preferatele 
lui Annabeth, iar ea nu era aici să-l vadă. 

— Ar trebui să urcăm, am spus. De dragul ei. Să 
nu zicem că n-am fost. 

— Eşti nebun, a conchis Zoe. Dar uite unde-i 
şoseaua. A arătat spre o parcare supraetajată din partea 
de sus a barajului. 

— Deci, la plimbare. 

K 

Am făcut aproape o oră până am găsit o cărare 
care să urce până la şosea. Aceasta se afla în partea de 
est a râului. Apoi ne-am chinuit să mergem spre baraj. 


Sus era frig şi bătea vântul. 


Într-o parte se întindea un lac mare, înconjurat de 
munți golaşi de deşert. De partea cealaltă, barajul 
cobora două sute de metri până la râu — cea mai 
periculoasă rampă de skateboard din lume —, iar din 
gurile de evacuare ale barajului ieşea apă înspumată. 

Thalia mergea pe mijlocul drumului, departe de 
margine. Grover adulmeca încontinuu vântul şi părea 
agitat. Nu zicea nimic, dar ştiam că simte miros de 
monştri. 

— Cât de aproape sunt? l-am întrebat. 

A clătinat din cap. 

— Poate că nu sunt aproape. Cu vântul de pe baraj 
şi deşertul din jur... Mirosul se simte de la kilometri 
depărtare. Dar vine din mai multe direcții. Asta nu-mi 
place. 

Nici mie nu-mi plăcea. Era deja miercuri, mai erau 
doar două zile până la solstițiul de iarnă şi încă aveam 
mult de mers. N-aveam nevoie şi de monştri. 


— Există un bufet la centrul turistic, a zis Thalia. 


— Ai mai fost aici? am întrebat-o. 

— O dată. Ca să-i văd pe paznici. A arătat către 
capătul celălalt al barajului. În stâncă era sculptată o 
mică piaţetă cu două statui de bronz. Arătau ca nişte 
statuete de Oscar înaripate. 

— I-au fost închinate lui Zeus când a fost construit 
barajul, a zis Thalia. Un cadou de la Atena. 

Turiştii erau îngrămădiţi în jurul lor. Păreau să se 
uite la picioarele statuilor. 

— Ce fac? am întrebat. 

— Le freacă degetele de la picioare, mi-a răspuns 
Thalia. Lumea crede că asta aduce noroc. 

— De ce? 

A scuturat din cap. 

— Muritorilor le vin tot felul de idei trăsnite. Nu 
ştiu că statuile sunt închinate lui Zeus, dar ştiu că au 
ceva special. 

— Când ai fost aici ultima dată, au vorbit cu tine 


sau ceva de genul ăsta? 


Chipul Thahei s-a întunecat. Mi-am dat seama că 
mai fusese aici aşteptând exact asta — un semn de la tatăl 
ei. Ceva să-i pună în legătură. 

— Nu. N-au reacţionat nicicum. Sunt doar nişte 
statui mari de metal. 

M-am gândit la ultima statuie mare de metal peste 
care dădusem. Nu fusese prea bine. Dar m-am hotărât să 
n-aduc vorba despre asta. 

— Hai să găsim bufetul, a spus Zoe. Ar trebui să 
mâncăm cât mai avem timp. 

Grover a schiţat un zâmbet. 

— La blestematul 13 

de bufet? 

Zoe a clpit. 

— Da. Ce-i aşa amuzant? 


— Nimic, a zis Grover, străduindu-se să pară 


s Joc de cuvinte intraductibil. în engleză, „dam” (baraj) 
şi „damn” (blestemat) se pronunță la fel. 


serios. 

— Mi-ar prinde bine nişte blestemați de cartofi 
prăjiu. Până şi Thalia a zâmbi când a auzit asta. 

— Iar eu trebuie să merg la blestemata de toaletă. 
Poate din pricină că eram atât de obosiţi şi cu nervii 
întinşi la maximum, am izbucnit în râs, iar Thalia şi 
Grover mi s-au alăturat, în timp ce Zoe s-a mulţumit să 
ne privească. 

— Nu înţeleg. 

— Vreau să folosesc blestemata aia de ţâşnitoare, 
a zis Grover. 

— ŞI... 

Thalia a încercat să-şi tragă răsuflarea. 

— Vreau să cumpăr un blestemat de tricou. 

Am izbucnit în râs şi probabil c-aş fi râs toată 
ziua, dar am auzit un zgomot: 

„Muuu”. 

Zâmbetul mi-a pierit. M-am întrebat dacă 


zgomotul era doar la mine-n cap, dar şi Grover se oprise 


din râs. Se uita în jur, confuz. 

— Am auzit cumva o vacă? 

— O blestemată de vacă? a râs Thalia. 

— Nu, a spus Grover. Vorbesc serios. 

Zoe a ciulit urechile. 

— N-aud nimic. 

Thalia s-a uitat la mine. 

— Percy, eşti bine? 

— Da, am spus. Luaţi-o voi înainte. Vin imediat şi 
eu. 

— Ce s-a întâmplat? a întrebat Grover. 

— Nimic, i-am răspuns. Am... am nevoie de un 
minut. Ca să mă gândesc. 

Au ezitat, dar probabil că păream supărat, pentru 
că în cele din urmă au intrat în centrul turistic fără mine. 
Odată plecați, am alergat până la capătul de nord al 
barajului şi m-am uitat în jos. 

„Nu”. 


Era la zece metri adâncime în apa lacului, dar o 


vedeam foarte bine: prietena mea din estuarul Long 
Island, Bessie, şarpele-vacă. 

Am privit înjur. Nişte grupuri de copii alergau pe 
baraj. Mai mulți oameni în vârstă. Câteva familii. Dar 
nimeni nu părea s-o fi observat încă pe Bessie. 

— Ce cauţi aici? am întrebat-o. 

„Nu!” 

Avea o voce insistentă, de parcă încerca să mă 
avertizeze în legătură cu ceva. 

— Cum ai ajuns aici? am întrebat. Eram la mii de 
kilometri de Long Island, la sute de kilometri distanţă de 
ocean. N-avea cum să fi înotat până aici. ŞI totuşi, iat-o. 

Bessie a înotat în cerc şi a împuns cu capul 
peretele barajului. 

„Nu!” 

Voia să merg cu ea. Îmi spunea să mă grăbesc. 

— Nu pot, i-am spus. Prietenii mei sunt înăuntru. 
S-a uitat la mine cu ochii ei căprui şi trişti. Apoi a mai 


mugit o dată la mine insistent, s-a dat peste cap şi a 


dispărut în apă. 

Am ezitat. Ceva nu era în regulă. Asta încerca 
să-mi spună. M-am gândit să sar peste margine şi s-o 
urmez, dar apoi m-am crispat. Mi s-a zbârlit părul pe 
mâini. M-am uitat spre răsărit pe şoseaua de pe baraj şi 
am văzut doi oameni care veneau încet spre mine. 
Hainele lor de camuflaj gri licăreau peste nişte trupuri 
scheletice. 

Au trecut printr-un grup de copii şi i-au dat la o 
parte. Un copil a strigat: 

— Hei! 

Unul dintre războinici s-a întors, iar pentru 
moment fața i s-a transformat într-un craniu. 

— Aaa! a strigat copilul şi tot grupul s-a dat 
înapoi. 

Am fugit spre centrul turistic. 

Aproape că ajunsesem la scări, când am auzit 
scrâşnet de roți. O dubă neagră a virat şi s-a oprit în 


partea de vest a barajului, în mijlocul drumului, aproape 


luând pe sus nişte bătrâni. 

Uşile dubei s-au deschis şi din ea au ieşit mai 
mulți războinici-schelet. Eram înconjurat. 

M-am repezit pe scări în Jos, pe la intrarea 
muzeului. Agentul de pază de la detectorul de metale a 
strigat: 

— Hei, puştiule! 

Dar nu m-am oprit. 

Am alergat printre exponate şi m-am pitit după un 
grup organizat. M-am uitat după prietenii mei, dar nici 
urmă de ei. Unde era blestematul de bufet? 

— Stop! a strigat tipul de la detectorul de metale. 

N-aveam unde merge decât în lift, alături de grup. 

M-am strecurat înăuntru exact când se închideau 
uşile. 

— O să coborâm două sute de metri, ne-a anunţat 
vesel ghida noastră. Avea părul lung şi negru prins în 
coadă de cal şi ochelari fumurii. Cred că nu observase 


că eram urmărit. 


— Nu vă faceți griji, doamnelor şi domnilor, liftul 
se strică extrem de rar. 

— Merge la bufet? am întrebat-o. 

Câţiva oameni din spatele meu au chicotit. Ghida 
s-a uitat la mine. Ceva din privirea ei mi-a dat fiori. 

— La turbine, tinere, mi-a răspuns ea. N-ai fost 
atent la prezentarea fascinantă pe care am făcut-o sus? 

— O, ba da. Se mai poate ieşi şi prin altă parte din 
baraj? 

— Asta-i o fundătură, a spus un turist din spatele 
meu. Pentru numele lui Dumnezeu. Singura cale de 
ieşire este celălalt lift. 

Uşile s-au deschis. 

— Tot înainte, oameni buni, ne-a spus ghida. Un 
alt ghid vă aşteaptă la capătul coridorului. 

N-aveam de ales. Trebuia să cobor împreună cu 
grupul. 

— Tinere, m-a strigat ghida. 


M-am uitat înapoi. Işi scosese ochelarii. Avea 


ochii uimitor de cenușii, ca norii de furtună. 

— Întotdeauna există o cale de ieşire pentru cei 
suficient de inteligenţi s-o găsească. 

Uşile liftului s-au închis, iar ghida a rămas 
înăuntru. Eram singur. 

Până s-apuc să mă gândesc prea mult la femeia din 
lift, de după colţ s-a auzit un ding. Uşile celui de-al 
doilea lift s-au deschis şi am auzit un sunet 
inconfundabil — clănţănitul dinților de schelet. 

Am alergat după grupul de turişti printr-un tunel 
cioplit în piatră care părea să nu se mai termine. Pereţii 
erau umezi şi se auzeau un bâzâit electric şi vuietul apei. 
Am ieşit pe un balcon curbat aflat deasupra unei zone 
care semăna cu un depozit imens. Cincisprezece metri 
mai jos, se învârteau nişte turbine enorme. Era o 
încăpere mare, dar nu era nicio altă ieşire, decât dacă 
săream în turbine şi mă lăsam măcinat ca să produc 
electricitate. N-am sărit. 


Un alt ghid vorbea la microfon, dându-le turiştilor 


informaţii despre aprovizionarea cu apă a Nevadei. 
M-am rugat ca Thalia, Zoe şi Grover să fie bine. Poate 
că fuseseră deja capturați sau poate mâncau la bufet, 
fără să aibă habar că suntem înconjurați. Iar prostul de 
mine rămăsesem captiv într-o hrubă la sute de metri 
adâncime. 

Mi-am croit drum prin mulţime, încercând să nu 
ies în evidenţă. La celălalt capăt al balconului era un hol 
unde era posibil să mă pot ascunde. Îmi ţineam mâna pe 
Anaklusmos, gata să lovesc. 

Când am ajuns în capătul celălalt al balconului, 
aveam nervii întinşi la maximum. Am intrat cu spatele 
în micul hol şi m-am uitat la tunelul prin care venisem. 

Apoi, chiar în spatele meu, am auzit un Chhh/ 
ascuţit care semăna cu vocea unui schelet. 

Fără să stau pe gânduri am scos capacul lui 
Anaklusmos şi m-am întors, lovind cu sabia. 

Fata pe care tocmai încercasem s-o tai în două a 


tipat şi-a scăpat pe jos un şerveţel de hârtie. 


— O, Doamne, a strigat ea. Întotdeauna îi omori 
pe cei care-şi suflă nasul? 

Primul lucru care mi-a trecut prin cap a fost că 
sabia n-o rănise. Îi trecuse prin corp ca prin brânză, fără 
s-o rănească. 

— Eşti muritoare! 

M-a privit cu neîncredere. 

— Ce vrei să spui cu asta? Bineînţeles că sunt 
muritoare! Cum de-ai trecut de pază cu sabia? 

— N-am... Stai, poţi să-mi vezi sabia? 

Fata şi-a dat ochii peste cap — erau verzi că ai mei. 
Avea părul creţ, roşcat-castaniu. Şi nasul îi era roşu, ca 
şi cum ar fi fost răcită. Purta o bluză largă maronie pe 
care scria Harvard şi blugi plini de pete de marker şi 
găurele de parcă şi-ar fi petrecut timpul înţepându-i cu o 
furculiţă. 

— Păi, ori e o sabie, ori cea mai mare scobitoare 
din lume, a spus ea. Şi de ce nu m-a durut? Nu că m-aş 


plânge. Cine eşti? ŞI... hei... în ce eşti îmbrăcat? E din 


blană de leu? 

Punea atâtea întrebări şi atât de repede, că m-am 
simțit de parcă arunca cu pietre în mine. Nu-mi trecea 
prin minte ce să-i răspund. M-am uitat la mâneci să văd 
dacă pielea Leului din Nemeea se transformase din nou 
în blană, dar arăta tot ca o haină de iarnă maronie. 

Ştiam că războinicii-schelet încă mă urmăreau. 

N-aveam vreme de pierdut. Dar continuam să mă 
holbez la fata roşcată. Apoi mi-am adus aminte ce 
făcuse Thalia la Westover Hall pentru a-i păcăli pe 
profesori. 

Poate reuşeam să manipulez Ceaţa. 


M-am concentrat cât am putut şi am pocnit din 


degete. 

— Nu vezi nicio sabie, i-am spus fetei. Este doar 
un pix. 

A clipit. 


— Ăăă...banu.Eo sabie, ciudatule. 


— Tu cine eşti? am întrebat. 


A pufnit indignată. 

— Rachel Elizabeth Dare. Acum, ai de gând să-mi 
răspunzi la întrebări sau chem paza? 

— Nu! i-am spus. Adică, mă cam grăbesc. Am 
probleme. 

— Te grăbeşu sau ai probleme? 

— Aăă... ambele. 

A aruncat o privire peste umărul meu şi ochii i 
s-au mărit. 

— În baie! 

— Ce? 

— În baie! în spatele meu! Acum! 

Nu ştiu de ce, dar am ascultat-o. M-am strecurat în 
baia băieţilor şi am lăsat-o pe Rachel Elizabeth Dare 
afară. Mai târziu, mi s-a părut c-am fost un laş. De 
asemenea, sunt convins că asta mi-a salvat viaţa. 

Am auzit clămpăitul şi sâsâitul scheletelor care se 
apropiau. 


Mi-am încleştat mâna pe Anaklusmos. Ce fusese 


în capul meu? Lăsasem o muritoare afară, să piară. Mă 
pregăteam să ţâşnesc afară şi să lupt, când Rachel 
Elizabeth Dare a început să vorbească repede ca de 
obicei, ca o mitralieră. 

— O, Doamne! L-aţi văzut pe băiatul ăla? Era şi 
timpul să ajungeţi. A încercat să mă omoare! Avea o 
sabie, pentru numele lui Dumnezeu. Ce agenţi de pază 
sunteţi dacă permiteţi accesul unui nebun cu o sabie 
într-o construcție de interes naţional? Doamne, 
Dumnezeule! A luat-o la fugă încolo, către zona cu 
turbine. Cred c-a trecut peste margine sau ceva de genul 
ăsta. Poate a căzut. 

Scheletele au clămpănit nerăbdătoare. Le-am auzit 
îndepărtându-se. 

Rachel a deschis uşa. 

— E liber. Dar trebuie să te grăbeşti. 

Părea tulburată. Faţa îi era pământie şi transpirată. 


Am aruncat o privire după colţ. Trei războinici 


schelete alergau spre celălalt capăt al balconului. 


Drumul spre lift era liber pentru câteva secunde. 


— Îţi rămân dator, Rachel Elizabeth Dare. 


— Ce-s chestiile ale? a întrebat ea. Arătau ca 


nişte... 


— Schelete? 
A încuviinţat din cap neliniştită. 


— Pentru binele tău, i-am spus, las-o baltă. Uită că 


m-ai văzut vreodată. 


— Să uit c-ai încercat să mă omori? 

— Da. Şi asta. 

— Dar tu cine eşti? 

— Percy... am început să spun. 

Apoi, scheletele s-au întors. 

— Trebuie să plec! 

— Ce fel de nume e Percy Trebuiesăplec? 
Am zbughit-o spre ieşire. 


Cafeneaua era plină de copii care se bucurau de 


cea mai interesantă parte a vizitei — prânzul la baraj. 


Thalia, Zoe şi Grover stăteau jos, cu mâncarea în faţă. 

— Trebuie să plecăm, am spus cu răsuflarea tăiată. 
Acum! 

— Dar de-abia am primit burrto-urile! a zis 
Thalia. Zoe s-a ridicat în picioare, mormăind un blestem 
vechi grecesc. 

— Are dreptate! Uite. 

Ferestrele cafenelei înconjurau întreg etajul de 
observaţie, ceea ce ne oferea o imagine panoramică 
asupra armatei de războinici schelet care venise să ne 
omoare. 

Am numărat doi în partea de est a şoselei de pe 
baraj, care blocau accesul spre Arizona. Mai erau trei în 
partea de vest, păzind Nevada. Toţi erau înarmate cu 
bastoane şi pistoale. 

Dar problema noastră imediată se afla mult mai 
aproape. Cei trei războinici-schelet care mă urmăriseră 
în camera turbinelor tocmai apăruseră pe scări. M-au 


văzut din partea cealaltă a cafenelei şi-au clămpănit din 


dinți. 

— Liftul! a zis Grover. Ne-am repezit în direcția 
aceea, dar uşile s-au deschis cu un ding plăcut şi din lift 
au mai apărut trei războinici. Toţi războinicii erau acolo, 
cu excepţia celui pe care Bianca îl făcuse scrum în New 
Mexico. Eram înconjurați din toate părțile. 

Apoi Grover a avut o idee genială, cum doar el 
poate avea. 

— Bătaie cu burrito! a strigat şi şi-a aruncat 
burrito-ul în cel mai apropiat schelet. 

Dacă n-aţi fost niciodată loviți de un burrito în 
zbor, puteţi să vă consideraţi norocoşi. Când vine vorba 
de proiectile mortale, intră în aceeaşi categorie cu 
grenadele şi ghiulele. Prânzul lui Grover a nimerit 
scheletul şi i-a doborât craniul de pe umeri. Nu ştiu 
exact ce-au văzut ceilalți copii din cafenea, dar au luat-o 
razna şi-au început să arunce unul în celălalt cu burrito 
ŞI coşuleţe cu chipsuri şi sucuri, ipând şi urlând. 


Scheletele au încercat să ochească cu armele, dar 


n-aveau nicio şansă. Peste tot zburau trupuri, mâncare şi 
băuturi. 

În haosul creat, Thalia şi cu mine ne-am ocupat de 
celelalte două schelete de pe scări şi le-am făcut vânt pe 
masa cu condimente. Apoi am alergat cu toţii la parter, 
cu buritto-uri care ne vâjâiau pe la urechi. 

— Şi acum? a întrebat Grover pe când ieşeam 
afară. 

N-am ştiut ce să-i răspund. Războinicii de pe 
şosea se apropiau din toate direcţiile. Am traversat 
strada în fugă spre pavilionul cu statuile din bronz 
înaripate, dar în felul ăsta am ajuns, practic, cu spatele 
la zid. 

Scheletele au înaintat, formând un semicerc în 
jurul nostru. Tovarăşii lor din cafenea au alergat să li se 
alăture. Unul încă se chinuia să-şi pună craniul pe 
umeri. Altul era acoperit de ketchup şi muştar. Alţi doi 
aveau burrito-uri înfipte în cutia toracică. Asta nu le 


prea convenea. Și-au scos bastoanele şi au continuat să 


avanseze. 

— Patru contra unsprezece, a murmurat Zoe. lar ei 
sunt nemuritori. 

— Mi-a făcut plăcere să pornesc în aventură 
alături de voi, a spus Grover cu vocea tremurândă. 

Cu coada ochiului am văzut ceva strălucitor. Am 
aruncat o privire în spate, spre picioarele statuii. 

— Uau, am exclamat. Chiar că au degetele de la 
picioare strălucitoare. 

— Percy! a zis Thalia. Nu-i momentul. 

Dar nu mă puteam abţine să nu mă uit la giganţi 
de bronz cu aripi lungi şi ascuţite ca nişte cuțite pentru 
deschis scrisori. Erau maronii, cu excepția degetelor de 
la picioare, care străluceau ca bănuţii noi de la cât 
fuseseră frecate de oameni pentru a le aduce noroc. 

Noroc. Binecuvântarea lui Zeus. 

M-am gândit la ghida din lift. La ochii ei cenuşii şi 
la zâmbetul ei. Ce spusese? întotdeauna există o cale de 


ieşire pentru cei suficient de inteligenţi s-o găsească. 


— Thalia, am spus. Roagă-te tatălui tău. 

S-a uitat urât la mine. 

— Nu-mi răspunde niciodată. 

— Doar de data asta, am rugat-o. Cere ajutor. 
Cred... Cred că statuile ne pot purta noroc. 

Şase schelete şi-au ridicat armele. Celelalte cinci, 
înarmate cu bastoane, au înaintat. Cincisprezece metri. 
Doisprezece metri. 

— Fă-o! am strigat. 

— Nu! a zis Thalia. N-o să-mi răspundă. 

— De data asta-i diferit! 

— Cine spune asta? 

Am ezitat. 

— Atena, cred. 

Thalia s-a încruntat de parcă mă credea nebun. 

— Încearcă, a implorat-o Grover. 

Thalia a închis ochii. Buzele i se mişcau într-o 
rugăciune mută. M-am rugat şi eu mamei lui Annabeth, 


sperând că avusesem dreptate şi că ea fusese în lift, 


încercând să ne ajute să-i salvăm fiica. 

Și nu s-a întâmplat nimic. 

Scheletele s-au apropiat. Am ridicat-o pe 
Anaklusmos ca să mă apăr. Thalia îşi ţinea scutul 
ridicat. Zoe l-a împins pe Grover în spate şi a ţintit spre 
capul unui schelet. 

O umbră s-a lăsat peste mine. Am crezut că poate 
e umbra morții. Apoi mi-am dat seama că era umbra 
unei aripi enorme. Scheletele au privit în sus prea târziu. 
O scânteiere de bronz şi toți cei cinci mânuitori de 
bastoane au fost aruncaţi la o parte. 

Celelalte scheletele au deschis focul. Mi-am 
ridicat haina de leu ca să mă protejez, dar nu era nevoie. 
Îngerii de bronz au păşit în faţa noastră şi şi-au strâns 
aripile ca pe nişte scuturi. Gloanţele sunau ca picăturile 
de ploaie pe un acoperiş. Îngerii au lovit simultan şi 
scheletele au zburat peste şosea. 

— Frate, ce bine e să stai în picioare! a exclamat 


primul înger. Avea o voce metalică şi ruginită, de parcă 


n-ar mai fi băut nimic de când fusese construit. 

— Tu vezi cum îmi sunt degetele de la picioare? a 
întrebat celălalt. Sfinte Zeus, ce-o fi fost în capul 
turiştilor ăstora? 

Deşi eram şocat de prezenţa îngerilor, eram mai 
preocupat de schelete. Câteva se ridicau din nou, se 
reasamblau şi bâjbâiau cu mâinile lor osoase după arme. 

— Avem probleme! am spus. 

— Duceţi-ne de aici! a strigat Thalia. 

— Eşti fiica lui Zeus? au întrebat îngerii privind-o. 

— Da! 

— Ştii să spui vă rog, domnişoară fiica lui Zeus? a 
întrebat un înger. 

— Vă rog! 

Îngerii s-au uitat unul la altul şi au ridicat din 
umeri. 

— Mi-ar prinde bine să-mi întind puţine oasele, a 
decis unul dintre ei. 


Numaidecât, unul m-a apucat pe mine şi pe Thalia, 


celălalt i-a apucat pe Zoe şi Grover, şi am zburat drept 
în sus, peste baraj şi râu. Războinicii schelete s-au făcut 
tot mai mici, până când din ei n-au mai rămas decât 
nişte pete. Dinspre versanţii munţilor încă mai răsunau 


focuri de armă. 


Capitolul XV 


În care mă lupt cu fratele malefic al lui Moş 


Crăciun 


— Oa-mi spui când e gata, a spus Thalia. 

Avea ochii strâns închişi. Statuia ne ţinea să nu 
cădem, dar Thalia se agăţase de braţul ei ca de cel mai 
de preţ obiect din lume. 

— Totul e în regulă, am asigurat-o. 

— Suntem... suntem foarte sus? 

Am privit în jos. Dedesubt, se întindea un lanţ 


muntos înzăpezit. Mi-am întins piciorul şi am dat jos 


zăpada de pe unul dintre vârfuri. 

— Nu, i-am spus. Nu chiar atât de sus. 

— Suntem în Sierra, a strigat Zoe. 

Ea şi Grover se ţineau de braţele celeilalte statui. 

— Cândva am vânat aici. La viteza asta, ar trebui 
să fim în San Francisco în câteva ore. 

— Hei, hei, Frisco! a spus îngerul nostru. Hei, 
Chuck! I-am putea vizita iar pe cei de la Monumentul 
Mecanicilor! Aia ştiu ce-nseamnă distracţia! 

— O, Doamne, a spus alt înger. Direct acolo 
merg! 

— Ați mai fost la San Francisco? i-am întrebat. 

— Trebuie să ne mai distrăm şi noi, roboții, din 
când în când, nu crezi? a răspuns statuia noastră. 
Mecanicii ăia ne-au dus la Muzeul Young şi ne-au 
prezentat unor doamne-statui din marmură, mă înţelegi. 
Sisu 

— Hank! a intervenit cealaltă statuie, Chuck. Vezi 


că-s copii, omule. 


— A, da. Dacă statuile de bronz ar fi putut înroşi, 
jur că Hank ar fi roşit. Să ne vedem de zbor. 

Am accelerat, aşa că mi-am dat seama că îngerii 
erau plini de entuziasm. Munţii s-au transformat în 
dealuri şi mai apoi ne-am trezit survolând terenuri 
agricole, oraşe şi autostrăzi. 

Ca să mai treacă timpul, Grover a început să cânte 
la nai. Zoe s-a plictisit şi a început să tragă săgeți în 
diferite panouri pe lângă care zburam. De fiecare dată 
când vedeam câte un Magazin Target — şi am trecut pe 
lângă câteva zeci — umplea firma în formă de ţintă a 
magazinului cu săgeți trase la o sută cincizeci de 
kilometri pe oră. 

Thalia şi-a ţinut ochu închişi tot drumul. A 
murmurat întruna ceva, de parcă s-ar fi rugat. 

— Te-ai descurcat bine, i-am zis. Zeus te-a 
ascultat. 

Era greu de spus la ce se gândea cu ochii închişi. 


— Poate, a spus ea. Totuşi, cum ai scăpat de 


scheletele din camera generatorului? spuneai că te 
încolțiseră. 

l-am povestit despre muritoarea aceea ciudată, 
Rachel Elizabeth Dare, care părea că vede prin Ceaţă. 
Am crezut că Thalia o să mă creadă nebun, dar s-a 
mulțumit să dea din cap. 

— Mai sunt şi muritori din ăştia, a spus. Nu se ştie 
de ce. 

Dintr-odată mi-a trecut prin cap o chestie la care 
nu mă mai gândisem. 

Mama era aşa. Văzuse Minotaurul de pe Dealul 
Semizeilor şi ştiuse exact cine era. Nu fusese surprinsă 
defel anul trecut când îi spusesem că prietenul meu 
Tyson este, de fapt, un ciclop. Poate că ştiuse de la bun 
început. 

Nici nu-i de mirare că se temuse pentru mine până 
crescusem. Vedea prin Ceaţă chiar mai bine decât mine. 

— Păi fata aia a fost enervantă, i-am spus. Dar mă 


bucur că n-am făcut-o praf. N-ar fi fost corect. 


Thalia a dat din cap. 

— Trebuie să fie frumos să fii un muritor obişnuit. 
A spus-o de parcă s-ar fi gândit mult la asta. 

Gy 

— Unde vreți să aterizați? a întrebat Hank, 
trezindu-mă din somn. 

M-am uitat în jos şi-am exclamat: 

— Uau! 

Mai văzusem oraşul San Francisco în poze, dar 
niciodată de-adevăratelea. Era, probabil, cel mai frumos 
oraş pe care-l văzusem vreodată — un fel de Manhattan 
mai mic şi mai curat, asta dacă Manhattanul ar fi fost 
înconjurat de dealuri verzi şi de ceaţă. Se vedeau un golf 
imens, vapoare, insule şi veliere, iar podul Golden Gate 
se profila prin ceaţă. Îmi venea să fac o poză sau ceva 
de genul. Salutări din Frisco. N-am murit încă. Mi-aş 
dori să fiţi şi voi aici. 

— Uite acolo, a sugerat Zoe. Lângă clădirea 


Embarcadero. 


— Bine gândit, a spus Chuck. Eu şi cu Hank ne 
putem amesteca printre porumbei. 

L-am privit cu toţii. 

— Glumeam, a zis. Ce, statuile nu pot avea şi ele 
simţul umorului? 

După cum s-a dovedit, n-a fost cazul să se 
amestece. Era dimineaţa devreme şi nu prea erau 
oameni în zonă. 

La aterizare, am speriat un vagabond de pe 
debarcaderul feribotului. A ţipat când i-a văzut pe Hank 
şi Chuck şi a luat-o la fugă strigând ceva despre îngerii 
de metal de pe Marte. 

Ne-am luat la revedere de la îngeri, care au zburat 
să petreacă alături de prietenii lor statui. Atunci mi-am 
dat seama că habar n-aveam ce urma să facem în 
continuare. 

Reuşisem să ajungem pe Coasta de Vest. Artemis 
era pe-aici, pe undeva. Speram că şi Annabeth. Dar 


n-aveam nicio idee cum să le găsesc, iar a doua zi era 


solstițiul de iarnă. Nu aflasem nimic nici despre 
monstrul vânat de Artemis. Acesta ar fi trebuit să ne 
găsească el pe noi. Ar fi trebuit să ne „arate calea”, dar 
asta nu se întâmplase. Acum eram blocaţi pe 
debarcaderul feribotului, cam lefteri, fără prieteni şi cam 
ghinionişti. 

După o scurtă discuţie, am căzut de acord că 
trebuie să ne dăm seama exact care-i treaba cu monstrul 
misterios. 

— Dar cum? am întrebat. 

— Nereus, a spus Grover. 

M-am uitat la el. 

— Poftim? 

— Nu asta ţi-a spus Apollo să faci? Să-l găseşti pe 
Nereus? 

Am încuviinţat. Uitasem cu totul de ultima mea 
conversaţie cu zeul soarelui. 


x 


— Bătrânul Mării, mi-am amintit. Trebuie să-l 


găsesc şi să-l fac să ne spună ce ştie. Dar cum să-l 
găsesc? 

Zoe s-a strâmbat. 

— Bătrânul Nereus, spui? 

— ÎI cunoşti? a întrebat Thalia. 

— Mama a fost o zeiţă a mării. Da, îl cunosc. Din 
păcate, nu-i foarte greu de găsit. Ajunge să te iei după 
miros. 

— Ce vrei să spui? am întrebat. 

— Haideţi, a spus, lipsită entuziasm. O să vedeți. 

* 

Am ştiut c-am încurcat-o când ne-am oprit la un 
container cu haine second hand. Cinci minute mai 
târziu, Zoe mă echipase cu o cămaşă de flanel 
zdrenţuită, blugi cu trei numere mai mari, adidaşi de un 
roşu aprins şi o pălărie lălâie în toate culorile 
curcubeului. 

— O, da, a spus Grover, stăpânindu-se să nu 


izbucnească în râs, acum o să treci cu totul neobservat. 


Zoe a dat din cap cu satisfacţie. 

— Un vagabond tipic. 

— Mulţumesc mult, am mormăit. Totuşi, de ce fac 
asta? 

— Ţi-am mai zis. Ca să te pierzi în mulţime. 

Ne-a condus înapoi spre malul mării. După ce-am 
bătut docurile o vreme, în cele din urmă Zoe s-a oprit 
brusc. A arătat spre un dig unde o grămadă de oameni ai 
străzii stăteau ghemuiţi, înfofoliți în pături, aşteptând să 
se servească prânzul la cantina săracilor. 

— Trebuie să fie acolo undeva, a spus Zoe. Nu se 
îndepărtează niciodată prea mult de apă. Îi place să stea 
la soare în timpul zilei. 

— Cum o să-l recunosc? 

— Furişează-te, a spus ea. Prefă-te că eşti un om 
al străzii. O să-l cunoşti. Miroase... diferit. 

— Splendid. 

Nu voiam şi alte detalii. 


— ŞI după ce-l găsesc? 


— Prinde-l, a spus ea. Şi ţine-l bine. Va face orice 
ca să scape de tine. Orice-ar face, nu-i da drumul. 
Sileşte-l să-ţi vorbească despre monstru. 

— Îţi ţinem spatele, a spus Thalia. 

Mi-a luat ceva de pe spatele cămăşii — un cocoloş 
de scame, ajuns acolo nu se ştie cum. 

— Cân. Dacă mă gândesc mai bine... n-o să 
facem asta. Dar te vom susţine. 

Grover şi-a ridicat degetele mari în semn de 
aprobare. 

Am mormăit că e frumos să ai prieteni 
super-puternici. Apoi am pornit spre doc. 

Mi-am tras pălăria pe ochi şi m-am clătinat de 
parcă era gata să leşin, ceea ce nu era prea greu având în 
vedere cât eram de obosit. Am trecut pe lângă prietenul 
nostru fără adăpost din Embarcadero, care încă încerca 
să-l avertizeze pe ceilalți despre îngerii de metal de pe 
Marte. 


Nu mirosea frumos, dar nici... diferit. Am mers 


mai departe. 

Doi tipi soioşi care aveau pe cap pungi de plastic 
m-au luat la ochi când m-am apropiat. 

— Dispari, puştiule! a mormăit unul. 

Am trecut mai departe. Miroseau destul de rău, dar 
în limite normale. Nimic neobişnuit. 

Mai era o doamnă cu o grămadă de păsări 
flamingo de plastic care ieşeau dintr-un coş de 
cumpărături. S-a holbat la mine de parcă aveam de gând 
să-l fur păsările. 

La capătul digului, un tip care părea să aibă cam 
un milion de ani stătea întins pe un petic luminat de 
soare. Purta pijamale şi un halat de baie pufos, care, 
probabil, fusese cândva alb. Era gras şi avea o barbă 
albă îngălbenită — semăna cumva cu un Moş Crăciun 
care fusese scos din pat şi târât printr-un depozit de 
deşeuri. 

Iar mirosul? 


Când m-am apropiat, am înlemnit. Mirosea rău, 


într-adevăr — ca tocmai scos din ocean. A alge marine 
fierbinţi, peşti morți şi apă de mare. Dacă oceanul avea 
o latură urâtă... era tipul ăsta. 

M-am străduit să nu vomit. M-am aşezat lângă el 
ca un om obosit. Moş Crăciun a deschis bănuitor un 
ochi. Ştiam că se holbează la mine, dar nu m-am uitat la 
el. Am murmurat ceva despre şcoala tâmpită şi despre 
părinţii tâmpiţi, gândindu-mă c-ar putea suna plauzibil. 

Moş Crăciun s-a întors la somnul lui. 

Eram încordat. Ştiam că va părea ciudat. Nu ştiam 
cum vor reacţiona ceilalți oameni ai străzii. Dar am sărit 
pe Moş Crăciun. 

— Ahhhhh, a tipat. 

Am dat să-l prind, dar m-a prins el pe mine. Parcă 
nici nu fusese adormit. În niciun caz nu se comporta ca 
un bătrân slab. Avea o strânsoare ca de oţel. 

— Ajutor! a ţipat în timp ce mă strângea ca-ntr-o 
menghină. 


— Ce ticăloşie! a strigat unul dintre vagabonzi. Să 


dobori un bătrân în halul ăsta! 

Dar cel doborât eram eu — pe debarcader în jos, 
până când am dat cu capul de-un stâlp. Am ameţit 
pentru o clipă, iar strânsoarea lui Nereus a slăbit. 
Încerca să se facă nevăzut. Până să reuşească, mi-am 
venit în fire şi l-am placat din spate. 

— N-am niciun ban! 

A dat să se ridice şi s-o ia la fugă, dar l-am cuprins 
cu braţele. Mirosul de peşte stricat era groaznic, dar am 
rezistat. 

— Nu vreau banii tăi, i-am spus în timp ce se 
zbătea. Sunt semizeu! Vreau informaţii. 

Asta l-a făcut să se zbată şi mai dihai. 

— Eroi! De ce vă luaţi mereu de mine? 

— Pentru că tu ştii totul! 

A mormăit şi a încercat să mă dea jos de pe el. 
Parcă mă ţineam de un montagne russe. Se zbătea, aşa 
că-mi era imposibil să mă ţin pe picioare, dar am 


scrâşnit din dinți şi l-am strâns şi mai tare. Ne îndreptam 


clătinându-ne spre marginea digului când mi-a venit o 
idee. 

— O, nu! i-am spus. Nu în apă! 

Planul a funcționat. Imediat, Nereus a strigat 
triumfător şi a sărit în apă. Ne-am aruncat împreună în 
Golful San Francisco. 

Trebuie să fi fost surprins când l-am strâns şi mai 
tare, căci oceanul îmi dădea noi puteri. Dar şi Nereus 
mai avea câţiva aşi în mânecă. Şi-a schimbat forma şi 
am ajuns să strâng în braţe o focă neagră, lucioasă. 

Auzisem glume despre oameni care încercau să 
prindă un porc dat cu untură, dar vă spun, să ţu o focă în 
apă e mai greu. Nereus a ţâşnit în jos, zvârcolindu-se, 
răsucindu-se şi învârtindu-se prin apa întunecată. Dacă 
n-aş fi fost fiul lui Poseidon, n-aş fi putut să mă ţin după 
el. 

Nereus s-a învârtit şi a crescut, transformându-se 
într-o balenă ucigaşă, dar când a ieşit din apă l-am 


apucat de aripioara dorsală. 


Un grup de turişti a scos un Ooo prelung. 

Am reuşit să fac cu mâna mulțimii. Da, aici, în 
San Francisco, facem asta în fiecare zi. 

Nereus s-a aruncat în apă şi s-a transformat într-un 
tipar alunecos. Am încercat să-l prind până când şi-a dat 
seama ce se întâmpla şi transformat în om. 

— De ce nu te îneci? a izbucnit, lovindu-mă cu 
pumnii. 

— Sunt fiul lui Poseidon, i-am spus. 

— Blestemat să fie parvenitul ăla! Eu am fost 
primul aici! 

În cele din urmă s-a prăbuşit pe marginea 
debarcaderului. Deasupra era o faleză turistică înţesată 
cu magazine, ca un mall aflat pe apă. Nereus icnea şi 
gâfâia. Eu mă simţeam minunat. Aş fi putut continua 
aşa toată ziua, dar nu i-am spus asta. Voiam să creadă că 
luptase frumos. 

Prietenii mei au coborât în fugă treptele digului. 


— L-ai prins! a strigat Zoe. 


— Nu-i nevoie să pari chiar aşa mirată, i-am spus. 

Nereus a gemut. 

— O, minunat. Umilit în public. Ca de obicei, 
presupun? Mă laşi să plec dacă răspund la o întrebare? 

— Am mai multe întrebări, i-am spus. 

— O singură întrebare pe captură! Asta-i regula. 

M-am uitat la prietenii mei. 

Situaţia nu era grozavă. Trebuia s-o găsesc pe 
Artemis şi trebuia să aflu ce era cu creatura aceea 
infernală. Doream să ştiu şi dacă Annabeth mai e în 
viaţă şi cum s-o salvez. Cum să cuprind toate astea 
într-o singură întrebare? 

Am auzit o voce care-mi urla în cap: întreabă-l de 
Annabeth! De asta îmi păsa cel mai mult. 

Dar apoi mi-am imaginat ce-ar fi spus Annabeth. 
Nu m-ar fi iertat dac-o salvam pe ea şi nu salvam 
Olimpul. Zoe ar fi vrut să întreb despre Artemis, dar 
Chiron ne spusese că monstrul era mai important. 


Am oftat. 


— Bine, Nereus. Spune-mi unde îl găsesc pe 
monstrul ăsta îngrozitor care ar putea duce la dispariţia 
zeilor — cel pe care-l vâna Artemis. 

Bătrânul Mării a rânjit, arătându-şi dinţii verzi şi 
murdari. 

— O, e foarte uşor, a zis el cu răutate. E chiar 
acolo. Nereus a arătat spre apa de la picioarele mele. 

— Unde? l-am întrebat. 

— Înțelegerea a fost respectată! a jubilat Nereus. 
Cu un sunet sec, s-a transformat într-un peştişor auriu şi 
a sărit în mare. 

— M-ai păcălit! am strigat. 

— Aşteaptă. Thalia a făcut ochii mari. Ce-i asta? 

— MUUU! 

M-am uitat în jos şi am văzut-o pe prietena mea 
şarpele-vacă care înota de-a lungul debarcaderului. Mi-a 
atins vârful pantofului şi s-a uitat la mine cu ochii ei 
căprui Şi trişti. 


— Ah, Bessie, am spus. Nu acum. 


— Muuu! 

Grover a bolborosit. 

— Spune că nu-l cheamă Bessie. 

— Înţelegi ce spune ea... ăăă... el? 

Grover a dat din cap. 

— Este o formă foarte veche de limbaj animal. 
Dar spune că numele lui e Ophiotaurus. 

— Ophi cum? 

— Înseamnă şarpe-taur în limba greacă, a spus 
Thalia. Dar ce caută aici? 

— Muuu! 

— Spune că Percy e protectorul lui, ne-a anunţat 
Grover. Şi că fuge de nişte oameni răi. Spune că aceştia 
sunt aproape. 

Mă întrebam cum poţi spune atâtea cu un singur 
muuu. 

— Stai aşa, a spus Zoe, privindu-mă. ÎL ştii pe 
taurul ăsta? 


Nu prea aveam răbdare, dar le-am spus povestea. 


Thalia a clătinat din cap nevenindu-i să creadă. 

— Şi pur şi simplu ai uitat să ne spui despre asta? 

— Păi... da. Acum că veni vorba, părea o prostie 
din partea mea, dar lucrurile se întâmplaseră foarte 
repede. Povestea cu Bessie — cu Ophiotaurus — mi se 
păruse un detaliu lipsit de importanţă. 

— Sunt o proastă, a spus Zoe dintr-odată. Ştiu 
povestea asta! 

— Ce poveste? 

— E din Războiul Titanilor, mi-a răspuns. Tata 
mi-a... mi-a spus povestea asta cu mii de ani în urmă. 
Asta-i fiara pe care o căutăm. 

— Bessie? M-am uitat la şarpele-taur. Dar... e 
prea drăguţ. N-ar putea distruge lumea. 

— Aici ne-am înşelat, a spus Zoe. Ne-am aşteptat 
la un monstru mare şi periculos, dar Ophiotaurus nu aşa 
îi va distruge pe zei. El trebuie sacrificat. 

— MMMM, a mugit Bessie. 

— Nu cred că-i place cuvântul cu „s”, a spus 


Grover. 

L-am mângâiat pe Bessie pe cap, încercând să-l 
calmez. M-a lăsat să-i scarpin urechea, dar tremura. 

— Cum ar putea cineva să-i facă rău? am spus. E 
inofensiv. 

Zoe a dat din cap. 

— Aşa-l. Dar uciderea celor nevinovaţi poate 
descătuşa puteri. Puteri teribile. Ursitoarele au făcut o 
profeție cu mii de ani în urmă, la naşterea acestei 
creaturi. Ele au spus că oricine îl ucidea pe Ophiotaurus 
ŞI îi sacrifica măruntaiele în foc va avea puterea de a-i 
distruge pe zei. 

— MMMMMM! 

— Hm, a spus Grover. Poate c-ar trebui să nu mai 
vorbim nici despre măruntaie. 

Thalia privea mirată şarpele-taur. 

— Puterea de a-i distruge pe zei... dar cum? 
Adică, ce putea s-ar întâmpla? 


— Nimeni nu ştie, a spus Zoe. Prima dată, în 


timpul Războiului Titanilor, Ophiotaurus chiar a fost 
ucis de un aliat uriaş al titanilor, dar tatăl dumitale, 
Zeus, a trimis un vultur care să-i smulgă măruntaiele 
înainte ca acestea să fie aruncate în foc. A fost cât pe ce. 
Acum, după trei mii de ani, Ophiotaurus a renăscut. 

Thalia s-a aşezat pe faleză. Şi-a întins mâna. 
Bessie s-a dus direct la ea. Thalia i-a pus mâna pe cap, 
iar Bessie s-a înfiorat. 

Expresia Thaliei nu-mi dădea pace. Părea 
aproape... flămândă. 

— Trebuie să-l protejăm, i-am spus. Dacă Luke 
pune mâna pe el... 

— Luke n-ar ezita, a murmurat Thalia. Puterea 
de-a răsturna Olimpul. E ceva... ceva incredibil. 

— Da, aşa este, draga mea, a spus o voce de 
bărbat cu puternic accent franțuzesc. Şi e o putere pe 
care tu o s-o dezlănţui. 

Ophiotaurus a scos un scâncet şi s-a scufundat. 


Am privit în sus. Fuseserăm atât de absorbiți de 


discuţie, că ne lăsaserăm descoperiţi. 

În picioare, în spatele nostru, cu sclipiri 
răutăcioase în ochii săi de culori diferite, era Thorn, 
manticora în persoană. 

K 

— E pur şi simplu perrrfect, a jubilat manticora. 

Purta un trend negru jerpelit peste uniforma de la 
Westover Hall, care era ruptă şi pătată. Tunsoarea lui 
militară era ţepoasă şi unsuroasă. Nu se mai răsese de 
mult, aşa că faţa îi era acoperită de o barbă argintie. 
Practic, nu arăta cu mult mai bine decât tipu de la 
cantina săracilor. 

— Cu mult timp în urmă, zeii m-au exilat în 
Persia, a spus manticora. Am fost silit să şterpelesc 
mâncare la capătul lumii, să mă ascund în păduri, să 
devorez fermieri insignifianți la cină. Nu m-am putut 
lupta cu mari eroi. Nimeni nu s-a temut de mine şi nu 
m-a admirat în vechile poveşti! Dar toate acestea 


urmează să se schimbe. Titanii mă vor respecta, iar eu 


mă voi ospăta din carnea semizeilor! 

Era flancat de doi tipi înarmaţi — dintre mercenarii 
muritori pe care-i văzusem în D.C. Mai erau doi la 
debarcaderul alăturat, în caz c-am fi încercat să fugim 
pe-acolo. Erau turişti peste tot — se plimbau pe malul 
mării, făceau cumpărături pe cheiul de deasupra, dar 
ştiam că manticora nu va da în lături să acţioneze din 
cauza lor. 

— Unde... unde sunt scheletele? l-am întrebat. 

A rânjit. 

— N-am nevoie de strigoii aceia nebuni! 
Generalul crede că nu sunt bun de nimic? Se va 
răzgândi când eu voi fi cel care vă va învinge! 

Aveam nevoie de timp de gândire. Trebuia să-l 
salvez pe Bessie. Aş fi putut sări în mare, dar cum aş fi 
putut evada rapid cu un şarpe-taur de peste două sute de 
kilograme? Şi cum rămânea cu prietenii mei? 

— Te-am mai învins o dată, i-am spus. 


— Ha! De-abia v-aţi descurcat cu o zeiţă de partea 


voastră. ȘI, vai, zeiţa aceea e prizonieră deocamdată. Nu 
vă va fi de niciun ajutor. 

Zoe a scos o săgeată şi a țintit direct spre capul 
manticorei. Soldaţii de pe ambele părți şi-au ridicat 
armele. 

— Stai! i-am spus. Zoe, nu face asta! 

Manticora a zâmbit. 

— Băiatul are dreptate, Zoe Umbra Nopții. Pune 
arcul jos. Ar fi păcat să te omor înainte să asişti la marea 
victorie a Thalei. 

— Ce vrei să spui? a mârâit Thalia. Avea scutul şi 
sulița pregătite. 

— Speram că e limpede, a spus manticora. Asta-i 
momentul tău. Asta-i motivul pentru care Stăpânul 
Cronos te-a readus la viaţă. Tu-l vei sacrifica pe 
Ophiotaurus şi-i vei aduce măruntaiele la focul sacru de 
pe munte. Vei dobândi puteri nelimitate. Şi când vei 
împlini şaisprezece ani, vei răsturna Olimpul. 


Nimeni nu spunea nimic. Totul avea sens — din 


nefericire. Thalia mai avea doar două zile până să 
împlinească şaisprezece ani. Era fiica unuia dintre „Cei 
trei”. Şi în asta consta alegerea — teribila alegere, care 
putea însemna sfârşitul zeilor. Era întocmai cum spusese 
profeția. Nu eram sigur dacă mă simţeam uşurat, 
îngrozit sau dezamăgit. Nu eu eram copilul din profeție. 
Apocalipsa se întâmpla chiar acum. 

Am aşteptat ca Thalia să contrazică manticora, dar 
a ezitat. Părea uimită peste măsură. 

— Ştii că asta trebuie să faci, i-a spus manticora. 
Prietenul tău Luke şi-a dat seama. Vă veţi reîntâlni. Veţi 
stăpâni lumea asta împreună, sub auspiciile Titanilor. 
Tatăl tău te-a abandonat, Thalia. Nu-i pasă de tine. lar 
acum vei deveni mai puternică decât el. Calcă-i pe 
Olimpieni în picioare, aşa cum merită. Cheamă fiara! Ea 
va veni la tine. Foloseşte-ţi sulița. 

— Thalia, am spus, revino-ţi! 

M-a privit ca în dimineaţa în care se trezise în 


Tabăra Semizeilor, ameţită şi nesigură. De parcă nici nu 


mă recunoştea. 

— Eu... eu nu... 

— Tatăl tău te-a ajutat, i-am spus. A trimis îngerii 
de metal. Te-a transformat într-un copac ca să te 
salveze. 

Mâna 1 s-a strâns pe mânerul suliței. 

M-am uitat la Grover disperat. Slavă zeilor, a 
înțeles de ce am nevoie. Şi-a dus naiul la gura şi a 
început să cânte o melodie rapidă. 

Manticora a strigat: 

— Opriți-l! 

Gărzile o avuseseră în vizor pe Zoe şi, înainte să-şi 
dea seama că puştiul cu naiul e mai periculos, din 
scândurile de sub tălpile lor au răsărit crengi care i-au 
prins de picioare. Zoe a tras rapid două săgeți care le-au 
explodat la picioare în nori de fum galben sulfuros. 
Săgeți cu miros de vânturi! 

Gărzile au început să tuşească. Manticora a lansat 


tepi în direcţia noastră, dar aceştia au ricoşat din blana 


mea de leu. 

— Grover, am spus, spune-i lui Bessie să se 
scufunde adânc şi să rămână acolo! 

— Muuu! a strigat Grover. Speram că Bessie 
primise mesajul. 

— Vaca... a şoptit Thalia, încă uluită. 

— Haide! Am tras-o după mine şi am luat-o la 
fugă pe scări spre centrul comercial de pe faleză. Am 
fugit pe după magazinul cel mai apropiat. Am auzit 
manticora strigându-le mercenarilor: 

— Prindeţi-i! 

Turiştii au ţipat când gărzile au tras în aer. 

Ne-am  îngrămădit la capătul falezei. Ne-am 
ascuns în spatele unui mic chioşc plin de suveniruri de 
cristal — clopoței de vânt, amulete şi alte chestii de genul 
ăsta care străluceau în soare. Lângă noi era o fântână 
arteziană. Dedesubt, o mulțime de lei de mare stăteau pe 
stânci la soare. În faţa noastră se întindea Golful San 


Francisco: Podul Golden Gate, Insula Alcatraz, dealuri 


Verzi şi ceaţă se vedeau departe, spre nord. Un peisaj 
demn de-a fi imortalizat, doar că urma să murim, iar 
lumea avea să se sfârşească. 

— Sari peste balustradă! mi-a spus Zoe. Poţi 
evada în mare, Percy. Roagă-l pe tatăl tău să te ajute. 
Poate reuşeşti să-l salvezi pe Ophiotaurus. 

Avea dreptate, dar nu puteam s-o fac. 

— Nu vă pot lăsa aici, am spus. Vom lupta 
împreună. 

— Trebuie să le dai de veste celor din tabără! a 
spus Grover. Cel puţin să afle ce se întâmplă! 

Apoi am observat cristalele care formau curcubeie 
în lumina soarelui. Era o fântână arteziană chiar lângă 
mine... 

— Să le dau de veste celor din tabără, am 
murmurat. Excelentă idee. 

Am scos capacul lui Anaklusmos şi am retezat 
partea de sus a ţâşnitorii. Apa a ţâşnit din ţeava retezată 


ŞI ne-a împroşcat pe toţi. 


Thalia a ţipat când a lovit-o apa. Ceaţa a părut să i 
se ridice de pe ochi. 

— Al înnebunit? m-a întrebat. 

Dar Grover s-a prins de fază. Deja scormonea prin 
buzunare în căutarea unei monede. A aruncat o drahmă 
de aur în curcubeiele create de stropii de apă şi a strigat: 

— O, zeiţă, acceptă darul meu! 

Ceaţa a pâlpâit. 

— Tabăra Semizeilor! am spus. 

Şi acolo, strălucind în Ceaţă la doi paşi de noi, se 
afla ultima persoana pe care mi-aş fi dorit s-o văd: 
domnul D., scotocind prin frigider, cu echipamentul său 
de jogging din piele de leopard. 

A ridicat leneş capul. 

— Păi se poate? 

— Unde-i Chiron? am strigat. 

— Cât de nepoliticos! spuse domnul D., luând o 
înghiţitură dintr-o cană cu suc de struguri. Aşa ştii tu să 


saluţi? 


— Bună ziua, am revenit. Suntem pe cale să 
murim! Unde-i Chiron? 

Domnul D. a căzut pe gânduri. Îmi venea să urlu 
la el să se grăbească, dar ştiam că n-avea niciun rost. În 
spatele nostru, se auzeau paşi şi strigăte — trupele 
manticorei se apropiau. 

— Pe cale să muriţi, a spus domnul D. pe un ton 
meditativ. Ce interesant. Mă tem că Chiron nu-i aici. 
Vrei să-i laşi un mesaj? 

M-am uitat la prietenii mei. 

— Suntem morţi. 

Thalia şi-a înşfăcat sulița. Arăta ca pe vremuri — 
furioasă. 

— Atunci o să murim în luptă. 

— Ce nobil, a spus domnul D., înăbuşindu-şi un 
căscat. Deci, care-i problema, mai exact? 

Nu credeam că o să conteze, dar i-am spus despre 
Ophiotaurus. 


— Mmm. 


A studiat conținutul frigiderului. 

— Deci, despre asta-i vorba. Am înţeles. 

— Nici măcar nu vă pasă! am ţipat. Vă e 
indiferent dacă trăim sau murim! 

— Să vedem. Cred că am chef de-o pizza în seara 
asta. 

Îmi venea să lovesc curcubeul cu sabia şi să 
întrerup convorbirea, dar n-aveam timp. Manticora a 
strigat: 

— Acolo! 

Eram înconjurați. Doi soldați stăteau în spatele lui. 
Alţi doi au apărut deasupra noastră, pe acoperişurile 
magazinelor de pe faleză. Manticora şi-a aruncat haina 
şi şi-a luat adevărata înfăţişare, cu ghearele de leu 
scoase şi cu coada lui ţepoasă plină de ţepi otrăvitor. 

— Excelent, a spus. A aruncat o privire la 
imaginea din Ceaţă şi a pufnit. Singuri, lipsiţi de orice 
ajutor adevărat. Minunat. 


— Al putea să mă rogi să vă ajut, mi-a murmurat 


domnul D., de parcă ar fi fost ceva amuzant. Ai putea 
să-mi spui „vă rog”. 

„La Paştele cailor”, m-am gândit. Nici prin cap 
nu-mi trecea să mor rugându-mă de un leneş ca domnul 
D., doar ca el să râdă în timp ce eram împuşcaţi cu toții. 

Zoe şi-a pregătit săgețile. Grover şi-a ridicat naiul. 
Thalia şi-a ridicat scutul, şi am observat că-i curge o 
lacrimă. Dintr-odată mi-a picat fisa — mai trecuse prin 
asta. Fusese încolţită pe Dealul Semizeilor. Îşi 
sacrificase de bunăvoie viaţa pentru prieteni. Dar de 
data asta nu ne putea salva. 

Cum puteam să las să 1 se întâmple aşa ceva? 

— Vă rog, domnule D., am murmurat. Ajutor! 

Desigur, nu s-a întâmplat nimic. 

Manticora a rânjit. 

— De fiica lui Zeus să nu vă atingeţi. Ni se va 
alătura în curând. Pe ceilalţi, omorâţi-l. 

Bărbaţii şi-au ridicat armele, când s-a întâmplat 


ceva ciudat. Ştiţi cum e când ţi se urcă tot sângele la 


cap, ca atunci când stai cu capul în jos şi te ridici prea 
repede? Cam asta s-a întâmplat în jurul meu. S-a auzit 
un sunet ca un oftat imens. Lumina soarelui a căpătat o 
nuanţă purpurie. Am simţit miros de struguri şi de ceva 
mai acru — vin. 

Poc! 

Era sunetul mai multor minţi care o iau razna în 
acelaşi timp. Sunetul nebuniei. Unul dintre soldați şi-a 
băgat pistolul în gură ca pe un os şi a luat-o la fugă în 
patru labe. Alţi doi şi-au aruncat armele şi au început să 
valseze împreună. Al patrulea a început un dans ce 
părea a fi irlandez. Ar fi fost amuzant dacă n-ar fi fost 
atât de înspăimântător. 

— Nu! a țipat manticora. O să mă ocup chiar eu de 
tine! 

Coada 1 s-a înfoiat, dar din scândurile de sub 
labele au ieşit lujeri de viță-de-vie, care s-au înfăşurat 
rapid jurul monstrului, lujeri din care creşteau frunze 


noi Şi ciorchini cu struguri verzi care în câteva secunde 


s-au copt, în timp ce manticora ţipa, până ce a fost 
înghițită complet de lujeri, frunze şi ciorchini de 
struguri negri, într-un final strugurii nu s-au mai mişcat 
şi am avut senzaţia că manticora îşi găsise sfârşitul 
acolo. 

— Ei bine, a spus Dionysos, închizând frigiderul, 
a fost distractiv. 

M-am uitat la el, îngrozit. 

— Cum aţi putut... Cum aţi... 

— Halal recunoştinţă, a murmurat. Muritorii îşi 
vor reveni. Aş avea de dat prea multe explicaţii dacă ar 
rămâne aşa pentru totdeauna. Urăsc să fac rapoarte 
pentru Tata. 

A privit-o iritat pe Thalia. 

— Sper că ţi-ai învăţat lecţia, fetiţo. Nu-i uşor să 
rezişti tentaţiei puterii, nu-i aşa? 

Thalia s-a înroşit de parcă i-ar fi fost ruşine. 

— Domnule D., a spus Grover uimit. Ne-aţi... 


ne-aţi salvat. 


— Mmm. Nu mă face să-mi pară rău, satirule. 
Acum pleacă, Percy Jackson. Ți-am făcut rost de cel 
mult câteva ore. 

— Ophiotaurus, am spus. Nu-l puteți duce în 
tabără? 

Domnul D. a pufnit. 

— Eu nu transport animale. Asta-i problema ta. 

— Dar unde mergem? 

Dionysos s-a uitat la Zoe. 

— O, cred că Vânătoreasa ştie. Trebuie să intraţi 
azi la apus sau totul e pierdut. Acum, la revedere. Mă 
aşteaptă pizza. 

— Domnule D., am spus. 

A ridicat din sprânceană. 

— Mi-aţi spus corect numele, am zis. Mi-aţi spus 
Percy Jackson. 

— În niciun caz, Peter Johnson. Acum dispari! 

A făcut un semn cu mâna, iar imaginea lui a 


dispărut în ceaţă. 


În jurul nostru, slujitorii manticorei se comportau 
încă nebuneşte. Unul dintre ei îl găsise pe prietenul 
nostru fără adăpost şi purtau o discuţie serioasă despre 
îngerii de metal de pe Marte. Mai mulţi soldați hărţuiau 
turişti, scoțând zgomote de animale şi încercând să le 
fure pantofii. 

M-am uitat la Zoe. 

— Ce-a vrut să spună... că tu ştii unde trebuie să 
mergem? 

Faţa ei căpătase culoarea ceţii. A arătat cu degetul 
spre golf, dincolo de Golden Gate. În depărtare, era un 
munte care se ridica deasupra norilor. 

— Grădina surorilor mele, mi-a răspuns. Trebuie 


să merg acasă. 


Capitolul XVI 


In care ne întâlnim cu dragonul respirației 


veşnic urât mirositoare 


— N-o să reuşim, a spus Zoe. Ne mişcăm prea 
încet. 

Dar nu-l putem părăsi pe Ophiotaurus. 

— Muuu, s-a auzit Bessie. 

Alergam pe țărm, iar el înota alături de mine. 
Lăsasem mult în urmă faleza cu centrul comercial. Ne 
îndreptam spre podul Golden Gate, dar era mult mai 
departe decât crezuserăm. Soarele apunea deja. 

— Nu înţeleg, am spus. De ce trebuie să ajungem 
acolo, la apus? 

— Hesperidele sunt nimfele apusului de soare, a 
răspuns Zoe. Nu putem intra în grădina lor decât atunci 
când ziua se îngână cu noaptea. 

— Ce se-ntâmplă dacă ratăm momentul? 

— Mâine e solstițiul de iarnă. Dacă ratăm apusul 
în seara asta, trebuie să aşteptăm până mâine seară. Dar 
până atunci, Consiliul Olimpian se va fi terminat. 


Trebuie s-o eliberăm pe stăpâna Artemis în seara asta. 


„Altfel Annabeth va muri”, m-am gândit, dar n-am 
spus-o cu voce tare. 

— Avem nevoie de o maşină, a zis Thalia. 

— Şi Bessie? am întrebat. 

Grover s-a oprit brusc. 

— Am o idee! Ophiotaurus poate apărea în diverse 
tipuri de ape, nu-i aşa? 

— Păi, da, am spus. Adică, a fost în estuarul Long 
Island. Apoi a apărut în apa de la Barajul Hoover. Iar 
acum e aici. 

— Atunci poate-l convingem să se întoarcă în 
estuarul Long Island, a zis Grover. Apoi Chiron ne 
poate ajuta să-l ducem în Olimp. 

— Dar el pe mine m-a urmărit, am spus. Dacă nu 
sunt acolo, o să ştie pe unde să meargă? 

— Muu, a făcut Bessie necăjit. 

— Pot... pot să-i arăt eu drumul, a spus Grover. O 
să merg cu el. 


M-am uitat la el. Lui Grover nu-i prea plăcea apa. 


Fusese gata se înece vara trecută, în Marea Monştrilor, 
ŞI nu putea înota prea bine cu copitele lui de ţap. 

— Numai eu pot vorbi cu el, a zis Grover. Are 
sens ce spun. 

S-a aplecat şi i-a spus ceva lui Bessie la ureche. 
Bessie s-a cutremurat, apoi a scos un sunet grav de 
mulţumire. 

— Binecuvântarea Sălbăticiei, a spus Grover. Ar 
trebui să ne ajute să călătorim în siguranţă. Percy, 
roagă-te şi tatălui tău. Vezi dacă ne permite să călătorim 
în siguranţă pe apă. 

Nu înţelegeam cum e posibil să înoate înapoi în 
Long Island tocmai din California. Însă monştrii nu 
călătoresc la fel ca oamenii. Văzusem destule exemple. 

Am încercat să mă concentrez pe valuri, pe 
mirosul oceanului, pe sunetul mareei. 

— Tată, am spus. Ajută-ne. Du-i pe Ophiotaurus 
şi pe Grover în siguranţă la tabără. Protejează-i pe mare. 


— O rugăciune de genul ăsta are nevoie de un 


sacrificiu, a spus Thalia. Ceva important. 

M-am gândit un moment. Apoi mi-am dat jos 
haina. 

— Percy, a zis Grover. Eşti sigur? Pielea leului... 
e foarte utilă. Şi Hercule a folosit-o! 

De îndată ce-a rostit vorbele asta, mi-am dat 
seama de ceva. 

M-am uitat la Zoe, care mă urmărea cu atenţie. 
Mi-am dat seama că ştiam cine era eroul lui Zoe — cel 
care îi distrusese viaţa, cel din cauza căruia fusese 
alungată din sânul familiei şi care nici măcar nu 
pomenise de ajutorul ei: Hercule, un erou pe care îl 
admirasem toată viaţa. 

— Dacă supraviețuiesc, am spus, asta nu se va 
datora mantiei din piele de leu. Nu sunt Hercule. 

Am aruncat haina în apele golfului. S-a 
transformase într-o blană aurie de leu, care strălucea în 
lumină. Apoi, pe măsură ce se scufunda sub valuri, a 


părut să se dizolve în lumina soarelui de pe suprafaţa 


apel. 

Briza mării s-a întețit. 

Grover a tras adânc aer în piept. 

— N-avem vreme de pierdut. 

A sărit în apă şi imediat a început să se scufunde. 
Bessie s-a strecurat lângă el şi l-a lăsat pe Grover să-l 
apuce de gât. 

— Aveţi grijă, le-am spus. 

— O să avem, a răspuns Grover. Bine, ăăă... 
Bessie? Mergem la Long Island. E la est. Într-acolo. 

— Muuu? a făcut Bessie. 

— Da, a răspuns Grover. Long Island. E o insulă. 
ŞI... e lungă. O, hai să-i dăm drumul. 

— Muuu! 

Bessie s-a aruncat înainte. A început să se 
scufunde şi Grover a spus: 

— Eu nu pot respira sub apă! M-am gândit să-ţi 
spun... Bâldâbâc! 


Au dispărut şi am sperat ca protecţia tatii să 


includă şi lucruri mărunte, cum ar fi respiratul. 

— Bun, o problemă e rezolvată, a spus Zoe. Dar 
cum să ajungem la grădina surorilor mele? 

— Thalia are dreptate, am zis. Avem nevoie de o 
maşină. Dar aici n-are cine să ne-ajute. Doar dacă nu... 
ăăă... împrumutăm una. 

Nu-mi plăcea varianta asta. Desigur, era o situaţie 
de viaţă şi de moarte, dar furtul e furt şi cineva avea să 
bage de seamă. 

— Stai, a spus Thalia. A început să scotocească 
prin rucsac. Este cineva în San Francisco care ne poate 
ajuta. Am adresa pe-aici pe undeva. 

— Cine? am întrebat. 

Thalia a scos o hârtie mototolită ruptă dintr-un 
caiet şi a fluturat-o. 

— Profesorul Chase. Tatăl lui Annabeth. 

x 

După ce-o auzisem pe Annabeth plângându-se de 


taică-sãu vreme de doi ani, mă aşteptam ca acesta să 


aibă coarne şi colți. Nu mă aşteptam să poarte o şapcă 
veche şi ochelari de aviator. 

Arăta atât de ciudat, cu ochii holbaţi în spatele 
ochelarilor, că am făcut cu toții un pas înapoi pe 
verandă. 

— Bună ziua, a spus el pe un ton prietenos. Aţi 
venit să-mi livraţi avioanele? 

Thalia, Zoe şi cu mine ne-am uitat circumspecţi 
unul la celălalt. 

— Ăăă... nu, domnule, am răspuns. 

— Fir-ar să fie, a zis. Am nevoie de încă trei 
avioane Sopwith Camel 14. 

— Aha, am spus, deşi habar n-aveam despre ce 
vorbeşte. Suntem prieteni de-ai lui Annabeth. 

— Annabeth? 


S-a îndreptat de spate de parcă tocmai l-aş fi 


14 Avion de luptă biplan cu un singur loc, folosit în 
timpul Primului Război Mondial, produs de compania 


curentat. 

— E bine? S-a întâmplat ceva? 

N-a zis nimeni nimic, dar sigur putea citi pe feţele 
noastre că se întâmplase ceva grav. Şi-a scos şapca şi 
ochelarii. Avea părul de culoarea nisipului, ca 
Annabeth, şi ochi de un căprui intens. Arăta bine, cred, 
pentru un tip mai în vârstă, dar arăta de parcă nu se 
bărbierise de câteva zile, iar cămaşa îi era încheiată 
aiurea, cu unul dintre colțurile gulerului ridicat mai sus 
decât celălalt. 

— Ce-ar fi să intraţi? a spus. 

K 

Nu arăta deloc ca o casă în care de-abia se 
mutaseră. Pe scări erau roboți Lego şi pe canapeaua din 
camera de zi dormeau două pisici. Măsuţa de cafea 
gemea de reviste, iar pe podea era întinsă o haină groasă 


de copil. Toată casa mirosea a fursecuri proaspete cu 


britanică Sopwith Aviation Company. 


ciocolată. Din bucătărie se auzea muzică de jazz. Arăta 
ca o casă dezordonată, veselă — genul de casă în care se 
locuise dintotdeauna. 

— Tată! a țipat un băieţel. Îmi dezmembrează 
roboții! 

— Bobby, a strigat profesorul Chase absent, nu 
dezmembra roboții fratelui tău. 

— Eu sunt Bobby, a protestat băieţelul. El e 
Matthew! 

— Matthew, a strigat profesorul Chase, nu 
dezmembra roboţi fratelui tău! 

— Bine, tată! 

Profesorul Chase s-a întors la noi. 

— Urcăm în biroul meu. Pe-aici. 

— Iubitule? s-a auzit vocea unei femei. Mama 
vitregă a lui Annabeth a apărut în camera de zi, 
ştergându-şi mâinile pe un prosop de bucătărie. Era o 
asiatică frumoasă, cu un păr cu şuviţe roşii prins într-un 


coc. 


— Cine sunt oaspeţii noştri? a întrebat ea. 

— O, a spus profesorul Chase. El e... 

S-a uitat la noi pierdut. 

— Frederick, l-a mustrat ea. Ai uitat să-i întrebi 
cum îi cheamă? 

Ne-am prezentat un pic neliniştiţi, dar doamna 
Chase părea foarte cumsecade. Ne-a întrebat dacă ne e 
foame. Am recunoscut că da şi ne-a spus c-o să ne 
aducă nişte fursecuri, sandviciuri şi sucuri. 

— Dragă, i-a zis profesorul Chase. Au venit în 
legătură cu Annabeth. 

Mai că mă aşteptam ca doamna Chase să se 
transforme într-o nebună dezlănţuită la auzul numelui 
fiicei vitrege, însă ea şi-a strâns buzele părând 
îngrijorată. 

— Bine. Urcaţi în birou şi o să vă aduc ceva de 
mâncare. 

Mi-a zâmbit. 


— Imi pare bine să te cunosc, Percy. Am auzit 


multe despre tine. 

Gy 

La etaj, am intrat în biroul profesorului Chase 
şi-am exclamat: 

— Uau! 

Camera era tapetată cu cărți, dar ce mi-a atras cu 
adevărat atenția au fost jucăriile de război. Era o masă 
imensă cu tancuri în miniatură şi soldăței care se luptau 
de-a lungul unui râu pictat cu albastru, cu dealuri şi 
copaci falşi şi tot felul de chestii. Modele vechi de 
biplane atârnau în unghiuri ciudate de nişte sfori din 
tavan, de parcă ar fi fost în plină luptă. 

Profesorul Chase a zâmbit. 

— Da. A treia bătălie de la Ypres15. Vedeţi voi, 
scriu o lucrare despre utilizarea avioanelor Sopwith 


Camel în bombardarea liniilor inamice. Eu consider 


15 Oraş belgian cucerit succesiv de germani şi britanici în 
Primul Război Mondial. 


c-au jucat un rol mult mai important decât se crede. 

A smuls un biplan şi l-a trecut peste câmpul de 
luptă, scoțând sunete de motor de avion şi a doborât 
câțiva soldăţei germani. 

— O, da, am zis. 

Ştiam că tatăl lui Annabeth e profesor de istorie 
militară. Nu pomenise niciodată că se juca cu soldăţei 
de jucărie. 

Zoe s-a apropiat şi a studiat câmpul de luptă. 

— Liniile germane erau mai departe de râu. 

Profesorul Chase s-a uitat la ea. 

— De unde ştii? 

— Eram acolo, a pomenit ea, ca pe-un fapt divers. 
Artemis a vrut să ne arate cât de oribil este războiul, 
cum se luptă muritorii unii cu ceilalți. Şi cât e de 
prostesc. Bătălia a fost un eşec total. 

Profesorul Chase şi-a deschis gura în stare de şoc. 

— Tu... 


— E o Vânătoreasă, domnule, a zis Thalia. Dar nu 


de asta suntem aici. Avem nevoie de... 

— Ai văzut avioanele Sopwith/Garmael? a întrebat 
profesorul Chase. Câte erau acolo? în ce formaţiuni 
zburau? 

— Domnule, a intervenit din nou Thalia. 
Annabeth e în pericol. 

Asta l-a făcut să devină atent. A pus jos biplanul. 

— Desigur, a spus el. Povestiţi-mi tot. 

N-a fost uşor, dar am încercat. Între timp, lumina 
după-amiezii pălea. Eram în criză de timp. 

Când am terminat, profesorul Chase s-a prăbuşit în 
fotoliul lui de piele. Şi-a împreunat mâinile. 

— Sărăcuţa, curajoasa mea Annabeth. Trebuie să 
ne grăbim. 

— Domnule, avem nevoie de un mijloc de 
transport până la Muntele Tamalpais, a spus Zoe. Şi 
avem nevoie de el imediat. 

— Vă duc eu. Hmm. Ar fi mai rapid să zburăm cu 


Camel-ul meu, dar n-are decât două locuri. 


— Uau, aveţi un biplan adevărat? am întrebat. 

— În Crissy Field, a răspuns mândru profesorul 
Chase. De-aceea a trebuit să mă mut aici. Sponsorul 
meu e un colecționar particular, care are câteva dintre 
cele mai bune relicve din Primul Război Mondial din 
lume. Mi-a dat voie să restaurez avionul Sopwith 

— Domnule, a spus Thalia. O maşină ar fi 
de-ajuns. Şi s-ar putea să fie mai bine să mergem fără 
dumneavoastră. E prea periculos. 

Profesorul Chase s-a încruntat ameninţător. 

— Ascultă aici, domnişoară. Annabeth e fiica 
mea. Periculos sau nu, nu... nu pot pur şi simplu să... 

— Gustările, a anunţat doamna Chase. A intrat cu 
o tavă plină de sandviciuri cu unt de arahide şi jeleu, cu 
Cola şi fursecuri cu ciocolată proaspăt scoase din 
cuptor, încă lhpicioase. Thalia şi cu mine am înfulecat 
câteva fursecuri, iar Zoe a spus: 


— Pot conduce eu, domnule. Nu sunt atât de 


tânără cum par. Promit să nu vă distrug maşina. 

Doamna Chase s-a încruntat. 

— Despre ce-i vorba? 

— Annabeth e în pericol, i-a răspuns profesorul 
Chase. Pe Muntele Tam. l-aş putea duce eu, dar... se 
pare că nu-i un loc potrivit pentru muritori. 

Se vedea că-i vine greu să rostească ultima parte. 

Mă aşteptam ca doamna Chase să spună nu. 
Adică, ce părinte muritor le-ar permite la trei minori 
adolescenți să-i împrumute maşina? Spre surprinderea 
mea, doamna Chase a încuviinţat din cap. 

— În cazul ăsta, ar fi bine să pornească la drum. 

— Desigur! Profesorul Chase a sărit în picioare şi 
a început să-şi pipăie buzunarele. Cheile... 

Soţia lui a oftat. 

— Serios, Frederick. Ţi-ai pierde şi capul dacă nu 
ți l-ar ţine şapca de aviator. Cheile sunt atârnate în 
cuierul de lângă uşa de la intrare. 


— Aşa e! a zis profesorul Chase. 


Zoe a luat un sandvici. 

— Vă mulţumim amândurora. Trebuie să plecăm. 
Acum. 

Ne-am îmbulzit pe uşă afară şi pe scări în Jos, cu 
soţii Chase pe urmele noastre. 

— Percy, a strigat doamna Chase când plecam, 
spune-i lui Annabeth... Spune-i că aici încă este casa ei, 
bine? Adu-i aminte asta. 

Am aruncat o ultimă privire asupra camerei de zi 
dezordonate, la fraţii vitregi ai lui Annabeth care 
răsturnau piese de Lego pe jos şi se certau în mirosul de 
fursecuri care umplea casa. 

„Nu-l tocmai rău”, m-am gândit. 

— O să-l spun, i-am promis. 

Am fugit la Volkswagenul decapotabil parcat pe 
alee. Soarele apunea. M-am gândit că aveam mai puţin 
de o oră ca s-o salvăm pe Annabeth. 


x 


— Chestia asta nu poate merge mai repede? a 


întrebat Thalia. 

— Nu pot controla traficul, i-a răspuns Zoe. 

— Vorbiţi ca mama, le-am spus. 

— Gura! mi-au răspuns la unison. 

Zoe făcea slalom în traficul de pe podul Golden 
Gate. Soarele dispărea după linia orizontului când, în 
sfârşit, am ajuns în regiunea Marin16 şi am ieşit de pe 
autostradă. 

Drumurile erau incredibil de înguste, şerpuind prin 
păduri, pe versanţi de dealuri şi pe marginea unor râpe 
abrupte. Zoe n-a încetinit deloc. 

— De ce miroase a bomboane de tuse? am 
întrebat. 

— De la eucalipţi. Zoe a arătat spre copacii uriaşi 
din jurul nostru. 


— Chestia cu care se hrănesc urşii koala? 


** Regiune situată în zona de nord a Golfului San 
Francisco din statul California, Statele Unite ale 


— Şi monştrii, a zis ea. Le place la nebunie să 
mestece frunzele. Mai ales dragonilor. 

— Dragonii mestecă frunze de eucalipt? 

— Crede-mă, a spus Zoe, dacă ţi-ar mirosi gura ca 
unui dragon şi tu ai mesteca eucalipt. 

Nu mă îndoiam că are dreptate, dar mi-am ţinut 
ochii întredeschişi tot restul drumului. În faţa noastră se 
înălța Muntele Tamalpais. Cred că în comparaţie cu alţi 
munţi era micuţ, dar mi s-a părut imens când ne-am 
apropiat de el. 

— Deci ăsta-i Muntele Pedepsei? am întrebat. 

— Da, a răspuns Zoe răspicat. 

— De ce 1 se spune aşa? 

A păstrat tăcerea mai bine de-un kilometru înainte 
să răspundă. 

— După războiul dintre titani şi zei, mulți titani au 


fost pedepsiți şi închişi. Cronos a fost făcut bucăţi şi 


Americii. 


aruncat în Tartar. Mâna dreaptă a lui Cronos, generalul 
armatei sale, a fost întemnițat acolo sus, pe culme, chiar 
dincolo de Grădina Hesperidelor. 

— Generalul, am spus. 

Norii păreau să se rotească deasupra culmii, de 
parcă muntele i-ar fi atras acolo, învârtindu-l. 

— Ce se întâmplă acolo? E-o furtună? 

Zoe n-a răspuns. Aveam senzaţia că ştie exact ce 
înseamnă norii Şi că nu-i place ce vede. 

— Trebuie să ne concentrăm, a spus Thalia. Ceaţa 
e foarte densă aici. 

— Cea magică sau cea naturală? am întrebat. 

— Amândouă. 

Norii cenuşii se învârteau tot mai deşi deasupra 
muntelui şi noi ne îndreptam chiar spre el. leşisem deja 
din pădure într-o zonă deschisă, cu stânci, iarbă, pietre 
ŞI ceaţă. Am aruncat fără să vreau o privire spre ocean 
în timp ce luam o curbă cu o privelişte splendidă şi am 


văzut ceva ce m-a făcut să sar din scaun. 


— Uitaţi-vă! 

Dar am cotit şi oceanul a dispărut în spatele 
dealurilor. 

— Ce? a întrebat Thalia. 

— Un vapor mare şi alb, am spus. Acostat lângă 
plajă. Arăta ca un vas de croazieră. 

A făcut ochii mari. 

— Vasul lui Luke? 

Mi-ar fi plăcut să spun că nu sunt sigur. Că era o 
coincidentă. Dar ştiam că nu-i aşa. Prințesa Andromeda, 
vasul demonic de croazieră al lui Luke, era acostat lângă 
plajă. De aceea îşi trimisese vasul tocmai până la 
Canalul Panamâ. Era singura cale de-a naviga de pe 
coasta de est spre California. 

— Înseamnă c-o să avem companie, a spus Zoe cu 
îndârjire. Armata lui Cronos. 

Mă pregăteam să-i răspund când, deodată, mi s-a 
zbârlit părul pe mine. Thalia a strigat: 


— Opreşte maşina. ACUM! 


Probabil că Zoe simţise că ceva nu-i în regulă, 
pentru că a călcat pe frână fără ezitare. Volkswagenul 
galben s-a învârtit de două ori înainte să se oprească pe 
marginea falezei. 

— Afară! 

Thalia a deschis uşa şi m-a împins tare. Ne-am 
rostogolit pe caldarâm. În secunda următoare: BUUUM! 

Un fulger a luminat şi Volkswagenul profesorului 
Chase a explodat ca o grenadă galbenă. Dacă scutul 
Thaliei n-ar fi apărut deasupra mea, probabil c-aş fi fost 
ucis de şrapnel. Am auzit un zgomot ca de ploaie 
metalică şi când am deschis ochii eram înconjurați de 
bucăţi din maşină. O bucată din bara de protecţiei a 
Volkswagenului era înfiptă în drum. Capota fumegândă 
se învârtea în cerc. Bucăţi de metal galben erau aruncate 
pe şosea. 

Am înghițit ca să scap de gustul de fum din gură şi 
m-am uitat la Thalia. 


— Mi-ai salvat viaţa. 


— De o mână de părinte altul va pieri răpus, a 
murmurat Thalia. Blestemat să fie. Ar fi capabil să mă 
distrugă? Pe minei 

Mi-a luat un moment să-mi dau seama că vorbea 
despre taică-său. 

— Hei, n-avea cum să fie Fulgerul lui Zeus. Nici 
vorbă. 

— Dar al cui atunci? a întrebat Thalia. 

— Nu ştiu. Zoe a vorbit de Cronos. Poate că el... 

Thalia a scuturat din cap, furioasă şi uimită. 

— Nu, n-a fost el. 

— Stai, am spus. Unde-i Zoe? Zoe! 

Ne-am ridicat amândoi şi am fugit la maşina 
explodată. Înăuntru nu era nimic. Nu se vedea nimic 
nici pe drum, nici în sus, nici în jos. Am privit în jos de 
pe faleză. Zoe nu se vedea nicăieri. 

— Zoe! am strigat. 

Chiar atunci ea a apărut lângă mine, trăgându-mă 


de braţ. 


— Taci, prostule! Vrei să-l trezeşti pe Ladon? 

— Vrei să spui c-am ajuns? 

— Suntem foarte aproape, a spus ea. Veniţi după 
mine. 

Fuioare de ceaţă pluteau de-a curmezişul şoselei. 
Zoe a păşit într-unul dintre ele, iar când negura s-a 
risipit, ea nu mai era acolo. M-am uitat la Thalia şi ea la 
mine. 

— Concentrează-te pe Zoe, m-a sfătuit Thalia. Ne 
ținem după ea. Intră direct în negură şi nu uita asta. 

— Stai aşa, Thalia. În legătură cu ce s-a întâmplat 
pe chei... când cu manticora şi cu sacrificiul... 

— Nu vreau să vorbesc despre asta. 

— N-aveai de gând să... ştii tu? 

A ezitat. 

— Am fost pur şi simplu şocată. Asta-i tot. 

— Nu Zeus a trimis fulgerul asupra maşinii. Ci 
Cronos. Încearcă să te manipuleze, să te facă să te 


înfuru pe tatăl tău. 


A inspirat adânc. 

— Percy, ştiu că încerci să mă faci să mă simt mai 
bine. Mulţumesc. Dar, hai. Trebuie să plecăm. 

A păşit în negură — în Ceaţă — şi eu am urmat-o. 

Când ceața s-a risipit, eram încă pe versantul 
muntelui, dar pe un drum de ţară. Iarba era mai deasă. 
Apusul desenase o dungă sângerie pe cer. Vârful 
muntelui părea mai aproape, înconjurat de nori de 
furtună şi de o aură de putere în stare pură. Nu era decât 
o singură cărare spre vârf, care era chiar în faţa noastră. 
Și trecea printr-o pajişte luxuriantă de umbre şi flori: 
grădina amurgului, aşa cum o văzusem în vis. 

K 

Dacă n-ar fi fost dragonul uriaş, grădina ar fi fost 
cel mai frumos loc pe care-l văzusem vreodată. Iarba 
strălucea în lumina argintie a serii, iar culorile florilor 
erau atât de aprinse, că aproape străluceau în întuneric. 
Din toate părțile, alei din plăci de marmură neagră 


duceau spre un măr cât o clădire de cinci etaje, în 


ramurile căruia străluceau mere de aur, şi nu mă refer la 
merele acelea galbene care se găsesc în magazin. Erau 
mere de aur adevărate. Mi-e greu să spun de ce erau atât 
de atrăgătoare, dar de îndată ce le-am simţit aroma, am 
ştiut că o muşcătură ar fi fost cel mai delicios lucru pe 
care-l gustasem vreodată. 

— Merele nemuririi, a spus Thalia. Cadoul de 
nuntă al Herei pentru Zeus. 

Îmi venea să mă întind şi să culeg unul, dar un 
dragon stătea încolăcit în jurul pomului. 

Nu ştiu ce vă închipuiţi când zic dragon, dar orice 
ar fi, nu-i îndeajuns de înfricoşător. Corpul şarpelui era 
gros cât o rachetă, cu solzi arămii scânteietori. Avea mai 
multe capete decât puteam număra, ca o sută de pitoni 
mortali puşi laolaltă. Părea adormit. Capetele zăceau 
îmbârligate pe iarbă, ca o grămadă de spaghete, cu toți 
ochii închişi. 

Apoi umbrele din faţa noastră au început să se 


mişte. S-a auzit un cântec frumos şi ciudat, care părea să 


vină din fundul unei fântâni. Am dus mâna la 
Anaklusmos, dar Zoe m-a oprit. Au apărut patru siluete, 
patru tinere femei care semănau foarte mult cu Zoe. 
Toate purtau tunici albe greceşti. Aveau pielea de 
culoarea caramelului. Părul negru mătăsos le cădea pe 
umeri. Lucru ciudat, nu-mi dădusem seama ce frumoasă 
e Zoe până nu i-am văzut surorile, Hesperidele. Arătau 
exact ca Zoe — minunate şi, probabil, foarte periculoase. 

— Surorilor, a spus Zoe. 

— Nu vedem nicio soră, a răspuns cu răceală una 
dintre fete. Vedem doi semizei şi o Vânătoreasă. Care 
vor muri cu toţii în curând. 

— Aţi înţeles greşit, am spus, făcând un pas 
înainte. N-o să moară nimeni. 

Fetele m-au studiat. Ochii le erau ca rocile 
vulcanice, sticloşi şi complet negri. 

— Perseus Jackson, a zis una dintre ele. 

— Da, spuse alta gânditoare. Nu înţeleg de ce 


reprezintă o ameninţare. 


— Cine-a zis c-aş fi o ameninţare? 

Prima Hesperidă a aruncat o privire peste umăr, 
spre vârful muntelui. 

— EFi se tem de dumneata. Sunt nemulţumiţi că ea 
nu te-a ucis încă. 

A arătat spre Thalia. 

— E tentant uneori, a recunoscut Thalia. Dar nu, 
mulţumesc. E prietenul meu. 

— Aici nu-i loc de prieteni, fiică a lui Zeus, a spus 
fata. Doar de duşmani. Întoarce-te. 

— Nu fără Annabeth, a răspuns Thalia. 

— Şi Artemis, a adăugat Zoe. Trebuie să urcăm pe 
munte. 

— Ştii c-o să te ucidă, a spus fata. Nu-i poţi ţine 
piept. 

— Artemis trebuie eliberată, nu s-a lăsat Zoe. 
Lăsaţi-ne să trecem. 

Fata a clătinat din cap. 


— Nu mai ai niciun drept aici. Nu trebuie decât să 


ridicăm vocea pentru ca Ladon să se trezească. 

— Mie n-o să-mi facă niciun rău, a spus Zoe. 

— Nu? Dar cum rămâne cu aşa-zişii tăi prieteni? 
Apoi, Zoe a făcut ultimul lucru la care m-aş fi aşteptat. 

A strigat: 

— Ladon, trezeşte-te! 

Dragonul s-a mişcat, strălucitor ca un munte de 
bănuți. Hesperidele au țipat şi s-au împrăştiat. Fata care 
era mai mare peste celelalte i-a spus lui Zoe: 

— Ai înnebunit? 

— Întotdeauna ţi-a lipsit curajul, soră, a răspuns 
Zoe. Asta-i problema ta. 

Ladon se zvârcolea acum, cele o sută de capete se 
smuceau în toate părțile, iar limbile tremurau ieşite din 
guri. Zoe a făcut un pas înainte, cu brațele ridicate. 

— Zoe, nu, a zis Thalia. Nu mai eşti o Hesperidă. 
O să te omoare. 

— Ladon e instruit să protejeze pomul, a spus 


Zoe. Luaţi-o pe la marginea grădinii. Urcați pe munte. 


Atâta vreme cât reprezint o ameninţare pentru el, pe voi 
ar trebui să vă ignore. 

— Ar trebui. Asta nu mă prea linişteşte, am spus. 

— E singura cale, a spus ea. Noi trei nu-l putem 
învinge nici împreună. 

Ladon şi-a deschis gurile. La auzul sâsâitului scos 
deodată de cele o sută de capete, mi-a trecut un fior pe 
şira spinării şi asta înainte să fiu izbit de respiraţia lui. 
Avea miros de acid. Ochu au început să mă usture, mi 
s-a făcut pielea de găină şi mi s-a zbârlit părul. Mi-am 
adus aminte când murise un şobolan într-un perete din 
apartamentul din New York, în plină vară. Era aceeaşi 
duhoare, doar că de o sută de ori mai puternică şi 
combinată cu mirosul de eucalipt mestecat. Mi-am zis 
atunci că n-o să-i mai cer niciodată vreunei asistente 
medicale de la şcoală o pastilă de tuse. 

Am vrut să-mi scot sabia. Dar apoi mi-am amintit 
visul despre Zoe şi Hercule şi cum lui Hercule nu-i 


reuşise atacul frontal. Am decis să mă încred în judecata 


lui Zoe. 

Thalia a luat-o la stânga. Eu am luat-o la dreapta. 
Zoe s-a îndreptat direct spre monstru. 

— Sunt eu, micul meu dragon, a spus Zoe. Zoe s-a 
întors. 

Ladon a înaintat, apoi a dat înapoi. Câteva guri 
erau închise. Altele sâsâiau. Dragonul era confuz. Între 
timp, Hesperidele au pâlpâit, transformându-se în 
umbre. Vocea celei mai în vârstă a şoptut: 

— Proasto. 

— Te-am hrănit cu mâna mea, a continuat Zoe pe 
un ton liniştitor apropiindu-se de pomul de aur. Îţi mai 
place carnea de miel? 

Ochii dragonului au sclipit. 

Thalia şi cu mine ocolisem deja cam jumătate de 
grădină. Nu vedeam decât o potecă stâncoasă ce ducea 
către vârful negru al muntelui. Furtuna se rotea în jurul 
lui, învârtindu-se de parcă vârful ar fi fost centrul 


universului. 


Aproape că ieşisem din poiană, când lucrurile au 
luat o întorsătură urâtă. Am simțit că dispoziția 
dragonului s-a schimbat. Poate că Zoe se apropiase prea 
mult. Poate că dragonul îşi dăduse seama că-i flămând. 
Oricare ar fi fost motivul, s-a repezit la Zoe. 

A rămas în viaţă numai datorită celor două mii de 
ani de pregătire. S-a ferit de primul rând de colți tăioşi şi 
s-a rostogolit pe sub un al doilea cap, croindu-şi drum 
printre capetele dragonului în timp ce fugea înspre noi, 
înecându-se cu mirosul oribilei respiraţii a dragonului. 

Am scos-o pe Anaklusmos ca să-i vin în ajutor. 

— Nu! a spus Zoe gâfâind. Fugi! 

Dragonul s-a repezit la ea şi Zoe a ţipat. Thalia 
şi-a scos scutul şi dragonul a sâsâit. Profitând de 
momentul lui de nehotărâre, Zoe a sprintat pe lângă noi 
pe munte în sus, iar noi am urmat-o. 

Dragonul n-a încercat să ne urmărească. A sâsâit 
şi a bătut din picioare, dar bănuiesc că era bine instruit 


să păzească pomul. Nu se lăsa dus de acolo nici măcar 


de perspectiva gustoasă de-a înfuleca nişte eroi. 

În timp ce noi urcam pe munte, Hesperidele şi-au 
reînceput cântecul în bezna din urma noastră. Muzica nu 
mi se mai părea atât de frumoasă — semăna cu muzica 
de înmormântare. 

Pe vârful muntelui se aflau nişte ruine, blocuri de 
granit negru şi marmură, mari cât o casă. Coloane rupte. 
Statui de bronz care păreau topite pe jumătate. 

— Ruinele de pe Muntele Otris, a şoptit Thalia cu 
venerație. 

— Da, a spus Zoe. Nu erau aici. Nu-i de bine. 

— Ce-i Muntele Otris? am întrebat, simţindu-mă, 
ca de obicei, ca un caraghios. 

— Fortăreața din munte a titanilor, a spus Zoe. În 
timpul primului război, Olimpul şi Otrisul erau cele 
două capitale rivale ale lumii. Otris a fost... S-a 
cutremurat şi şi-a dus mâna la coaste. 


— Eşti rănită, am spus. Lasă-mă să văd. 


— Nu! E un fleac. Spuneam că... în primul 
război, Otris a fost făcut zob. 

— Dar... cum a ajuns aici? 

Thalia s-a uitat precaută înjur în timp ce ne croiam 
drum printre ruine, pe lângă blocuri de marmură şi 
arcade sparte. 

— Se deplasează, tot aşa cum se deplasează şi 
Olimpul. E întotdeauna la marginea civilizaţiei. Dar 
faptul că se află aici, pe acest munte, nu-i a bună. 

— De ce? 

— Pentru că acesta e muntele lui Atlas, a spus 
Zoe. Locul unde el susţine... 

A înlemnit. Vocea îi era transformată de disperare. 

— Unde susținea cerul. 

Ajunseserăm pe vârf. La câțiva metri în faţă, nori 
cenuşii se roteau într-un vârtej gros, formând o tornadă 
care aproape că atingea vârful muntelui, dar, de fapt, se 
sprijinea pe umerii unei fetiţe de doisprezece ani, cu păr 


castaniu şi o rochie argintie zdrenţuită: Artemis, cu 


picioarele legate de stâncă în lanţuri de bronz celest. 
Asta văzusem în vis. Artemis nu era obligată să susțină 
tavanul vreunei peşteri. Ci acoperişul lumii. 

— Stăpână! s-a repezit Zoe spre ea, dar Artemis a 
strigat: 

— Opreşte-te! E o capcană. Trebuie să pleci acum. 
Avea vocea gâtuită. Era scăldată în sudoare. Nu mai 
văzusem până atunci o zeiță suferindă, dar greutatea 
cerului era în mod clar prea mare pentru Artemis. 

Zoe a izbucnit în lacrimi. A alergat înainte, în 
ciuda protestelor lui Artemis, şi a început să smucească 
de lanţuri. 

Din spatele nostru s-a auzit o voce bubuitoare: 

— O, ce emoţionant. 

Ne-am întors. Generalul era acolo, în costumul lui 
maroniu de mătase. Lângă el se aflau Luke şi vreo şase 
dragoni care purtau sarcofagul de aur al lui Cronos. 
Annabeth stătea lângă Luke. Avea mâinile încătuşate la 


spate, un căluş în gură, iar Luke îi ţinea vârful sabiei la 


gât. 

Am privit-o în ochi, vrând să-i pun o mie de 
întrebări. Însă ea nu-mi transmitea decât un singur 
mesaj: FUGI. 

— Luke, a mârâit Thalia. Dă-i drumul. 

Zâmbetul lui Luke era timid şi şters. Arăta chiar 
mai rău decât cu trei zile în urmă la Washington. 

— E decizia Generalului, Thalia. Dar mă bucur să 
te revăd. 

Thalia l-a scuipat. 

Generalul a chicotut. 

— Halal prieteni vechi. Iar tu, Zoe? A trecut mult 
timp. Ce mai face mica mea trădătoare? îmi va face 
plăcere să te omor. 

— Nu răspunde, a gemut Artemis. Nu-l provoca. 

— Stai aşa, am spus. Tu eşti Atlas? 

Generalul s-a uitat la mine. 

— Aşa deci, până şi cel mai prost dintre eroi îşi dă 


seama despre ce-i vorba. Da, eu sunt Atlas, generalul 


titanilor şi teroarea zeilor. Felicitări. Te voi ucide 
mediat, de îndată ce termin cu blestemata asta de fată. 
— N-ai s-o răneşti pe Zoe, am spus. N-o să te las. 
Generalul a rânjit. 
— N-ai dreptul să te bagi, micule erou. Asta-i o 
problemă de familie. 
M-am încruntat. 
— O problemă de familie? 


— Da, a răspuns Zoe cu tristeţe. Atlas e tatăl meu. 


Capitolul XVII 


In care pun pe mine câteva milioane de 


kilograme 


Chestia sinistră era că vedeam asemănarea de 
familie. Atlas avea aceeaşi expresie impunătoare ca 
Zoe, aceeaşi privire mândră şi rece precum cea pe care o 


mai căpăta şi Zoe când se enerva, deşi în cazul lui era de 


o mie de ori mai răutăcioasă. Avea toate lucrurile pe 
care le detestasem inițial la Zoe — niciunul dintre cele 
bune — pe care ajunsesem să le apreciez. 

— Dă-i drumul lui Artemis, 1-a cerut Zoe. 

Atlas s-a apropiat de zeiţa înlănţuită. 

— Poate vrei să susţii tu cerul în locul ei? N-ai 
decât. Zoe a dat să spună ceva, dar Artemis i-a zis: 

— Nu! Nu te oferi, Zoe! îți interzic. 

Atlas a rânjit. A îngenuncheat lângă Artemis şi a 
încercat să-i atingă faţa, dar zeiţa l-a muşcat de era să-i 
reteze degetele. 

— Ho, ho, ho, a chicotit Atlas. Vezi, fiica mea? 
Stăpânei Artemis îi place noua slujbă. Cred că-i voi 
pune pe toți Olimpienii să-mi care povara cu rândul, 
odată ce stăpânul Cronos va domni din nou şi aici va fi 
centrul palatului nostru. Le arăt eu neputincioşilor ălora 
ce înseamnă umilinţa. 

M-am uitat la Annabeth. Încerca cu disperare 


să-mi spună ceva. A arătat cu capul spre Luke. Dar nu 


mă puteam abţine să nu mă holbez la ea. Nu observasem 
până atunci, dar era schimbată. Prin părul blond avea 
acum şuviţe cărunte. 

— De la greutatea cerului, a murmurat Thalia, 
citindu-mi parcă gândurile. Greutatea ar fi trebuit s-o 
ucidă. 

— Nu înţeleg, am spus. De ce nu poate Artemis să 
lase pur simplu cerul? 

Atlas a izbucnit în râs. 

— Ce puţin ai înţeles, tinere! Asta-i locul unde 
cerul şi pământul s-au întâlnit pentru întâia oară — unde 
Uranos şi Gaia au dat naştere puternicilor lor copii — 
titanii. Cerul încă tânjeşte după îmbrăţişarea pământului. 
Cineva trebuie să-l ţină la distanţă, altfel s-ar prăbuşi 
peste locul acesta, turtind instantaneu muntele şi tot 
ceea se află pe o rază de sute de kilometri. Odată ce ai 
luat greutatea pe umeri, nu mai ai scăpare. Atlas a 
zâmbit. Decât dacă o preia altcineva. 


S-a apropiat de mine şi de Thalia studiindu-ne. 


— Deci, ei sunt cei mai bravi eroi al acestor 
vremuri? Nu sunt cine ştie ce. 

— Luptă-te cu noi, am spus. ŞI-o să vedem. 

— N-ai învăţat nimic de la zei? Un nemuritor nu 
se luptă direct cu un muritor de rând. Este sub 
demnitatea noastră. O să-l pun pe Luke să vă 
zdrobească. 

— Deci şi tu eşti un laş, am spus. 

Ochii lui Atlas străluceau cu ură. Cu greutate, şi-a 
îndreptat atenţia spre Thalia. 

— ar tu, fiică a lui Zeus, se pare că Luke s-a 
înşelat în privinţa ta. 

— Nu m-am înşelat, a îngăimat Luke. 

Părea foarte slab şi fiecare cuvânt părea să-i 
provoace dureri. Dacă nu l-aş fi urât de moarte, aproape 
că mi-ar fi părut rău pentru el. 

— Thalia, încă ni te poți alătura, continuă el. 
Cheamiă-l pe Ophiotaurus. Va veni la tine. Priveşte! 


Şi-a fluturat mâna şi lângă noi a apărut un bazin: 


un iaz înconjurat cu marmură neagră, suficient de mare 
pentru Ophiotaurus. Mi-l şi imaginam pe Bessie în 
bazin. De fapt, cu cât mă gândeam mai mult la asta, cu 
atât eram mai sigur că-l aud pe Bessie mugind. 

Nu te gândi la el! Dintr-odată, am auzit în cap 
vocea lui Grover — legătura noastră empatică. Îi 
simţeam emoţiile. Era pe punctul de-a se panica. Î pierd 
pe Bessie. 

Blocaţi-vă gândurile! 

Am încercat să-mi golesc mintea. Am încercat să 
mă gândesc la jucători de baschet, la skateboard-uri, la 
diferitele feluri de dulciuri din magazinul mamei. La 
orice, numai la Bessie nu. 

— Thalia, cheamă-l pe Ophiotaurus, a insistat 
Luke. Şi vei deveni mult mai puternică decât zeii. 

— Luke... în vocea ei se simţea suferinţa. Ce s-a 
întâmplat cu tine? 

— Nu-ţi aminteşti de câte ori am vorbit? De câte 


ori am blestemat zeii? Părinții noştri n-au făcut nimic 


pentru noi. N-au niciun drept să conducă lumea! 

Thalia a clătinat din cap. 

— Ehbereaz-o pe Annabeth. Dă- drumul. 

— Dacă mi te alături, a promis Luke. Ar putea fi 
ca pe vremuri. Toţi trei, împreună. Luptând pentru o 
lume mai bună. Te rog, Thalia, căci dacă nu eşti de 
acord... 

Vocea îi tremura. 

— E ultima mea şansă. Atlas va proceda altfel, 
dacă nu eşti de acord. Te rog. 

Nu ştiam la ce se referă, dar teama din vocea lui 
părea destul de reală. Eram convins că Luke era în 
pericol. 

Viaţa lui depindea de alăturarea Thalei la cauză. 
Mă temeam că şi Thalia ar fi putut crede acelaşi lucru. 

— Nu face asta, Thalia, a avertizat-o Zoe. Trebuie 
să luptăm cu el. 

Luke a mai făcut un semn cu mâna şi a apărut un 


foc. Un vas de bronz pentru foc, la fel ca cel din tabără. 


Un foc pentru sacrificii. 

— Thalia, am spus. Nu. 

În spatele lui Luke, sarcofagul de aur a început să 
strălucească. În acest timp, vedeam imagini în ceaţă 
peste tot înjur — pereți de marmură neagră care se 
ridicau, ruine care se reîntregeau, un palat înfricoşător şi 
frumos care se clădea în jurul nostru din temeri şi din 
umbră. 

— Vom ridica Muntele Othrys chiar aici, a promis 
Luke, atât de gâtuit, că parcă nici nu era vocea lui. Va fi 
din nou mai puternic şi mai măreț decât Olimpul. 
Priveşte, Thalia. Nu suntem slabi. 

A arătat spre ocean şi mi-a stat inima în loc. O 
armată imensă mărşăluia pe munte în sus, de pe plaja 
unde era ancorată Prințesa Andromeda. Dragoni şi 
lestrigoni, monştri şi semizei, câini infernali, harpii şi 
alții despre care nici nu ştiam ce sunt. Probabil că nava 
era goală acum, căci erau cu sutele, mult mai mulți 


decât văzusem la bord vara trecută. Şi mărşăluiau spre 


noi. În câteva minute, urmau să ajungă aici. 

— Asta-i doar o mostră din ceea ce se va 
întâmpla, când o să luăm cu asalt Tabăra Semizeilor, a 
spus Luke. Şi după aceea, Olimpul. Mai avem nevoie 
doar de ajutorul tău. 

Pentru un moment, îngrozitor moment, Thalia a 
ezitat. L-a privit pe Luke cu durere în ochi, de parcă nu 
şi-ar fi dorit altceva pe lumea asta decât să-l creadă. 
Apoi şi-a ridicat sulița. 

— Tu nu eşti Luke. Nu te mai recunosc. 

— Ba da, mă recunoşti, Thalia, a rugat-o. Te rog. 
Nu mă face... Nu îl] face să te distrugă. 

Nu mai era timp. Dacă armata ajungea în vârful 
dealului, ne-ar fi copleşit. Privirea mi s-a încrucişat din 
nou cu a lui Annabeth. A dat din cap. 

M-am uitat la Thalia şi Zoe şi am decis că să mori 
luptând alături de asemenea prieteni nu-i cel mai rău 
lucru din lume. 


— Acum, am spus. 


Am atacat deodată. 

Thalia s-a repezit direct la Luke. Puterea scutului 
ei era atât de mare, că femeile-dragon care-l păzeau s-au 
împrăştiat panicate, au scăpat sicriul de aur şi l-au lăsat 
singur. Dar în ciuda aspectului bolnăvicios, Luke 
mânuia încă bine sabia. A mârâit ca un animal sălbatic 
şi a contraatacat. Când sabia lui, Clevetitorul, s-a lovit 
de scutul Thaliei, între ei a apărut un ghem de fulgere, 
pârjolind aerul cu săgeți galbene electrice. 

lar eu am făcut cea mai mare prostie din viață, 
ceea ce spune foarte multe. L-am atacat pe Stăpânul 
Atlas, titanul. 

M-a întâmpinat cu hohote de râs. O suliță imensă 
i-a apărut în mâini. Costumul de mătase s-a transformat 
într-o armură grecească completă. 

— Bine, fie! 

— Percy! a spus Zoe. Ai grijă! 


Ştiam de ce mă avertiza. Chiron îmi spusese cu 


mult timp în urmă: Nemuritorii sunt constrânşi de reguli 
străvechi. Dar un erou poate face orice, poate provoca 
pe oricine, atâta timp cât are curaj. Însă odată ce l-am 
atacat, Atlas a putut să mă atace la rândul lui cu toată 
puterea. 

Am lovit cu sabia şi Atlas m-a azvârlit într-o parte 
cu mânerul suliţei. Am zburat prin aer şi m-am izbit de 
un perete negru. Nu mai era ceaţă. Palatul se clădea, 
cărămidă cu cărămidă. Devenea real. 

— Prostule! a țipat Atlas plin de veselie, parând 
una dintre săgețile lui Zoe. Credeai că dacă l-ai provocat 
pe micul zeu al războiului, mi te poţi opune miel 

La auzul numelui de Ares, m-am cutremurat. 
Mi-am revenit din uimire şi am atacat din nou. Dacă 
reuşeam să ajung la bazinul cu apă, îmi puteam dubla 
puterea. Vârful suliţei s-a îndreptat spre mine ca o 
coasă. Am ridicat-o pe Anaklusmos, cu gândul să retez 
arma zeului din mâner, dar mi-am simţit braţul ca de 


plumb. Sabia mea cântărea brusc o tonă. Mi-am amintit 


de avertismentul pe care mi-l adresase Ares pe plaja din 
Los Angeles cu mult timp în urmă: Când vei avea cea 
mai mare nevoie de ea, sabia ta va da greş. Nu acum! 
am implorat. Dar degeaba. Am încercat să mă eschivez, 
dar sulița m-a lovit în piept şi m-a azvârlit ca pe o 
păpuşă de cârpe. Am căzut la pământ şi am simţit că mi 
se învârtea capul. M-am uitat în sus şi-am descoperit că 
sunt la picioarele lui Artemis, încă încordată sub povara 
cerului. 

— Fugi, băiete, mi-a spus ea. Trebuie să fugi! 

Atlas nu se grăbea să vină spre mine. Sabia îmi 
dispăruse. Alunecase de pe marginea falezei. Ar fi putut 
să-mi reapară în buzunar — poate în câteva secunde dar 
nu mai conta. Aş fi fost deja mort. Luke şi Thalia luptau 
ca nişte demoni, înconjurați de fulgere. Annabeth era la 
pământ, încercând disperată să-şi elibereze mâinile. 

— Mori, micuţule erou, a spus Atlas. 

Şi-a ridicat sulița să mă străpungă. 


— Nu! a strigat Zoe, şi o salvă de săgeți de argint 


au apărut la îmbinarea de la subraţul armurii lui Atlas. 

— Aaah! a urlat el şi s-a întors spre fiica sa. 

Am căutat în buzunar şi Anaklusmos era din nou 
acolo. Nu puteam lupta cu Atlas, nici chiar dacă aveam 
sabie. Apoi am simţit un fior pe şira spinări. Mi-am 
amintit de cuvintele din profeție: Blestemului de titan 
unul i se Vă fidpus. Nu puteam să-l înving pe Atlas. Dar 
era cineva care ar fi putut avea o şansă. 

— Cerul, i-am spus zeiţei. Lasă-mă pe mine. 

— Nu, băiete, a spus Artemis. Fruntea îi era 
acoperită cu broboane de sudoare metalică, ca de 
mercur. Nu ştii ce-mi ceri. Te va zdrobi! 

— Annabeth s-a descurcat! 

— Şi de-abia a supravieţuit. Ea a avut spiritul unei 
adevărate Vânătorese. Tu nu vei rezista atâta. 

— Voi muri oricum, i-am spus. Lasă-mi greutatea 
cerului! 

N-am mai stat să-mi răspundă. Am scos-o pe 


Anaklusmos şi i-am tăiat lanţurile. Apoi am trecut lângă 


ea şi am îngenunchiat, ridicându-mi braţele, şi am atins 
norii grei şi reci. Pentru o clipă, Artemis şi cu mine am 
purtat greutatea împreună. Era cea mai grea povară pe 
care-o susținusem vreodată, parcă eram strivit sub o mie 
de camioane. Îmi venea să leşin de durere, dar am 
respirat adânc. O să reuşesc. 

Apoi, Artemis a alunecat de sub povară şi am 
rămas s-o ţin singur. 

Mai târziu, am încercat de multe ori să explic cum 
a fost. N-am reuşit. 

Îmi ardeau toţi muşchii. Oasele parcă mi se 
topeau, îmi venea să strig, dar n-aveam puterea să-mi 
deschid gura. Am început să mă scufund tot mai mult în 
pământ, strivit de greutatea cerului. 

Luptă! Auzeam vocea lui Grover în cap. Nu te da 
bătut. 

M-am concentrat pe respiraţie. Măcar să mai 
susțin cerul câteva secunde. M-am gândit la Bianca, cea 


care-şi dăduse viaţa ca noi să putem ajunge aici. Dacă 


ea putuse să facă asta, şi eu puteam susţine cerul. 

Privirea mi s-a înceţoşat. Totul a căpătat o nuanţă 
roşiatică. Am prins frânturi din luptă, dar nu ştiam dacă 
vedeam bine. L-am văzut pe Atlas în armură de luptă 
completă, împungând cu sulița, râzând nebuneşte în 
timp ce lupta. Şi pe Artemis, o pată argintie. Avea două 
cuțite de vânătoare grozave, cât braţul ei, şi îl ataca 
sălbauc pe Titan, ferindu-se şi sărind cu o graţie 
incredibilă. Şi-a schimbat forma în luptă. A fost, pe 
rând, un tigru, o gazelă, un urs şi un şoim. Sau poate că 
totul s-a petrecut doar în mintea mea cuprinsă de febră. 
Zoe trăgea săgeți spre tatăl ei, ochind îmbinările din 
armură. Acesta urla de durere de fiecare dată când era 
nimerit de-o săgeată, dar pentru el erau ca nişte 
înţepături de albină. Se înfuria mai tare şi continua să 
lupte. 

Thalia şi Luke luptau cu sulița contra sabiei, 
înconjurați în continuare de fulgere. Thalia îl împingea 


pe Luke cu aura scutului, la care nici măcar el nu era 


imun. S-a retras, strâmbându-se şi mârâind nervos. 

— Predă-te! a strigat Thalia. N-o să mă poți 
învinge niciodată, Luke. 

— Mai vedem noi, veche prietenă, a spus el, 
rânjind. 

Sudoarea îmi curgea pe faţă. Mâinile îmi erau 
alunecoase. Umerii ar fi ipat de durere dac-ar fi putut. 
Mă simţeam de parcă cineva mi-ar fi lipit vertebrele una 
de cealaltă cu un aparat de sudură. 

Atlas înainta, presând-o pe Artemis. Ea era rapidă, 
dar puterea lui era de neoprit. Suliţa lui a lovit în locul 
unde fusese Artemis cu o fracțiune de secundă mai 
înainte, şi în stâncă a apărut o fisură. A sărit peste ea şi a 
continuat s-o urmărească pe zeiţă. Artemis îl conducea 
spre mine. 

I-am auzit vocea în cap: Pregăteşte-te. 

De-abia mai gândeam de durere. l-am răspuns 
ceva de genul Aaah-ooo. 


— Lupţi bine pentru o fată, a râs Atlas. Dar nu te 


ridici la nivelul meu. 

A lovit cu vârful suliţei şi Artemis s-a ferit. Mi-am 
dat seama ce şmecherie urma să facă. Suliţa lui Atlas a 
măturat pământul şi i-a secerat lui Artemis picioarele. 
Ea a căzut şi Atlas şi-a ridicat sulița ca s-o ucidă. 

— Nu! a țipat Zoe. A făcut un salt aterizând între 
taică-său şi Artemis şi i-a tras titanului o săgeată drept 
în frunte, făcându-l să arate ca un unicorn. Atlas a urlat 
cuprins de furie. A dat-o la o parte pe fiică-sa cu un dos 
de palmă, izbind-o de stâncile negre. 

Am vrut s-o strig, să-i sar în ajutor, dar nu puteam 
nici să vorbesc, nici să mă mişc. Nu vedeam nici măcar 
unde aterizase. Apoi Atlas s-a întors spre Artemis cu o 
privire triumfătoare. Artemis părea rănită. Nici nu s-a 
ridicat. 

— Primele picături de sânge dintr-un nou război, a 
jubilat Atlas. Şi a dat s-o înjunghie. 

Cu iuţeala gândului, Artemis i-a apucat sulița. 


Aceasta a lovit pământul chiar lângă ea şi zeiţa s-a tras 


înapoi, folosindu-se de suliță ca de o pârghie, lovindu-l 
pe titan şi azvârlindu-l peste cap. L-am văzut cum vine 
spre mine şi-am înţeles ce-avea să se întâmple. Am 
slăbit strânsoarea şi când Atlas s-a izbit de mine n-am 
mai susţinut cerul deloc. M-am lăsat dat la o parte şi 
m-am rostogolit cât de departe am putut. 

Greutatea cerului a rămas pe spatele lui Atlas, 
aproape zdrobindu-l până acesta a reuşit să se ridice în 
genunchi, chinuindu-se să iasă de sub greutatea 
zdrobitoare a cerului. Dar era prea târziu. 

— NUUU! 

Strigase atât de tare, că s-a zguduit muntele. 

— NU MAI VREAU! 

Atlas era prins sub vechea lui povară. 

Am încercat să mă ridic şi am căzut la loc, ameţit 
de durere. Încă mă ardea tot corpul. 

Thaha îl împinsese pe Luke pe o margine de 
stâncă, dar încă luptau lângă sarcofagul de aur. Thalia 


avea lacrimi în ochi. Luke avea o tăietură sângerândă pe 


piept şi chipul palid îi lucea de sudoare. 

S-a repezit la Thalia şi ea l-a lovit cu scutul. Sabia 
lui Luke, Clevetitorul, i-a sărit din mâini şi a căzut cu 
zgomot pe stânci. Thalia i-a pus sulița la gât. 

A urmat un moment de tăcere. 

— EFi bine? a întrebat Luke. 

Încerca să n-o arate, dar îi simţeam teama în glas. 

Thalia tremura de furie. 

Annabeth s-a apropiat de-a buşilea din spate, 
eliberată, în sfârşit, de povară. Pe faţă avea vânătăi şi 
urme de murdărie. 

— Nu-l ucide! 

— E un trădător, a spus Thalia. Un trădător! 

Năuc cum eram, n-am observat că Artemis nu mai 
era lângă mine. Fugise spre stâncile negre unde căzuse 
Zoe. 

— O să-l ducem pe Luke înapoi, a rugat-o 
Annabeth. În Olimp. El... ne va fi de folos. 


— Asta vrei, Thalia? a rânjit Luke. Să revii în 


Olimp triumfătoare? Să-i faci pe plac lui taică-tău? 

Thalia a ezitat şi Luke a făcut o încercare disperată 
de a-i apuca sulița. 

— Nu! a strigat Annabeth. Dar era prea târziu. 
Fără să stea pe gânduri, Thalia i-a tras un picior lui 
Luke. EI şi-a pierdut echilibrul. 

I-am văzut faţa îngrozită. Apoi a căzut. 

— Luke! a pat Annabeth. 

Ne-am repezit la marginea stâncii. Dedesubt, 
armata de pe Prințesa Andromeda se oprise uluită, 
privind la corpul diform al lui Luke prăbuşindu-se de pe 
stânci. În ciuda urii pe care o simţeam pentru el, nu 
suportam să-l văd aşa. Aş fi vrut să cred că mai e în 
viață, dar era imposibil. Căzuse de la cel puţin 
cincisprezece metri şi nu mai mişca. 

Unul dintre uriaşi s-a uitat în sus şi a mârâit: 

— Ucideţi-i! 

Thalia era împietrită de durere şi lacrimile îi 


curgeau pe obraji. Am tras-o înapoi chiar când un val de 


sulițe ne-a trecut pe deasupra capetelor. Am fugit spre 
stânci, ignorând blestemele şi amenințările lui Atlas. 

— Artemis! am strigat. 

Zeița şi-a ridicat capul şi avea chipul aproape la 
fel de îndurerat ca al Thaliei. Zoe zăcea în braţele zeiţei. 
Respira şi avea ochii deschişi. Şi totuşi... 

— Rana e otrăvită, a spus Artemis. 

— Atlas a otrăvit-o? am întrebat. 

— Nu, mi-a răspuns zeiţa. Nu Atlas. 

Ne-a arătat rana din coasta lui Zoe. Aproape că 
uitasem de lupta ei cu dragonul Ladon. Muşcătura era 
mult mai gravă decât lăsase Zoe să se înţeleagă. De-abia 
mă puteam uita la rană. Pornise la luptă împotriva 
propriului tată cu o rană sinistră care deja o seca de 
puteri. 

— Stelele, a murmură Zoe. Nu le văd. 

— Nectar şi ambrozie, am spus. Haideţi! Trebuie 
să facem rost. 


Nimeni nu s-a clintit. Suferinţa plutea în aer. 


Armata lui Cronos era chiar dincolo de culme. Până şi 
Artemis era prea şocată ca să se mai agite. Părea că 
aveam să ne găsim sfârşitul acolo, dar apoi am auzit un 
zumzet ciudat. Chiar când armata monştrilor apărea de 
după culme, un avion SopwithiGamel s-a năpustit din 
cer. 

— Plecaţi de lângă fiica mea! a strigat profesorul 
Chase şi mitraherele sale au prins viaţă, împroşcând 
pământul cu gloanţe şi împrăştiind grupul de monştri. 

— Tată? a strigat Annabeth fără să-i vină să 
creadă. 

— Fugiţi! ne-a strigat el. Vocea i s-a auzit tot mai 
slab când biplanul a trecut pe lângă noi. 

Asta a făcut-o pe Artemis să uite de durere. S-a 
uitat la avionul vechi, care se întorcea pentru încă o 
serie de rafale. 

— Un tip curajos, a recunoscut Artemis în silă. 
Haideţi, trebuie s-o ducem pe Zoe de aici. 


Şi-a dus la buze cornul de vânătoare şi sunetul lui 


clar a răsunat în văile din ţinutul Marin. Lui Zoe 1 se 
zbăteau pleoapele. 

— Rezistă! i-am spus. Totul va fi bine! 

Vechiul avion a atacat din nou. Câţiva dintre uriaşi 
au aruncat cu sulițe, şi una a zburat chiar printre aripile 
avionului, dar mitralierele au continuat să tragă. Mi-am 
dat seama cu uimire că profesorul Chase făcuse probabil 
rost de bronz celest pentru a fabrica gloanţele. Primul 
rând de femei-şarpe au urlat când mitraliera le-a 
transformat într-un praf galben sulfuros. 

— E]... el e tatăl meu! a spus Annabeth cu uimire 
în glas. 

Dar n-aveam timp să-i admirăm calitățile de pilot. 
Uriaşii şi femeile-şarpe îşi reveneau deja din surpriză, în 
scurt timp, profesorul Chase urma să aibă probleme. 

Chiar atunci, lumina lunii s-a intensificat şi din cer 
a apărut un car de argint, tras de cel mai frumos cerb pe 
care-l văzusem vreodată. A aterizat chiar lângă noi. 


— Haideţi, a spus Artemis. 


Annabeth m-a ajutat s-o urc pe Thalia în car. Apoi 
am ajutat-o pe Artemis cu Zoe. Am înfăşurat-o pe Zoe 
într-o pătură, Artemis a tras de frâie şi carul s-a ridicat 
în aer îndepărtându-se de munte. 

— E ca în sania lui Moş Crăciun, am murmurat, 
încă ametit de durere. 

Artemis a făcut un efort şi mi-a aruncat o privire. 

— Într-adevăr, tinere semizeu. De unde crezi c-a 
pornit legenda? 

Văzând că suntem în siguranţă, profesorul Chase 
şi-a întors biplanul şi ne-a urmat ca o gardă de onoare. 
Trebuie să fi fost o privelişte tare ciudată, chiar şi pentru 
zona golfului — un car zburător de argint tras de un cerb 
şi escortat de un avion Sopwith Game. 

În spatele nostru, soldații lui Cronos urlau cuprinși 
de furie în timp ce se adunau pe vârful Muntelui 
Tamalpais, dar cea mai puternică era vocea lui Atlas, 
care urla blesteme împotriva zeilor, chinuindu-se să 


susţină cerul. 


Capitolul XVIII 
În care un prieten îşi ia la revedere 


Am aterizat în Crissy Field după căderea nopţi. 

De îndată ce profesorul Chase s-a dat jos din 
avionul său Sopwith oam, Annabeth a fugit în 
întâmpinarea lui şi l-a îmbrățișat strâns. 

— Tată! Ai zburat... ai tras... O, zei! A fost 
nemaipomenit! 

— Mă rog, nu-i rău pentru un muritor de vârstă 
mijlocie, a răspuns el, înroşindu-se 

— Dar gloanţele de bronz celest! De unde le-ai 
luat? 

— Păi ai lăsat destule arme de semizeu în camera 
ta din Virginia, ultima dată când ai... plecat. 

Annabeth s-a uitat în pământ, jenată. Am observat 


că profesorul Chase avea mare grijă să nu spună ai fugit. 


— Am decis să topesc câteva ca să fac cartuşe, a 
continuat el. Un mic experiment. 

A spus-o de parcă nu era mare lucru, dar ochii îi 
sclipeau. Deodată am înţeles de ce Atena, zeiţa 
meşteşugurilor şi a înţelepciunii, îl îndrăgise. În adâncul 
inimii, el că era un nemaipomenit savant țicnit. 

— Tată... a şovăit Annabeth. 

— Annabeth, Percy, a întrerupt-o Thalia. 

Din vocea ei străbătea nerăbdarea. Ea şi Artemis 
îngenuncheaseră lângă Zoe, pansând rănile Vânătoresei. 

Am alergat cu Annabeth să dăm o mână de ajutor, 
dar nu prea aveam ce face. N-aveam nici ambrozie, nici 
nectar. Medicamentele obişnuite nu erau de ajutor. Era 
întuneric, dar am văzut că Zoe nu arăta bine. Tremura, 
ŞI uşoara strălucire care o înconjura de obicei începea să 
pălească. 

— N-o poţi vindeca cu ajutorul magiei? am 
întrebat-o pe Artemis. Doar... eşti zeiţă. 


Artemis a părut tulburată. 


— Viaţa e un lucru fragil, Percy. Dacă Ursitoarele 
vor ca firul să fie tăiat, eu nu prea am ce face. Dar pot 
încerca. 

A încercat s-o atingă pe Zoe, însă aceasta a prins-o 
de încheietură. A privit-o pe zeiţă în ochi şi s-au înţeles 
din priviri. 

— Te-am... slujit aşa cum trebuie? a şoptit Zoe. 

— Cu mare onoare, a spus Artemis cu blândeţe. 
Ai fost cea mai bună dintre slujitoarele mele. 

Fata lui Zoe s-a relaxat. 

— Odihnă. În sfârşit. 

— Aş putea încerca să te vindec, fata mea 
curajoasă. 

Dar mi-am dat seama că nu atât otrava o omora, ci 
lovitura finală dată de tatăl ei. Zoe ştiuse de la bun 
început că profeția Oracolului se referea la ea: ea fusese 
cea care urma să piară de mâna părintelui. Şi cu toate 
acestea, pornise în misiune. Alesese să mă apere pe 


mine, iar furia lui Atlas îi sfâşiase inima. 


A văzut-o pe Thalia şi i-a luat mâna. 

— Îmi pare rău că ne-am certat, a spus Zoe. Am fi 
putut fi surori. 

— E vina mea, a zis Thalia, chpind des. Ai avut 
dreptate în legătură cu Luke, cu eroii, cu bărbaţii — cu 
tot. 

— Poate nu cu toţii bărbații, a murmurat Zoe, 
schiţând un zâmbet. Mai ai sabia, Percy? 

Nu puteam vorbi, dar am scos pixul şi i l-am pus 
în mână. L-a apucat mulţumită. 

— Ai avut dreptate, Percy Jackson. Nu semeni 
deloc cu... Hercule. Sunt onorată că porţi sabia asta. 

Trupul i-a fost străbătut de un fior. 

— Zoe... am spus. 

— Stelele, a şoptit ea. Pot vedea stelele din nou, 
stăpână. 

Pe obrazul lui Artemis s-a prelins o lacrimă. 

— Da, fata mea curajoasă. Sunt frumoase în seara 


asta. 


— Stelele, a repetat Zoe. Ochii i s-au fixat pe cerul 
nopții. Şi a rămas nemişcată. 

Thalia şi-a coborât capul. Annabeth a înghițit în 
sec şi tatăl ei a prins-o de umeri. M-am uitat cum 
Artemis şi-a făcut palma căuş deasupra gurii lui Zoe şi a 
rostit câteva vorbe în greaca antică. Un fuior argintiu de 
fum a ieşit printre buzele lui Zoe şi a ajuns în mâna 
zeiţei. Corpul lui Zoe a pâlpâit şi a dispărut. 

Artemis s-a ridicat. A rostit un fel de 
binecuvântare, a suflat în mâna făcută căuş şi a dat 
drumul prafului argintiu spre cer. Acesta a zburat în sus, 
scânteietor, şi a dispărut. 

Pentru o clipă, n-am văzut nimic deosebit. Apoi, 
Annabeth a pupat. Uitându-mă la cer am văzut că stelele 
luminau mai puternic acum. Formau un model pe care 
nu-l mai văzusem, o constelație strălucitoare care 
semăna foarte mult cu silueta unei fete — o fată cu un 
arc, care alerga pe cer. 


— Fie ca lumea să-ţi cinstească memoria, 


Vânătoreasa mea, a spus Artemis. Să trăieşti pe vecie 
printre stele. 

K 

Nu ne-a fost uşor să ne luăm la revedere. Încă se 
vedeau tunete şi fulgere deasupra Muntelui Tamalpais, 
în nord. Artemis era atât de supărată, că emana o 
strălucire argintie. Asta mă neliniştea pentru că, dacă-şi 
pierdea controlul şi apărea sub înfăţişarea ei divină, 
ne-am fi dezintegrat privind-o. 

— Trebuie să ajung în Olimp chiar acum, a spus 
Artemis. Pe voi nu vă pot lua, dar voi trimite ajutoare. 

Zeița i-a pus lui Annabeth mâna pe umăr. 

— Eşti peste măsură de curajoasă, fata mea. Vei 
face ce trebuie. 

Apoi s-a uitat întrebătoare la Thalia, de parcă n-ar 
fi ştiut ce să creadă despre tânăra fiică a lui Zeus. 
Thalei nu-i prea venea să-şi ridice privirea, dar ceva a 
convins-o şi a privit-o pe zeiţă în ochi. Nu eram sigur ce 


şi-au transmis cele două, dar privirea lui Artemis s-a 


înmuiat, plină de simpatie. Apoi s-a întors spre mine. 

— Te-ai descurcat bine, a spus ea. Pentru un 
bărbat. 

Am vrut să protestez. Dar apoi mi-am dat seama 
că era pentru prima dată când nu mă numise băiat. 

S-a urcat în car şi acesta început să strălucească. 
Ne-am ferit privirea. Cu o explozie argintie, zeiţa a 
dispărut. 

— Ei bine, a oftat profesorul Chase. A fost 
impresionantă; deşi trebuie să spun că eu tot pe Atena o 
prefer. 

Annabeth s-a întors spre el. 

— Tată, eu... îmi pare rău că... 

— Sst. 

A îmbrătțişat-o. 

— Fă ce trebuie să faci, draga mea. Ştiu că nu-ți 
este uşor. 

Vocea îi cam tremura, dar i-a zâmbit curajos lui 


Annabeth. 


Apoi am auzit fâlfâitul unor aripi mari. Trei pegaşi 
au coborât prin ceaţă: doi cai albi înanipaţi şi unul negru 
ca tăciunele. 

— Blackjack! am strigat. 

„Sal tare, şefu””! mi-a răspuns. „Ai reuşit să rămâi 
în viaţă fără ajutorul meu?” 

— N-a fost uşor, am recunoscut. 

„L-am adus cu mine pe Guido şi pe Porkpie”. 

„Care-i treaba?” mi-au răsunat în cap glasurile 
celorlalți doi pegaşi. 

Blackjack m-a privit îngrijorat, apoi s-a uitat la 
profesorul Chase, la Thalia şi la Annabeth. 

„Vrei să-l călcăm în picioare pe vreunul din 
fraierii ăştia?” 

— Nu, i-am răspuns cu voce tare. Sunt prietenii 
mei. Trebuie să ajungem rapid în Olimp. 

„Nicio problemă”, a zis Blackjack. „Cu excepția 
muritorului de colo. Sper că nu merge şi el”. 


L-am asigurat că profesorul Chase nu vine cu noi. 


Profesorul se holba cu gura căscată la pegaşi. 

— Fascinant, a spus el. Ce manevrabilitate! Mă 
întreb cum compensează anvergura aripilor greutatea 
corpului calului? 

Blackjack şi-a înclinat capul. „Ceea?” 

— Hi, de-ar fi avut britanicii nişte pegaşi în timpul 
şarjelor cavaleriei din Crimeea, a zis profesorul Chase — 
şarja brigăzii uşoare... 

— Tată! l-a întrerupt Annabeth. 

Profesorul Chase a clipit. S-a uitat la fiica lui şi a 
schiţat un zâmbet. 

— Îmi pare rău, draga mea. Ştiu că trebuie să 
plecați. 

A îmbrățişat-o stângaci, călduros. Pe când ea se 
întorcea să se suie pe pegasul Guido, domnul Chase i-a 
strigat: 

— Annabeth. Ştiu... ştiu că San Francisco e un loc 
periculos pentru tine. Dar te rog să nu uiţi că te poţi 


întoarce întotdeauna la noi. Te vom proteja. 


Annabeth nu i-a răspuns, dar avea ochii roşii când 
i-a întors spatele. Domnul Chase a dat să mai spună 
ceva, dar apoi s-a răzgândit. Şi-a ridicat mâna într-un 
salut plin de tristeţe şi a pornit peste câmpul cuprins de 
întuneric. 

Thalia, Annabeth şi cu mine ne-am suit pe pegaşi. 
Ne-am înălțat împreună deasupra golfului şi am zburat 
spre dealurile de la est. În scurt timp, din San Francisco 
n-a mai rămas decât un semicerc strălucitor. Câte un 
fulger ocazional mai lumina spre nord. 

x 

Thalia era atât de sfârşită, c-a adormit pe spatele 
lui Porkpie. Mi-am dat seama că trebuie să fi fost tare 
obosită dacă a dormit în aer, cu frica ei de înălțimi, dar 
nu prea avea de ce să-şi facă griji. Pegasul ei zbura cu 
uşurinţă, făcând manevre din când în când pentru ca 
Thalia să stea comod. 

Annabeth şi cu mine zburam unul lângă celălalt. 


— Tatăl tău pare simpatic, i-am spus. 


Era prea întuneric ca să-i văd expresia. Ea a privit 
înapoi, chiar dacă acum Califorma rămăsese mult în 
spate. 

— Cred că da, a spus ea. Ne certăm de atâţia ani. 

— Da, mi-ai spus. 

— Crezi c-am minţit? 

Părea că mă provoacă, dar nu cu prea multă 
tragere de inimă, de parcă s-ar fi întrebat şi ea acelaşi 
lucru. 

— N-am spus c-ai minţit. Doar că... pare un tip în 
regulă. Mama ta vitregă, la fel. Poate că... de când nu 
i-ai mai văzut au devenit mai mişto. 

A ezitat. 

— Ei încă locuiesc în San Francisco, Percy. Eu nu 
pot trăi atât de departe de tabără. 

N-aş fi vrut să-i pun următoarea întrebare. Mi-era 
teamă să aflu răspunsul. Dar totuşi am întrebat. 

— Ce-o să faci acum? 


Survolam un oraş, o insulă de lumini înconjurată 


de beznă. Am trecut pe lângă el atât de rapid de parcă 
ne-am fi aflat într-un avion. 

— Habar n-am, a recunoscut. Dar îţi mulţumesc că 
m-ai salvat. 

— Hei, nu-i mare lucru. Doar suntem prieteni. 

— N-ai crezut c-am murit? 

— Nicio secundă. 

A ezitat. 

— Nici Luke, ştii. Adică... nici el n-a murit. 

M-am uitat la ea. Nu ştiam dacă nu cumva cedează 
din cauza stresului. 

— Annabeth, căzătura aceea a fost destul de 
nasoală. N-are cum să... 

— N-a murit, a insistat. Ştiu asta. Aşa cum ai ştiut 
ŞI tu cu mine. 

N-am fost prea încântat de comparaţie. 

Oraşele treceau acum şi mai repede pe lângă noi, 
insulele de lumină erau tot mai dese, până când peisajul 


de dedesubt s-a transformat într-un covor strălucitor. Se 


crăpa de ziuă. Spre est, cerul devenea cenușiu. Drept în 
faţă se întindea o imensă pată alb-gălbuie — luminile 
New York-ului. 

„Ce zici de viteză, şefu'"? s-a lăudat Blackjack. 
„Primim nişte fân în plus la micul dejun sau ceva?” 

— Eşti cel mai tare din parcare, Blackjack, i-am 
spus. Aăă... adică din herghelie. 

— Nu mă crezi în ceea ce-l priveşte pe Luke, a zis 
Annabeth, dar ne vom mai întâlni cu el. E în pericol, 
Percy. E vrăjit de Cronos. 

Nu voiam să mă cert, deşi chestia asta mă înfuria. 
Cum de mai ţinea la nesuferitul ăla? Cum de-i găsea 
scuze? Meritase să cadă. Meritase... bine, o s-o spun. 
Meritase să moară. Spre deosebire de Bianca. Spre 
deosebire de Zoe. Luke nu putea să fie în viaţă. N-ar fi 
fost corect. 

— Priviţi. Era vocea Thaliei; se trezise. A arătat 
cu degetul spre Manhattan, care se apropia cu viteză. 


— A început. 


— Ce-a început? am întrebat-o. 

Apoi m-am uitat în direcția aceea. Sus, deasupra 
clădirii Empire State Building, se vedea Olimpul ca o 
insulă luminoasă, un munte plutitor luminat de torţe şi 
vase pentru jăratic, cu palate de marmură albă care 
străluceau în aerul dimineţii. 

— Solstițiuul de iarnă, a spus Thalia. Consiliul 


zeilor. 


Capitolul XIX 


In care zeii votează cum să ne omoare 


Pentru un fiu al lui Poseidon, zborul e o idee 
proastă, dar să zbori tocmai spre palatul lui Zeus, printre 
fulgere şi trăsnete, e o idee şi mai proastă. 

Am survolat centrul Manhattanului, făcând un tur 
complet în jurul Muntelui Olimp. Nu mai fusesem aici 


decât o singură dată — când urcasem cu liftul în Empire 


State Building până la etajul secret cu numărul şase 
sute. De data asta, deşi nu credeam că-i posibil, Olimpul 
m-a uimit şi mai mult. 

În întunericul dimineţii, torţele şi făcliile făceau ca 
palatele de pe munte să strălucească într-o multitudine 
de culori, de la roşu aprins la indigo. Se pare că nimeni 
nu dormea niciodată în Olimp. Străzile întortocheate 
erau pline de semizei, de spirite ale naturii şi de zeități 
minore care umblau de colo-colo cu carele sau 
transportaţi de ciclopi cu lectica. Iarna nu părea să existe 
aici. Am simţit mirosul grădinilor în floare — iasomie, 
trandafiri şi chiar arome mai dulci pe care nu le 
cunoşteam. De la ferestre se auzea muzică, sunete 
molcome de harfe şi naturi. 

În vârful muntelui era cel mai măreț palat — 
strălucitoarea sală albă a zeilor. 

Pegaşii ne-au lăsat în curtea exterioară, în faţa 
unor porţi uriaşe de argint. Până s-apuc să bat, porțile 


s-au deschis singure. 

„Mult noroc, şefu'”, mi-a spus Blackjack. 

Mda. Nu ştiu de ce, dar mă încerca sentimentul că 
avea să se întâmple ceva rău. Nu-i mai văzusem 
niciodată pe toţi zeii laolaltă. Ştiam că oricare dintre ei 
mă putea face una cu pământul şi ştiam că unii chiar îşi 
doreau asta. 

„Hei, dacă nu te mai întorci, pot să-mi fac grajd în 
cabana ta?” 

M-am uitat la pegas. 

„Era doar o idee”, mi-a răspuns. „Scuze”. 

Blackjack şi prietenii lui au zburat, lăsându-ne pe 
mine, pe Thalia şi pe Annabeth singuri. Pentru un 
moment, am rămas acolo admirând palatul, aşa cum 
stătuserăm şi în faţă la Westover Hall acum un milion 
de ani. 

Apoi am intrat împreună în sala tronului. 

* 

Douăsprezece tronuri enorme formau un U în jurul 


unei vetre centrale, aşa cum erau dispuse şi cabanele din 


tabără. Pe plafon sclipeau constelații — chiar şi cea mai 
nouă, Vânătoreasa Zoe, îşi făcuse loc pe cer, cu arcul 
încordat. 

Toate locurile erau ocupate. Zeii şi zeițele aveau 
în jur de patru metri şi jumătate în înălțime şi 
credeţi-mă, dacă vi s-a întâmplat vreodată să fiți priviți 
deodată de douăsprezece fiinţe atotputernice uriaşe... Ei 
bine, confruntarea cu monştrii a părut brusc o joacă de 
copii. 

— Bine ați venit, eroi, a spus Artemis. 

— Muuu! 

Atunci i-am observat pe Bessie şi pe Grover. 

O sferă de apă plutea în centrul sălii, chiar lângă 
focul din vatră. Bessie înota acolo fericit, dând din 
coada lui de şarpe, scoțând capul prin părțile laterale şi 
de jos ale sferei. Părea să se bucure că înoată într-un 
balon magic — era ceva nou. Grover era îngenuncheat 
lângă tronul lui Zeus, de parcă tocmai i-ar fi dat 


raportul, dar când ne-a văzut, a strigat: 


— Aţi reuşit! 

A luat-o la fugă spre mine, apoi şi-a dat seama că 
i-a întors spatele lui Zeus şi 1-a cerut permisiunea. 

— Du-te, a spus Zeus. 

Dar nu era atent la Grover. Stăpânul cerului o fixa 
pe 'Thalia. 

Grover a venit la noi tropăind. Niciunul dintre zei 
nu spunea nimic. Copitele lui Grover răsunau pe 
podeaua de marmură. Bessie împroşca cu apă în balonul 
lui. Focul trosnea în vatră. 

M-am uitat neliniştit la tatăl meu, Poseidon. Era 
îmbrăcat la fel ca ultima dată când îl văzusem: bermude, 
o cămaşă Hawaiiană şi sandale. Avea faţa bronzată şi 
bătută de vânturi, barbă neagră şi ochi verzi, 
pătrunzători. Nu ştiam ce părere avea despre revederea 
noastră, dar în colţul ochilor avea riduri, de parcă ar fi 
zâmbit. A dat din cap ca şi cum mi-ar fi spus e în 
regulă. 


Grover i-a îmbrățișat din tot sufletul pe Annabeth 


şi pe Thalia. Apoi m-a cuprins cu braţele. 

— Percy, Bessie şi cu mine am reuşit! Dar trebuie 
să-i convingi! Nu pot face aşa ceva! 

— Ce să facă? l-am întrebat. 

— Fro, a rostit Artemis. 

Zeița s-a ridicat de pe tron şi a revenit la 
dimensiuni omeneşti — o tânără cu părul castaniu, în 
largul ei printre uriaşii Olimpieni. A venit spre noi, în 
hainele ei argintii sclipitoare. Pe faţă nu 1 se citea nicio 
emoție. Părea să meargă într-un fascicul de lumină de 
lună. 

— Membrii Consiliul au fost informaţi despre 
faptele voastre, ne-a spus Artemis. Ei ştiu că Muntele 
Othrys se ridică în Apus. Ei ştiu de încercarea lui Atlas 
de-a se elibera şi despre formarea armatei lui Cronos. 
Am decis prin vot să trecem la acţiune. 

S-a auzit un murmur şi o vânzoleală printre zei, de 
parcă n-ar fi fost cu toţii mulţumiţi de acest plan, dar n-a 


protestat nimeni. 


— La porunca stăpânului meu, Zeus, a spus 
Artemis, fratele meu Apollo şi cu mine îi vom vâna pe 
cei mai puternici dintre monştri şi vom încerca să-l 
doborâm înainte să apuce să se alăture cauzei titanilor. 
Stăpâna Atena îi va verifica personal pe ceilalți titani 
pentru a se asigura că nu pot scăpa din locurile unde 
sunt ţinuţi prizonieri. Stăpânului Poseidon i s-a dat 
permisiunea să-şi dezlănţuie întreaga furie asupra navei 
de croazieră Prinţesa Andromeda şi s-o scufunde pe 
fundul mării. În ce vă priveşte pe voi, eroii mel... 

S-a întors cu faţa spre ceilalţi nemuritori. 

— Aceşti semizei au făcut Olimpului un imens 
serviciu. Puteţi nega asta? 

S-a uitat în jur la zeii adunaţi acolo — privindu-i pe 
fiecare în parte. Zeus în costumul său dungat închis la 
culoare, cu barba neagră atent aranjată şi cu ochii plini 
de energie. Alături de el stătea o femeie frumoasă, cu 
părul cărunt împletit şi lăsat peste un umăr şi cu o rochie 


care sclipea în culorile penelor de păun. Stăpâna Hera. 


La dreapta lui Zeus, tatăl meu, Poseidon. Alături 
de el, un bărbat masiv cu un picior într-o proteză de 
oțel, un cap diform şi o barbă castanie sălbatică, cu 
flăcări care-i jucau prin mustăţi. Stăpânul fierărulor, 
Hefaistos. 

Hermes mi-a făcut cu ochiul. Azi purta un costum 
business şi-şi tot verifica mesajele pe mobilul încorporat 
în sceptru. Apollo se lăsase pe spate în tronul lui de aur 
şi purta ochelari de soare. Avea căştile iPod-ului la 
urechi, aşa că nu sunt sigur că asculta ce se vorbea, dar 
şi-a ridicat degetele mari în semn de salut. Dionysos 
părea plictisit, răsucind între degete un lujer de 
viță-de-vie. lar Ares — ei bine, el stătea pe tronul lui 
cromat, cu tapiţerie din piele, încruntându-te la mine în 
timp ce ascuţea un cuțit. 

În partea unde erau doamnele, o zeiţă brunetă în 
haine verzi stătea lângă Hera pe un tron împletit din 
ramuri de măr. Demetra, zeiţa recoltei. Lângă ea era o 


femeie frumoasă cu ochi cenușii, într-o rochie albă 


elegantă. Putea fi doar mama lui Annabeth, Atena. 
Urma Afrodita, care mi-a zâmbit cu subînțeles şi m-a 
făcut să roşesc. 

Toţi Olimpienii la un loc. Era atâta putere în 
încăpere, că era de mirare că palatul nu sărea în aer. 

— Trebuie să spun, a rupt Apollo tăcerea, că puștii 
ăştia s-au descurcat de minune. Și-a dres glasul şi a 
început să recite: Eroii câştige lauri... 

— Hm, da, e minunat, l-a întrerupt Hermes, parcă 
nerăbdător să scape de poezia lui Apollo. Suntem cu 
toţii de acord să nu-i dezintegrăm? 

S-au ridicat câteva mâini ezitante — Demetra, 
Afrodita. 

— Ia staţi aşa, a mormăit Ares. A arătat spre 
Thalia şi spre mine. Aştia doi sunt periculoşi. Ar fi mult 
mai Sigur, dacă tot îi avem... 

— Ares, l-a întrerupt Poseidon, sunt eroi demni de 
laudă. N-o să-l facem una cu pământul pe fiul meu. 


— Nici pe fiica mea, a mormăit Zeus. S-a 


descurcat bine. 

Thalia s-a înroşit. Se uita în podea. Ştiam cum se 
simte. Eu de-abia dacă vorbeam cu tata, darămite să 
primesc vreun compliment. 

Zeița Atena şi-a dres glasul şi a făcut un pas în 
faţă. 

— Şi eu sunt mândră de fiica mea. Dar în ceea ce-i 
priveşte pe ceilalți doi, avem o problemă de securitate. 

— Mamă! a spus Annabeth. Cum poţi să... 

Atena a întrerupt-o cu un gest calm, dar ferm. 

— E regretabil că tatăl meu, Zeus, şi unchiul meu, 
Poseidon, au ales să-şi încalce jurământul de-a nu mai 
avea copil. Numai Hades s-a ţinut de cuvânt, lucru la 
care nu m-aşteptam. După cum ştim din Marea Profeţie, 
copiii celor trei zei mai în vârstă... adică Thalia şi 
Percy... sunt periculoşi. Oricât ar fi Ares de nătărău, are 
dreptate. 

— Corect! a spus Ares. Hei, stai un pic. Pe cine 


faci tu... 


A dat să se ridice, dar în jurul taliei i-a apărut un 
lujer de viță-de-vie ca o centură de siguranţă şi l-a tras 
înapoi. 

— O, te rog, Ares, a oftat Dionysos. Lasă lupta 
pentru mai târziu. 

Ares a înjurat şi a smuls viţa-de-vie. 

— Tu vorbeşti, beţivan bătrân. Chiar vrei să le 
aperi pe puşlamalele astea? 

Dionysos ne-a aruncat o privire plictisită. 

— Nu-mi sunt dragi deloc. Atena, chiar crezi că-i 
mai Sigur să-i distrugem? 

— Eu nu vreau să judec, a spus Atena. Eu doar 
subliniez riscurile. Consiliul trebuie să decidă ce-i de 
făcut. 

— Eu n-o să cer să fie pedepsiţi, a spus Artemis. 
O să cer să fie răsplătiți. Dacă-i distrugem pe eroii care 
ne aduc mari servicii, nu suntem mai buni decât titanii. 

Dacă asta-i dreptatea olimpiană, nu vreau să am 


nimic de-a face cu ea. 


— Calmează-te, surioară, a spus Apollo. Doamne, 
mai relaxează-te şi tu. 

— Nu-mi spune surioarăi Eu îi voi răsplăti. 

— EFi bine, a mormăit Zeus. Poate aşa vom face. 
Dar oricum, monstrul trebuie distrus. Suntem cu toții de 
acord? 

O mulţime de capete au aprobat. 

Mi-a trebuit o secundă ca să înțeleg la ce se 
refereau. Apoi, mi-a împietrit inima. 

— Bessie? Vrei să-l distrugeţi pe Bessie? 

— Muuu! a protestat Bessie. 

Tata s-a încruntat. 

— L-ai botezat pe Ophiotaurus Bessie? 

— Tată, i-am spus, e o biată creatură a mării. O 
creatură a mării foarte simpatică. N-o poţi omori. 

Poseidon s-a foit neliniștit. 

— Percy, monstrul are o putere considerabilă. 
Dacă l-ar fura titanii sau... 


— Nu se poate, am insistat. 


M-am uitat la Zeus. Probabil c-ar fi trebuit să-mi 
fie frică de el, dar l-am privit drept în ochi. 

— Profeţiile nu pot fi controlate. Nu-i aşa? în plus, 
Bess — Ophiotaurus e nevinovat. Uciderea lui ar fi o 
greşeală. O greşeală la fel de mare ca... faptul că 
Cronos şi-a mâncat copiii doar pentru ceva ce ar fi putut 
face. E o greşeală! 

Zeus a căzut pe gânduri. Privirea 1-a alunecat spre 
fiica lui, Thalia. 

— Şi ce facem cu riscurile? Cronos ştie prea bine 
că dacă unul dintre voi ați sacrifica măruntaiele fiarei, 
ați avea puterea să ne distrugeți. Crezi că putem accepta 
această posibilitate? Tu, fiica mea, vei împlini 
şaisprezece ani mâine, aşa cum spune profeția. 

— Trebuie să aveți încredere în ei, a spus 
Annabeth. Stăpâne, trebuie să aveți încredere în ei. 

Zeus s-a încruntat. 

— Să am încredere într-un erou? 


— Annabeth are dreptate, a spus şi Artemis. 


Acesta-i şi motivul pentru care trebuie să răsplătesc mai 
întâi pe cineva. Credincioasa mea însoţitoare, Zoe 
Umbra Nopţii, a trecut în rândul stelelor. Am nevoie de 
un nou locotenent. Şi am de gând să aleg unul. Dar, mai 
întâi, Tată Zeus, trebuie să-ţi vorbesc între patru ochi. 

Zeus i-a făcut semn lui Artemis să se apropie. S-a 
aplecat şi-a ascultat ce i-a spus ea la ureche. 

Am fost cuprins de panică. 

— Annabeth, i-am spus în şoaptă. Nu. 

S-a încruntat la mine. 

— Poftim? 

— Uite, trebuie să-ţi spun ceva, am continuat. Îmi 
găseam cu dificultate cuvintele. N-aş suporta dacă... 
n-aş vrea ca tu să... 

— Percy? mi-a răspuns. Arăţi de parcă-ţi vine să 
vomiţi. 

Aşa mă şi simţeam. Voiam să continui, dar eram 
mut. Limba refuza să se mişte din cauza fricii din 


stomac. Apoi Artemis a revenit. 


— Voi avea un nou locotenent, a anunţat. Dacă ea 
va accepta. 

— Nu, am şoptut. 

— Thalia, a spus Artemis. Fiică a lui Zeus. Vrei să 
te alături Vânătoreselor? 

În încăpere s-a lăsat o tăcere apăsătoare. M-am 
uitat la Thalia, nevenindu-mi să-mi cred urechilor. 
Annabeth a zâmbit. I-a strâns Thaliei mâna şi apoi i-a 
dat drumul, de parcă s-ar fi aşteptat la asta de la bun 
început. 

— Vreau, a spus Thalia pe un ton ferm. 

Zeus s-a ridicat, cu o privire îngrijorată. 

— Fiica mea, gândeşte-te bine... 

— Tată, a spus ea. Nu voi împlini şaisprezece ani 
mâine. Nu voi împlini şaisprezece ani niciodată. Nu voi 
permite ca profeția asta să se refere la mine. Voi sta cu 
sora mea, Artemis. Cronos nu mă va mai ispiti 
niciodată. 


A îngenuncheat în faţa zeiţei şi a început să 


rostească cuvintele pe care mi le aminteam de la 
jurământul Biancăi, care părea să se fi petrecut cu mult 
timp în urmă. 

— Jur credinţă zeiţei Artemis. Refuz apropierea 
bărbaților... 

x 

După aceea, Thalia a făcut ceva care m-a surprins 
aproape la fel de mult ca jurământul. A venit la mine, 
mi-a zâmbit şi, în fața întregii adunări, m-a îmbrățișat 
din tot sufletul. 

M-am înroşit tot. 

Când m-a lăsat şi m-a prins de umeri, i-am spus: 

— Hm... mai ai voie să faci aşa ceva? Adică să 
îmbrățişezi băieți? 

— Cinstesc un prieten, m-a corectat ea. Trebuie să 
mă alătur Vânătoreselor, Percy. Nu mai am pace de 
când cu... de când cu Dealul Semizeilor. Simt în sfârşit 
că am şi eu o casă. Dar tu eşti erou. Tu vei fi cel din 


profeție. 


— Splendid, am murmurat. 

— Sunt mândră să-ţi fiu prietenă. 

A îmbrățişat-o pe Annabeth, care se străduia să nu 
plângă. Apoi l-a îmbrăţişat chiar şi pe Grover, care era 
gata să leşine, de parcă ar fi primit liber la mâncat câte 
enchilada ar fi putut. 

Apoi Thalia s-a apropiat de Artemis. 

— Bun, în legătură cu Ophiotaurus, a spus 
Artemis. 

— Băiatul ăsta e încă periculos, a avertizat 
Dionysos. Fiara este o tentaţie pentru o putere uriaşă. 
Chiar dacă-l cruţăm pe băiat... 

— Nu. Am privit înjur, la toți zeii. Vă rog. Aveţi 
grijă de Ophiotaurus. Tata îl poate ascunde undeva pe 
fundul mării sau îl poate ține într-un acvariu aici, în 
Olimp. Dar trebuie să-l protejaţi. 

— ȘI de ce-am avea încredere în tine? a mârâit 
Hefaistos. 


— Am doar paisprezece ani, am spus. Dacă 


profeția se referă la mine, mai sunt doi ani. 

— Doi ani în care Cronos să te îmbrobodească, a 
spus Atena. Multe se pot schimba în doi ani, tânărul 
meu erou. 

— Mamă! a exclamat Annabeth exasperată. 

— Asta-i adevărul, copilă. Este o strategie greşită 
să ţinem animalul în viaţă. Sau băiatul. 

Tata s-a ridicat. 

— Nu voi permite ca o creatură a mării să fie 
distrusă dacă pot face ceva. Şi por. 

A întins mâna, în care i-a apărut un trident — o 
lance de bronz lungă de şase metri, cu trei vârfuri care 
dădeau o lumină albastră, apoasă. 

— Garantez pentru băiat şi pentru siguranţa lui 
Ophiotaurus. 

— N-o să-l iei în mare! 

Zeus s-a ridicat brusc. 

— N-o să-ţi las avantajul acesta. 


— Frate, te rog, a oftat Poseidon. 


În mâna lui Zeus a apărut fulgerul — o lance 
încărcată cu electricitate care a umplut întreaga încăpere 
cu miros de ozon. 

— Bine, a spus Poseidon. O să construiesc aici un 
acvariu pentru creatura asta. Hefaistos mă poate ajuta. 
Creatura va fi în siguranță. O s-o protejăm din toate 
puterile. Băiatul nu ne va trăda. Garantez pentru asta cu 
onoarea mea. 

Zeus a căzut pe gânduri. 

— Toată lumea pentru? 

Spre surprinderea mea, s-au ridicat o mulțime de 
mâini. Dionysos s-a abținut. La fel şi Ares şi Atena. Dar 
toţi ceilalți... 

— Avem majoritate, a decretat Zeus. Şi, dacă nu-i 
mai ucidem pe eroi... Cred c-ar trebui să-i cinstim. Să 
înceapă sărbătorirea victoriei! 

K 

Există petreceri obişnuite şi petreceri mari, beton, 


de-ți stă mintea-n loc. Şi mai există petrecerile din 


Olimp. Dacă o să aveţi vreodată ocazia să alegeți, 
alegeţi-le pe cele din Olimp. 

Cele nouă muze s-au ocupat de muzică şi mi-am 
dat seama că puteai asculta ce muzică doreai: zeii putea 
asculta muzică clasică, iar tinerii semizei hip-hop sau 
orice altceva, şi toate astea într-o singură coloană 
sonoră. Fără proteste. Fără certuri pentru a schimba 
postul de radio. Doar cereri de a da muzica mai tare. 

Dionysos se plimba făcând să răsară din pământ 
standuri cu băuturi răcoritoare şi era însoţit de o femeie 
frumoasă cu care umbla la braţ — soția lui, Ariadna. 
Pentru prima oară, Dionysos arăta fericit. Nectarul şi 
ambrozia se revărsau din fântâni de aur şi mesele erau 
pline de platouri cu gustări de-ale muritorilor. Erau cupe 
de aur pline cu orice băutură îţi doreai. Grover tropăia 
întruna cu un platou plin cu cutii de conserve şi 
enchilada, iar cupa îi era plină de espresso dublu cu 
lapte, deasupra cărora mormăia încontinuu ca pe-o 


1? 


incantație: „Pan! Pan 


Zei veneau să mă felicite. Din fericire, 
recăpătaseră dimensiuni omeneşti, aşa că n-au călcat din 
greşeală niciun petrecăreţ în picioare. Hermes a început 
să discute cu mine şi era atât de vesel, că nu-mi venea 
să-l spun ce se întâmplase cu cel mai puţin îndrăgit 
dintre fii săi, Luke, dar chiar înainte să-mi fac curaj, 
Hermes a primit un apel pe caduceu şi s-a îndepărtat. 

Apollo mi-a spus că pot conduce carul soarelui 
oricând poftesc şi dacă doream vreodată lecţii de tras cu 
arcul... 

— Mulţumesc, i-am spus. Dar, serios, nu mă 
pricep la tras cu arcul. 

— Ah, prostii, mi-a răspuns. Să exersezi trasul la 
țintă din zborul carului pe deasupra Americii? E cel mai 
distractiv lucru din lume! 

Am inventat o scuză şi m-am pierdut în mulțimile 
care dansau în curţile palatului. O căutam pe Annabeth. 
Ultima dată când o văzusem, dansa cu un zeu minor. 


Apoi, din spate am auzit o voce de bărbat: 


— Sper că n-o să mă dezamăgeşti. 

M-am întors şi l-am văzut pe Poseidon, care-mi 
zâmbea. 

— Tată... bună. 

— Bună, Percy. Te-ai descurcat bine. 

Lauda lui m-a stânjenit. Adică, mi-a picat bine, 
dar ştiam cât de mult riscase garantând pentru mine. Ar 
fi fost mult mai uşor să-i lase pe ceilalui să mă 
dezintegreze. 

— N-o să te dezamăgesc, i-am promis. 

A dat din cap. Îmi era greu să ghicesc emoţiile 
zeilor, dar mă întrebam dacă are îndoieli. 

— Prietenul tău, Luke... 

— Nu-i prietenul meu, am izbucnit. Apoi mi-am 
dat seama că probabil era nepoliticos să-l întrerup. Îmi 
cer scuze. 

— Fostul tău prieten, Luke, s-a corectat Poseidon. 
Şi el a promis cândva lucruri de genul ăsta. Era mândria 


şi bucuria lui Hermes. Să nu uiţi, Percy. Chiar şi cei mai 


viteji pot cădea. 

— Luke a căzut tare de sus, am fost de acord. E 
mort. 

Poseidon a scuturat din cap. 

— Nu, Percy. Nu e mort. 

M-am uitat la el. 

— Ce? 

— Credeam că Annabeth ţi-a spus. Luke trăieşte. 
L-am văzut. Chiar în acest moment, corabia lui pleacă 
de la San Francisco cu rămăşiţele lui Cronos. Se va 
retrage şi se va regrupa înainte să te atace din nou. Voi 
face tot ce-mi stă în putinţă să-i scufund corabia cu 
ajutorul furtunilor, dar s-a aliat cu duşmanii mei, cu 
vechile spirite ale oceanului. Ele se vor lupta să-l 
protejeze. 

— Cum de mai e în viaţă? am spus. Căzătura 
trebuia să-i fi fost fatală! 

Poseidon părea tulburat. 


— Nu ştiu, Percy, dar fereşte-te de el. E mai 


periculos ca oricând. lar sarcofagul de aur e în 
continuare la el, căpătând tot mai multă putere. 

— lar Atlas? l-am întrebat. Ce-l împiedică să 
evadeze din nou? N-ar putea sili vreun uriaş sau ceva de 
genul ăsta să susțină cerul în locul lui? 

Tata a pufnit în bătaie de joc. 

— Dacă ar fi fost atât de uşor, ar fi scăpat de mult. 
Nu, fiule. Blestemul cerului poate cădea numai asupra 
unui titan, unul dintre copiii lui Gaia şi ai lui Uranus. 
Oricine altcineva trebuie să aleagă să preia povara de 
bunăvoie. Doar un erou, cineva cu putere, inimă curată 
şi mare curaj ar face aşa ceva. Nimeni din armata lui 
Cronos n-ar încerca să suporte greutatea asta, nici sub 
ameninţarea morţii. 

— Luke a făcut-o, am spus. L-a eliberat pe Atlas. 
Apoi a păcălit-o pe Annabeth să-l salveze şi a folosit-o 
pentru a o convinge pe Artemis să susțină cerul. 

— Da, a spus Poseidon. Luke este... un caz 


interesant. 


Cred c-a vrut să mai spună ceva, dar chiar atunci 

Bessie a început să mugească din partea cealaltă a 
curții. Câțiva semizei se jucau cu sfera lui de apă, 
pasându-şi-o veseli pe deasupra mulţimii. 

— Trebuie să mă ocup de asta, a mormăit 
Poseidon. Nu-l pot lăsa pe Ophiotaurus să fie aruncat ca 
o minge de volei. Să fii cuminte, fiule. E posibil să nu 
mai vorbim o vreme. 

Şi a plecat pur şi simplu. 

Tocmai voiam să-mi Continui căutarea prin 
mulțime, când am auzit o altă voce. 

— Tatăl tău îşi asumă un mare risc, să ştii. 

M-am trezit faţă în faţă cu o femeie cu ochi 
cenuşii care semăna atât de mult cu Annabeth, că era s-o 
confund. 

— Atena. 

Am încercat să nu par ofensat de felul în care mă 
tratase în consiliu, dar cred că n-am prea reuşit. 


Mi-a zâmbit sec. 


— Nu mă judeca prea aspru, semizeule. Sfaturile 
înțelepte nu sunt mereu populare, dar am spus adevărul. 
Eşti periculos. 

— Nu riscaţi niciodată? 

A dat din cap. 

— Înţeleg ce spui. Ai putea fi, probabil, de folos. 
Totuşi... slăbiciunea ta fatală ne poate distruge şi pe noi 
ŞI pe tine. 

Mi-a stat inima în gât. Cu un an în urmă, 
Annabeth şi cu mine avuseserăm o discuţie despre 
slăbiciunile fatale. Fiecare erou avea una. A ei, mi-a 
spus, era mândria. Credea că poate face orice... de 
exemplu, să cucerească lumea. Sau să-l salveze pe 
Luke. Dar nu ştiam care-i a mea. 

Atenei aproape că-i părea rău pentru mine. 

— Cronos îți ştie slăbiciunea, chiar dacă tu nu o 
ştii. Ştie să-şi studieze duşmanii. Gândeşte-te, Percy. 
Cum te-a manipulat? Prima dată ţi-a fost răpită mama. 


Apoi, cel mai bun prieten, Grover. Acum, fiica mea, 


Annabeth. S-a oprit, dezaprobatoare. 

— De fiecare dată, cei dragi ție au fost folosiți 
pentru a te ademeni în capcanele lui Cronos. 
Slăbiciunea ta fatală e loialitatea, Percy. Nu ştii când e 
momentul să renunţi. Tu ai sacrifica întreaga lume ca 
să-ți salvezi un prieten. Pentru eroul din profeție e un 
lucru foarte, foarte periculos. 

Mi-am încleştat pumnii. 

— Asta nu-i o slăbiciune. Faptul că vreau să-mi 
ajut prietenii... 

— Slăbiciunile cele mai periculoase sunt cele care 
sunt bune atunci când sunt moderate, mi-a răspuns. E 
uşor să lupț cu răul. Cu lipsa înţelepciunii... e mult mai 
greu. 

Am vrut s-o contrazic, dar mi-am dat seama că nu 
pot. Atena era prea deşteaptă. 

— Sper că deciziile Consiliului se vor dovedi 
înțelepte, a spus Atena. Dar o să fiu cu ochii pe tine, 


Percy Jackson. Eu nu sunt de acord cu prietenia dintre 


tine şi fiica mea. Nu cred că-i bună pentru niciunul 
dintre voi. lar dacă va trebui să alegi cui să-i fi loial... 

M-a fixat cu privirea ei cenuşie şi rece şi am 
înţeles ce inamic teribil putea fi Atena, de zece ori mai 
rău ca Ares sau Dionysos sau poate chiar decât tatăl 
meu. Atena nu renunţa niciodată. Ea nu făcea lucruri 
nesăbuite sau prosteşti doar pentru că te ura, iar dacă 
avea de gând să te distrugă, nu dădea greş. 

— Percy! a spus Annabeth, trecând prin mulțime. 

S-a oprit brusc când a văzut cu cine vorbesc. 

— Oh... mamă! 

— Vă las, a spus Atena. Deocamdată. 

S-a întors şi a intrat în mulţime, care s-a dat la o 
parte din faţa ei de parcă ar fi purtat scutul Aegis. 

x 

— Ţi-a făcut probleme? m-a întrebat Annabeth. 

— Nu, am spus. E... în regulă. 

M-a privit îngrijorată. Mi-a atins şuviţa căruntă 


care semăna perfect cu a ei — durerosul nostru suvenir 


de când susținuserăm povara lui Atlas. Aş fi vrut să-i 
spun multe lui Annabeth, dar Atena îmi epuizase 
rezervele de încredere. Mă simţeam de parcă aş fi primit 
un pumn în stomac. 

Eu nu Sunt de acord cu prietenia dintre tine şi 
fiica mea. 

— Deci, a spus Annabeth, ce voiai să-mi spui mai 
devreme? 

Se auzea muzica. Oamenii dansau pe străzi. l-am 
spus: 

— Păi mă gândeam c-am fost întrerup la 
Westover Hall. Şi... cred că-ţi sunt dator cu un dans. 

Mi-a zâmbit timid. 

— Bine, Creier umplut cu alge. 

Aşa c-am luat-o de mână şi nu ştiu ce auzea restul 
lumii, dar eu auzeam o melodie lentă — puţin tristă, dar 


poate şi cu un pic speranţă. 


Capitolul XX 


In care de Crăciun mă aleg cu un nou duşman 


Înainte să părăsesc Olimpul, am hotărât să 
transmit nişte mesaje. N-a fost uşor, dar am reuşit să 
găsesc o fântână liniştită într-un colţ de grădină şi i-am 
trimis un mesaj Iris fratelui meu, Tyson, în adâncul 
mării. l-am povestit despre aventurile noastre şi despre 
Bessie — a vrut să audă fiecare detaliu despre puiuţul 
drăgălaş de şarpe-vacă — şi l-am asigurat că Annabeth e 
în siguranţă. În cele din urmă i-am explicat că scutul pe 
care mi-l făcuse în vara anului trecut fusese avariat de 
către manticoră. 

— Ieee! a spus Tyson. Asta înseamnă c-a fost bun! 
Ţi-a salvat viaţa! 

— Cu siguranţă, uriaşule, am spus. Dar acum e 
distrus. — Nu e distrus! mi-a promis Tyson. O să te 
vizitez vara viitoare şi-o să-l repar. 


La auzul veştii m-am entuziasmat pe loc. Se pare 


că nu-mi dădusem seama ce mult îmi lipsea compania 
lui Tyson. 

— Serios? l-am întrebat. Îţi poţi lua liber? 

— Da! Am făcut două mii şapte sute patruzeci şi 
una de săbii magice, mi-a spus Tyson cu mândrie, 
arătându-mi cea mai recentă lamă. Şefu’ a zis „bună 
treabă!”. Mă lasă să-mi iau liber toată vara. O să vizitez 
tabăra! 

Am mai vorbit despre pregătirile de război şi 
despre lupta tatălui nostru cu vechii zei ai mării şi 
despre toate lucrurile mişto pe care le puteam face 
împreună în vara anului viitor, dar apoi şeful lui Tyson a 
început să urle la el şi a trebuit să se întoarcă la treabă. 

Am scos ultima mea drahmă de aur şi am mai 
trimis un mesaj Iris. 

— Sally Jackson, i-am spus. Upper East Side, 
Manhattan. 

Ceaţa a pâlpâit şi am zărit-o pe mama la masa 


noastră din bucătărie, râzând şi ţinându-se de mână cu 


prietenul ei, domnul Blowfish. Eram atât de stânjenit, că 
am fost gata să bag mâna prin ceaţă şi să întrerup 
legătura, dar înainte să apuc, mama m-a văzut. 

A făcut ochii mari. A lăsat rapid mâna domnului 
Blowfish. 

— O, Paul! ştii ceva? Mi-am lăsat caietul în 
camera de zi. Mi-l aduci, te rog? 

— Sigur, Sally. Nicio problemă. 

A plecat şi imediat mama s-a aplecat spre 
mesajului Iris. 

— Percy! Eşti bine? 

— Da, sunt... bine. Cum merge cursul de scriere? 

— Merge. Dar nu asta contează. Spune-mi ce s-a 
întâmplat! 

Am pus-o la curent cât de repede am putut. A oftat 
uşurată când a auzit că Annabeth e în siguranță. 

— Ştiam eu c-o să te descurci! mi-a spus. Sunt 
atât de mândră. 


— Mda, cred c-o să te las să te întorci la temele 


tale. 

— Percy, eu... Paul şi cu mine... 

— Mamă, eşti fericită? 

Întrebarea a părut s-o ia prin surprindere. A căzut 
pe gânduri o clipă. 

— Da. Chiar sunt, Percy. Când sunt cu el sunt 
fericită. 

— Atunci e bine. Serios. Nu-ţi face griji pentru 
mine. 

Interesant e că vorbisem serios. Având în vedere 
misiunea la care tocmai participasem, poate c-ar fi 
trebuit să fiu îngrijorat pentru mama. Văzusem ce răi 
pot fi oamenii unii cu ceilalţi, ca Hercule cu Zoe Umbra 
Nopţii sau Luke cu Thalia. O întâlnisem pe Afrodita, 
zeiţa iubirii, în persoană, şi puterile ei mă speriaseră mai 
rău decât ale lui Ares. Dar când o vedeam pe mama 
râzând şi zâmbind, după toţi anii în care suferise alături 
de fostul meu tată vitreg, enervantul de Gabe Ugliano, 


nu puteam să nu mă bucur pentru ea. 


— Promiţi să nu-i spui domnul Blowfish? m-a 
întrebat. 

Am ridicat din umeri. 

— Păi, poate nu chiar în faţă, în orice caz. 

— Sally? a strigat domnul Blofis din camera de zi. 
Ai nevoie de cel verde sau de cel roşu? 

— Ar trebui să plec, mi-a spus. Ne vedem de 
Crăciun? 

— O să-mi pui bomboane albastre în ciorapi? 

Mi-a zâmbit. 

— Dacă nu eşti prea mare pentru asta. 

— N-o să fiu niciodată prea mare pentru 
bomboane. 

— Ne vedem atunci. 

Mi-a făcut cu mâna de dincolo de ceaţă. Imaginea 
ei a dispărut şi m-am gândit că Thalia avusese dreptate 
acum multe zile, la Westover Hall: mama chiar era 


foarte mişto. 


x 


Spre deosebire de Muntele Olimp, Manhattanul 
era liniştit. Era vinerea de dinaintea Crăciunului, dar era 
dis-de-dimineaţă şi nu era aproape nimeni pe Fifth 
Avenue. Argus, şeful pazei, cel cu mulţi ochi, ne-a luat 
pe mine, pe Annabeth şi pe Grover de la Empire State 
Building şi ne-a dus înapoi în tabără cu ajutorul unei 
mici furtuni de zăpadă. Autostrada Long Island era 
aproape pustie. 

În timp ce urcam încet Dealul Semizeilor spre 
pinul unde strălucea Lâna de Aur, mi-aş fi dorit s-o văd 
pe Thalia aşteptându-ne. Dar nu era acolo. Plecase de 
mult cu Artemis şi cu restul Vânătoreselor în 
următoarea lor misiune. 

Chiron ne-a întâmpinat la Casa cea Mare cu 
ciocolată caldă şi sandviciuri calde cu brânză. Grover a 
plecat cu satirii lui să răspândească vestea despre strania 
noastră întâlnire cu magia lui Pan. Într-o oră, era plin de 
satiri agitaţi care întrebau unde-i cea mai apropiată 


cafenea. 


Annabeth şi cu mine ne-am aşezat la vorbă cu 
Chiron şi o parte dintre rezidenții mai vechi — 
Beckendorf, Silena Beauregard şi frații Stoll. Până şi 
Clarisse din cabana Ares era acolo, revenită din 
misiunea ei secretă de recunoaştere. Ştiam că trebuie să 
fi avut o misiune dificilă, pentru că nici n-a încercat să 
se ia de mine. Avea o nouă cicatrice pe bărbie, iar părul 
ei blond murdar era mai scurt şi mai zburlit, de parcă ar 
fi fost atacată cu nişte foarfece boante. 

— Am veşti, a mormăit ea neliniştită. Veşti 
proaste. 

— O să vă pun la curent mai târziu, a spus Chiron 
cu o veselie forţată. Cel mai important lucru e că ați 
reuşit. Şi aţi salvat-o pe Annabeth! 

Annabeth mi-a zâmbit cu recunoştinţă, ceea ce 
m-a făcut să-mi întorc privirea. 

Dintr-un motiv oarecare, m-am trezit că mă 
gândeam la Barajul Hoover şi la muritoarea cea ciudată 


peste care dădusem acolo, Rachel Elizabeth Dare. Nu 


ştiu de ce, dar comentariile ei enervante îmi tot veneau 
în minte. Întotdeauna îi omori pe cei care îşi suflă 
nasul? Mai eram în viaţă doar pentru că fusesem ajutat 
de atâţia oameni, inclusiv de o muritoare ca ea. Nici 
n-apucasem să-i explic cine sunt. 

— Luke este în viaţă, am spus. Annabeth a avut 
dreptate. 

Annabeth s-a ridicat în picioare. 

— De unde ştii? 

M-am prefăcut că interesul ei mă lasă rece. l-am 
spus ce aflasem de la tata despre Prințesa Andromeda. 

— Mda. 

Annabeth s-a foit neliniştită în scaun. 

— Dacă lupta finală începe când Percy împlineşte 
şaisprezece ani, cel puţin mai avem doi ani să găsim o 
soluție. 

Am avut senzaţia că atunci când a spus „să găsim 
o soluţie” a vrut să spună „să-l convingem pe Luke să se 


schimbe”, ceea ce m-a enervat şi mai mult. 


Chiron avea o expresie sumbră. Cum stătea lângă 
foc în scaunul lui cu rotile, părea foarte bătrân. Adică... 
chiar era foarte bătrân, dar de obicei n-o arăta. 

— Doi ani pot părea o perioadă lungă de timp, a 
spus. Dar trec cât ai clipi. Eu încă mai sper că nu eşti 
puştiul din profeție, Percy. Dar dacă eşti, atunci Cel 
de-al Doilea Război al Titanilor bate la uşă. Cronos va 
lovi prima dată aici. 

— De unde ştii? l-am întrebat. De ce l-ar interesa 
tabăra? 

— Pentru că zeii se folosesc de eroi ca de nişte 
unelte, a recunoscut Chiron. Dacă el distruge uneltele, 
zeii rămân cu buza umflată. Armata lui Luke va veni 
aici.  Muritori, semizei, monştri... Trebuie să fim 
pregătiți. 

Vestea adusă de Clarisse ne dă o idee despre felul 
în care vor ataca, dar... 

S-a auzit o bătaie în uşă şi Nico di Angelo a intrat 


vijehos în salon, cu obrajii roşii de la frig. Era zâmbitor, 


dar a privit în jur neliniștit. 

— Hei! Unde... unde-i soră-mea? 

Tăcere totală. M-am uitat la Chiron. Nu-mi venea 
să cred că nimeni nu-i spusese încă. Apoi am înţeles de 
ce. Ne aşteptaseră pe noi să ne întoarcem, ca să-l 
spunem adevărul. Era ultimul lucru pe care doream să-l 
fac. Dar îi datoram asta Biancăi. 

— Hei, Nico, i-am zis ridicându-mă din scaunul 
meu confortabil. Hai să facem o plimbare, bine? Avem 
ceva de vorbit. 

x 

A primit vestea în tăcere, ceea, nu știu de ce, a fost 
şi mai greu de îndurat. Am vorbit întruna, încercând să-i 
explic cum s-a întâmplat, cum Bianca se sacrificase 
pentru a salva misiunea. Dar simțeam că nu fac decât să 
înrăutățesc situația. 

— M-a rugat să-ți dau asta. Am scos mica figurină 
a zeului pe care Bianca o găsise în cimitirul de 


vechituri. 


Nico a luat-o şi s-a uitat la ea. 

Eram în pavilionul de luat masa, chiar unde 
vorbiserăm ultima dată, înainte să plec în misiune. 
Vântul era rece de-ţi îngheţa oasele, chiar dacă tabăra 
era protejată magic împotriva intemperiilor. Ningea uşor 
pe scările de marmură. M-am gândit că în afara taberei 
probabil că se dezlănţuise un viscol. 

— Mi-ai promis c-o s-o protejezi, a spus Nico. 

Mai bine m-ar fi înjunghiat cu un pumnal ruginit. 
Ar fi fost mai puţin dureros decât să-mi reamintească de 
promisiunea făcută. 

— Nico, am spus. Am încercat. Dar Bianca s-a 
sacrificat pentru a ne salva pe noi. I-am spus să nu facă 
asta. Dar ea... 

— Mi-ai promis! 

Mi-a aruncat o privire cruntă, cu ochii înroşiţi. 
Şi-a încleştat pumnul lui mic în jurul statuetei zeului. 

— N-ar fi trebuit să am încredere în tine. Vocea i 


s-a frânt. M-ai minţit. E ca în coşmarurile mele! 


— Aşteaptă. Ce coşmaruri? 

A aruncat statueta la pământ. Acesta a căzut cu 
zgomot pe marmura rece. 

— Te urăsc! 

— S-ar putea să fie în viaţă, am spus disperat. Nu 
ştiu sigur... 

— E moartă. A închis ochii. Tremura din tot 
corpul de furie. Ar fi trebuit să-mi dau seama mai 
repede. E pe Câmpia asfodelelor, în faţa judecătorilor, şi 
e judecată chiar acum. Simt asta. 

— Cum adică, simţi? 

Înainte să-mi poată răspunde, am auzit un sunet în 
spate. Un sâsâit, un clămpănit pe care-l cunoşteam prea 
bine. 

Mi-am scos sabia şi Nico a icnit. M-am întors şi 
m-am trezit în faţă în faţă cu patru războinici schelet. Pe 
feţele descărnate le-a apărut un rânjet şi au înaintat cu 
săbiile scoase. Nu ştiam cum de reuşiseră să pătrundă în 


tabără, dar nu conta. N-aveam timp să cer ajutor. 


— Vrei să mă omori! a țipat Nico. Tu ai adus 
chestiile... astea? 

— Nu! Adică, da, m-au urmărit, dar nu! Nico, 
fugi. Nu pot fi distruşi! 

— N-am încredere în tine! 

Primul schelet a atacat. Am parat lovitura, dar 
ceilalți trei nu s-au lăsat. Pe unul dintre ei l-am tăiat în 
două, dar a început să se refacă imediat. Altuia i-am 
tăiat capul, dar a continuat să lupte. 

— Fugi, Nico! am strigat. Cheamă ajutoare! 

— Nu! 

Şi-a dus mâinile la urechi. 

Nu puteam lupta cu patru deodată, mai ales că nu 
mureau. Am tăiat, am răsucit, am blocat, am împuns, 
dar ei continuau să înainteze. În câteva secunde aveau să 
mă copleşească. 

— Nu! a strigat Nico şi mai tare. PLECAŢI! 

Pământul a huruit sub mine. Scheletele au 


înlemnit. 


M-am dat la o parte chiar în momentul în care s-a 
căscat o crăpătură la picioarele celor patru războinici. 
Pământul s-a deschis ca o gură. Din crăpătură au ţâşnit 
flăcări şi scheletele au fost înghiţite cu un zgomot 
puternic. 

Linişte. 

În locul în care stătuseră scheletele, se întindea o 
cicatrice lungă de şase metri de-a lungul podelei de 
marmură a pavilionului. Nu mai era nici urmă de 
războinici. 

Copleşit, m-am uitat la Nico. 

— Cum ai făcut... 

— Pleacă! mi-a strigat el. Te urăsc! mai bine-ai fi 
murit! 

Pământul nu m-a înghițit şi pe mine, dar Nico a 
luat-o la fugă pe scări îndreptându-se spre pădure. Am 
pornit după el, dar am alunecat şi am căzut pe treptele 
înghețate. Când m-am ridicat, am văzut pe ce 


alunecasem. 


Am ridicat statueta pe care Bianca o luase din 
cimitirul de vechituri pentru Nico. Singura statuie pe 
care n-o avea, îmi spusese. Un ultim cadou de la sora 
lui. 

M-am uitat la ea cu groază, pentru că acum 
înţelegeam de ce chipul ei îmi părea cunoscut. Pentru 
că-l mal văzusem. 

Era statueta lui Hades, stăpânul morţilor. 

x 

Annabeth şi Grover m-au ajutat să căutăm în 
pădure câteva ore, dar nici urmă de Nico di Angelo. 

— Trebuie să-i spunem lui Chiron, a spus 
Annabeth, cu respirația tăiată. 

— Nu, am spus. 

Ea şi Grover s-au holbat la mine. 

— Aăă... a spus Grover neliniştit, cum adică... 
nu? 

Încă încercam să-mi dau seama de ce spusesem 


asta, dar cuvintele mi-au ieşit singure pe gură. 


— Nimeni nu trebuie să afle. Nu cred că-şi dă 
seama cineva că Nico e... 

— Fiul lui Hades, a continuat Annabeth. Percy, îţi 
dai seama cât de grav este? Până şi Hades şi-a încălcat 
jurământul! Este îngrozitor! 

— Eu nu cred, am spus. Nu cred că Hades şi-a 
încălcat jurământul. 

— Poftim? 

— EI e tatăl lor, i-am spus, dar Bianca şi Nico au 
fost scoşi din joc o lungă perioadă de timp, încă dinainte 
de Cel de-al Doilea Război Mondial. 

— Cazinoul Lotus! a exclamat Grover şi i-a 
povestit lui Annabeth despre discuţiile pe care le 
avusesem cu Bianca în timpul misiuni. Ea şi Nico 
fuseseră închişi acolo timp de zeci de ani. Se născuseră 
înainte de jurământ. 

Am încuviinţat. 

— Dar cum au scăpat? a întrebat Annabeth. 


— Nu ştiu, am recunoscut. Bianca a spus că a 


venit un avocat care 1-a luat şi i-a dus la Westover Hall. 
Nu ştiu cine ar fi putut fi sau de ce a făcut-o. Poate are 
legătură cu Marea Agitaţie. Nu cred că Nico înţelege 
cine este. Dar nu putem spune nimănui. Nici măcar lui 
Chiron. Dacă află Olimpienii... 

— Iar încep şa se lupte între ei, a spus Annabeth. 
Asta ne-ar mai lipsi. 

Grover a părut îngrijorat. 

— Dar nu poţi ascunde lucruri de zei. Nu pentru 
mult timp. 

— N-am nevoie de mult timp, am spus. Doar de 
doi ani. Până când împlinesc şaisprezece ani. 

Annabeth a pălit. 

— Dar, Percy, asta înseamnă că profeția s-ar putea 
să nu se refere la tine. Poate se referă la Nico. Trebuie 
să... 

— Nu, am spus. Aleg profeția. Trebuie să se refere 
la mine. 


— De ce spui asta? a strigat ea. Vrei să fii 


responsabil pentru întreaga lume? 

Era ultimul lucru Pe care mi-l doream, dar n-am 
spus nimic. Ştim că trebuie să mă implic şi să-mi asum 
asta. 

— Trebuie să-l feresc pe Nico de pericole, am 
spus. Măcar atât îi datorez surorii lui. Eu... i-am 
dezamăgit pe amândoi. N-o să-l fac pe bietul copil să 
mai sufere. 

— Bietul copil care te urăşte şi vrea să te vadă 
mort, mi-a amintit Grover. 

— Poate-l vom găsi, i-am spus. Putem să-l 
convingem că totul e în regulă şi să-l ascundem undeva 
la adăpost. 

Annabeth s-a înfiorat. 

— Dacă Luke pune mâna pe el... 

— Luke n-o să pună mâna pe el, am spus. O să fac 
în aşa fel încât să aibă alte lucruri pe cap. Adică, pe 
mine. 


x 


Nu sunt sigur că Chiron a crezut povestea pe care 
eu şi Annabeth i-am spus-o. Cred că şi-a dat seama că 
i-am ascuns ceva legat de dispariţia lui Nico, dar în cele 
din urmă a acceptat-o. Din păcate, Nico nu era primul 
semizeu care dispărea. 

— Atât de tânăr, a oftat Chiron, sprijinindu-se de 
balustrada verandei. Nu pot decât să sper c-a fost 
mâncat de monştri. E mult mai bine decât să fi fost 
recrutat în armata titanilor. 

Gândul ăsta mi-a dat fiori. Am fost cât pe ce să mă 
răzeândesc şi să-i spun totul lui Chiron, dar n-am 
făcut-o. 

— Chiar crezi că primul atac va fi aici? l-am 
întrebat. 

Chiron se uita cum cade zăpada pe dealuri. 
Vedeam fumul scos de dragonul care păzea pinul şi 
strălucirea îndepărtată a Lânii. 

— Atacul va avea loc cel mai devreme vara 


viitoare, a spus Chiron. Va fi o iarnă grea... cum n-a 


mai fost de secole. Cel mai bine ar fi să mergi acasă, în 
oraş, Percy; încearcă să te concentrezi pe şcoală. Și să te 
odihneşti. Vei avea nevoie de odihnă. 

M-am uitat la Annabeth. 

— Tu ce-o să faci? 

S-a înroşit la faţă. 

— Până la urmă o să-mi încerc norocul cu San 
Francisco. O să stau cu ochii pe Muntele Tam, să mă 
asigur că titanii nu mai fac vreo blestemăţie. 

— O să trimiţi un mesaj Iris dacă ceva nu e în 
regulă? 

A dat din cap. 

— Dar cred că Chiron are dreptate. Nu se va 
întâmpla nimic până la vară. Luke are nevoie de timp ca 
să-şi recapete forţele. 

Nu-mi plăcea că trebuie să aştept. Însă în august, 
anul viitor, aveam să împlinesc cincisprezece ani. Era 
atât de aproape de şaisprezece, că nici nu voiam să mă 


gândesc. 


— În regulă, am spus. Să ai grijă de tine. Fără 
cascadorii nebuneşti cu avionul Sopwith/Gămel. 

A zâmbit ezitant. 

— Ne-am înţeles. Și, Percy... 

Pe când să spună ce-avea de spus, a fost întreruptă 
de Grover, care a ieşit împleticindu-se din Casa cea 
Mare, împiedicându-se în cutii de conserve. Era tras la 
faţă şi palid, de parcă ar fi văzut o stafie. Grover a 
strigat: 

— A vorbit! 

— Lanişteşte-te, tinere satir, i-a spus Chiron, 
încruntându-se. Ce s-a întâmplat? 

— Eu... eu cântam în salon, s-a bâlbâit el, şi beam 
cafea. Multă, multă cafea! Şi i-am auzit vocea în cap! 

— Vocea cul? a întrebat Annabeth. 

— A lui Pan! s-a smiorcăit Grover. Însuşi 
Stăpânul Sălbăticiei. L-am auzit! Trebuie să... trebuie 
să găsesc o valiză. 


— Stai aşa, am spus. Ce ţi-a spus? 


Grover s-a uitat la mine. 


— Doar două cuvinte. A spus: Te aştept... 

